
" ...faptele actuale sunt în stare 
să ne lămurească mai bine 
asupra trecutului decât studiul 
trecutului asupra prezentului 

Th. Capidan 

(Din Discursul de recepţie 
la Academia Română, mai 1936) 

PREFAŢĂ 

5 

Lucrarea de faţă s'a publicat pentru întâia dată în limba franceză, sub auspiciile Academiei Române, în 
colecţia «Connaissance de la terre et de la pensee roumaines ,>(1937), după aceea în limba germană, în editura 
«Dacia Biicher» (1941), din iniţiativa Ministerului Propagandei Naţionale. 

Astăzi, prin bunăvoinţa d-lui D. Caracostea, Directorul Uniunii Fundaţiilor Culturale Regale, ea apare şi 
în româneşte, de data aceasta sub o formă ceva mai desvoltată, prin amplificarea unor capitole şi adăogirea 
altora, care lipsesc în celelalte două ediţii. 

Scopul pe care l-am urmărit la alcătuirea acestei scurte expuneri descriptive asupra Românilor din sudul 
Peninsulei Balcanice a fost ca, într'o formă simplă însă bine documentată, să-i fac pe Macedoramăni cât mai bine 
cunoscuţi cercurilor din străinătate. Pentru atingerea lui, la caracterizarea acestor Români, nu m'am mulţumit 
numai cu înşirarea de simple afîrmaţiuni, ci am căutat să aduc şi dovezi, întemeiate pe ceea ce oamenii de ştiinţă 
şi călătorii străini, care au fost la ei acasă şi i-au cunoscut mai de aproape, au văzut şi scris despre ei. Iată de ce, 
aproape la. fiecare pas, dar mai ales în capitolele în care vorbesc despre Macedoromâni ca element de cultură şi 
factor de creaţie în economia şi gospodăria din Balcani, totul se întemeiază pe constatări şi afirmaţii făcute de 
scriitorii străini. 

Acest fel de a prezenta pe fraţii noştri din Macedonia, acum când se va. decide de soarta lor în Balcani, se 
pare că a avut un ecou destul de puternic în cercurile ştiinţifice din străinătate. Aceasta rezultă din numeroasele 
recenzii publicate în revistele de specialitate, ca « Sild- Ost Forschungen », «Petermanns Geograph. Mitteilungen» 
şi altele, în care lucrarea a fost primită cu mult interes, atât pentru valoarea ei ştiinţifică, cât pentru bogăţia 
informaţiilor, întemeiate pe realităţi istorice, culturale şi economice. Iată bună oară, în parte, cum se exprimă 
anonimul recenzent din « Siid-Ost Forschungen »(V, 14): 

« Capidan bietet eine ausserordentlich wertvolle zusammenfassende Darstellung iiber das Rumănentum auf der Balkanhalbinsel. Die 
griindlich gearbeitete Studie behandelt Sprache, Brauchtum, Geschichte sowie die gegemvărtige wirtschaftliche, kulturelle und 
volkspolitische Situation dieser rumănischen Volksgnippen siidlich der Donau. Der Hauptwert der Studie, die von einem griindlichen 
Kenner der Verhăltnisse geschrieben ist, beştelit darin, dass auf einem verhăltnismăssig kurzen Raum iiber alte Lebensbereiche der 
Aromunen in ubersichtlicher und zugleich gediegener Form berichtet wird ». 

Din lunga recenzie a lui J. H. Schultze publicată în «Petermanns Geograph. Mitteilungen» (Heft II, 1941) 
reproduc încheierea: 

«Der Gesamttenor ist bei aller eigenvdlkischen Begeisterung ein wissenschaftlich sehr ernster, so dass eine begriissemwerte Schrift 
zustande gekommen ist ». 


Din scrisorile primite reproduc câteva rânduri din partea germanistului Dr. Eduard Harţi, profesor la 
Universitatea din Miinchen : 


« Von besonderer Wichtigkeit war fiir mich, den Germanisten, der sicii von seinem Fach aus vie! mit Mundart, 
Grenzlandsdeutschtum und Sprachinseln beschăftigt hat, Capidans Werk: ich habe das Bucii mit grosser Anteilnahme und reichster 
Belehrung gelesen; dieses Werk trăgt sehr dazu bei, in Deutschland die Kenntnis Rumăniens und seiner versprengten Volksteile zu 
fordern, uni so mehr ais gerade bei uns iiber rumănische Splittersiedlung wenig bekannt ist». 

Titlul lucrării « Macedoromânii» în loc de «Aromânii »,cum ar fi trebuit să fie, se justifică prin faptul că în 
ea nu se vorbeşte numai despre Aromâni dar şi despre Meglenoromâni. 

Aceştia din urmă îşi au aşezările numai în Macedonia. înainte de a încheia aceste rânduri, îmi împlinesc o 
plăcută şi sinceră datorie, aducând aci d-lui D. Caracostea vii mulţumiri pentru înţelegerea cu care a binevoit să 
întâmpine publicarea acestei lucrări. 


Th. Capidan 

NOTATIA FONETICĂ 

5 


La citarea numelor de localităţi şi a cuvintelor din dialectul macedoromân, am evitat, acolo unde era cu 
putinţă, notaţia fonetică cu semne neobişnuite pentru cetitor. 

Am păstrat totuşi /' pentru / palatal, ca în /'ertu (iert), l'epure ( iepure) şi n pentru m şi n palatale, ca în nic 
(mic), am (ani). De asemenea g' (gh), k' (ch), h' pentru b, p, f palatale, ca în: g'ine (bine), k'in (pin), h'er (fier). 
Pentru cuvintele din limbile balcanice am întrebuinţat: 
e = ă românesc, 

c= c pronunţat în ce, ci românesc, 
s = ş românesc. 

MACEDOROMÂNII 


NUMELE ŞI RĂSPÂNDIREA LOR ÎN PENINSULA BALCANICĂ 

Macedoromânii reprezintă ramura meridională a poporului român. Identitatea lor ca neam cu Românii din 
ţară se întemeiază pe mărturii istorice şi realităţi lingvistice. 

Din istorie se ştie că, aproape cu trei sute de ani înainte de cucerirea Daciei de către Romani, limba latină se 
răspândise în ţinuturile din sudul Dunării. Când, după cucerirea Daciei, limba latină s'a întins şi în ţinuturile din 
stânga Dunării, atunci romanizarea populaţiunilor traco-ilirice de pe ambele ţărmuri ale marelui fluviu a dus la 
formarea poporului român de astăzi. Dacă această stare de atunci s'ar fi continuat până în vremurile noastre, 
strămoşii Macedoromânilor n'ar fi fost împinşi de evenimente să apuce drumul spre sud, în ţinuturile muntoase ale 
Greciei, ci ar fi trăit în unitate teritorială cu fraţii lor din Dacia. Numai năvălirea barbarilor, în speţă a Slavilor, a 
făcut pe Macedoromâni să rămână izolaţi pentru totdeauna în sudul Peninsulei Balcanice. 

Limba lor este românească. Din anul 1774, când s'a cunoscut primul document scris în graiul lor de acasă, 
s'a putut stabili în mod definitiv de către filologii şi istoricii germani că ea ţine de limba Românilor din Dacia. 
Această recunoaştere, mai târziu, a fost confirmată de cercetările tuturor filologilor români şi străini, câţi s'au 
ocupat cu studiul limbii române. 

La unitatea lingvistică vine să se adaoge şi identitatea de nume. Ei apar în istorie cu acelaşi dublu nume, pe 
care îl are poporul român de pretutindeni: Rumân din lat. ROMANUS, întrebuinţat între ei, şi Vlah, cu care este 
cunoscut între neamurile străine. 

Această identitate în nume, păstrată încă din epoca cuceririlor romane în Peninsula Balcanică şi Dacia, 
ajunge să ne dovedească mai mult decât orice informaţie scrisă pe pergament sau săpată în piatră, că, în veacurile 
de mijloc, oriunde vor fi peregrinat până să ajungă în locurile unde îi găsim astăzi, ei au trăit în nemijlocită unitate 
teritorială cu fraţii lor din stânga Dunării, formând un singur popor şi vorbind aceeaşi limbă. 

Numele Macedoromânilor. După definitiva lor despărţire de Românii din Dacia, care a avut loc probabil 
între sec. al Vll-lea şi al X-lea, graiul lor, începând să se deosebească, numele Rumân, primind proteza lui a, un 
fenomen obişnuit în dialectul lor, a ajuns să se pronunţe Arumân, iar acesta, cu căderea lui u din prima silabă. 
Armân. Acesta este propriu zis singurul nume cu întrebuinţare generală la cele mai multe tulpini macedoromâne. 
Există însă dintre ei, cum sunt Românii aşezaţi în Albania, care îşi zic Romăn, Rămăn sau chiar Rumăn, fără 
proteza lui a (XVII 4 ). Numele Armân, la ei, cu toate variantele citate, n'a suferit, în ce priveşte înţelesul, 
schimbarea pe care o arată în documentele vechi la Dacoromâni cuvântul Rumân, trecând dela sensul etnic la acel 
social de « iobag ». în calitate de păstori munteni cu aşezări la înălţimi, care le garantau o viaţă mai sigură decât 
aceea a celorlalte populaţiuni din apropierea lor, ei nu s'au găsit niciodată pe treapta înjosirii sociale, ci au fost în 
toate vremurile liberi şi mai ales fără stăpân, « apaaîA,suTOV », cum îi numeşte un istoriograf bizantin. Această 
situaţie excepţională îi ridica pe Macedoromâni chiar în vremea Turcilor deasupra iobagilor dela şes numiţi « raiâ 
». 

In afară de acest nume. Macedoromânii au şi câteva porecle. Sârbii şi, peste tot, Slavii meridionali îi 
numesc Ţinţari, iar Grecii Cuţovlahi. Albanezii din nordul Albaniei le spun Gogă. Cele dintâi două sunt generale, 
ultima este locală. 

Prima poreclă derivă, probabil, din repetarea în graiul lor a sunetului ţe, ţi pentru ce, ci din limba literară. 
Astfel ei zic ţinti pentru « cinci », ţer pentru « cer », ţeapă pentru « ceapă» etc. A doua este de origine grecească şi 
însemnează « Român şchiop ». Motivul acestei porecle nu este clar. In orice caz ea trebue să fie mai veche decât 
prima, întrucât apare, după cum vom vedea, şi la Miron Costin: Coţovlahi. Despre a treia poreclă am scris mai pe 
larg în « Dacoromania »(II, 487). Aici vreau să adaog numai faptul că Aromânii numiţi de Albanezi Gogi, treceau 
odată printre cei mai buni zidari în toată Peninsula Balcanică. 

Dar Macedoromânii, având ocupaţiunea de căpetenie păstoritul, unele din popoarele balcanice îi numesc în 
limba lor «păstori ». Astfel, o parte din Turci le spuneau Cioban, nume pe care îl întrebuinţează câteodată în 
batjocură şi Albanezii. La aceştia numele generic este Via (din Vlah), alături de Remer (din ROMANUS), 
întrebuinţat mai rar. 

Ei între ei mai întrebuinţează şi alte nume, derivate dela ţinuturile din care se trag. Astfel, cei din Pind şi 
Tesalia se numesc «Epirioţi », cei din muntele Gramos «Grămusteni », păstorii semi-nomazi din Albania « 
Fărşeroţi », după numele satului Fraşari, altădată centru românesc mai important, azi decăzut şi locuit mai mult de 

Albanezi. O bună parte din Românii orăşeni din Albania si Macedonia se numesc « Moscopoleni », după numele 
vestitului oraş Moscopole, etc. 

Răspândirea lor în Peninsula Balcanică. Astăzi Macedoromânii se găsesc răspândiţi în toată Peninsula 
Balcanică, în aglomerări mai mari sau mai mici, după ţări şi ţinuturi. Ei par mai numeroşi în aşezările lor de munte 
decât în târgurile sau oraşele dela ses. 

In Grecia aşezările lor se întind In primul rând în munţii Pindului. 

Direcţia lor merge dela miazănoapte spre miazăzi dealungul Mării Adriatice, ajungând până în nordul 
Tesaliei, Etoliei şi Acamaniei. 

In această parte de miazănoapte a Greciei, Românii au format din toate vremurile masa cea mai compactă, 
din care s'au răspândit, cu timpul, în toate celelalte ţinuturi. De fapt, şi tradiţia lor istorică, în forma ei cea mai 
veche, se leagă de grupul Românilor din aceste ţinuturi. Aici în Pind, Tesalia, Acarnania şi Etolia apare prima 
Românie a Macedoromânilor cunoscută de Greci sub numele « Vlahia ». Această «Vlahie »,care mai târziu apare 
în istorie sub diferite forme, se mai păstrează şi astăzi în ţinutul Zagori, situat în partea apuseană a Pindului, sub 
numele Paleo - Vlahia (Vlahia-Veche). Ea stă însemnată pe harta Statului-major austriac, după care am reprodus 
alăturata hartă. Această parte a Pindului reprezintă până pe la începutul secolului al XlX-lea cel mai curat ţinut 
românesc. Numai aşa se explică păstrarea până în urmă la Greci a numelui «Paleo-Vlahia ». De altfel şi muntele 
din spre miazănoapte de acest ţinut poartă până astăzi numele Brădet (pe harta Statului-major austriac transcris 
greceşte « Vradeton », derivat dela «brad ». Astăzi o bună parte din locuitorii români ai acestui ţinut sunt grecizaţi. 
Iată ce ne spune profesorul german G. Weigand referitor la desnaţionalizarea lor: «înainte vreme tot ţinutul Zagori 
era aromânesc. Pătrunderea limbii greceşti în familiile aromâneşti se datoreşte preoţilor greci şi, în particular, 
felului fanatic al călugărului Cosma. Intre alte nerozii, li se spunea Aromânilor, ei trebue să se roage lui Dumnezeu 
numai în greceşte, fiindcă Dumnezeu stă de vorbă româneşte numai când vorbeşte cu dracul »(CX^e). 

Prin urmare, pe porţiunea Pindului, de unde îşi iau naştere la miazănoapte râul Băiasa (vechiul Aous, numit 
azi de Greci Vojusa, de Albanezi Vjosa), iar mai în spre sud râurile Arta, Aspropotam şi Salamvria, cu toţi 
afluenţii lor, se găseşte prima grupă de Români cu aşezări dintre care cele mai multe se află pe povârnişurile 
prăpăstioase ale munţilor, iar altele pe văile încântătoare ale râurilor. 

Ferdinand I 

Prin graţia lui Dumnezeu şi voinţa naţională 
Rege al României 
La toţi de faţă şi viitori, Sănătate. 

Dorind a da o probă de a Noastră bunăvoinţă Domnului Teodor Capidan profesor la şcoala 
comercială superioară din Salonic pentru serviciile aduse învăţământului Noi îi oferim medalia 
"Răsplata muncii pentru învăţământ" clasa I. Drept care-i dăm acest brevet subscris de Noi şi 
investit cu regescul Nostru sigiliu. 

Dat în Castel Peleş la 21 Octombrie 1919 
Ministrul Secretar de Stat la Departamentul Instrucţiunii şi al Cultelor 


Aceste aşezări vin dela nord spre sud: Furca, Samarina, una din comunele mai mari, Breaza, Armata, Pădz şi 
Palioseli. Mai în spre sud, pe munţii Vasiliţa, Culou, Ou şi Mavrovuni, vin comunele Avdela, Perivoli, Turia 
(Krania); după aceea Smixi, Lăbăniţa, Ameru, Paltin ş.a. Coborându-ne şi mai în spre sud, dăm de regiunea 
cuprinsă între cursul superior al râurilor Aspropotam şi Salamvria. Aci avem mai întâi Aminciu (Meţova), cel 

mai mare centru românesc, cu o bogată nomenclatură toponomastică românească în regiunile muntoase din 
împrejurimi. Apoi vin comunele aşezate pe cursul râului Arta: Chiare în faţa lui Aminciu; Vutunosi, Siracu 
şi Calarl'i. Şi tot aşa, unnând direcţia în spre sud, dăm de multe aşezări româneşti situate pe râul 
Aspropotam ca: Coturi, Milia, Dragovişti, Viliciani, Calichi, Cardichi, Ndeşl'i, Pertuli, etc. 

O altă regiune locuită odată numai de Români era, după cum am spus mai sus, Zagori, situată în partea 
apuseană a râului Raşinit, un afluent al Artei. Comunele cu populaţie românească din Zagori ocupă două 
regiuni deosebite: una spre răsărit în care intră Grebeniţi, mai la miazănoapte Floru sau Flamburari, având în 
faţă muntele Ciuca-Roşie, după aceea Şes-Cereneşi, mai la sud Dragari. Toate celelalte comune sunt aşezate 
spre vest şi vin dealungul râului Băiasa (Vojusa). Aci avem în primul rând Băiasa, comună aşezată pe 
amândouă malurile râului cu acelaşi nume, la poalele muntelui « Ou », după aceea Laca, mai la nord 
Dobrinova, Paliohori, Leşniţa, etc. 

Mase compacte de Români se găsesc şi în Tesalia. Aici mai toate aşezările româneşti sunt grupate în 
satele din apropierea centrelor: Târcol (Tricala), Cardiţa, Larisa, Lăsun (Elasona). 

Tot în Grecia un bun număr de Macedoromâni se găseau odată în provinciile Acamania şi Etolia. Mulţi 
din ei veneau cu turmele din Albania ca să petreacă în timpul iernii în regiunile mai calde. Pe aceşti Români 
i-a cunoscut odată arheologul francez L. Heuzey. El vorbeşte pe larg despre ei în lucrarea sa « Le monde 
Olyrnpe et l'Acamanie » (1860). Astăzi o bună parte din aceşti Români au fost grecizaţi. 



Aţrxirilr rumAnffli «.lin «udul 1’rninMilri IWnrmr. 

Ferdinand I 

Prin graţia lui duinnezeu şi voinţa naţională 
Rege al României 
La toţi de faţă şi viitori, Sănătate. 

Asupra raportului Ministerului Nostru al Afacerilor 
Streine, Cancelar al Ordinelor, sub of. 59230 
Am decretat şi decretăm: 

Ar!. I. Numim membru al Ordinului Coroana României, în gradul de Ofiţer 
pe Dl Capidan Teodor, lector la Universitatea din Cluj. 

Art. II. Ministrul Nostru al Afacerilor Streine, Cancelar al Ordinelor, este însărcinat cu 
executarea acestui Decret. 

Dat în Bucureşti la 30 Decembrie 1922 (Semnat) Ferdinand Ministrul 
Afacerilor Streine Ad Interim 
Cancelar al Ordinelor (Semnat) G. G. Mârzescu 
Pentru conformitate cu Decretul original: 

Directorul Protocolului şi Cancelariei Ordinelor 
Ministru Plenipotenţiar 


Dar păstorii macedoromâni, în peregrinările lor cu turmele spre sud, ajungeau până în Atica. Călătorul francez 
Jacob Spon şi Englezul George Wheler, care au călătorit în Grecia în 1675, au dat de un sat românesc Vlaghi 
(transcris pentru Vlahi), aşezat în apropiere de Teba. 

Din Pind Macedoromânii, în calitate de păstori, au înaintat cu turmele în părţile de răsărit şi miazănoapte ale 
Greciei, aşezându-se în grupuri mai mari sau mai mici în diferite regiuni. 

Dintre acestea avem grupul Românilor din muntele Olimp. In această parte a Greciei ei se găsesc de patru, 
cinci veacuri. După tradiţia locală, înregistrată de G. Weigand care a cercetat pe aceşti Români în 1888, ei au venit 
dela şes din Tesalia, din vreo şaisprezece sate, dintre care el citează : Vene, Dzamaşlu, Vâma, Russa, Dimocră, 
Mărul,Paleo-Kastri, Kardherie, Paşali, Triandafilor. Aşezările lor actuale mai importante sunt: Vlaholivadi, Fteri, 
Cochinoplo. Insă ei se găsesc răspândiţi şi în celelalte sate locuite de Greci (CXI-n). 

Un alt grup de Macedoromâni emigrat din Pind în părţile nordice numai cu două veacuri înainte este acela din 
apropierea oraşului Salonic. In această parte a Macedoniei ei se găsesc aşezaţi pe munţii Neguş de lângă Veria în 
mai multe sate, dintre care notăm: Selia, Doliani, Xirolivad, Volada, Maruşa, Castania, Ţarcoveani, etc. 

Dar în apropierea Salonicului, Macedoromânii au fost în număr mai mare de când există ei în Peninsula 
Balcanică. Aceasta rezultă mai întâi din însuşi numele oraşului, care în graiul lor se numeşte Sărună, reproducând 
sunet cu sunet vechea lui denumire romană SALONA; al doilea, pentrucă cei dintâi Vlahi care apar în sec. VIII în 
peninsula Calcidică au un nume local Vlahorinhini (B^axophyxmov), care derivă dela râul Rinhos din apropierea 
Salonicului. O bună parte din aceşti Vlahi, amestecaţi cu fraţii lor din Pind, sunt pomeniţi, după cum vom vedea la 
p. 64 , în sec. al XlI-lea la Sfântul Munte. 

In spre apus de Salonic, în apropiere de oraşul Vodena (vechiul Edessa), există un alt grup de Macedoromâni 
păstori, veniţi din Albania. Ei sunt aşezaţi în satele: Cândrova, Gramaticova, Fetiţa, Paticina. 

Tot în această parte a Macedoniei greceşti se găsesc comune mari locuite de Macedoromâni ca Florina, 
Pisuderi, Belcamen şi, mai ales, Nevesca, Vlahoclisura, Hrupişta şi a. 

Dar Macedoromânii nu lipsesc nici în partea nord-răsăriteană a Greciei. Aici îi întâlnim ca negustori în 
centrele cele mai mari ca Sear (Seres), Cavala, Drama, şi Xanti. In aşezări mai mici, ei se găsesc şi în comunele 
Poroi, Lipoş, Ramna, Melnic, Giumaia-de-Sus, etc. 



Răspândirea Românilor în Sud-Estu! curcpciin. 

Mihai I-iu 

Prin graţia lui Dumnezeu şi voinţa naţională 
Rege al României 
La toţi de faţă şi viitori, Sănătate. 

Asupra raportului Ministrului Nostru Secretar de Stat la Departamentul Culturii Naţionale 

şi al Cultelor 
Am decretat şi decretăm: 

Art. I Numim membru al ordinului "Meritul Cultural" în gradul de Ofiţer 
pe Dl Th. Capidan" Membru al Academiei Române pentru servicii aduse pentru Litere. 
Art. II. Ministrul Nostru Secretar de Stat la Departamentul Culturii Naţionale şi al 
Cultelor este însărcinat cu executarea acestui decret. 

Dat în Sinaia la 6. IX. 1943 
Ministrul Culturii Naţionale şi al Cultelor 


A doua grupă de Aromâni se găseşte răspândită pe muntele Gramos. Acest munte este o prelungire a Pindului. 
Cele două ramificaţii ale lui ajung la miazănoapte, una până în apropierea lacului Prespa, iar alta, urmând direcţia 

spre răsărit se apropie de ţinutul Castoriei. Ţinând seamă de elementul grămustean ce se găseşte în prezent în 
Macedonia şi peste tot în Peninsula Balcanică dar mai cu deosebire în munţii Bulgariei şi ai Serbiei, se pare că 
altădată populaţiunea românească din muntele Gramos trebue să fi fost foarte numeroasă. 

In acest munte exista cu câteva veacuri mai înainte cel mai mare centru românesc; Gramostea, care a strălucit 
prin comerţ şi meserii, înainte de Moscopole din Albania. Gramostea, văzută dinspre muntele Scară, care alcătuia 
intrarea principală în oraş, se întindea în amfiteatru până aproape e muntele Nicolea. Astăzi n'a mai rămas nimic 
din acest falnic oraş cu 40.000 de locuitori, toţi Aromâni. Numai ruinele vechilor clădiri, printre care se găsesc şi 
câteva case sărăcăcios clădite, mai mărturisesc ceva din strălucirea lui de altădată. Toţi Românii din acest oraş ca 
si cei din centrele Niculiţa, aşezat pe râul Nicolea, Linotopi, Fuşea şi altele s'au răspândit în întreaga Peninsulă, 
formând populaţia de bază din Macedonia, Albania, Jugoslavia şi Bulgaria. Astăzi acest munte sălăşlueşte numai 
câteva sate: Deniscu, Pilgade, Cojeli, Valea-Mare, Varibobi, Pelicati, Badra, Arza şi altele, cele mai multe ocupate 
de Români din Albania, veniţi la văratec. Celelalte aşezări au fost distruse de mişcările Albanezilor, despre care 
voi vorbi în altă parte. 


In Albania, Românii se găsesc răspândiţi în oraşe Şi în sate. Dintre oraşe nu există unul singur în care să nu 
se găsească un mare număr de Români. Astfel, Coriţa care numără 25.000 de suflete, are cel puţin un sfert de 
locuitori români. Ei se mai întâlnesc în Pogradeţ, Elbasan, Berat (pe care 11 numesc Vilardi), Fieri (arom. Fearica), 
Avlona, Premeti, Luşnia, Cavaia, Tirana, etc. In Berat, pe vremea când călătorea Weigand, din 12.000 locuitori, 
cei mai mulţi erau Macedoromâni, iar în Tirana, actuala capitală a Albaniei, pe vremea când călătorea vestitul 
consul austriac şi cunoscutul albanolog J. G. von Hahn, locuitorii creştini erau numai Români. In privinţa aceasta 
el spune limpede: «In districtul Tirana locuesc numai Români în oraş » (Im Mudirlik Tyrana wohnen nur Wlachen 
in der Stadt) (XXXIX). 

Altădată numărul oraşelor şi târgurilor din Albania locuite exclusiv numai de Români era mai mare. In 
privinţa aceasta, este destul să amintim de oraşul Moscopole, despre care va fi vorba de mai multe ori în această 
lucrare. După el venea Gramoste, despre care am vorbit mai sus. In Gramoste s'au născut faimoasele familii 
Paciurea şi Hagisteriu, rămase legendare în tradiţiile populare. Tot centre mari situate pe muntele Gramos erau 
Şipsca şi Vârteni. Chiar localităţile din apropiere de pe muntele Camna: Gavra, cunoscută şi sub numele Gabrovo, 
locul de naştere al lui Gabrovschi, unchiul mitropolitului Şaguna, Lunga, Nicea, erau mult mai mari decât astăzi. 
Toţi locuitorii -români din aceste localităţi s'au răspândit în celelalte centre din Macedonia. 

La ţară Românii din Albania se găsesc în număr mai mare în Muzachia, câmpia care se întinde dealungul 
Mării Adriatice, în dreapta şi în stânga râului Semeni. In această regiune se găsesc aproape patruzeci de sate şi 
cătune româneşti cu centrul românesc Fieri (arom. Fearica), aşezat în apropiere de ţărmul Mării Adriatice. 

Un alt ţinut în care se găsesc păstori români este acela din apropierea orăşelului Premeti, situat spre sud de 
Fraşari. Aci avem comunele Budari, Cosina, aşezate pe şoseaua care duce dela Premeti la Berat. In spre apus de 
Premeti mai sunt comunele Buali, Briioni, Raptica şi alte câteva cătune mai mici. De asemenea, în apropiere de 
oraşul Coriţa avem comunele româneşti: Pleasa, din care cea mai mare parte din locuitori s'au mutat în ţară, 
Deşniţa şi Stropan. Ceva mai în spre răsărit, la extremitatea nordică a lacului Ohrida, se găsesc comunele Beala- 
de-Sus, Beala-de-Jos (arom. Beala-de-ghios). Ele ţin de Jugoslavia. 

Ţinând seama de numărul relativ redus al Albanezilor din micul regat, care se ridică cel mult la un milion, 
numărul Românilor se arată destul de impunător. Despre faptul acesta n'au vorbit numai călătorii vechi, ca cei 
citaţi mai sus, dar şi unii mai noi, care au călătorit în Albania, în urmă de tot. Iată bunăoară cum se exprimă Albert 
Wirt, într'o lucrare recent publicată: « Cel mai tânăr Stat din Europa nu este la drept vorbind atât de unitar. înainte 
de toate avem pe Aromâni. Tocmai în inima Albaniei nouă, între Valona Durazzo şi Berat, se găseşte una din 
insulele lingvistice cele mai întinse cu ramificaţii spre Tirana, Elbasan şi Gradisca; apoi încă una la Tepeleni. 
Deocamdată, prezenţa Aromânilor, al căror număr abia dacă trece peste o sută de mii, turbură puţin masa totală; 
deocamdată, din contră, domneşte cea mai sinceră prietenie între Albanezi şi toţi cei care vorbesc româneşte » 
(CXIV 397). 

In Jugoslavia, Macedoromânii se găsesc în număr mai mare în Macedonia cu oraşul Bitolia. In această parte a 
Macedoniei jugoslave cei mai mari comercianţi pe vremuri erau Macedoromânii. Astăzi ei se află răspândiţi în 
centrele mari locuite numai de Români: Tâmova, Magarova, Nijopole, Molovişte, Gopeşi, Cruşova. Amestecaţi cu 
Slavii, ei se mai găsesc în Ohrida, Iancoveţ, Părleap, Veles, Scopie, Cumanova, etc. De aci, în spre miazănoapte, 
nu există oraş în care să nu se găsească un număr însemnat de Macedoromâni. 

In Bulgaria, grupuri de Macedoromâni, cum am văzut că se găsesc în celelalte state balcanice, lipsesc. In 
schimb, o parte din păstorii originari din muntele Gramos au înaintat cu turmele spre miazănoapte, până în munţii 
Bulgariei: Vitoş, Rila şi peste tot, începând din Stara-Planina până la Marea Neagră. Pe aceştia i-a studiat 
profesorul Weigand indicând şi locuinţele lor. La fel ca păstorii din Albania, ei duc viaţă nomadă, din care cauză 
Bulgarii îi confundă cu Jurucii (Turci). Aceşti Români sunt numiţi de Bulgari « Beli Vlasi » (Români albi), în 
opoziţie cu « Kara Vlasi »(Românii negri), adică Dacoromâni. O parte din ei s'au mutat în ţară. In partea apuseană 
a Bulgariei, începând cu Sofia, nu există o localitate mai mare în care să nu se găsească familii româneşti. 
Weigand, care a cercetat mai de aproape pe aceşti Români, spune: «In vreme ce în Bulgaria de vest, mai ales în 
ţara Şopilor, nu există comună mai mare, în care să nu se găsească Macedoromâni, în Bulgaria de răsărit ei lipsesc 
». In această parte a Bulgariei, la miazănoapte, ei ajung de se unesc cu aşezările Românilor veniţi din regatul 
român. 


Meglenoromânii locuesc numai în Macedonia, în ţinutul Meglen sau Caragiova, situat la nord de Salonic. Ei 
sunt grupaţi în orăşelul Nânta, aşezat la poalele muntelui Zona (Zâna) şi în comunele: Lugunţa (Lundzini), 
Birislav, Ruma, Liumniţa, Cupa, Oşani, Ţâmareca, Baroviţa, Coinsco şi Sirminina. 

Dintre acestea, Ruma, Coinsco şi Sirminina ţin de Iugoslavia, restul de Grecia. 

Trăind în mijlocul elementului slav, aceşti Români au avut în cursul veacurilor strânse legături cu Bulgarii. 
Pin această cauză ultimele trei comune: Baroviţa, Coinsco, Sirminina, astăzi sunt aproape complet slavizate. In 
anul 1909, când am călătorit pentru întâia dată în această regiune, oameni bătrâni care mai vorbeau încă româneşte 
se găseau numai în Baroviţa. In celelalte două comune, portul şi obiceiurile erau româneşti, însă limba 
bulgărească. 

Ţinând seama de unele indicii pe care ni le procură graiul lor, ca şi de numele de localităţi de origine 
românească care se găsesc în ţinutul lor, pe vremuri ei trebue să fi fost mult mai numeroşi decât astăzi. Intr'adevăr, 
graiul lor arată deosebiri idiomatice, care presupun o răspândire a lor în o regiune mai întinsă decât aceea pe care o 
ocupă ei astăzi. De asemenea numele de localităţi ca « Zâna » (lat. DIANA), « Curuna » (lat. CORONA) şi altele, 
care există şi în ţinuturile macedoromâne, arată că aşezările lor în aceste părţi sunt vechi (XX 5 ). 

NUMĂRUL MACEDOROMÂNILOR 


In timpurile vechi numărul Românilor din sudul Dunării a fost destul de mare. Aceasta rezultă din răspândirea 
lor actuală în Peninsulă, în mijlocul celorlalte popoare balcanice. Dacă Românii din Dacia au reuşit cu timpul să-si 
asimileze unele elemente alogene, în schimb, Românii din sudul Dunării, care roiau cu turmele în toată Peninsula, 
începând din Dalmaţia până la Marea Egee şi din Balcani până în Peloponez, în cea mai mare parte au fost 
desnaţionalizaţi. Această desnaţionalizare s'a produs mai ales din pricina aspectului fizic prea fragmentar al 
Peninsulei. Acei dintre ei care se în depărtau prea mult de aşezările lor de obârşie izolându-se în mijlocul celorlalte 
neamuri, de cele mai multe ori isprăveau desnaţionalizându-se prin limbă. Astfel de desnaţionalizări s'au întâmplat 
mai ales în Grecia. In această ţară ele au continuat chiar în prima jumătate a sec. al XlX-lea. Toată regiunea din 
vestul Epirului cunoscută sub numele « Zagori » era, după cum am arătat în capitolul precedent, în timpurile vechi 
locuită numai de păstori macedoromâni. începând cu sec. al XlX-lea o bună parte din ei au fost grecizaţi prin 
biserică. 

Tot aşa a fost grecizată şi regiunea din Pind ocupată de « Cupăciari ». Aceştia, la fel ca Sarăcăcianii, 
păstrează până astăzi portul păstorilor români, numai limba le este grecească. Ţinutul ocupat de aceşti Români 
grecizaţi se întinde începând din Samarina, peste Grebena, până dincolo de graniţa de miazănoapte a Tesaliei şi 
din Sacişta la Comu (Krania). De asemenea Românii din Acamania şi Etolia au pierit în cea mai mare parte în 
mijlocul Grecilor, rămânând în urma lor Pistichii. Tot de ramura Românilor din sud ţin şi Sărăcăcianii, care, la fel 
ca Cupăciarii, au portul şi obiceiurile cu viaţa semi-nomadă româneşti şi numai limba le este grecească. Originea 
lor, după cum am arătat în altă parte, trebue căutată în comuna românească Siracu din Epir (XXXI ui 923, XLIII). 

Dar Macedoromânii au fost desnaţionalizaţi şi în celelalte ţări balcanice, cum sunt: Albania, Iugoslavia şi 
Bulgaria. Cu toate acestea, cea mai mare parte din ei au pierit, după cum am spus, în mijlocul Grecilor. Chiar 
astăzi există în sudul Peninsulei Balcanice Români, care, din cauza contactului prea des cu Grecii, vorbesc mai 
uşor greceşte decât româneşte. 

Mulţi din ei au pierit prin des naţionalizare şi în Albania.In această ţară numărul Românilor a scăzut din cauza 
încuscririi lor cu Albanezii. 

In Iugoslavia, Aromânii din vechea Serbie erau odată răspândiţi mai mult în oraşe. Aceştia, toţi, au fost cu 
timpul serbizaţi. Când se va vorbi despre rolul lor în Peninsulă sub raportul comercial, se va vedea cât de mult 
datoresc oraşele jugoslave din vechea Serbie acestui preţios element. 

Mai puţine desnaţionalizări au avut loc în mijlocul Bulgarilor. Amestecul Românilor cu Bulgarii a fost mai 
rar din două motive: întâi, din cauza deosebirii de ocupaţiune, Bulgarii fiind aproape exclusiv agricultori, iar 
Românii păstori; al doilea, din cauza stărilor de civilizaţie. In calitate de propagatori ai civilizaţiei bizantine, 
Macedoromânii au fost din toate timpurile, superiori Bulgarilor. Ei au primit foarte rar să se încuscrească cu 
aceştia. Numai elementele româneşti prea izolate în mijlocul lor, cum au fost acele din nordul Macedoniei, în 
ţinutul Murihova, au putut fi des naţionalizate. In cuprinsul acestei regiuni există printre Slavi tipuri care nu se 
deosebesc de acele ale Aromânilor. Şi astăzi se găsesc în împrejurimile acestui ţinut păstori macedoneni. Iată ce ne 
spune Cvijic în această privinţă: « Morihovo qui a joue â l'epoque turque d'une certaine autonomie, est une region 
montagneuse proper â l'elevage des bestiaux, assez semblable â la region des Mijaci. Elle comprend un si grand 
nombre de types valaques qu'on est porte â croire â l'origine slavoaromoune de cette population. Tout autour de ces 
montagnes et sur le Nice habitent des pâtres valaques â demi-slavises » (XXX-a 441 ). Aceeaşi soartă au avut-o şi 
păstorii români care au înaintat cu turmele în ţinuturile muntoase cuprinse între Drinul-Negru şi cursul superior al 
Vardarului. Toţi aceştia, după acelaşi autor, cu timpul, s'au bulgarizat: « Dans le temps recule la region etait 
peuplee de pasteurs aromounes, vivant dans des installations provisoires d'ete. Les Slaves y ont penetre au Moyen- 
Age et se sont melanges â ces indigenes, tout en fondant probablement leurs propres villages. Par suite de ce me- 
lange, les Aroumounes ont commence â se slaviser. Les Slaves leur ont emprunte le nomadisme transhumant, le 
type de leur village, la pecalba, en meme temps que certaines parties du costume feminin. Plus tard de nouvelles 
penetrations se sont produites: des colans aromounes sont venus d'Albanie » (XXX -a 459 ). 

Cu toate aceste pierderi prin desnaţianalizare, care trebue să fi avut loc încă din vremea când Macedoromânii 
s'au despărţit de fraţii lor din nordul Dunării, numărul lor mare în Peninsulă a fost relevat de toţi scriitorii străini 
câţi au avut prilejul să vorbească despre popoarele balcanice. Astfel, un scriitor anonim al Europei orientale de pe 
la începutul sec. al XlV-lea (1308) ne vorbeşte despre Macedoromânii aşezaţi între Macedonia, Achiaia şi Salonic 
ca despre un popor foarte mare: « Este de notat aici că între Macedonia, Achaia şi Tesalonicul se găseşte un 
oarecare popor foarte mare şi răspândit, cu numele Vlahi, care şi altădată au fost păstori ai Romanilor şi, din cauza 

terenului roditor şi plin de verdeaţă, trăiau odinioară în Ungaria, unde se aflau păşunile Romanilor. In urmă, fiind 
izgoniţi de aici de Unguri, au fugit în acele părţi ... Ţara acestor Vlahi, care este mare şi bogată, a ocupat-o în 
întregime prinţul Carol, care e stabilit în părţile Greciei » (III 17 ). 

Istoriograful bizantin Chalcocondilas ne mărturiseşte că Vlahii odată se întindeau din Dacia până în Pind. 

Dintre scriitorii mai noi, vestitul istoric german Johann Tunmann scria, încă în 1774, că Macedoromânii sunt 
un popor numeros: « Ei trebue să fie - spunea el- peste jumătate din locuitorii Traciei, şi peste trei sferturi din 
locuitorii Macedoniei şi Tesaliei. Şi în Albania se găsesc mulţi »(CVi 7 4 ). 

Deşi toate aceste relatări sunt simple afirmaţiuni, întru cât niciuna nu arată precis numărul Macedoromânilor, 
ceea ce bine înţeles, ar fi fost cu neputinţă pentru vremurile acelea, totuşi ele îşi au însemnătatea lor, întrucât, din 
timpurile cele mai vechi şi până în a doua jumătate a sec. al XlX-lea, când prin şcoală s'a început acţiunea pentru 
trezirea Macedoromânilor la conştiinţa naţională, scriitorii străini vorbesc de Macedoromâni ca despre un popor 
destul de numeros în Balcani. 

De fapt, o numărătoare exactă a acestor Români este greu de făcut chiar în vremurile noastre, cu atât mai 
mult în epoca veche. Această greutate provine din mai multe motive. Mai întâi, Macedoromânii reprezintă singura 
populaţiune din Peninsula Balcanică, populaţie care, din cauza ocupaţiunii ei cu păstoritul sub forma semi- 
nomadă, n'are aşezări stabile. Cei mai mulţi dintre aceşti păstori au aşezări fixe atât în timpul verii la munte cât şi 
în timpul iernii la şes. Cu toate acestea, sunt unii din ei, ca « Fărşeroţi » din Albania, care, iama-vara, se găsesc 
într'o continuă peregrinare. Pe aceştia, cei mai iscusiţi statisticieni nu-i pot număra. O altă categorie de Români 
călători sunt micii neguţători şi industriaşi. Aceştia sunt răspândiţi aproape în toate centrele din Peninsula 
Balcanică. Prin felul ocupaţiunii lor, ei nu rămân pe loc decât numai câţiva ani până îşi măresc capitalul. Cum 
ajung la o situaţie materială mai bună, trec în centrele mai mari, unde se dedau la afaceri mai importante. Nici 
aceştia nu pot fi prinşi uşor la numărătoare. 

Dar un alt motiv care a îngreunat şi mai mult numărătoarea lor a fost biserica şi şcoala greacă. In calitate de 
propagatori ai culturii bizantine, Macedoromânii negustori au fost singurii după Greci, care au încurajat şi susţinut 
cu banii lor şcoala şi biserica greacă. Din cauza aceasta, cei mai mulţi din ei treceau în ochii Grecilor, şi chiar ai 
străinilor, de Greci. Faptul arătat a fost exploatat de Greci, mai ales în epoca luptelor naţionale dintre diferitele 
populaţiuni din întreaga Peninsulă, din a doua jumătate a sec. al XlX-lea şi începutul sec. al XX-lea până la 
izbucnirea războiului balcanic (1912). Aceştia socotindu-i de Greci, îi treceau în numărul conaţionalilor lor din 
Peninsulă. 

Din toate aceste motive, uşor se poate înţelege de ce numărul lor exact nu a putut fi dat de nicio statistică 
străină sau indigenă. Fa aceasta se mai adaogă şi greutăţile materiale ce se opuneau pe vremea stăpânirii turceşti în 
Peninsulă. Expansiunea lor extraordinară pe povârnişurile munţilor dintr'o ţară cu un aspect muntos atât de 
fragmentar, ca şi lipsa drumurilor şi nesiguranţa vieţii făceau cu neputinţă cunoaşterea exactă a numărului lor. 

Dintre statisticele vechi, una tare se apropie mai mult de adevăr şi merită să fie relevată aici, este aceea a 
eruditului scriitor grec, fost ministru plenipotenţiar al Greciei la Paris şi Berlin, Rizos Rangabe. El scria în 1856 în 
revista literară « Pandora », atunci când acţiunea pentru trezirea conştiinţei naţionale la Macedoneni nu începuse, 
cifrând numărul Aromânilor din Tesalia, Epir şi Macedonia la mai mult de 600.000 de suflete. Fiindcă spusele lui 
Rizos Rangabe sunt astăzi ocolite de Greci, oridecâteori vorbesc despre prezenţa elementului românesc în 
Peninsulă, voi reproduce aici pasajul care interesează chestiunea ce ne preocupă: « Când se vorbeşte astăzi la 
Atena despre Românce sau Valahe, se înţeleg întotdeauna acei meteori care apar din când în când la nordul Greciei 
şi aruncă asupra frumoasei noastre ţări ploaia de aur a câmpii lor danubiene. Şi noi uităm că, chiar în Atica precum 
şi în multe alte ţinuturi greceşti, se găsesc alte Românce, a căror rasă constituie o mare parte a locuitorilor acestor 
ţinuturi şi care merită din mai multe puncte de vedere atenţiunea noastră. « Pandora » se decide astăzi să facă 
dreptate acestor Românce care locuiesc în ţara noastră, Românce, care, deşi nu joacă polca şi nu poartă veşminte 
parisiene, totuşi nu sunt mai puţin consângene cu acele doamne anonime civilizate ... se zice că Românii care 
locuiesc astăzi în Elada, Tesalia, Epir şi Macedonia se ridică la 600.000. Sunt oameni corpolenţi şi robuşti, cu 
părul negru sau castaniu, cu fizionomia inteligentă » (XXXVII-a 55-57). 

Tot atât de interesante sunt şi statisticele pe care le dau William Martin-Leake, J. G. von Hahn şi F. Kanitz. 
Câteşi trei evaluează numărul acestor Români la jumătate de milion. După părerea mea, întemeiată pe cercetări şi 
informaţii sigure, astăzi numărul lor din Grecia, Albania, Iugoslavia şi Bulgaria se ridică la 300.000 până la 
350.000. Din aceştia, începând cu anul 1925, 12.000 s'au mutat în ţară. 

In ce priveşte pe Meglenoromâni, numărul lor înainte de marele război era de 16.000 locuitori. După război, 
o bună parte din ei şi-au părăsit comunele din cauza persecuţiilor la care erau supuşi din partea autorităţilor 
greceşti. 

De altfel, istoria a fost foarte vitregă cu aceşti Români. Izolaţi în ţinuturile muntoase ale Meglenului, 
veacuri dearândul, ei n'au avut contact cu Macedoromânii. In schimb, ei au fost înconjuraţi de Slavi din toate 
vremurile, iar începând cu trei, patru sute de ani înainte, şi de Turci. Cu Slavii, Meglenoromânii au trăit în legături 
paşnice. Din contră, cu Turcii au fost întotdeauna pe picior de bătaie, mai ales că aceştia, invidioşi de starea lor 
materială înfloritoare, au voit cu orice preţ să-i distrugă, încercând să-şi însuşească bunurile lor. In acest scop. 
Turcii din comunele vecine au încercat în mai multe rânduri să-i atace. Deşi ei s'au apărat multă vreme cu vitejie, 
în cele din urmă, cei aşezaţi în orăşelul Nânta, spre a scăpa odată pentru totdeauna de prigonirile Turcilor s'au 
decis să treacă la islamism. Trecerea în masă la islamisin s'a făcut, după tradiţia locală, cu două veacuri înainte, în 
prima zi de Paşti, pe când Românii se aflau adunaţi în biserică. Bandele turceşti care împresuraseră oraşul şi 
pătrunseseră în biserică i-au silit să aleagă între moarte şi apostazie. Astfel, tot oraşul cu episcopul în frunte au 
trecut la islamism. 

Şi astăzi se văd urmele acestei mari nenorociri de care a avut parte această populaţiune românească atât de 
paşnică şi muncitoare. Când în 1909 am trecut dela Lugunţa la Nânta, spre a vizita pe Românii turciţi şi mai ales 
geamia numită « Tichia-mare », în care, după cum mi se spunea, s'ar fi găsit cărţi bisericeşti scrise în limba 
română, la întoarcere, am fost dus în localitatea « Săm- Toader », unde a fost ucis episcopul care, după actul de 
apostazie, încercase să convertească pe Români la creştnism (XX 16). 

După marele război, când viaţa acestor Români ajunsese imposibilă sub Greci, cei mai mulţi din ei 
socotindu-se Turci din cauza religiei, s'au refugiat în Asia şi în Tracia orientală. Dintre Megleromânii rămaşi 
creştini, foarte mulţi au fost colonizaţi în Cadrilater, în satele de pe şoseaua dintre Turtucaia şi Silistra. In vara 
anului 1941, cedându-se Cadrilaterul Bulgariei, ei au fost nevoiţi să treacă în Vechiul Regat. 

AŞEZĂRILE PĂSTORILOR MACEDOROMÂNI. 
VIAŢA IN FAMILIE ŞI IN SOCIETATE. 


Aşezările păstorilor macedoromâni se găsesc pe înălţimi de munte, departe de drumurile mari. Ca înfăţişare, 
ele se arată impunătoare, fiindcă mai toate au poziţiuni frumoase, sunt situate pe lângă ape curgătoare şi în 
apropiere de păduri seculare. 

Originea satelor româneşti. Originea acestor aşezări este foarte modestă. La început ele se alcătuiau din 
simple « călive » (colibe) de sub conducerea unui « celnic» (şef), grupate de cele mai multe ori în mai multe cătune 
aşezate aproape unele de altele. Adesea aceste cătune izolate prin munţi se făceau numai pentru siguranţa femeilor 
şi copiilor. Şi astăzi se mai păstrează în tradiţia locală amintirea despre vechea structură a celor mai multe sate 
româneşti din Pind. Astfel comuna Perivoli se alcătuia, la început, din cinci cătune (Bitulţi, Căriţa, Băniţa, Baitan, 
Călivili); tot aşa comuna Turia, din patru cătune (Codru-Mare, Căldăroasa, Scornu etc.). In călătoriile mele din 
Macedonia, am apucat să văd la tribul Grămustenilor resturi din aceste cătune cu colibele părăsite, aşezate la un 
kilometru şi mai bine departe de satul relativ nou cu casele zidite în piatră. Această stare primitivă a aşezărilor 
româneşti se poate înţelege numai dacă ţinem seama de faptul că Macedoromânii, la început, îndeletnicindu-se cu 
păstoritul, au dus o viaţă de transhumantă sezonieră sau chiar semi-nomadă cu obişnuitele pendulări între munte şi 
câmpie. Potrivit acestor mişcări, ei puteau să aleagă între aşezările de munte şi între cele de câmpie. Dacă şi le-au 
ales pe cele de munte, aceasta au făcut-o din mai multe motive. Ca păstori, ei aveau nevoie de ţinuturi cât mai 
întinse şi bogate în păşuni. In astfel de împrejurări, ei nu s'au putut stabili nici pe vârfuri de munte, şi nici 
dealungul văilor, ci pe povârnişul munţilor, departe de marile artere de comunicaţie. La aceasta s'a mai adăogat, de 
sigur, şi nesiguranţa care ameninţa pe cei mai înstăriţi dintre ei, oridecâteori bande de hoţi ieşeau în drumul mare 
să atace pe negustori. Aceste bande nu puteau ajunge până la aşezările lor. Mai întâi din pricina înălţimilor puţin 
accesibile, al doilea, însă, şi din cauza vitejiei păstorilor români, care nu se lăsau aşa de uşor să fie atacaţi chiar în 
cuiburile lor. 

In felul acesta, aşezările lor, la început în cătune alcătuite numai din câteva colibe, cu timpul se transformau 
în sate mai măricele, dintre care unele, devenind centre comerciale mai importante, repede ajungeau oraşe 
înfloritoare. 

Este curios că păstorii aromâni, care au creat aşezări atât de frumoase, sunt lipsiţi de cuvintele moştenite « 
sat » şi «cătun ».In locul lor au «hoară » şi « călivă »,nume împrumutate dela Greci. 

Despre înfăţişarea satelor româneşti din sudul Peninsulei Balcanice au vorbit aproape toţi scriitorii străini 
care i-au cunoscut pe Aromâni la ei acasă. Astfel călătorul englez William Martin-Leake compară satele româneşti 
din Pind cu cele mai înfloritoare oraşe din Grecia. Profesorul G. Weigand, care i-a vizitat mult mai târziu decât 
colonelul englez, referindu-se la spusele lui Leake, adaogă: « Leake avea în vedere probabil localităţi româneşti ca 
Siracu, Calarl'i, Meţova, Vlaho-livadi, care, cu toată poziţia lor izolată în munţi, fac, de fapt, o extrem de bună 
impresie asupra unui străin, prin măreţia lor, prin înfăţişarea lor curată şi drăguţă şi prin construcţia solidă a 
caselor. Dacă el ar fi cunoscut Cruşova, Nevesca şi alte sate situate la nord, atunci, de sigur, uimirea lui s'ar fi 
schimbat în admiraţiune ». Şi, mai departe, Weigand continuă: « Cineva, după ce a văzut satele pline de mizerie ale 
Bulgarilor, cu colibele lor de lut, mici şi murdare, sau cătunele greceşti din Epir tot atât de mizerabile, sau chiar 
casele de piatră înspăimântător de lipsite ale Albanezilor munteni, rămâne cu atât mai fermecat nu numai de 
splendoarea poziţiei şi peste tot de impresia generală cu care se alege, dar şi de casele superbe şi de întreaga 
dispoziţie plăcută din interiorul lor ». (Leake hatte offenbar dabei Orte wie Siraku, Kalarites, Metsovo, Vlacho- 
Livadhon im Auge, die trotz ihrer einsamen Lage im Gebirge auf den Fremden durch ihre Grosse, durch ihr sauber 
und nettes Aussehen, durch die solide Bauart der Hăuser in der That einen ăusserst giinstigen Eindruck machen. 
Hatte er Krusevo, Neveska und andere im Norden gelegene Dorfer gekannt, so wiirde sein Erstaunen in 
Bewunderung iibergegangen sein. Wenn man die elenden bulgarischen Dorfer mit ihren kleinen, schmutzigen 
Lehmhiitten, oder die ebenso armseligen griechischen Weiler in Epirus oder auch die entsetzlich niichtemen 
Steinhăuser der Gebirgsalbanesen gesehen hat, so ist man bei den aromunischen Dorfem umsomehr entziickt, 
nicht nur liber die durchweg prachtige Lage und den Gesamteindruck, sondern auch iiber die stattlichen Hăuser 
und die hubsche Einrichtung derselben im Innem) (CX 2 66). 

Locuinţele Macedoromânilor. Casele Românilor macedoneni, la ţară, sunt de obicei spaţioase, cu 
mai multe încăperi şi adesea prevăzute cu etaj. Ele sunt toate clădite în piatră. Cu cât casele se găsesc la mai 
mare înălţime, cu atât pereţii lor sunt mai groşi. Ferestrele nu sunt prea mari, însă mai toate casele, la etaj, 
sunt prevăzute cu câte un balcon. 

Aromânii nu cunosc « bordeiul », cu toate că există la vecinii lor Albanezi, care îl folosesc la fel ca 
Românii din ţară. 

împărţirea interiorului casei este foarte simplă: la mijloc este o sală mare cu câte o fereastră în fund, iar 
în dreapta şi în stânga acestei săli se găsesc câte două camere. In fundul sălii sau în una din camerele laterale 
se găseşte scara care duce la etaj. Intrarea în casă se face prin sală pe scări de piatră, care ajung până la patru, 
cinci trepte. 

Casele din satele macedoromâne situate pe înălţimi de munţi, n'au cerdacuri sau pridvoare deschise ca 
locuinţele din comunele celorlalte neamuri, fie din pricina înălţimii aşezărilor la munte, fie pentru mai multă 
siguranţă în contra atacurilor de afară. 

In timpul iernii, cei care de obicei nu se mişcă din comună, locuiesc în încăperile de jos dacă locuinţa 
este prevăzută cu etaj. Vara ei ocupă şi camerele dela etaj. Aceasta depinde după familie. Acele din ele care 
sunt mai numeroase, atât vara cât şi iama, ocupă toate camerele din întreaga clădire. Dintre camerele din 
parter de obicei este locuită sala de mijloc în care se află un război de ţesut. Camerele laterale servesc una 
pentru lemne, alta pentru tot felul de produse de lapte, ca unt, brânză, etc., iar celelalte pentru ţesăturile de lână 
şi tot avutul casei. In etaj sunt camerele de dormit şi una sau două rezervate pentru primirea oaspeţilor. 

Când intri în casa unui Macedoromân, rămâi într'adevăr uimit de grija ce poartă pentru întreţinerea 
curăţeniei. Odată introdus în camera de primire, care este mai mare şi mai frumos mobilată, simţi o plăcere, 
admirând gustul cu care el ştie să-şi împodobească locuinţele cu ţesături ieşite numai din mâna femeii 
macedoromâne. Iată în ce fel ne descrie G. Weigand curăţenia caselor la Macedoromâni: «In vreme ce în Mace¬ 
donia te poţi plânge pretutindeni de tot felul de insecte, în frumoasele sate de munte macedoromâne poţi fi sigur de 
curăţenia exemplară în toate privinţele. La Macedoromâni simţul pentru frumuseţea naturii, pentru aer curat şi apă 
rece este mai desvoltat decât la celelalte popoare balcanice » (CXIb (l ). Tot Weigand, vorbind într'o altă lucrare 
despre curăţenia şi interiorul caselor la Macedoromâni, spune: « Pardoseala camerelor este întotdeauna bine 
curăţită. Covoare frumoase, broderii şi chiar perdele împodobesc camerele lor. Despre insecte n'am observat nimic 
în satele de munte ale Macedoromânilor. (Der gedielte Fussboden ist immer blank gescheuert, schone Tepiche, 
Stickereien in den Ecken und selbst Vorhănge schmiicken das Zimmer. Von Ungeziefer habe ich in den 
aromunischen Dorfem nie etwas gemerkt) (CX 2 69 ). In fine, mai departe, vorbind despre curăţenia caselor din comuna 
Nevesca, adaogă: « Este o curăţenie cum nici nu şi-ar putea-o dori cineva mai mare » (CXi 5 ). (Eine Reinlichkeit 
herscht, wie man sie besser nicht wiinschen kann). 

Această calitate a Macedoromânilor de a fi curaţi a fost relevată chiar de vecinii lor Sârbii, în lucrări care au 
apărut numai cu câţiva ani înainte. Astfel prof. D. I. Popovici, vorbind despre negustorii macedoromâni din 
Iugoslavia, adaogă « Aromânii au reputaţia unui popor de oameni curaţi. Hanurile lor erau întotdeauna mai curate 
decât cele bulgăreşti şi albaneze. Hainele lor sunt totdeauna curate şi niciodată rupte » (Tsintsari vrede kao cist 
narod. Njihovi hanovi su uvek cistiji nego bugarski i amautski) (LXXXVII35). 

Dar păstorii nomazi care îşi schimbă aşezările în fiecare vară, sau care chiar în intervalul unei singure veri 
îşi mută locuinţele de mai multe ori, umblând după păşuni mai abundente, locuesc în colibe sau în corturi. 

Mai multe colibe la un loc formează un cătun. înainte de a te apropia de aceste colibe, ai impresia că te 
găseşti în faţa unor cuiburi de albine sau a unor ciuperci mari răsărite din pământ. Numai după ce ai intrat în cătun 
şi-ţi iese lumea înainte, vezi că ele sunt locuinţe omeneşti. Acest fel de aşezări, care sunt proprii tuturor Românilor 
nomazi, dar mai ales păstorilor din Albania cunoscuţi sub numele de Fărseroţi, se găsesc răspândite pretutindeni în 
părţile muntoase din centrul şi sudul Albaniei. 

O colibă are o lungime dela cinci până la şase metri în diametru. înălţimea ei socotită din vârful colibei 
până la pământ abia trece peste trei metri. Insă înălţimea părţilor laterale este mică. De aceea, la intrare, trebue să 
fii atent ca să nu dai cu capul de părete. Colibele se fac din crengi de lemn împletite şi din paie. Grosimea pereţilor 
nu trece peste zece sau cincisprezece centimetri. 

Mobilierul unei colibe este redus la strictul necesar: câteva ţoale de învelit grămădite unele peste altele, stau 
într'o parte a intrării, iar în cealaltă parte războiul de ţesut. In păretele din fund, la mijloc, este vatra, în care se 
găsesc mai multe vase pentru fiertul laptelui sau preparatul mâncării. O căldăruşe atârnată de un cârlig fixat 
pe acoperişul colibei, stă în permanenţă suspendată deasupra vetrei. De obicei, pe jos, nu-i aşternut nimic. 
Numai când vine câte un străin, în semn de cinste, se întinde câte o velinţă, ca să se aşeze. De altfel, păstorii 

ocupaţi aproape peste tot cu turmele, intră în colibă numai în vremea rea. încolo, mănâncă, petrec, se 
odihnesc şi dorm afară, ziua ca şi noaptea, întinşi pe iarbă verde. 

Şi mai simplă este locuinţa lor în corturi. Un cort este făcut dintr'o ţesătură de lână, amestecată cu păr 
de capră. Această ţesătură are o lungime de patru până la cinci metri şi o lărgime de doi până la trei metri. Ea 
se fixează pe pământ cu nişte ţăruşi de cele patru colţuri, lăsând între cele două laturi o distanţă de doi metri. 
Mijlocul este ridicat şi susţinut la margine de două lemne, în aşa fel încât intrarea dintr'o parte şi cealaltă a 
cortului să aibă forma unui triunghi cu baza la pământ. Din cele două intrări se lasă deschisă de obicei una, 
cea din faţă. Intrarea din dos se astupă cu saci mari şi tot felul de ţoale de care au nevoie pentru drumurile 
lungi, pe care le fac. Ţesătura cortului are un desen anumit aproape pentru fiecare sat şi nu lasă să străbată 
ploaia prin el. 

înfăţişarea păstorului macedoromân. Ca înfăţişare, păstorul macedoromân este robust, bine făcut, 
de talie mijlocie, brun la faţă, cu trăsături regulate, cu ochi negri şi privirea ageră. Iată cum ni-i descrie 
Heuzey pe Fărşeroţii din Acarnania şi Etolia: « On rencontre parmi eux des hommes d'une force et d'une 
taille etonante, avec ses larges epaules, cette poitrine epaisse que la sculpture prete â Hercule. Les femmes 
sont comme leurs maris fortes et travailleuses. Les fatigues et les privations qu'ils supportent en ont jait une race de 
fer» (XLII 274 ). Tot aşa ne vorbeşte Pouqueville, care cunoscuse pe păstorii aromâni cu mult înainte de Heuzey: « 
Les Valaques nomades qui portent sur leurs fronts hâles l'empreinte des saisons, sont generalement forts et 
robustes. Leurs tetes retracent les proportions romaines; et le temps qui affaiblit les types nationaux, n'a pu, malgre 
leurs alliances, les confondre ni avec les Grecs, ni avec les Albanais» (LXXXVIILis) La fel ni-i descrie Ami Boue 
în voi. II: « Les Zinzares ou Valaques du Pinde des montagnes de 1' Aspropotamos et de celles de Colonies, de 
Geordsche etc. sont des hommes trapus et vigoureux, â cheveux noirs ou châtains, â figure intelligente » (X%). In 
fine, profesorul G. Weigand compară pe păstorul macedoromân cu un legionar roman: « Der Vergleich mit einem 
romischen Legionsoldaten ist ganz am Platze » (CX 259 ). 

In ce priveşte femeile, tot Weigand constată că ele sunt mai mult mărunte şi delicate, cu faţa ovală şi 
lunguiaţă, cu pieptul puţin desvoltat şi cu expresia feţei plăcută. Dintre toate, Moscopolencele treceau altădată de 
cele mai frumoase. In Serbia s'au păstrat până în urmă de tot familii refugiate din Moscopole, ale căror fete, după 
Cvijic, aveau toate aceste calităţi (LXXXVII 3o ). 

La Fărşeroţi ele au obiceiul să se tatueze pe faţă şi la braţe. 

Nu se ştie dacă acest obicei l-au moştenit dela Traci, sau l-au împrumutat dela Albanezi. Cele mai multe 
poartă o cruce pe frunte, tatuată în albastru spre a se deosebi de femeile albaneze de religie musulmană 
(LXXXI,22,47). 

In zilele de sărbătoare, păstorii români se coboară în oraşele şi târgurile din apropiere. Ei vin cu turme de oi, 
cu cai şi catâri, încărcaţi cu saci plini de lână, cu unt şi brânză şi cu tot felul de ţesături de lână, pe care femeile lor 
le lucrează în timpul iernii acasă. In târgurile din Macedonia deseori am avut prilejul să văd aceste ţesături de lână 
care atrăgeau privirile străinilor ce le admirau. Iată în ce fel se exprimă Heuzey referindu-se la ele: « Les fe mm es 
valaques sont surtout renommees pour leur habilite â fabriquer les etoffes de laine, qu'elle savent teindre ensuite de 
diverses couleurs, en noir, en bleu fonce, en rouge ecarlate »(XLII 2 75 ). 

Când pornesc la târg, mai toţi sunt însoţiţi de femeile lor mai în vârstă. Nevestele tinere dar mai cu seamă 
fetele rămân acasă. 

Prezenţa lor dă târgurilor şi oraşelor din Peninsulă un aspect particular, atât prin îmbrăcămintea lor cu totul 
deosebită de aceea a ţăranilor celorlalte popoare balcanice, cât mai cu seamă prin înfăţişarea lor degajată. 
Macedoromânul păstor sau târgoveţ, aşa cum l-am cunoscut în întreaga Peninsulă, este, în comparaţie cu celelalte 
popoare balcanice cum sunt Slavii şi Albanezii, mai desgheţat şi foarte mobil, cu mişcări degajate, spontan la 
vorbă şi cu o bogăţie de gesturi, în care, poate, numai Grecul îl întrece. Când se tocmesc în piaţă, cei mai mulţi 
vorbesc tare, căutând prin orice mijloace să convingă pe cumpărător (XIX 42). Femeile lor nu prea se deosebesc de 
bărbaţi. Ele sunt foarte sprintene. Numai că, la unele tulpini, ele sunt prea muncite, din care cauză pierd mult din 
frumuseţea lor. 

In ce priveşte pe Megloromâni, a înfăţişare, sunt bine făcuţi, de statură mijlocie, cu coloarea feţii mai mult 
blond închisă decât brună şi cu umerii obrazului mai ridicaţi, ceea ce îi cam deosebeşte de Macedoromâni. Această 
din urmă particularitate, relevată pentru întâia dată de profesorul Weigand, a făcut pe marele etnograf Const. 
Jirecek să-i considere ca urmaşi ai unor cete de Pecenegi aduşi în ţinutul Meglenului de împăratul bizantin 
Alexios, după lupta dela Livunion la gurile Mariţei (Hebrus). In lucrarea mea « Megleromânii» am încercat să arăt 

exagerările acestei teorii, primită şi de profesorul Ovid Densuşianu. Fireşte, în drumul lor spre ţinuturile pe care le 
ocupă ei astăzi în Meglen, n'au putut evita un amestec parţial cu Pecenegii, de pe urma cărora s'au şi ales cu tipul 
care îi deosebeşte puţin de Macedoromâni, însă, din momentul ce până azi s'au păstrat ca Români, ei nu pot fi 
Pecenegi românizaţi. 

Ca sănătate, toţi arată bine, deşi muncesc mult şi întreţinerea lor nu este dintre cele mai bune. La aceasta 
contribuie de sigur şi clima excelentă dintr'o regiune, cum este partea muntoasă ocupată de Români, plină de o 
vegetaţie exuberantă şi străbătută de atâtea ape care ţâşnesc din toate colţurile. 


Portul păstorului macedoromân. Îmbrăcămintea păstorului macedoromân este foarte caracteristică. Ea 
n'are nimic comun, sau prea puţin, cu portul Grecilor sau al Albanezilor. In schimb, ea îi deosebeşte pe 
Macedoromâni în mod fundamental de Slavi, a căror îmbrăcăminte este greoaie. Portul păstorului macedoromân 
este simplu, elegant, fără broderii şi de coloare peste tot neagră sau peste tot albă. 

Comparându-1 cu portul celorlalte popoare balcanice, costumul păstorilor macedoromâni şi chiar al acelora 
dintre munteni care nu se ocupă cu creşterea turmelor de oi, se prezintă aşa cum se păstrează până azi, sub acea 
formă caracteristică şi particulară, care face ca un ţăran macedoromân, ori unde s'ar găsi el cu turmele, în munţii 
Pindului sau în Tomor din Albania, în munţii Balcani sau în Rodope, să se deosebească peste tot de păstorul grec, 
albanez sau slav. Acest port se arată relativ vechi, dacă ţinem seamă numai de faptul că la toate tulpinele de păstori 
macedoromâni, la cei din Pind şi Tesalia, ca şi la cei din muntele Gramos şi Albania, el a rămas acelaşi. Ceva mai 
mult, el nu s'a schimbat nici la păstorii din Bulgaria şi Serbia veche, cu toate că de două veacuri ei trăiesc printre 
Slavi. Această constatare ne dă a înţelege că moda, oricât de mult va fi influenţat asupra portului altor popoare, la 
păstorii macedo români ea s'a izbit de acelaşi spirit de conservatism, care se observă în graiul şi obiceiurile lor. 

Bărbaţii poartă pe cap căciulă, pe care, sub Turci, au schimbat-o cu fesul turcesc; pe trup cămaşă, care cade 
pe genunchi în mai multe cute dese, iar pe picioare ismene făcute de aceeaşi pânză ca la cămaşă. Peste cămaşă 
poartă de obicei un fel de fermenea fără mâneci, care diferă dela o tulpină la alta, iar peste aceasta o ţunică de lână 
fără mâneci, de coloare albă sau neagră, lungă până la genunchi, însă croită pe talie şi cu mai multe falduri la spate 
care ajung până la douăzeci, numită «ţipune » sau « şigune, şăgune ». Peste aceasta vine un fel de fermenea cu 
mâneci care sunt crăpate pe dinăuntru spre a se vedea cămaşa, numită « cunduş », iar peste aceasta se poartă încă o 
haină « sarica », făcută din şaiac, şi croită bine pe talie; ea este ceva mai scurtă decât « ţipunea». In zile de 
sărbătoare, peste toate acestea se pqartă « maliot», care este ca «ţipunea » croit pe talie, însă mai lung decât acesta. 
Alţii poartă «tălăgan », mai scurt decât « maliotu ». In timpul iernii păstorul macedoromân poartă «tâmbare» din 
păr de capră. Ea este făcută pe talie şi este prevăzută cu o glugă. La mijloc se încinge peste «ţipune »cu un brâu. 
Acesta este de lână colorat în roşu sau vânăt. Mulţi îl poartă şi alb. Păstorul macedoromân nu poartă pantaloni pe 
gambe, afară de un fel de jambiere «cioareţi »,care acoperă gamba dela glesne peste genunchi până pe la jumătatea 
coapselor. Ca încălţăminte poartă ciorapi de lână şi peste ciorapi, opinci sau ghete. 

In forma lui mai veche, portul femeilor este aproape acelaşi ca al bărbaţilor. In afară de coafura care diferă 
dela o regiune la alta, ele poartă cămaşă, după aceea un fel de bolero numit « cheptar », în fine, cunduş, ţipune şi 
sarică; la picioare îşi pun ciorapi şi ghete (XXii 78 ). Astăzi cele mai multe se poartă în rochii. Plăcerea pentru 
podoabe sclipitoare, ca inele, cercei, salbe, brăţare, amulete, paftale, diferă dela o regiune la alta. Dintre toate 
tulpinele de Români, femeile Fărşeroţilor iubesc mai mult aceste podoabe. La acestea există, după cum am mai 
spus, şi obiceiul de a se tatua. Ele îşi fac tot felul de semne pe frunte, dar mai ales cruci. 

Hărnicia la muncă a macedoromânilor. Viaţa acestor Români merită să fie cunoscută sub raportul 
vredniciei lor la muncă. Intr'adevăr, cine a avut prilejul să petreacă câtva timp printre ei la ţară sau în oraşe, a putut 
vedea câtă energie sunt în stare să desfăşoare ei, spre a-şi asigura mijloacele de existenţă. Sub acest raport s'ar 
putea spune că, ceea ce deosebeşte pe Macedoromâni de celelalte neamuri din Balcani, nu este numai limba, ci şi 
acel dinamism extraordinar, care îi face să izbutească în toate întreprinderile, oricât de mari greutăţi li s'ar pune în 
drumul lor. Intr'adevăr, începând dela păstorul cel mai umil cu viaţa veşnic pe drumuri, până la orăşanul ajuns la 
bogăţii fabuloase, se observă acelaşi spirit neastâmpărat, care îi ţine într'o continuă activitate. 

Prin muncă ei s'au impus aproape în toate ramurile de activitate omenească, dar mai cu seamă în comerţ şi 
meserii. Din cauza expansiunii lor extraordinare în Sud-Estul european, ca şi în ţările mai îndepărtate, realizările 
lor cele mai reuşite în domeniul artelor, industriei şi al comerţului au rămas aproape anonime. Astfel, ca să citez 
numai câteva cazuri izolate şi mai noi, cine dintre noi, Românii, a cunoscut marile întreprinderi comerciale din 
Hamburg şi Dresda ale familiei Soside din comuna românească Nevesca? Sau cine a auzit de directorul 
Monopolului Tutunurilor din Suedia, Nico, macedoromân originar din aceeaşi comună, care, numai cu şapte, opt 
ani înainte a murit ca multimilionar în coroane suedeze, lăsând în urma lui ca succesor pe un alt tânăr 

macedoromân, Oldi, fost elev al meu la Şcoala Comercială din Salonic, care în prezent se găseşte la Stokholm? 
Din simplu impiegat cu leafa mică la Direcţia Monopolurilor Tutunurilor din capitala noastră, Nico se băgase în 
întreprinderile Soside din Hamburg, de unde apoi a ajuns directorul Monopolului Tutunurilor din Stokholm. Chiar 
aici în ţară, dar mai ales în Capitală, sunt nenumărate întreprinderile Românilor macedoneni. 

Sub acest raport se poate spune că Macedoromânii, cu cât sunt mai puţin numeroşi în Peninsula Balcanică, 
cu atât mai mult se impun prin inteligenţa, îndemânăticia şi vrednicia lor. 

Din vechea lor organizaţie de trib, care ar putea fi de origine traco-iliră, Macedoromânii au moştenit acel 
spirit de solidaritate care, din orice întreprindere, au reuşit să facă o societate de cooperaţie ideală. Această 
cooperaţie s'a arătat, după cum vom vedea, mai întâi, în domeniul preocupărilor pastorale, după aceea a trecut la 
celelalte ramuri de activitate, dar mai cu seamă în întreprinderile comerciale. 

Dacă ne referim la felul cum este organizată munca la păstorii macedoromâni între bărbaţi şi femei, 
creşterea turmelor de oi şi transportul mărfurilor cu chervanele sunt lăsate pe seama bărbaţilor, iar prelucratul lânei 
în tot felul de ţesături în seama femeii. 

Am trăit veri întregi printre ei, mai ales în satele din ţinutul Veria, în apropierea Salonicului, şi mă văd 
foarte încurcat, când este vorba să mă pronunţ din care parte hărnicia lor la muncă este mai mare. Deşi bărbaţii, 
dela vârsta de zece ani, se găsesc veşnic pe drumuri, ocupaţi cu turmele, chervanele şi micul comerţ, femeile, la 
rândul lor, nu se lasă mai prejos decât ei cu întreţinerea familiei, dar mai ales cu pregătirea a tot soiul de ţesături de 
lână, pe care le desfac periodic în târgurile anuale din diferitele centre ale Peninsulei. 

Amploarea pe care a căpătat-o la ei cu timpul păstoritul a făcut ca afacerile lor să reclame de cu vreme şi 
mâna de lucru a femeii. Macedoromânii dela ţară se însoară de obicei, cum se însoară toată lumea pentru 
continuarea familiei, nu mai puţin însă şi pentru faptul ca să aibă în treburile lor de acasă un tovarăş în plus la 
muncă. Munca femeii este grea la toate popoarele primitive. La păstorii macedoromâni ea se prezintă şi mai grea. 
La aceştia femeia se ocupă cu întreţinerea casei, dar mai ales cu confecţionatul ţesăturilor de lână cu care bărbaţii 
au făcut încă din timpurile cele mai vechi comerţ în orient. întreţinerea casei la aceşti Români care locuesc la mari 
înălţimi muntoase nu este atât de uşoară. De aceea la ei aproape fiecare locuinţă reprezintă o uzină. Mai întâi, în ce 
priveşte grija casei, femeia macedoromână dela ţară nu cumpără de afară decât ceea ce nu-şi poate procura la ea 
acasă. încolo, ea duce grâul la moară, aduce lemne din pădure, prepară pâinea, aduce apă dela fântână, spală, 
ţese, croieşte, coase veşminte pentru toţi din casă, în fine, îngrijeşte de tot ceea ce trebue pentru întreţinerea 
unei familii numeroase, căci mai toţi aceşti Români sunt foarte prolifici (XCII 21 ). Iată cum se exprimă, în 
privinţa aceasta, arheologul francez, Heuzey: « Les fe mm es sânt comme leurs ma ris fortes et travailleuses. II 
faut les voir revenir de la fontairre, le dos plie sur un charge de linge humide, coiffees du bassin de metal ou 
elles ont fait la lessive, portant encore pendu â leur epaule un baril plein d'eau, et, de leurs mains, pour ne pas 
perdre le temps, filant leur quenouillee. Nous traversions un campement, le lendemain d'un mariage; la 
nouvelle epouse etait deja au travail. Assise en plein air, devant san metier, comme pour faire montrerson 
ardeur â l'ouvrage, elie tissait sans relâche, encore revetue de ses habits de noce» (XLII 274 ). Iar scriitorul 
englez William Martin-Leake, care a vizitat pe păstorii macedoromâni cu câteva decenii înainte de Heuzey, 
vorbind despre vrednicia femeii aromâne, adaogă că ele, cultivând grădinile de pe lângă case şi puţinul teren 
arabil, torc în acelaşi timp cu furca: « The gardens and the small quantity of arable land which surrounds 
these towns, are chiefly cultivated by the wamen, who reap the harvest as well as perform aii the household 
work and spin ». 

Dacă femeile sunt, în ce priveşte hărnicia la muncă, aşa cum le-au văzut aproape toţi călătorii străini, 
care au avut prilejul să le cunoască la ele acasă, bărbaţii nu se lasă mai pe jos decât ele. Este drept că în 
timpul iernii, cei mai în vârstă dintre ei o duc mai uşor, întru cât lucrările cu adăpostul şi întreţinerea turmelor 
la şes este încredinţată generaţiilor mai tinere. Insă peste tot ei sunt foarte muncitori, şi, la anumite împrejurări, 
nu cunosc odihna. Un caz care mi s'a întâmplat să-i văd în timpul marelui război, în armata franceză din Peninsula 
Balcanică, în care fusesem înrolat, ilustrează de minune energia pe care sunt capabili s'o desfăşoare aceşti Români, 
când este vorba să se folosească de o împrejurare care n'are să se mai repete. La debarcarea trupelor franceze în 
Salonic, lipsind mijloacele de locomoţiune pentru transportul proviziilor pe front, în interiorul Macedoniei, 
chervanagii macedoromâni au fost chemaţi să facă aceste transporturi în intervalul de 48 de ore, din port până la 
front şi înapoi, fără popas pentru odihnă. Ofiţerii francezi, miraţi de această grabă pusă în efectuarea 
transporturilor, au întrebat pe şeful chervanagiilor să le spună când dorm oamenii în vremea transporturilor. 
Acesta, uimit de întrebare, le-a răspuns: «în drum, ei dorm pe picior, iar de culcat, se culcă adesea la două, trei zile 
odată, când se schimbă oamenii şi catârii ». 

In orele de odihnă, când se găsesc acasă strânşi împrejurul vetrei, ei vorbesc numai de afaceri. De aceea 

copiii lor, băieţi sau fete, se familiarizează încă din cea mai fragedă vârstă cu treburile părinţilor. De fapt, ei mei 
nu pot trăi altfel. Lipsiţi de sprijinul autorităţilor locale, care caută mai mult să le aducă încurcături în treburile lor 
decât să-i ajute, ei se văd nevoiţi să se ajute prin propriile lor mijloace. De aceea, oriunde s'ar găsi, acasă sau în ţări 
străine, ei apar foarte oţeliţi şi destul de prevăzători, ca să nu-şi pericliteze avutul în afacerile lor. 

Oprindu-mă aici, repet că existenţa Macedoromânilor în conglomeratul balcanic, nu se datoreşte, cum s'ar 
crede, numai limbii, ci şi hărniciei lor la muncă. Sub acest raport ei se deosebesc de Românii din ţară, dar mai ales 
de ţăranul român care munceşte mai puţin. 

Prin muncă, ca mijloc oferit de natură şi organizaţia socială. Macedoromânii, oriunde s'au găsit, în fundul 
Babanului sau în capitalele Europei occidentale, au reuşit să-şi creeze, sub raportul moral şi material, toate acele 
virtuţi sociale, care au făcut din ei elita societăţii în care au trăit. 


Viaţa în ţări străine. Vorbind de muncă, sunt dator să spun câteva cuvinte şi de felul cum ei îşi agonisesc 
hrana în ţările străine, pe unde se duc să muncească şi să strângă averi. 

Macedoromânii, cu toate că sunt buni negustori şi foarte abili meşteşugari, de cele mai multe ori nu-şi pot 
asigura existenţa din ceea ce câştigă la ei acasă. Cauza acestei insuficienţe de lucru trebuie căutată în izolarea lor în 
munţi. Aşezările lor pe poziţiuni muntoase erau foarte bune, pentru vremurile când ei se îndeletniceau exclusiv cu 
păstoritul şi chervanele. După ce însă cea mai mare parte din ci au trecut dela starea de păstori la aceea de 
negustori şi meseriaşi, satele lor, oricât de mari ar fi, astfel cum sunt bunăoară Vlahoclisura Hrupiştea, Nevesca, 
Cruşova, Gopeş, Moloviştea, etc., toate situate pe înălţimi de munţi şi departe de arterele principale, nu le puteau 
da de lucru atât cât să le fi asigurat minimum de câştig pentru întreţinerea familiilor lor. Pe vremuri ca şi acum, 
statele în care trăiau nu le puteau veni în ajutor. In anii din urmă, după informaţiunile sigure ce mi s'au dat, 
guvernul jugoslav, în urma dorinţii M. S. Reginei care se interesa şi de existenţa Aromânilor, a creat în Cruşova de 
lângă Bitolia, o mare fabrică de tutun, spre a da de lucru locuitorilor munteni. Dar acesta este un caz izolat şi 
insuficient pentru toţi Românii dintr'un orăşel. In astfel de condiţiuni, viaţa lor în patrie era foarte grea. Intr'adevăr, 
dacă Slavii din Peninsulă, ţărani sau orăşeni, situaţi întotdeauna cu aşezările la şes, aveau pământuri pe care le 
munceau, dând de lucru şi celor lipsiţi, din contră, Românii noştri, care se lăsaseră de păstorit, însă îşi păstrau 
aşezările pe înălţimi de munţi, nu dispuneau decât de case cu mici livezi din apropierea lor, bune pentru păşunatul 
unui număr de capre şi oi abia suficient pentru întreţinerea copiilor, nu însă ca să trăiască şi să se înstărească o 
întreagă familie. In astfel de împrejurări, fireşte, ei nu puteau rămânea pe loc, ci cei mai mulţi plecau spre 'a-şi 
agonisi viaţa aiurea. 

In calitate de negustori şi meseriaşi, ei îşi încercau norocul, mai întâi, în oraşele mai mari din Macedonia. 
Insă cei mai mulţi plecau în ţări străine. Pornirea de a se duce în ţări îndepărtate era pentru Aromânii negustori sau 
meseriaşi ceea ce transhumanţa era pentru Aromânii păstori. Există şi aştăzi comune în care aproape toţi bărbaţii 
sunt plecaţi Ia lucru în străinătate. 

La început ei plecau de nevoie. Mai târziu se duceau şi din pasiune, ca să câştige cât mai mult. Cei mai 
îndrăzneţi întreprinzători în ţări străine erau Românii din Vlahoclisura. 

De aceea părinţii erau obişnuiţi cu înstrăinarea copiilor. Ei nu aşteptau decât să împlinească 16 până la 18 
ani spre a-i trimite în lume, la lucru, ca să câştige. Carte învăţau la şcoală sau acasă, cât să ştie să scrie şi să ţină 
socoteli. Părinţii care aveau rude în ţări străine, îşi trimeteau fiii la rudele lor. Dacă nu aveau, îi trimeteau la vreun 
prieten de-ai lor. In cazul când lipseau şi aceştia, atunci la prietenii prietenilor lor. In orice caz, ei găseau pe câte 
cineva căruia să-i încredinţe.ze copiii. Rar cine pleca într'o ţară străină, unde nu găsea câte un cunoscut. In 
privinţa aceasta, ei procedau ca Grecii sau Armenii. Negustorii aromâni, având nevoie de oameni de încredere, 
lucrau, cum lucrează şi azi, cu rudele, iar, în lipsa acestora, cu prietenii lor. 

Dar în ţări străine nu se duceau numai tinerii, ci şi oameni mai în vârstă, care începuseră o afacere acasă şi 
nu le mergea bine. De asemenea erau logodnici şi chiar oameni abia însuraţi, care plecau tineri şi se întorceau 
acasă bătrâni. 

Această înstrăinare nu prea îi indispunea, pentrucă ei erau obişnuiţi de acasă cu noua viată ce-i aştepta. 
Nici grija transportului sau pericolele drumului lung şi obositor pe care îl făceau nu-i preocupa, deoarece ei 
plecau cu chervanele care veneau şi porneau periodic, aducând în comune parale şi veşti cu câte un ziar ascuns în 
desagi, la sosire, şi ducând tot felul de amaneturi şi scrisori la plecare. 

Călătoria cu chervanele era pentru drumeţii macedoromâni de atunci tot atât de plăcută ca suirea oilor la 
munte, în felul cum se face la păstorii semi-nomazi. In afară de aceasta, ei toţi, împreună cu negustorii şi 
meseriaşii ce-i însoţeau, se găseau în drum între ai lor. Nu erau Români numai chervanagiii care îi transportau dar 

şi proprietarii hanurilor, pe drum, pe unde poposeau. Un drum cu chervanele în Jugoslavia, Ungaria, Austria, 
Egipt, etc., pe unde călătoreau mai des, ţinea dela zece până la cincisprezece zile. Hanurile celor mai multe 
drumuri erau ocupate aproape exclusiv de Aromâni. « Pe şoseaua principală dela Smederevo pîtnă la 
Constantinopolne spune un scriitor sârb - nu exista un singur han sau o singură cârciumă, în care hangiul să nu fie 
aromân. In 1764, la Zemlin, erau opt hanun comerciale şi pe toate le ţineau ei ». Odată ajunşi în ţări străine, ei 
treceau prin mari greutăţi, mai întâi până învăţau limba, după aceea până îşi înfiripau o afacere. Totuşi, muncitori 
şi economi, după aceea plini de duhul iniţiativei cum erau, nimic nu-i putea descuraja, fiindcă răzbeau în orice se 
apucau. Astfel ei stăteau muncind din greu ani de zile în străinătate, fără să se înapoieze acasă, decât numai atunci 
când reuşeau să-şi înjghebeze o sumă, cu care sau se lansau în marele comerţ, sau se înapoiau ca să-şi poată 
înfiripa o afacere în ţara de unde porneau. 

Dar mulţi din ei, după ce câştigau parale bune, dădeau comerţului ce făceau o extensiune atât de mare, încât 
rămâne au pentru totdeauna în ţările în care se găseau. In cazul acesta, dacă erau însuraţi nu-şi luau familiile 
numaidecât. Ei rămâneau acolo câte douăzeci până la treizeci de ani şi poate mai mult, mulţumindu-se să vină 
acasă odată la trei patru ani. Ei nu rămâneau acasă şi pentru faptul că, în calitate de străini, aveau anumite 
avantaje, scăpau de serviciul militar, pe care nu-1 făceau nici la Turci. Numai la urmă de tot, când aproape toti 
bărbaţii dintr'o familie erau plecaţi si numai femeile singure rămâneau acasă, se decideau să se mute cu familie cu 
tot în ţările în care trăiau. 

In astfel de împrejurări ei se puteau păstra mai departe, dacă în localitatea în care aveau afaceri exista o 
colonie românească mai numeroasă. In caz contrariu, după două sau cel mult trei generaţii, ei se înstrăinau. 

Fapt este că, înainte de a se pierde între străini în mijlocul cărora trăiau, ei încercau toate mijloacele de 
conservare: se încuscreau între ei, evitau pe cât cu putinţă alianţele străine, căsătorindu-se cu femei din locurile lor 
de naştere: « Conservatori şi prevăzători - spune acelaşi scriitor sârb - ei se căsătoreau de obicei între ei si de multe 
ori îsi aduceau din locurile lor soţii, care le cunoşteau gusturile, obiceiurile, felul de muncă, moravurile şi 
mentalitatea; ceea ce era foarte greu de găsit la sârboaicele noastre, care, după părerea lor, aveau păreri opuse în 
toate aceste chestiuni». 

Viaţa în familie la Macedoromâni. La toate tulpinele româneşti, aşezate în ţinuturi izolate sau în regiuni 
amestecate, viaţa se desfăşoară după aseleaşi norme, care constituie trăsătura caracteristică a Românilor 
macedoneni. In familie domneşte viaţa patriarhală, cu moravuri pătrunse de cea mai severă moralitate. 

Părintele este mai mare peste toţi. Respectul şi supunerea faţă de părinţi este cum nici nu se poate închipui 
mai mare. In afară de aceasta, toţi muncesc din cea mai fragedă vârstă până la adânci bătrâneţe. Sub acest raport, 
ceea ce deosebeşte pe un Macedoromân, ţăran sau, orăşan, de un Grec, Albanez sau Bulgar, este acea energie 
proprie, care, oriunde şi în orice împrejurări s'ar găsi el, îl face capabil să-şi croiască mai repede un drum în viaţă, 
cu o ascensiune în domeniul economico-social şi cultural, puţin obişnuită la celelalte popoare balcanice. 

De obicei, băieţii se însoară între 20 şi 26 de ani, iar fetele cel mai târziu până la 20 de ani. Am cunoscut 
însă tulpini, cum sunt Grămustenii, care îşi însoară băieţii dela 14-15 ani şi-şi mărită fetele ceva mai măricele, 
dela 17-21, spre a putea fi bune de lucru în casa socrilor. Viaţa sexuală este foarte severă, mai ales la păstori. La 
aceştia adulterul şi divorţul sunt noţiuni necunoscute. In oraşe, viaţa lor legată de tradiţii milenare este tot atât de 
severă, cu toate că bărbaţii, fiind adesea plecaţi în străinătate după afaceri, femeile rămân am dearândul în 
aşteptarea lor acasă. 

Profesorul sârb I. D. Popovici, vorbind despre femeia macedoromână, adaogă: « Soppron laudă 
femeile aromâne ca pe nişte desăvârşite gospodine, femei şi mame, care ţineau mult Ia orânduiala casei şi 
onoarea familiei », (LXXXVII34-35). 

N. Iorga, care, în 1927, a apucat să-i vadă la ei acasă, într'un singur oraş din Jugoslavia, Scopie, în 
impresiile sale de călătorie, ne spune: «In casele lor e ordine, mulţămire, respect pentru tradiţii. Fete mari 
aduc dulceţile pe tavă. întorşi dela şcoala sârbească, copiii vorbesc graiul strămoşilor lor. Eşti mişcat până la 
lacrimi de credinţa acelora cari, legaţi de alt Stat, sunt afară de sfera influenţii noastre. Să nu ni uităm de 
dânşii » (XLIX 32 ). 

Băieţii, după ce se însoară, nu se despart de părinţi, ci stau laolaltă, cât timp trăiesc bătrânii, chiar 
atunci când ei sunt foarte numeroşi. De altfel, Românii macedoneni, păstori sau negustori, sunt, cum 
spuneam, foarte prolifici. Intr'o călătorie pe care am facut-o în satul Doliani de lângă Salonic, am dat, în casa 
unui tânăr păstor care se însurase abia de şase ani, peste cinci copii de vârsta dela unul până la cinci ani. 
Intr'o altă comună, Livădzi, din ţinutul Meglen, am fost găzduit la un păstor bătrân, care avea cinci fii 
însuraţi, dintre care primii doi aveau câte şapte copii, iar ceilalţi mai puţin. Toţi trăiau sub acelaşi acoperiş 

(XX 25 ). 

Intre băieţi şi fete, cei dintâi sunt preferaţi şi m a i menajaţi. Nevestele tinere trebuie să asculte de 
bărbaţi, dar mai cu deosebire de soacră şi socru. Acesta, când se deşteaptă dimineaţa, este destul să facă puţin 
sgomot sau, în cazul cel mai imperativ, să tuşească, pentru ca, în lipsa soacrei, nora mai mică să sară 
numaidecât, spre a veni să-i întrebe de ce are trebuinţă. De asemenea ele nu îndrăznesc, ani dearândul după 
măritiş, să numească dinaintea socrilor pe soţii lor pe nume, când se găsesc la masă sau aiurea. Oridecâteori vine 
vorba despre ei, nevestele lor se mulţumesc să spună « el » sau « dânsul », însă în niciun caz pe nume. 

Raporturile între rude sunt strânse printr'o iubire reciprocă şi mai cu seamă prin respectul ce se arată celor 
mai bătrâni. Vizitele între rude se fac duminicile, după biserică şi în zilele de sărbătoare. In drum lumea se salută 
cu «bună dzua », «bună seara », «noapte bună» (niciodată «bună noapte »). In călătorie: «oară bună şi cale mbar 
» (vreme bună şi drum fericit, cu noroc). Pentru mulţumire Macedoromânii n'au un cuvânt propriu. In timpul din 
urmă, mulţi întrebuinţează un termen grecesc, care este însă nou de tot şi nu-i răspândit pretutindeni. Acest 
sentiment ei îl exprimă printr'o dorinţă care variază după împrejurări. De cele mai multe ori ei mulţumesc prin: « 
să-ni bănedzi » (să trăieşti), «Dumnidză s-ţî da sănătate » (Dumnezeu să-ţi dea sănătate), etc. 

înjurăturile de lucrurile sfinte lipsesc cu desăvârşire. Faptul acesta este foarte caracteristic pentru 
Macedoromânii care trăiesc în mijlocul Grecilor. Niciun popor în lume nu înjură de cele sfinte, ca Grecii. 

De asemenea ei păstrează în grai din fondul latin moştenit cuvântul umănitate sau, prin metateză, 
umindtate, care reproduce sunet cu sunet cuvântul latin HUMANITATEM, acuzativul lui HUMANITAS. Istoricul 
acestui cuvânt, care derivă dela HUMANUS « omenesc ». iar acesta din urmă dela HOMO « om »,ne arată că în 
latineşte HUMANITAS se întrebuinţa spre a traduce forma greacă (puAoauOpomia, care, la rândul ei, exprima tot 
ceea ce se poate spune despre o fiinţă omenească desăvârşită sub raportul culturii şi mai cu seamă sub acela al 
sentimentelor de omenie şi urbanitate. Faptul că acest rar cuvânt cu o semnificaţie atât de înaltă s'a păstrat din 
latineşte .numai în limba română, atunci când în toate celelalte limbi romanice s'a pierdut, fiindcă fr. humanite, 
ital. umanita, etc., sunt simple neologisme, arată că, oricare vor fi fost vicisitudinile prin care au trecut în cursul 
evoluţiei lor istorice, Românii şi, în speţă, Macedoromânii, n'au uitat, totuşi, noţiunea acestor sentimente 
umanitare, care reprezintă valorile morale cele mai rare. 

Alimentaţia la Macedoromâni. Vorbind despre regimul alimentar la păstorii macedoromâni, dela început 
se poate spune că, în ce priveşte mâncarea şi băutura, ei sunt oameni cumpătaţi. Aceasta nu o afirm spre a lăuda 
însuşirile lor, cât spre a arăta că, în viaţa lor de familie, un deosebit rol îl joacă sobrietatea şi economia. 

Ei trăiesc foarte cumpătat: mănâncă cât trebuie şi beau foarte puţin. Pouqueville, care a stat multă vreme 
printre ei, spune: «lls sânt maîtres de teurs corps, l'economie, principe de richesse et l'activite Ies soutiennent dans 
l'esperance d'un meilleur avenir ». La fel se exprimă şi J. G. van Hahn, care a cunoscut mai mult pe Românii din 
Albania şi din Epir: « Românii din Pind locuiesc de altfel în sate frumoase şi, cu felul lor de viată sobră si harnică, 
se bucură de o mare bunăstare» (Die Pinduswlachen leben iibrigens in schonen fleckenăhnlichen Dorfem und 
erfreuen sich bei ihrer niichtemen und arbeitsamen Lebensweise grossen Wohlstandes ». F. Kanitz, care călătorea 
cam în aceeaşi vreme în Peninsula Balcanică, făcea aceeaşi constatare: «Cunoscut ca om silitor, judicios şi sobru, 
Aromânul este pretutindeni căutat şi, cu felul lui de viaţă excesiv de economă, el câştigă de obicei mult mai mult 
decât cer nevoile membrilor săi din familie care au rămas acasă ». (Als fleissig, verstăndig, niichtem bekannt, ist 
der Zinzare liberali gesucht und bei seiner iiberaus sparsamen Lebensweise erwirbt er gewohnlich weit mehr als 
die Bediirfhisse seiner daheimgebliebenen Angehorigen erheischen) (LVI 334 ). 

In ce priveşte băutura, păstorii macedoromâni nu cunosc cârciuma. Aşa ceva nu există în satele lor. Trăind 
pe înălţimi de munţi, unde nu creşte viţa de vie, ei n'au prilejul să cunoască mai des gustul vinului şi al rachiului. 
Cu toate acestea, în anumite ocaziuni beau şi ei, cu măsură, atât vin cât şi rachiu. Weigand, care i-a vizitat în două 
rânduri şi le-a cunoscut felul de viaţă, spune: « Cu elogiu trebue relevat faptul că sobrietatea la Macedoromâni este 
extraordinar de mare. Există obiceiul la păstorii români ca tinerii până la însurătoare să nu bea alcool. Meseriaşul 
bea, ce-i dreptul, câte un păhărel de rachiu, însă om beat abia se poate vedea între ei ». (Riihmend muss 
hervorgehoben werden, dass die Niichtemheit bei den Aromunen aussergewohnlich gross ist. Es ist bei den 
Hirtenwlachen Siue, dass die Jugend bis zu ihrer Verheiratung iiberhaupt keinen Alkool trinkt; der Handwerker 
trinkt zwar geme ein Glăschen Raki, aber einen Betrunkenen sieht man kaum unter ihnen) (CXII 36 ). Poate că 
acestei însuşiri de a se stăpâni la mâncare şi băutură se datoresc cazurile de longevitate, puţin obişnuite la celelalte 
popoare balcanice. In privinţa aceasta, acelaşi profesor sârb citat mai sus, vorbind despre macedoromânii negustori 
din Iugoslavia, relevează faptul că ei ajungeau la adânci bătrâneţe: «Oameni care au trăit până la 70-80 de ani, se 
pot cita între cazurile de bătrâneţe obişnuită. La Vârşeţ, în aceeaşi zi au murit Constantin Derude 108 ani si soţia 

lui Maria de 94 », (LXXXVII 36). 

Trecând la regimul alimentar în sine, din câte am putut constata în satele pe care le-am vizitat, el se 
caracterizează printr'o uşoară sub nutriţie. Lumea dela ţară şi, în bună parte, cea dela oraşe nu se hrăneşte 
îndeajuns. 

Faţă de interesul pe care Macedoromânii îl arată pentru afaceri, hrana sau viaţa de petreceri în chefuri ocupă 
un loc secundar. Nu mi s'a întâmplat să văd pe cineva dintre ei care, după ce a câştigat într'o afacere mai mult 
decât s'ar fi aşteptat, să facă sau măcar să se gândească la un chef. Mulţi dintre cei sbatiliţi în ţară, care cunosc 
acest obicei şi, poate, unii îl şi practică, nu l-au adus de acasă, ci de împrumut. Tendinţa lor exagerată de a nu 
cheltui banii degeaba, de cele mai multe ori îi lipseşte de aceste bucurii. 

Dar subalimentaţia populaţiei româneşti rurale nu constituie un fenomen care se observă numai la ei. El se 
arată, cu uşoară variaţie, şi la celelalte popoare balcanice. Ceva mai mult, întrucât este legat de alimentaţia 
primitivă, acest fenomen apare şi la alte multe popoare din lume. Referindu-mă la cele din sudul Peninsulei 
Balcanice, dintre toţi ţăranii albanezi, mahomedanii se hrănesc mai prost. Aceştia nu prea muncesc şi suferă mai 
mult din cauza lenii. După ei vine ţăranul grec, care este foarte activ, însă trăieşte în ţinuturi sărăcăcioase. La o 
întrebare a mea, pe care am făcut-o într'o călătorie în Grecia unui ţăran grec din apropierea ţinutului Flalkis, fiind 
de faţă şi un medic român care mă însoţea, rugându-1 să-mi spună câte zile poate răbda nemâncat, el mi-a răspuns: 
« chiar o săptămână întreagă ». Slavii care se ocupă cu agricultura, ar putea trăi mai bine. După informaţiile mele 
însă, standardul lor de viaţă nu este mai ridicat decât acela al celorlalte naţionalităţi. 

In ce priveşte nutrimentul, pâinea constituie alimentui de bază. Ea este preparată deobicei din făină. De 
multe ori, însă, se face şi pâine de secară, iar Fârşeroţii obişnuiesc pâine de mălai. Obiceiul panificaţiei, având ca 
bază porumbul, pe care Macedoromânii îl numesc « misur »,după Mîssîr, numele turcesc pentru « Egipt », de unde 
a fost adus în Turcia, Fărşeroţii l-au învăţat dela Albanezi. Păstorii români din celelalte ţinuturi nu cunosc acest 
sistem, după cum nu cunosc nici alimentaţia cu mămăligă. Este drept că cuvântul (mumulig) există în vocabularul 
lor. Lipseşte numai obiectul, în forma preparatului la Dacoromâni, după cum, pe de altă parte, lipseşte cuvântul 
mălai, pe care ei îl redau prin expresia « fărină de mi sur » (făină de porumb). 

In vremurile vechi păstorii aromâni au trebuit să aibă atât cuvântul «mămăligă», împreună cu alimentul cât 
şi mălaiul împreună cu cuvântul. Intr'adevăr, sub raportul etimologic, cuvântul mă mă ligă, după cum am încercat 
să arăt în altă parte (Dacoromania VII, 153), vine dintr'o formă mai veche mamă, pe care Aromânii îl păstrează 
până azi mai mult în limba copiilor cu înţelesul « fiertură de făină, sau orice mâncare făinoasă ce să dă ca hrană 
pruncilor ». Cu acest sens el vine direct din lat. MAMMA, întrebuinţat în limba copiilor cu înţelesul german « 
Brust, Zitze », din care apoi s'a desvoltat acela de « nutriment făinos pentru copii ». Formaţiuni de acestea, ca 
mamma, din domeniul limbajului copilăresc însemnau chiar în indoeuropeana, după cum a observat filologul Leon 
Spitzer (Dacoromania VIII, 131), nu numai « mâncare pentru copii» dar chiar fiinţa care le procura această 
mâncare: mama. Şi, ca şi mămăligă, derivat din mamă şi suf. -ligă (la fel cu săpăligă din sapă şi suf. -ligă), tot 
astfel mălai, etimologic, reprezintă un derivat dela acelaşi mamă « fiertură de făină » cu atributul laie, adică 1) 
*mamălaie, pronunţat mămălaie, cu înţelesul «mâncare din făină de coloare mai închisă » cum era pe atunci meiul, 
planta alimentară de căpetenie. Din acest *mămălaie, am obţinut mai târziu prescurtat, *mălaie (ca mamă-ta pre¬ 
scurtat în mă-ta), iar din mălaie, care era simţit ca plural, s'a reconstruit un singular mălai, forma actuală. 

Faptul că dintre aceste două cuvinte: mămăligă şi mălai, numai ultimul s'a generalizat sub forma scurtă, nu 
trebuie să ne surprindă prea mult. Există în Ţară astăzi ţinuturi, unde şi primul se întrebuinţează sub forma 
prescurtată: se zice măligă pentru mămăligă, la fel ca mălai pentru *mămălai (XCI). Inovaţiile în limbă merg 
încet. Unele din ele, cum e mălai pentru mămălai, s'au generalizat. Altele, cum e măligă pentru mămăliga, nu. 
Adevărul este că şi unul şi altul au existat la Românii de pe cele două maluri ale Dunării, ambele derivând din 
aceeaşi tuloină latină MAMMA. Dacă măla i s'a pierdut din graiul păstorilor aromâni, aceasta se explică din cauza 
schimbării condiţiunilor de viaţă, schimbare ce a urmat imediat după părăsirea ţinuturilor din nordul Peninsulei 
Balcanice. 

In afară de pâine, păstorii aromâni întrebuinţează ca hrană şi turtă, din făină nedospită, coaptă în cenuşă sau 
în ţest, după aceea bucuvală, pâine cu brânză fărâmiţată şi prăjită în unt; păpară, tot un fel de bucuvală, însă cu 
bucăţelele de pâine mai mari şi cu mai mult unt. Este mâncarea ce se prepară mai mult la stână. In fine tumaciu, 
acelaşi cu tocmagi (= tăieţei) din Moldova, şi tarapaş, acelaşi cu mumulic, despre care am vorbit. Dintre paste ei 
au plăţintă (plăcintă), lăptucă, ce se prepară la zile mari, pituroane (fel de plăcintă cu mai multe foi) derivat dela 
pe tură « foaie de plăcintă » şi, în fine, pita, o formă, probabil, prescurtată din pituroane, cu înţelesul de plăcintă în 
genere, nu « pane » ca la Dacoromâni. 

Dintre mâncări, vine în primul rând laptele cu derivatele lui, care constituie, ca la Traci, principalele 

alimente de întreţinere, despre care am vorbit mai pe larg în lucrarea mea « Românii Nomazi ». După aceea 
legumele uscate: fasole, linte, etc., şi, la urmă de tot, carnea, care se întrebuinţează rar la păstorii semi-nomazi, şi, 
mai des, la păstorii cu aşezări stabile. 

In oraşe bucătăria este orientală şi identică aproape la toate popoarelebalcanice. In forma ei obişnuită în 
viaţa din toate zilele, ea nu se deosebeşte prea mult de cea din ţară. Se obişnuesc mâncăruri cu sos preparate cu 
came de miel, de berbece, de oaie, mai puţin de vită şi, rar, de porc. Lipsesc ciorbele picante de borş şi de zeamă 
de varză. 

Nomenclatura culinară la oraşe, este împrumutată mai mult din terminologia turcească. Astfel începând cu 
ciorbă, iahnie (= tocană), chiofte (= chiftea), sârme (sarmale), ciomlec (un fel de mâncare de came de vită), şiş- 
chebape (= frigăruie), pilafe (= pilaf), etc., toate sunt cuvinte din vocabularul culinar turcesc. 

Mâncarea pe zi este de trei ori: dimineaţa, cei mai mulţi mulţumindu-se cu o cafea turcească, la prânz şi la 
cină. Păstorii obişnuiesc să guste şi după prânz. Masa. de căpetenie în oraşe este la cină. Cei mai mulţi fiind 
ocupaţi cu treburile de peste zi, n'au timp să vină la prânz acasă. 

La Românii dela ţară; când se întâmplă să fie invitaţi la masă, femeile casei, de obicei, nu stau la masă. Ele 
servesc şi, numai după ce au isprăvit cu servitul, se aşează într'o altă cameră la masă şi mănâncă. După masă vin 
şi ele să stea de vorbă cu oaspeţii şi ceilalţi membri ai familiei. Obiceiul acesta l-am observat în Albania, într'o 
familie chiar din Coriţa, unde fusesem invitat la masă. 

Sentimentul religios la Macedoromâni: sărbători, pelerinaj la mănăstiri şi la locurile sfinte (hagilâc). 

La despărţirea lor de Dacoromâni, Macedoromânii, pornind spre sud, singura lor moştenire pe care şi-au dus-o 
acasă, în noua lor patrie, a fost, în afară de păstorit, limba şi 1 egea străbună. Ca limbă, strămoşii lor traci 
învăţaseră latineşte încă pe vremea când se aflau aproape de Dunăre. Tot atunci ei vor fi ascultat, probabil, 
predicile misionarilor romani pentru convertire a GetoDacilor la creştinism, asistând la succesele fericitului 
Nicetas de Remesiana, care, pe vremea aceea - suntem pe la sfârşitul secolului al IV-lea - predica cuvântul lui 
Christos în cele două Moesii, patria străveche a Românilor macedoneni. Deşi păstori de meserie, dela început ei au 
fost zeloşi creştini. Aceasta rezultă din bogata terminologie religioasă de origine latină, care se găseşte şi la 
Dacoromâni. 

Astăzi sentimentul religios este mult mai adânc la Românii orăşeni şi păstorii sedentari, decât la aceia care 
duc viaţa semi-nomadă. Aceştia, obişnuiţi să petreacă veşnic în munţi, rare ori au prilejul să se roage în biserică. 

De aceea, de cele mai multe ori, religia lor se reduce la forme exterioare, anume să-şi facă se mn ul crucii când sunt 
loviţi de mari dureri sau impresionaţi de întâmplări supranaturale, să ţină sărbătorile de peste an, de asemenea 
posturile, crezând în eficacitatea acestora pentru lucruri bune ca şi pentru lucruri rele, să aprindă lumânări la 
icoane, când se întâmplă să se ducă uneori la biserică, în fine, să cheme popa la botez, cununie, etc. 

In oraşe şi chiar la ţară, acolo unde Românii au locuinţe stabile, din contră, viaţa religioasă apare mult mai 
desvoltată. In zilele de sărbători bisericile sunt pline de credincioşi. La începutul postului mare toată lumea merge 
la biserică spre a primi sfânta « cuminicătură » (grijanie). Spovedania se obişnuieşte mai mult la oamenii în vârstă. 
Tinerii nu se supun acestei practici. De altfel nici nu li se cere aşa ceva. 

Dintre sfinţi se bucură la ei de un deosebit cult: « Sumchetru » (Sf. Petru), « Sumedru » (Sf. Dumitru), « 
Stămăria » (Sf. Maria, adormirea Maicii Domnului), «Aghiu Constandin »(Sf. Constantin), «Simnicoară » (Sf. 
Nicolae), păstrat sub această formă numai în nume locale, azi se zice «Aghiu Nicola ». Dintre ceilalţi sfinţi minori 
avem: «Aghiu Naum » (Sf. Naum), «Aghiu Athanas »(Sf. Atanasie), etc. 

Aromânii din Macedonia, mai cu seamă acei care trăiesc în apropierea Slavilor, au obiceiul să sărbătorească 
patronul familiei, care întotdeauna este unul dintre sfinţii majori, ca Sf. Dumitru, Sf. Nicolae etc. La această 
sărbătoare ei invită la cină pe toate rudele, petrecând până noaptea târziu. Românii din Pind nu cunosc acest obicei, 
ceea ce probează că el constituie un împrumut după « Slava » Sârbilor. 

In Macedonia existenta bisericilor româneşti nu se datoreste numai dărniciei ctitorilor care au lăsat câte 
ceva pentru întreţinerea lor, dar şi grijei pe care enoriaşii o au pentru ele. Fiecare este dator, după moarte, să lase 
ceva din avere bisericii. Acei care făceau bisericilor danii mari, cereau să fie înmormântaţi în ele sau în apropierea 
lor. Dacă întâmplător cineva n'a avut grija să facă un dar oricât de mic bisericii, atunci rudele au grija să achite 
suma ce-i revine, după gradul lui de avere. 

Anumite sărbători de peste an la Macedoromânii păstori au ieşit de cele mai multe ori din cadrul strict 
bisericesc, spre a marca anumite date fixe din cursul întreprinderilor omeneşti de peste an. Astfel, sărbătoarea « 
Sumchetru »(29 Iunie) reprezintă la cei mai mulţi dintre păstori data până când se vinde cu toptanul, la negustorii 
fabricanţi de brânzeturi, tot laptele oilor de peste vară. « Stămăria »(15 August) reprezintă data consacrată 
nunţilor. Acestea nu se fac în orice sărbătoare de peste an ca la populaţiunile sedentare. In fine, tot aşa « Sumedru 

» (26 Oct.), data coborîrii turmelor dela munte. 

In afară de biserici, Macedoromânii vizitează foarte mult mănăstirile, care, de obicei se află departe de 
oraşe şi sunt zidite pe înălţimi de munte. In vremurile mai vechi, rar existau Români care, în ziua hramului, să nu 
se ducă la aceste mănăstiri. Drumul până la ele se făcea cu chervanele. Pelerinajul la mănăstiri era şi un prilej de 
întâlnire al Românilor din mai multe localităţi. Călătoria şi petrecerea la mănăstiri dura câte două, trei zile. La 
plecare, fiecare dăruia mănăstirii câte o sumă pentru întreţinere şi ajutor. 

Dar în vremurile mai vechi unii din ei obişnuiau să se ducă, odată în viaţă, la locurile sfinte. Acest pelerinaj 
la Ierusalim, moştenit dela Turci, după obiceiul lor de a se duce să se închine la Meca, era odată foarte răspândit. 
Ei se simţeau îndemnaţi la acest pelerinaj atât de dragostea şi ardoarea de a vizita locurile unde s'a născut, a 
pătimit şi a murit Mântuitorul lumii, cât şi de puţina vanitate de a-şi adăoga la numele lor de botez titlu « Hagi », 
care rămânea moştenire la toţi urmaşii din familie Hagi-Dimitri, Hagi-Pavlu, Hagi-Chiriţi, Hagi-Bira, etc. 

Acest îndemn de a se duce la locurile sfinte este releva: chiar pentru Aromânii negustori aşezaţi în oraşele 
sârbeşti « Aromânii se duceau foarte des la Ierusalim, la hagilâc şi de aceea foarte des îi întâlnim purtând porecla 
de «hagiu »(LXXXVII 33 ). 

Drumul la Ierusalim nu era atât de scurt ca acela la mănăstiri. De aceea, pentru acest lung pelerinaj se 
făceau pregătiri cu săptămânile înainte. In tot intervalul acesta se pregăteau hainele, aştemuturile şi chiar mâncarea 
pentru un drum lung care ţinea peste o lună. Plecarea se făcea, pe cât cu putinţă mai mulţi laolaltă. Iar ziua plecării 
se ţinea în taină, din pricina bandiţilor de pe drum. Timpul de peste an când plecau era în totdeauna acelaşi. Ei 
porneau înainte sau la începutul postului mare, pentru ca în ziua învierii să fie la Ierusalim. Spre a putea avea titlul 
de « Hagi », în prima zi de Paşti ei trebuia să fie acolo, asistând la slujba bisericii în noaptea învierii, când îşi 
aprindeau lumânarea din lumina care ieşea din sfântul mormânt. Unii aprindeau mai multe lumânări, spre a le 
putea duce stinse cu sine acasă, ca amintire la rude şi prieteni. 

La plecare spre locurile sfinte, despărţirea era foarte dramatică. Plângeau cei ce se duceau şi plângeau şi cei 
ce rămâneau acasă. Drumul spre « hagilâc » era atât de lung şi însoţi de atâtea primejdii, încât nu arare ori se 
întâmpla ca unii din ei să nu se mai întoarcă acasă. In schimb, cu atât mai veselă era revederea. La înapoiere, toţi 
veneau încărcaţi de daruri iconiţe, cruciuliţe, mătănii, inele şi câte alte minunăţii aduse dela locurile sfinte, pe care 
le împărţeau la rude şi prieteni. Sosirea lor în oraş era un mare eveniment. Rudele cu prietenii ieşeau afară de oraş 
cu preotul în frunte spre întâmpinarea lor. După sosire, oridecâteori ieşeau în oraş, lumea se uita la ei ca la nişte 
sfinţi. Luni dearândul se vorbea în localitate de minunile pe care noii « Hagii » le povesteau despre tot ceea ce 
văzuseră în Ierusalim şi în celelalte localităţi legate de viaţa Mântuitorului. 

Denominaţia la Macedoromâni. Vorbind despre sărbătorile la Macedoromâni, voi spune un cuvânt şi 
despre denominaţia lor. Ea este foarte caracteristică la fiecare popor. In privinţa aceasta, este destul să ne aducem 
aminte de deosebirea ce există între denominaţia greacă şi între cea latină. Aici, fireşte, nu va fi vorba despre 
originea numelor personale la Macedoromâni. Voi încerca să arăt, pe scurt, anumite tipuri dintre cele mai 
obişnuite de formaţiune antroponomastică, servindu-mă pentru aceasta de marele număr de negustori aromâni, de 
listele de prenumeranţi şi de colecţia de nume, publicată de Ioan Caragiani (XXIII-a). Din această scurtă ex¬ 
punere se va vedea, în primul rând, care sunt asemănările şi divergenţele ce există între felul de denominaţie 
macedoromână şi între aceea întrebuinţată la Dacoromâni; în al doilea, felul particular cum se formează numele 
de familie, care la Aromâni sunt mult mai expresive decât la Dacoromâni. 

Nu se ştie care au fost numele personale la strămoşii Românilor până la definitiva despărţire a Aromânilor. 
Probabil că până prin secolul al VH-lea şi al VlII-lea ei vor fi păstrat pe alocuri multe nume trace în felul acelora 
care au ajuns până la noi în inscripţii. Lapt este că după această epocă, dar, mai cu seamă, după coborîrea 
Aromânilor în sudul Peninsulei Balcanice, Românii din nordul Dunării au adoptat multe nume slave, după cum 
Macedoromânii multe nume greceşti. înainte de aceasta, şi unii şi alţii au avut acelaşi substrat de nume 
hagiografice, din antroponomastica creştină din care s'au păstrat aproape aceleaşi resturi: Astfel, la 
Macedoromâni întâlnim Nicăruş, obişnuit la nord ca nume de familie, derivat din Nicoară şi suf. -uş, iar la 
Dacoromâni Nicoară, păstrat simplu. Tot aşa Mărie păstrat în Stămărie, exact ca la Dacoromâni. In fine, *Medru 
în compusul Sumedru pentru Sfântul Dumitru. 

In denominaţia macedoromână avem, de obicei, numele de botez (prenumele) şi numele de familie 
(numele). 

Orice individ poartă un singur nume. Acesta era de altfel şi principiul de denominaţie indoeuropeană. După 
introducerea creştinismului şi practica botezului, numele era de natură hagiografică. El reprezenta de cele mai 

multe ori numele sfântului care era mai aproape de ziua în care se năştea pruncul. Acest obicei a rămas în vigoare 
la unii încă până azi. Astfel avem nume: Adami şi Dami, Cota, Doni, Guşu, Hristu, Iani, Nachi, Mihu şi Miha, 
Mitru şi Mitra, Tanasi, Tasi, etc. Alături avem altele care ies din sfera numelor hagiografice: Bitea, Fotu, Leca, 
Leciu, Liacu, Lioliu, Miciu, Mulia, Puliu. La femei: Bie, Cată, Dafa, Docă, Dumnică, Epă, Fie, Flaidă, Ică, Lia, 
Lie, Lita, Liţa, Pul'ică, etc. 

Numele Tuliu, întrebuinţat des în denominaţia Românilor din Pind, nu este de origine latină. El este acelaşi 
cu Tulia (Tulia Mochea 103, Tulia Lupu), Toii (Toii Cârjali 103, Toii Ciomo), iar acesta prescurtat din Apostoli. 

Începând cu veacul al XlX-lea, s'au introdus la Greci foarte multe nume din antroponomastica veche 
grecească, la fel după cum la noi, prin curentul latinist, s'au adoptat nume romane. 

Aceste nume greceşti, în bună parte, au trecut mai târziu şi la Macedoromâni. Astfel, astăzi avem: Achile, 
Akipiade, Demostene, Pericle, Socrate, etc. 

Pentru formarea numelui de familie la Macedoromâni, în trecut au existat două posibilităţi: 

I. Se adăoga la numele de botez numele tatălui sau al mamei. 1. Numele tatălui: Casti al Manduca 
(Constantin al lui Manduca) Tasi al Nicola, Mitu al Bob, Tica alu Tatani, Naşi al Flristu, Zişi al Buşacu (la 
Caragiani 99: Zişi Albuşacu, ceea ce este greşit, fiindcă avem Buşu, Buşa, etc.). Numele tatălui putea să fie şi un 
simplu epitet. 2. Numele mamei: Spiru aii Pul'ică, Ciuşa aii Lene, Mandi aii Dimoane (din care mai târziu, când 
formaţiunile dela nume de persoană cu sufixul moţional -oane au dispărut ne mai simţindu-se un derivat dela 
Dima, a rămas simplu Dimoane, redat grafic Dimonie, nume de fa mi lie în Ohrida dela care avem « Codicele 
Dimonie », Tica ale Lene, Opa ale Iţă, Teglu ale Gule, Tolu ale Ciacia, etc. (XCII 27 - 28 ). Astăzi această posibilitate, 
care există şi la Dacoromâni, se găseşte în proces de dispariţie. 

II. Se adaugă la numele de botez un epitet (poreclă sau calificativ) care, în cele mai dese cazuri, a devenit 
nume de familie. Din acest al doilea fel de denominaţie s'a creat un sistem, care stă la baza aproape a tuturor 
numelor de familie la Macedoromâni. Acest epitet poate reprezenta un nume de animal, un adjectiv, un substantiv, 
nume de localitate, nume de ocupaţie, etc. Derivate în -eseu, ca la Dacoromâni în felul lui Constantinescu, 
Georgescu, Popescu, etc. nu există. In cele ce urmează voi înşira câteva exemple, spre a se vedea felul de 
formaţiune: 

1. Nume de animale: Anastasi şi F. Căpriciu (dim. dela capră, 117), Popa Dimitri Cucoti (cocoş, 286), 
Cuşiu L'epore (iepure, Moscopole, 258), Zişi Leporiciu (Moscopole, 233), Tulia Lupu (100), Sterghiu Pescu (224), 
Spiru Buşu Pârciu (ţap neîntors, 196), Familia Porcu (224), Costa Purecu (purece, 101), Dimitri Ţapu (185), Nicola 
Ţironi (ţâru, 116), Nicola Ursu (10.2), Gheorghi Vulpe (Moscopole 259), Vulpi (ib. 223), Antoni Zagari (te. câne de 
vânătoare 45) etc. 

2. Adjective: Lioliu Albu (220), lamandi Barda (albanez « alb », 189), Naşi Barda (43), Ghiţi Bardalexi (din 
barda « alb » şi Alexi, ib.), astăzi Badralcxi ca nume de familie în Pind şi Veria, Adami Biala-(sl. « alb » 237), 
Andoni Bălosu (183), lani Bardzu (alb. «alb» 221), Mihu Belciu (sl. «alb» 99, cf. 214), Const. Belu (sl. alb, 285, 
288), Mitri Bercu (189, ef. 288), Alexi Bitâmu (bătrân, 221), A. Budala (te. prost 221), Guşu Comuti şi Nicola 
Comutu (184, 195), Maru Chipinosu (ciupitul, 221), Iani Ciungu (221), Mitru Ermu (gr. pustiu), Nicola Lapidatu 
(147), Zişi Lapidatu (100), Adam Liuta (sl. iute, aspru 238), Tanasi Psohiu (gr. mort 286), Nicu Şcurtu (alb. 
«scurt»), Mitru Spânu (196), Familia Sugaru (239), Fraţii Surdu (239), Teodor Sumulai (brun 253), Spira Topali (te. 
«şchiop») 286), Iani Urîtu (102), etc. 

3. Substantive: Costachi Naum Balaura (Moscopole, de mai multe ori, 251), Teodor Baltă (251), Mandi 
Bardaca (dela alb. bardh « alb » sau dela te. bardak « urcior» 183), Zisu Beşica (221), Marcu Boiaru (288), Nicu 
Bruma (276), Tanasi Buşea Lambru Buşu (pumn, 22 1), Costi Buză (205), !ani Călivă (colibă 214, cf. 146), Lialia 
Cămeaşea (146), Hristu Capisten (183), Spiru Cap-mare (Moscopole, 252), Hristu Cârje (22) Costa Carpuzi (te. 
harpuz 103), Ianula Catran (209), Iani Catuna (214.), Ş. Căşiricu (baciu 218), Mitru Ciocan (195), D. Coaru (252), 
Tanasi Cuvată (strachină de lemn, 214), Vangheli Darda (alb. «pară » 40), N. Dală (zară, 40), N. Domazeti (bg. « 
ginere în casă » 149. H. Filigiani (te. ceaşcă 100), Zisu Ghiză (jintiţă, 222), Gh. Malami (gr. aur, 47). I. Mustaca 
(42), I. Muldziruşu (derivat dela mulgere, 252). C. Paltari (spate 223), Z. Parpodi (ciorap 224), I. Poală (228), G. 
Partali (sdrenţăros 277), N. Sâmbur (45), Gh. Sugaru (45), D. Secară (185), F. Ţupată (secure 259), etc. 

4. Ocupaţia: Zişi Berbecaru (46), Nicola Căşaru (183), Vreta Cheptenaru (Moscopole, 252), Daşu Drăştilaru 
(piuaru, 184), Simu Piştolaru (43), Muşiu Raftu (gr. croitor 224), Tanasi Picuriciu (Picurăriciu «păstoraş » 289), Tasi 
Samargiu (260), etc. 

5. Ţara sau localitatea de unde vine sau, fiind vorba de ţări şi oraşe străine, unde a făcut comerţ: Gheorghi 
Breaza, Iani Haliri, Gheorghi Magiari, Hristu Magiari (223), Guli Tirana (200), Doni Elbasan, Dimitri I. Resnali 
(te. din Resna, 150), Casti Stamboli, Iani Stambolgi, etc. Aci intră şi derivatele cu sufixe, Gheorghi Aveliotu 

(Avdela, 99), Mitru Cemeşiatu (Cemeşi, 146), Joga Samamiotu (Samarena), Toma Denischiotu (Deniscu), Tanasi 
Fărşerotu (149), Casti Bituleanu, Naşi Parlepcianu, Joga Cruşuveanu, etc. 

6 . Nume de popoare: Satir Arbinesu (Albanez 220), Zişi Vlahu (214), Taciu Vurgari (Bulgaru, 148), Dumcea 
Gogă, originar din Şipsca. Aci Gogă are înţelesul de Aromân (poreclă). 

In afară de aceste formaţiuni, mai există o serie de nume de familie compuse cu prefixe care, la origine, au 
fost adjective: 

cara- (te. kara «negru » fig. puternic, viteaz, grozav, înspăimântător, tare) întrebuinţat des. El corespunde 
gr. « negru » etc. la fel ca în numele turceşti KaraAhmed, etc. şi există la toate popoarele balcanice. Se pare că 
acest kara este, în această funcţiune, o traducere a greceseului fLiXUPO (cf. Mai)pof]/.ay_oi încă din sec. al Xll-lea 
sub forma Morovlachi, când nu veniseră Turcii în Europa), iar ultimul după un tip turcesc şi mai vechi. Nu este 
exclus ca fiecare formă să aibă o evoluţie independentă; Cara-Costa (183), Cara-Dima (221), Cara-Nica, Cara- 
Simu, etc. 

deli- (te. nebun, sălbatec, fig. viteaz) foarte des la Greci (cf. şi în rom. Deliu) dela care l-au luat Aromânii, 
unde este foarte rar întrebuinţat: Deli-Iani (184), Deli-Mihu (ib.), DeliNuşi, etc. Pentru toate celelalte prefixe 
agru-, bala-, cOlldo-, cuţu-, hagi-, papa- etc. să se vadă lucrarea mea «Aromânii », pp. 5 23 - 524. 

Starea socială la Macedoromâni. Din cauza lipsei de izvoare, nu avem date sigure despre starea socială la 
Macedoromâni, pentru vremurile mai vechi. 

Din punctul de vedere religios, ei aveau o situaţie inferioară faţă de Greci şi Slavi. Lipsiţi de biserică 
naţională, Macedoromânii erau afiliaţi la biserica greacă. Această dependenţă a românismului de elenism 
constituia, dela începutul existenţei lor în Peninsulă, o permanentă cauză de inferioritate. Ei nu puteau şi nu 
încercau nici în veacurile mai apropiate de noi să introducă limba română în locul celei greceşti, care era limba 
sfântă a Orientului. 

Din punctul de vedere social, exista încă din timpurile vechi o deosebire între Românii munteni şi între cei 
dela oraşe. 

Primii se bucurau de mai multă libertate decât ultimii. 

Viata lor petrecută veşnic în munţi i-a făcut să se simtă mai liberi decât Românii din celelalte ţinuturi. 
Această situaţie a păstorilor români, la dreptul vorbind, nu le aparţinea numai lor, ci şi celorlalte popoare balcanice 
care aveau aşezările în munţi, ca Albanezii şi chiar unora dintre Greci şi Slavi. In privinţa aceasta Const Jirecek, 
cel mai bun cunoscător al etnografiei balcanice vechi, spune: «In Bulgaria şi în imperiul bizantin, în afară de 
iobagi, se găseau şi oameni liberi, mai cu seamă pe înălţimile Balcanului şi Rodope şi peste tot pe munţii nestră¬ 
bătuţi, pe unde Românii şi Albanezii trăiau în vechea libertate » (LIVi 24 , 403 ) In oraşe, după venirea Turcilor în 
Europa, puţinii Românii care se aflau erau «raiale» ca toţi ceilalţi supuşi creştini. Păstorii munteni, din contră, îşi 
păstrau mai multă libertate în relaţiile lor cu stăpânirea, prin organizaţiile proprii pe care le aveau din vremea 
dominaţiei bizantine. 

Forma primitivă a vieţii sociale la aceşti păstori macedoromâni pleca dela organizaţia lor particulară, care 
avea la bază tribul. 

In vremea primelor invaziuni ale Turcilor în Balcani, popoarele creştine au avut foarte mult de suferit din 
partea lor. Numai mai târziu, Turcii au început să fie ceva mai omenoşi, evitând vărsări le de sânge şi căutând să 
încurajeze pe acei dintre creştini care meritau încrederea lor. In felul acesta, cu timpul, sate, oraşe, şi chiar districte 
au început să se bucure de o autonomie administrativă: « On ren contre dans toute la peninsule balkanique pendant 
la premiere epoque de la domination turque bon nombre d'autonomies administratives, donnees aux villages, 
villes, districts et meme provinces ». Astfel de autonomii existau în Peloponez « Quant â la Moree (Peloponnese) il 
faut particulierement relever l'existence d'une autonomie administrative et communale tres large. Villages, bourgs 
et villes avaient leurs conseils d' anciens (demogerontes) qui etaient tres jaloux de leur independance et tenaient 
beaucoup âa leurs decisions ». Autoritatea locală trebuia să execute decisiunile acestor « sfaturi de bătrâni ». In caz 
de neexecutare, ei se plângeau guvernatorului ţinutului care de obicei era un paşă, şi imediat primeau satisfacţie 
(VIII 188- 189 ). La Albanezii munteni din nordul Albaniei, autorităţile turceşti n'au intervenit în treburile lor de 
administraţie internă până în jumătatea a doua a sec. al XlX-lea. Cele mai multe tulpini din această parte a 
Albaniei se conduceau de nişte legi cuprinse în codicele « Kanuni i Lek Dukaginit », care, între altele, regulau şi 
litigiile cu caracter criminal. Abia în 1856 guvernul turc a instituit pentru întâia dată o judecătorie în Scutari pentru 
aplanarea neînţelegerilor dintre tulpini (LXX371-375). De astfel de privilegii trebuie să se fi bucurat pe alocuri şi 
Slavii din sudul Peninsulei Balcanice. 

La Românii munteni, lucrurile s'au petrecut la fel. Mai întâi, în ce priveşte proprietatea, ei posedau munţii 

cu livezile şi locurile de păşunat. Fiecare proprietar de casă avea partea cuvenită din munte. Dacă se ocupa cu 
păstoritul, muntele îi servea pentru păşunatul turmelor. Dacă avea altă meserie, el primea venitul muntelui în bani. 
Legăturile dintre comunitatea românească şi autoritatea Statului era foarte simplă. Acesta încasa impozitele fie 
prin primarul satului, dacă acesta era locuit numai de Români, fie de un delegat al notabilităţilor, după ce acest 
impozit era împărţit, potrivit situaţiunii materiale a fiecărui Român. 

Intre satele pur româneşti existau unele care erau complet autonome. Ele se numeau, după Pouqueville, care 
apucase în parte să cunoască aceste stări de lucruri, « Kefalohorion » şi erau guvernate de un şef de trib cu- ajutorul 
unui sfat de bătrâni numit « auşatet » (derivat din auş « bătrân », lat. AVUS) : « Gouvemes dans leurs bourgs et 
villages, par un conseil de sagesse compose de vieillards ils vivaient sous des lois aussi simples que Ies moeurs 
patriarchales dont elles etaient l'expression ». Acest sfat avea atribuţii judecătoreşti, pe temeiul dreptului 
consuetudinar, care rezolva toate neînţelegerile dintre săteni. Altele aveau, în afară de această autonomie, 
organizaţii speciale, prevăzute cu drepturi şi privilegii, anume: imunităţi judiciare şi fiscale, şi şefi aproape 
complet independenţi. 

Una din aceste organizaţii era « celnicatul », care dăinuieşte încă până azi. Din felul cum se păstrează 
această instituţie la păstorii munteni, rezultă că la început Românii trăiau în triburi, fiecare alcătuit din mai multe 
familii, care constituia o « fălcare ». O aşezare de păstori era constituită dintr'un trib cu şeful ei în frunte: Forma 
politică a acestei aşezări se întemeia pe organizaţia patriarchală a tribului. Originea cuvântului « fălcare » este 
latinească şi reprezintă un derivat dela FALX, -CEM « secere », însemnând, la început, porţiunea de pământ în 
forma unei falec, pe care se afla o aşezare omenească, probabil, spre a fi mai uşor apărată de atacurile de afară. In 
lucrarea mea « Românii Nomazi » (I 66), în care vorbesc mai pe larg de rostul unei « fălcari », am arătat că 
derivate locale din lat. FALX se găsesc răspândite şi în toponomastica din Italia. 

In fruntea unei fălcări se afla şeful tribului, care, cu un cuvânt împrumutat din limba slavă, se numea celnic 
« fruntaş» (dela celo « frunte ». înainte, « ceinicui » era singura autoritate care hotăra în toate chestiunile ce 
priveau buna gospodărie a comunei, precum mai ales păstrarea liniştei printre membrii unei « fălcări ». Prin 
urmare avea şi autoritate judiciară. De asemenea « ceinicui» era acela care apăra siguranţa falcărilor. Puterile lui 
treceau şi în domeniul militar. Pe temeiul acestor nepreţuite servicii ce le aducea « falcărilor », altă dată dreptul « 
celnicului» era ereditar. Un « celnic » se simţea moştenitor al unei poziţiuni speciale în mijlocul unei « fălcări », 
poziţiune creată nu numai prin avere, lui, care câteodată intrecea jumătate din averea unei « fălcări » dar şi prin 
dreptul de moştenire în familie. Arheologul francez Heuzey vorbind despre rolul celnicului la Macedoromâni 
adaogă: « Personnage tout pacifique il pretend cependant teni ses droits d'ancetres guerriers, qu'ils ont acquis, le 
sabre en main ps xo cnraOi ». 

La celelalte popoare balcanice, « celnicatul » a existat mai întâi la Slavi, dela care l-au împrumutat Românii, 
apoi la Bizantini. La Sârbi, în sec. al XlV-lea şi al XV-lea, «ceinicui apare ca un mare demnitar la curte şi 
funcţiunea ce ocupa corespundea aceleia a unui « comes palaltinus ». Astfel în sec. al XIV -lea Vukasin, este numit 
« fiu al celnicului Margnava » (Sohn de: celnik Margnava) (LIII 27 ). La Bulgari se pare că n'a existat fiindcă 
definiţia pe care o dă Gerov în dicţionarul său «căpetenie la păstori » (glavatar na ovcari) reprezintă înţelesul 
românesc. La Greci xoe/anjcoc şi xaekeyxac;; « vomehmer reicher Herr » este după Fr. Miklosich, aromânesc. La 
Bizantini, xasA.nixoq, după Kekaumenos, despre care vom vorbi în alt capitol, avea înţelesul de oxpcmyoc « 
voevod ». Era, prin urmare, cu atribuţie militară. Arheologul francez Heuzey, ocupându-se cu vechimea şi 
însemnătatea « celnicului » la Macedoromâni, spune că în greceşte el este tradus prin skouteris. Apoi adaogă 
SxpnxspKţ dans la langue des Byzantins, etait le nom que partait un officier du palais, l'Ecuyer; il est probable que 
ce titre, multiplie, comme tant d'autres, par Ies demiers princes qui se disputerent Ies debris de l'Empire, fut donne 
des cette epoque âquelques chefs Valaques » (XL II 273 ), 

Fără a şti când şi dacă acest titlu a fost dat şefilor români din Pind, interesant este să constatăm faptul că, 
plecând dela înţelesul pe care « ceinicui » l-a avut, după cum am văzut, la Sârbi, şi 1-avea şi la Bizantini, trebue să 
fi existat o vreme când acelaşi înţeles îl avea şi la Români, mai ales că, după relatările lui Kekavmenos despre 
răscoala Românilor din Pind şi Tesalia (1066), şefii acestora, anume «celnicii», erau aceia care conduceau poporul 
la luptă. In orice caz, înţelesul pastoral la Aromâni trebue să fie şi el vechi, dacă ţinem seama de faptul că, cu acest 
sens, apare foarte de vreme în oraşele dalmatine. Astfel, în insula Curzola, el se întâlneşte, sub forma: « pastores 
seu celnicos »încă în 1214. Tot aşa în Spalato şi în Trace (1402) (XXXV 73 ). 

Se pare că sub Turci vechiul înţeles, dar mai ales atribuţiile lui, au trecut asupra « căpitanilor », ajutaţi de « 
armatoli » care formau jandarmeria ţinutului. După tradiţia populară, ei şi-au păstrat vechile libertăţi şi privilegii 
acordate de împăraţii turci. De altfel, aceasta era una din normele sistemului de guvernare al Turcilor, de a nu se 
amesteca în organizaţia internă a unui ţinut, atunci când căpeteniile lui recunoşteau autoritatea statului (XLVIII 


34 





43 ). In felul acesta se explică închinarea Românilor munteni Sultanei Valide, mamei Sultanului domnitor. « Par 
suite de leur bonheur, Ies Valaques se trouverent places sous la protectian des sultanes Valide ou meres, au tresar 
desquelles ils versaient une leghe redevance annuelle qui etait plutat un hommage de vasselage qu'un tribut de 
servitude. A ce prix, ils fiirent exempts du melange des Turcs; et comme pays d'etat, restes charges de repartir Ies 
impots, ils ne connurent ni exacteurs, ni agents de l'autorite » (LXXXVIII159). Tot în felul acesta se explică şi 
privilegiile speciale, pe ca le-au primit dela Turci unele centre ale păstorilor macedoromâni între acestea se găseşte 
şi orăşelul pur românesc din Pind Aminciu. Deşi intră în istorie în 1380, desvoltarea lui începe abia în 1659, când, 
pe temeiul unor firmane dela împărăţie, care se găsesc şi astăzi în arhivele primăriei din Aminciu, a primit din 
partea vizirului de atunci o serie de privilegii de ordin politic, economic, religios şi chiar judiciar care asigurau 
satului, alcătuit pe vremea aceea din două cătune formate din colibe, toată autonomia. Aceste firmane se reînnoiau 
la fiecare succesiune la tronul imperial. Ele acordau pentru anumite fapte de vitejie sau de altă natură interes 
personal sau al imperiului. In arhivele primăriei din Aminciu se păstrează un poem închinat celnicului Steriu Floca 
căruia tradiţia îi atribuie obţinerea privilegiilor pentru orăşel Aminciu. Pe vremuri, el găzduise pe un mare Vizir 
căzut disgraţia Sultanului, având grija să nu fie descoperit şi tratându-1 cu toate onorurile ce i se cuveneau. Mai 
târziu, când Vizirul şi-a căpătat libertatea, după ce a obţinut vechea demnitate, şi-a adus aminte de celnicul român, 
pe care l-a invit la Constantinopol, unde i-a acordat mai multe privilegii pentru comuna Aminciu, întărite prin 
firmane (IV225). 

In ce priveşte starea socială la oraşe, ea nu prea este cunoscută sub forma ei mai veche. Se pare că aceesta 
nu se deosebea prea mult de ceea ce s'a păstrat până înainte de războiul balcanic, când s'a pus capăt stăpânirii 
turceşti în Peninsulă. 

In centrele mai mari. Românii, negustori sau meseria trăiau în « esnafuri » (bresle). In afară de aceste 
esnafiiri, existau pe lângă fiecare biserică « eforii ». Ele erau conduse de consilii, alcătuite din fruntaşii 
comunităţilor. Sarcina acestor eforii pentru gospodăria internă a Românilor nu era uşoară. Ele se ocupau cu 
clădirea şi întreţinerea bisericilor şi a şcoalelor, dacă existau. Primeau legate şi depuneri de bani. In vremurile mai 
vechi, când nu existau bănci, acei dintre negustorii aromâni care lăsau sume în bani pentru rudele minore, le 
încredinţau eforiilor. Sunt interesante în privinţa aceasta puţinele informaţii ce avem despre felul cum s'a procedat 
atunci când s'au strâns fondurile necesare la ridicarea unui nou local pentru « Noua Academie » din Moscopole: 
Patriarhul Ioasaf al Ohridei, Român originar din Moscopole, a convocat pe cetăţenii din oraş într'o şedinţă, la care, 
în afară de mitropolitul Castoriei şi al Moscopolei cu egumenii mănăstirilor, au participat: căpeteniile oraşului, 
negustorii şi «esnafurile» (breslele) meseriaşilor. Toţi au subscris sume până la 312.000 aspri. In timpurile mai 
apropiate de noi, eforiile se îngrijeau şi de întreţinerea spitalelor (XCVIII 17 ). 

Superstiţii, credinţe şi obiceiuri. Din cauza obişnuinţei lor cu natura, Macedoromânii sunt mai puţin 
superstiţioşi decât celelalte popoare balcanice. In viaţa lor superstiţioasă un mare rol îl joacă zânele, pe care ei le 
numesc « muşatele » (frumoasele), « albele, luţitele » (strălucitele). « Vampirul », care este atât de răspândit la 
Slavi, este foarte puţin cunoscut la ei. In schimb, în basmele populare « muşata-loclui » (frumoasa pământului) 
este tot atâta de răspândită la ei ca la Meglenoromâni: «ubăvil'ia loclui », la Slavi «ubavata na sfetot », la Greci 
1 ) oppopcpq ion tottou, la Albanezi « e bukur e dheut ». De asemenea «mirele »(ursitoarele), din gr. ţioîpa ocupă un 
loc important în credinţele lor superstiţioase la naştere. Ele vin în noaptea din a treia zi dela naştere şi prescriu 
destinul noului născut. Mai superstiţioşi decât ei sunt Meglenoromânii. Dacă un băiat sau o fată a dormit peste zi 
afară şi s'a deşteptat cu dureri de cap sau cu călduri, de sigur că au fost deochiaţi. Mai mult decât toţi, pruncii 
suferă de deochi. De aceea ei nu prea sunt scoşi afară, de teamă să nu fie deochiaţi. Dacă totuşi dă cineva din 
întâmplare, peste un prunc, atunci îl scuipă uşor ca să nu facă rău prin deochi. Mari ravagii printre aceşti Români 
face credinţa în vampir. Ea este o influenţă slavă. In miezul nopţii dacă aud ceva sunând, şi, sculându-se să vadă 
cine este, ei nu dau de nimeni, atunci, desigur, a fost vampirul. Acesta nu se arată numai noaptea dar şi ziua. Sunt 
mulţi din ei cart l-au văzut ca pe un cotoi cu ochii aprinşi ca de foc, alţii ca pe un lup, cei mai mulţi ca pe liliac 
sburând noaptea. 

Cele mai multe din credinţele Românilor macedoneni sunt legate de sărbătorile mari de peste an. Astfel, de 
Crăciun, în ajunul Colindei, la unii păstori este obiceiul de a se pune pe vatră să ardă o buturugă numită babnic, 
care ţine până în ziua de Bobotează. Acest obicei este general la .Meglenoromâni cu cărbunii acestui babnic se 
lecuiesc la păstorii macedoneni vitele de boală; la Meglenoromâni, din contră, se ia cenuşa dela boadnic, cum îl 
numesc ei, şi se pune la rădăcina pomilor ca să dea plod din belşug (XX 37 ). In legătură cu viaţa păstorească se 
crede că, atunci când în seara de Sf. Maria (15 Aug.) câinele doarme cu capul spre miazănoapte sau sgârcit, aceasta 
vesteşte iarnă grea; iar dacă doarme întins, vesteşte iarnă călduroasă. Tot aşa în ajunul lunei Februarie, femeile din 

comună leagă cu o sfoară foarfecile din casă, ţinându-le astfel trei zile dearândul, spre a fi legată gura lupilor, să nu 
le mănânce oile. In ajunul Sf. Gheorghe păstorii veghează toată noaptea pe calea vitelor ca să nu li se ture laptele 
dela oi. Când calul se opreşte în drum, sforăie puternic şi nu vrea să meargă înainte, însemnează că are să se 
întâmple ceva rău stăpânului său. 

Dintre obiceiuri avem în primul rând « Colindele », care poartă acelaşi nume ca la Dacooromâni. Cete de 
băieţi numiţi « culindari », prevăzuţi cu traiste şi ciomege, aleargă din casă în casă cântând. Ei primesc la fiecare 
casă covrigi, năut şi fructe. Năutul este aruncat pe jos şi colindătorii trebuie să-l adune ca oile, behăind. Aromânii 
păstori cred că Christos, auzind behăitul oilor, îşi aminteşte de oaia care l-a scăpat de Evrei, as cunzându-1 în lâna 
ei, şi le binecuvintează, ca să se înmulţească « ca spruna focului, ca stealile a ţerlui şi ca frundza ponilor » (ca 
spuza focului, ca stelele cerului şi ca frunza pomilor). 

« Frăţia de cruce », sub numele de « fărtat » există, după cât m'am putut informa, numai la unii din Românii 
aşezaţi în Macedonia. Nu se ştie dacă acest vechi obicei, care ţine de viaţa de trib, când primirea unui străin în 
mijlocul lui se făcea numai prin înfrăţire, este indigen sau reprezintă un împrumut mai nou dela celelalte popoare 
balcanice. Fapt este că astăzi « frăţia de cruce» există la Slavi: « pobratimstvo » (derivat dela braţ « frate »; la 
Albanezi « vellameri » (derivat dela vella « frate » şi la Greci d.ScA(pojioir|oic (derivat dela âSeZcpoţ « frate »). Pe 
vremuri, actul acestui obicei era însoţit şi de unele formalităţi. Fraţii de cruce îşi jurau credinţă în biserică sau la ei 
acasă, unde se oficia şi un mic serviri religios. După aceasta, unii obişnuiau să-şi zgârie puţin mâna, spre a bea 
fiecare din sângele celuilalt (XXXIX 145 ). 

Un alt obicei interesant este şi acela cunoscut la păstorii din Pind sub numele « Aruguciari » sau « Figuciari 
», care se identifică cu « Căluşerii » dela noi. In ziua de anul nou se formează cete de tineri în fiecare comună, 
travestiţi în fel şi chip, purtând clopote de diferite mărimi, cu mască pe faţă şi înarmaţi cu măciuci şi săbii de lemn, 
alergând din casă în casă spre a strânge daruri. Tot în ziua de anul nou este obiceiul să se facă câte o plăcintă în 
fiecare familie. Fa Românii din oraşe se obişnuieşte a se pune un ban de argint în plăcintă. Fa Românii păstori, un 
obiect în miniatură din viaţa păstorească. înainte de a se servi, plăcinta este împărţită în atâtea felii, câţi inşi sunt în 
familie. Cine găseşte banul sau semnul simbolic din plăcintă, este om norocos. Un alt obicei răspândit la toţi 
Românii este « Taghiani ». In una din zilele lui Iunie (23) se formează grupuri de fete, care, luând câte un vas de 
aramă împodobit cu tot felul de flori, după ce-1 umplu cu apă dela fântână, pornesc cântând din casă în casă, unde 
li se aruncă câte un ban în vas. In satele din Pind, fetele aleargă dela o fântână la alta, după care, apoi, se întorc de 
unde au plecat şi joacă hora împrejurul vasului (XXIX). 

Naşterea la Macedoromâni. Mare bucurie este în familia unui Aromân când femeia naşte băiat, indiferent 
dacă acesta este primul sau urmează după alţi băieţi. 

Ziua naşterii este ţinută de obicei în mare secret. Dacă cumva ea se află, se crede că femeia însărcinată 
«adastă», adică va avea de suferit mult de pe urma spiritelor rele. Din cauza aceasta, ziua naşterii nu este cunoscută 
nici măcar de rudele cele mai apropiate. 

Cine vrea să ştie de mai înainte dacă pruncul ce se va naşte va fi băiat sau fată, ia puţin cositor şi, după ce îl 
topeşte, îl varsă în mai multe rânduri într'un vas cu apă. După forma pe care o ia cositorul în apă, se poate ghici 
dacă noul născut va fi băiat sau fată. Acest obicei este cunoscut la Românii din Macedonia. 

Copilul născut se chiamă « natu » la nord, în Macedonia, şi « bebu ». După naştere, copiii pornesc fuga pe 
la rude şi prieteni să anunţe fericitul eveniment. Ei primesc pentru aceasta câte un dar în bani. După aceasta, rudele 
şi prietenii se duc să felicite pe părinţii pruncului, aducând fiecare câte ceva de ale mâncării, de obicei prăjituri sau 
dulciuri. Rudele apropiate, mai des bunicul şi bunica, atârnă pe căciulită pruncului câte un ban de aur « flurie ». 
După naştere, timp de zece zile, copilul nu trebuie luat dela mamă-sa şi dus în altă cameră, pentrucă nu este bine. 

A treia zi seara este « ursita » pruncului. In această zi se face « pugunic », masă mare, la care sunt invitaţi 
rudele mai apropiate. Seara vin, după credinţa poporului, « mirele » (ursitele) la leagănul pruncului, ca să-i 
hotărască « ursita » (soarta). Ele sunt în număr de trei; ultima decide de soarta lui. Pentru aceasta se pun la 
căpătâiul pruncului: bani de argint, obiecte de păstorit şi altele, după cum părinţii doresc ca pruncul să ajungă 
păstor, negustor, meseriaş, sau căpitan de munţi. In privinţa aceasta sunt foarte caracteristice versurile ce se cântă 
la nuntă, în momentul când mireasa se prinde în horă. Fe reproducem mai jos în dialect şi în transpunere literară: 

In dialect 

Albă si-n ti ved, lea sor, 

Ti-n-ti alincişi n cor, 

Ca s-nă faţî nao ficiori, 

Doi si-1' băgăm picurări, 

Ca s-n'aducă untu şî-caş. 

Doi si-1' băgăm părmătari, 

Ca s-n'adară fustăni nale. 

Doi si-1' băgăm h risiţî mari, 
S-nă facă neale şi minghi uşi, 
S-n'adară căldări şi căldăruşi. 
Maşi unlu s-lu faţim capidan. 
Ca şi-apară optul'i fraţi; 

Ia, tradzitî corlu şi giucaţi ! 


In transpunere literară 

Fericită să te văd o soră, 

Care mi te-ai prins în horă, 

Ca să ne faci nouă feciori, 

Ca luceferi şi ca sori: 

Doi să-i facem păcurari; 

Ca să ne aducă unt şi brânză. 

Doi să-i facem negustori, 

Ca să ne facă rochii nouă. 

Doi să-i facem mari argintari, 

Ca să ne facă inele şi cercei, 

Să ne facă căldări şi căldăruşe. 
Numai unul să-l facem căpitan, 
Ca să apere pe cei opt fraţi; 
la, trageţi hora şi jucaţi! 


După «pugunic », vine ziua botezului. De obicei botezul se face la biserică dumineca, după o săptămână sau 
cel mult zece zile dela naştere. In această zi, la Românii din Macedonia, se face masă cu naşul în frunte. La botez 
nimeni nu ştie, nici măcar părinţii pruncului, numele ce va da naşul noului născut, nume pe care, imediat după 
botez, copiii ce se găsesc acolo aleargă să-l anunţe părinţilor. Aceştia îi cinstesc cu câte un ban. După ce s'a 
isprăvit cu botezul, naşul ia pruncul în braţe şi, însoţit de celelalte rude, îl duce la părinţi. 

In cele patruzeci de zile, cât timp lăuza trebuie să stea după naştere în casă, nu este lăsată niciodată să 
treacă singură într'o altă cameră, ci întotdeauna însoţită de cineva. De asemenea, seara, după ce s'a închis uşa din 
camera lăuzei, nimeni nu o mai deschide până a doua zi dimineaţa, ca să intre sau să iasă din ea. In tot răstimpul 
acesta se iau toate precauţiunile în contra duhurilor rele. De aceea, în timpul nopţii, nu se lasă afară nici rufele 
atârnate pe funie ca să se usuce. Cum se întunecă, se adună toate şi a doua zi ele se atârnă din nou. 

După şase săptămâni dela naştere, lăuza însoţită de moaşă se duce cu pruncul la biserică « să-şi l'ea efhie » 
(să primească binecuvântarea). La plecare din biserică, ea nu merge direct acasă ci, de obicei, se abate la părinţii 
ei sau, în lipsa acestora, la una din rudele mai apropiate. Acolo rămâne toata ziua până înainte de apusul soarelui, 
când se întoarce cu pruncul acasă. Cu aceasta se încheie obiceiurile cunoscute la naştere. 

Nunta la păstorii Macedoromâni. Aromânii se însoară de obicei numai între ei. Deşi trăiesc amestecaţi 
cu celelalte popoare balcanice, totuşi endogamia la ei este foarte răspândită. In satele din Epir, tinerii se însoară 
numai cu fetele din comună. In aşezările din Macedonia este cunoscută şi exogamia. Iar în Albania, Românii din 
centrele mai mari se încuscresc cu Albanezii. Această încuscrire se produce în oraşele din Macedonia şi cu Slavii, 
însă de obicei Bulgarii sunt aceia care se însoară cu fetele aromânce. Ele sunt preferate Bulgăroaicelor pentru 
creşterea lor mai îngrijită şi, mai cu seamă, pentru curăţenia şi gospodăria casei. 

De obicei fetele se mărită între vârsta de 14 până la 20 de ani, iar băieţii se însoară dela 18 până la 24 sau, 
cel mult, 26 de ani. Intre 14 şi 26 de ani, vârsta căsătoriei variază după straturile sociale: la cele superioare, şi mai 
ales la oraşe, ea este mai mare; la cele inferioare, şi mai ales la ţară, ea este mai mică, ajungând la fete, cum am 

spus, până la 14 ani, iar la băieţi până la 18 ani. Cu toate acestea există tulpini, cum sunt «Grămustenii », care îsi 
însoară băieţii foarte tineri, de 14 ani, cu fete de vârstă mai înaintată. Acestea, dela 13 ani în sus, sunt ţinute 
ascunse. Pe când eram director la Şcoala Comercială din Salonic, în clasa 11-a aveam un elev din comuna Livădzi, 
care era însurat cu o fată mult mai în vârstă decât el. Peste tot tinerii neînsuraţi sunt rari, fiindcă sunt luaţi în râs. 

La Meglenoromâni tinerii se însoară de obicei între 15 şi 18 ani. Cine trece peste această vârstă, ar putea 
rămânea neînsurat, fiindcă fetele nu-i mai zic «cupilaş », cum li se spune băieţilor ajunşi până la vârsta de 18 ani, 
ci «bichiar» sau şi mai rău, «moş ». In anii din urmă, tinerii înapoiaţi din America au cam stricat această tradiţie. 
Faţă de aceştia, care, de obicei, vin cu parale multe, fetele sărace îşi mai calcă puţin pe inimă şi de multe ori se 
mărită şi cu « cupilaşi » mai în vârstă. 

La unele tulpini macedoromâne şi chiar la Meglenoromâni însurătoarea văduvilor este rară. In orice caz, 
chiar când ei reuşesc să se însoare, sunt nevoiţi să ia o văduvă, nu fată nemăritată. Din contră, văduvele se mărită 
şi cu tineri neînsuraţi, fiindcă o femeie mai mult în casă aduce spor la muncă. 

Logodna, la tulpinile mai conservatoare, cum sunt Fărşeroţii (păstorii semi-nomazi din Albania) şi Românii 
munteni din Pind, se face de obicei între părinţi, imediat după naşterea băiatului şi a fetii. Este destul să intervină 
această înţelegere între părinţi, pentru ca copiii astfel logodiţi să se însoare la vârsta potrivită. Dacă logodna nu se 
face de părinţi, atunci se trimete din partea fetei o peţitoare (de obicei rudă) la părinţii băiatului, spre a-i întreba 
dacă doresc să-şi mărite fata după cutare băiat. In Macedonia sunt cazuri, când părinţii fetei trimit peţitoare sau 
chiar şi peţitori să ceară mâna băiatului. Cum uneori tinerii nu se cunosc între ei, atunci, în cazul că părinţii se 
înţeleg, se procedează la o întâlnire între băiat şi fată, întâlnire care, de obicei, are loc într'o zi de sărbătoare la 
biserică. La biserică ei se văd, fără să-şi vorbească. întâlnirea poate avea loc şi într'o familie, însă fără ca ei să 
schimbe o vorbă între ei. Fireşte, toate aceste obiceiuri se ţin mai mult la ţară şi între Românii păstori. In oraşe, 
logodna se face cu întâlniri şi sărutări cum se obişnuieşte pretutindeni. 

La logodnă, mirele aduce miresii un inel şi o salbă de bani de argint, la familiile înstărite, de aur, salbă pe 
care, în cele mai multe sate, logodnica o poartă atârnată de gât. In alte comune salba se poate atârna de coafura 
capului. Din partea fetei se trimet logodnicului daruri lucrate de logodnică, precum ar fi cămăşi şi batiste brodate. 
La păstorii din Epir, mirele trimete miresii un colac încărcat de cercei, brăţare şi câteva monete de aur. Colacul 
este dus de o fată însoţită de alai în cântece de nuntă. Părinţii miresii îi trimet mirelui un alt colac, însoţit de mai 
multe daruri. In ziua logodnei, la ţară, se face ospăţ mare la care se bea şi se mănâncă până seara târziu. 

După logodnă, tinerii nu vorbesc cu logodnicele lor până în ziua nunţii. Ceva mai mult, dacă întâmplător 
tânărul dă de logodnică la vreo rudă a lui sau alt undeva, atunci ea se ascunde să nu o vadă, sau fuge dinainte lui. 

La Meglenoromâni, tinerii se cunosc înainte de logodnă. In cazul acesta, când unui băiat i-a plăcut o fată, 
atunci părinţi băiatului trimet la părinţii fetei un « stroinic » (peţitor). Dacă acesta izbuteşte să obţină mâna fetei, 
părinţii ei o chiamă înaintea peţitorului, o pun să-i sărute mâna şi învoiala este făcută. Fata odată logodită, nu se 
ascunde ca la Macedoromâni de logodnicu ei. Din contră, ea se duce la părinţii lui, ca să ajute prin casă şi la 
muncile câmpului. 

La păstorii macedoromâni logodna nu ţine mult. Nici la Românii stabiliţi în oraşe, afară numai când 
logodnicul se găseşte într'o ţară străină la lucru. In cazul acesta logodna poate ţinea mai mulţi ani dearândul, în 
care timp logodnica îşi aşteaptă alesul rămânându-i credincioasă. 

Zestrea fetei constă de obicei în îmbrăcăminte şi tot felul de ţesături pentru nevoile personale şi ale casei, 
lucrate de fată «Le trousseau qu'une fille a tisse est tout ce qu'elle apporte âson mari) spune arheologul Heuzey 
(XLIL75). Zestre în bani sau proprietăţi nu există la ţară. Partea fetei revine mirelui după moartea părinţilor ei. La 
oraşe se dau bani şi proprietăţi. La Români din Meglen, după un obicei pe care l-au împrumutat dela Slavi, fata se 
cumpără. Când se întâmplă ca părinţii fetei si fie săraci, atunci discuţiile asupra banilor pe care logodnicu trebuie 
să dea părinţilor fetei încep încă dela logodnă. Logodnicul mai trebuie să dea fraţilor şi surorilor fetei daruri în 
cizme şi ghete. 

Nunta se face de obicei în ziua de duminecă. Aproape toate nunţile la păstorii aromâni au loc de ziua 
Adormirea Maicii Domnului. In această zi, în care se fac dela zece până la douăzeci de nunţi în fiecare aşezare de 
vară, petrecerile continuă până a doua zi. In unele comune, ele ţin toată săptămâna. La Fărşeroţi, cu o săptămână 
înainte de nuntă, mai multe fete se adună şi se duc în pădure să strângă le mn ele de trebuinţă la nuntă. Cu acest 
prlej, ele aleg un lemn subţire şi drept, însă ceva mai lung, din care fac « flambură » (steag). După aceea se duc la 
casa mirelui şi pregătesc « flambura », fixând la extremitatea lui, care are forma unei cruci, o batistă mai mare de 
mătase, de obicei albă - în multe părţi, roşie. In vârful steagului înfig un măr roşu, iar în celelalte două extremităţi 
ale crucii, unii atârnă de vârf o şuviţă de lână roşie, alţii înfig câte un măr aurit. 

Invitaţiile la nuntă se fac de băieţi, care iau câte o ploscă de vin şi se duc din casă în casă. Fiecare invitat 

bea puţin vin din ploscă şi urează. 

La Meglenoromâni, pregătirile pentru nuntă încep de miercuri sau joi. In una din aceste zile, toate rudele se 
adună în casa mirelui, aducând fiecare grâu şi lemne pentru pregătirea pâinii pentru nuntă. 

Când totul a fost pus la punct, dumineca, în ziua nunţii, după ce toată lumea a ieşit dela biserică, rudele şi 
cunoscuţii invitaţi la nuntă se strâng la casa mirelui. Un grup de tineri cu câteva fete în frunte se duc să invite pe 
naş. Acesta, după ce cinsteşte pe tineri cu băutură, încalecă pe calul adus de ei şi pleacă împreună la casa mirelui. 
Aceiaşi tineri se duc să invite pe fărtaţi. După ce s'au strâns toţi în casa mirelui, se procedează la bărbieritul 
acestuia. El intră într'o cameră în care se găsesi la unii Români, cum sunt Fărşeroţii, numai fete, la alţii, numa 
flăcăi, şi în timp ce bărbierul, de obicei unul dintre nuntaşi îi face toaleta, toate fetele ţinându-se de mână dansează 
împre jurul mirelui cântând cântece de nuntă în care, la Fărşeroţi se repetă refrenul: 

Sum nă salţe l'işoară Sub o salcie uşoară 

Şi-o arăchi sum s oară. Şi-o răpi subţioară. 

După ce s'a isprăvit cu bărbieritul, fărtatul ia «flambura» pregătită de mai nainte şi, împreună cu mirele şi cu 
ceilalţţ nuntaşi, pornesc călări la casa miresei trăgând din puşcă, spre a vesti sosirea lor. In satele în care nu este 
obiceiul să se tragă din arme pe drum, înainte de a ajunge la mireasă, ei trimet câţiva vestitori să anunţe sosirea 
nuntaşilor.După aceea intră în curtea miresii şi, încărcând pe un cal zestre ei, pleacă cu mireasa călare pe un cal 
alb, la biserică, unde se celebrează cununia. Fa Fărşeroţi, înainte de a ajunge la casa mirelui, un grup de tineri ies 
cu un colac, la vedere căruia, nuntaşii se reped să rupă câte o bucată din el. Dup cununie, nuntaşii ies la câmp, 
unde se încinge o horă mare în- fruntea cărora se găseşte naşul, ţinând « flambura » în mână, după el urmează 
mirele cu alţi nuntaşi, toţi îmbrăca în haine albe, iar după aceştia vine mireasa cu zăvonul alb la Fărşeroţi roşu, 
urmată de mai multe fete. După horă, mireasa este dusă acasă la mire. Tot atunci se ia « flambura » şi se pune pe 
acoperişul casei mirelui, unde stă cel puţin patruzeci de zile. 

Funea, după nuntă, tânăra pereche vizitează pe naş şi pe fârtaţi, invitându-i seara la masă. A doua zi, marţi, 
primesc acasă vizitele rudelor mai apropiate. In timpul vizitelor, mireasa sărută mâna tuturora, după care apoi se 
retrage. Fa plecare, rudele îi dăruiesc câte ceva. Miercurea, ultima zi de nuntă, tânăra pereche, însoţită de socri şi 
de rude, se duce la fântână. Acolo mireasa umple de trei ori un urcior de apă, pe care mirele îl varsă, în vreme ce 
toţi ceilalţi cântă, până ce la urmă de tot îl umple mirele şi toţi se întorc acasă. In aceeaşi zi mireasa se apucă de 
lucru, spre a-i arăta mirelui cât de pricepută este la toate. 

Fa Meglenoromâni, nuntaşii pleacă spre casa mirelui cu un steag făcut din trestie, în vârful căruia se află un 
buchet de flori, iar peste buchet o cruce. Cum ajung acasă, mirele iese dinaintea steagului şi se închină. Apoi 
fărtaţii aduc un cal alb, pe care se suie mirele, şi, toţi împreună, pornesc călări la casa miresei. Cununia se face 
acasă, sau la biserică. In cazul din urmă, mireasa este dusă călare Ia biserică. După cununie, toţi nuntaşii se duc la 
casa mirelui. Ajungând în faţa pragului casei, mireasa se închină de trei ori, punând piciorul drept pe un ţol întins, 
apaoi intră în casă. Apoi ies toţi afară unde se încinge o horă, care ţine până la cină. In sfârşit se aşează toţi la 
masă, care ţine mai multe ore, iar după masă nuntaşii pleacă spre casă (XX 39 ). 

Hore şi cântece la Macedoromâni. Aromânii sunt din fire oameni veseli, cărora le plac petrecerile însoţite 
de jocuri şi cântece, însă toate cu măsură şi la timp potrivit. Ei petrec duminecile, în zilele de sărbătoare şi, mai 
ales, la nunţi. 

Hora la Macedoromâni se numeşte coru, un cuvânt pe care l-au moştenit din limba latină, CHORUS. El se 
deosebeşte în pronunţare de forma dacoromână, care este bulgărească: horo. De obicei ei joacă afară la câmp, în 
loc liber, rare ori în casă. Jocul lor este însoţit de o melodie cântată din instrumente de lăutari sau, foarte des, din 
gură de înşişi jucătorii. Am asistat la jocurile lor în Fivădzi, la Aromânii grămusteni, de asemenea în ţinutul 
Veriei, la Aromânii din Pind şi în Albania. 

Hora păstorilor aromâni se deosebeşte de hora noastră. E formează un cerc mare şi deschis. Oamenii prinşi 
la horă şe ţin de mână, de cureaua cu care sunt încinşi sau, mai de fiecare din jucători se prinde cu mâna de 
umărul celuilalt. 

In fruntea horei se găseşte jucătorul care conduce şi execută jocul. Toţi ceilalţi il urmează păşind încet 
împrejur, aşteptând să le vină rândul. Numai cel care urmează imediat după dansator se mai mişcă puţin, 
sprijinindu-i săriturile. Dansatorul, ţinând o batistă în mână, execută jocul în diferite forme, prin mişcări regulate 
şi foarte sprintene. De multe ori, când este înfierbântat şi face sărituri mai straşnice, căzând în genunchi şi 
ridicându-se repede în picioare, el scoate câ un ţipăt care trezeşte pe toţi privitorii din împrejur. Jocul la horă 
pentru cei mai mulţi dintre flăcăi este un prilej, Când fiecare din ei se sileşte să arate ce poate executa mai elega şi 

mai frumos. După ce primul flăcău a terminat jocul, vine al doilea la rând, urmând toţi in felul acesta până când 
isprăveşte hora. Hora astfel alcătuită este foarte impunătoare atât prin varietate a dansului cât, mai ales, prin 
frumuseţea şi eleganţa costumelor. 

In Pind şi peste tot în Macedonia, la ţară, bărbaţii joacă separat de femei. Totuşi sunt cazuri când bărbaţ şi 
femeile dansează laolaltă. La Meglenoromâni aceasta este regula. De asemenea, la prinderea jucătorilor în horă 
se ţine seamă de vârstă şi sex. Astfel, la horele amestecate vin mai întâi bărbaţii şi flăcăii, apoi femeile şi fetele. 

La horele bărbăteşti, când se joacă între flăcăi, nu se ţine seama de această ordine. 

Deosebirea între horele jucate de bărbaţi şi între acele jucate de femei constă în faptul că acestea din urmă 
sunt liniştite, fără sărituri si mai frumos executate. 

Obiceiul de a se uita bărbaţii la femei, când acestea joacă sau invers, nu există. In afară de cazul când hora 
este amestecată, cum se întâmplă la nunţi, fiecare sex rămâne la hora lui. 

In ce priveşte felul cum se cântă melodiile în horă, avem acum excelenta lucrare a profesorului Ion 
Caranica din Sibiu, în care ni se dau cele mai preţioase informaţiuni: « Prima strofă din melodie o începe prima 
jumătate a horei; aceeaşi strofa o repetă cealaltă jumătate, dacă sunt puţine strofe. In cazul când sunt strofe mai 
multe, a doua jumătate a horei repetă melodia cu strofa următoare. In horă, mai cu seamă la nunţi, melodiile se 
cântă în mişcare rară, iar caracterul lor este măreţ şi grav; pasul lin şi uniform dela un capăt la altul. Nici nu se 
poate concepe ca un jucător să schimbe pasul, sau să nu fie în ritmul melodiei... Unele melodii se joacă într'un 
mod original: jucătorii sunt prinşi in horă, însă nu joacă prima jumătate a melodiei, ci numai o cântă, stând pe loc; 
la a doua jumătate, ei pornesc hora »(XXXIV). 

Celelalte melodii la Macedoromâni au acelaşi caracter oriental, în care predomină nota melancolică şi 
tărăgănată. 

Ele variază puţin dela o regiune la alta, după înrâurirea pe care o primesc dela popoarele vecine, în 
apropierea cărora trăiesc. Astfel, Aromânii din Pind, care vin mai des în contact cu Grecii, cântă puţin altfel decât 
Românii din celelalte regiuni. La fel şi Aromânii din mijlocul Albanezilor, sau aceia din mijlocul Slavilor. La 
Aromânii din nord, indiferent dacă trăiesc în apropierea Slavilor sau a Albanezilor, se resimte o puternică influenţă 
turcească. In afară de aceasta, melodiile aromâneşti se deosebesc după ocupaţie: Românii păstori din Pind cântă 
mai mult cântece haiduceşti. Cei din Macedonia sau din Albania, care se îndeletnicesc cu comerţul sau meseriile, 
cântă mai mult cântece de dragoste. «Aromânii din grupul de Nord cântă la o singură voce, afară de unele cântece 
din regiunea Gramustei şi din Nevesca, care se cântă la două voci. Grupul de sud cântă tot la o voce, însă în 
regiunea Veriei sânt cazuri când se cântă şi în două voci. Grupul Fărşeroţilor cântă cu totul altfel: Melodia o 
începe numai o singură persoană, de obicei un cântăreţ bun, după unul sau două tacte intră tot grupul de cântăreţi 
împreună cu o altă persoană care acompaniază pe primul, cântând aceleaşi cuvinte, dar pe o melodie diferită. 
Acesta «tal'e cânteclu ». Grupul întreg acompaniază până la sfârşit pe cei doi solişti, ţinând isonul pe tonică cu 
vocala e, fără să cânte cuvinte. Câteodată primul cântăreţ nu cântă ultimele silabe; ele se cântă de al doilea şi de 
întreg grupul ». Acest fel de a cânta există şi la Albanezi. Eu am avut prilejul să-l constat în călătoria mea în 
Albania, din 1928. Nu se ştie dacă Fărşeroţii au primit această particularitate dela Albanezi, sau invers. 

Astăzi se cântă româneşte la Aromânii din nord si la cei din Albania. La Aromânii din sud au pătruns 
cântecele greceşti. La aceştia de multe ori melodii româneşti sunt cantata cu cuvinte greceşti. Insă şi la ei există 
sate care continuă până azi să cânte numai româneşte. 

Un cântec caracteristic al păstorilor aromâni, cum este doina la Românii din ţară, lipseşte. 

OCUPAŢIA MACEDOROMÂNILOR 

? 


Macedoromânii, spre deosebire de fraţii lor din ţară, cunosc foarte puţin agricultura. In schimb, ei sunt 
excelenţi păstori, neântrecuţi negustori şi foarte abili meseriaşi. 

Cu agricultura ei s'au îndeletnicit numai atunci când au avut câte o bucată de teren arabil. Moşii sau 
latifundii cu terenuri arabile, cum au Românii din stânga Dunării sau chiar vecinii lor, Albanezii, se pare că ei n'au 
avut niciodată. Dar că, în afară de păstorit, îndeletnicirea lor de căpetenie şi cea mai veche, s'au ocupat şi cu 
cultivarea ogoarelor, aceasta rezultă mai întâi, din faptul că în graiul lor se păstrează până azi termeni vechi de 
bază referitori la agricultură, ca: aratu « plug » din lat. ARATRUM şi vomeră « fierul lat al plugului » din lat. 
VOMER, MERIS, pe care Românii din Ţară nu-i au; al doilea, fiindcă si astăzi există ţinuturi în Peninsula 
Balcanică, unde Aromânii fac şi puţină agricultură. In lucrarea mea « Românii Nomazi » am arătat toate 
localităţile atestate în care Macedoromânii, în afară de grija turmelor, s'au ocupat şi cu cultura ogoarelor. Un 
eminent cunoscător al stărilor din Epir, profesorul G. Zuca, într'un studiu economic asupra Românilor din Pind, a 
încercat să dovedească mai pe larg proporţiile acestei îndeletniciri. Cu toate acestea Românii dela ţară, în marea 
lor majoritate sunt păstori. Sub această formă, ei au trăit poate, încă în vremea, strămoşilor lor, Traco-Ilirii, 
pentrucă din toate vremurile, numai păstoritul a fost pentru ei izvorul de viaţă din care, mai târziu şi-au luat naştere 
celelalte ocupaţiuni: transportul cu chervanele, comerţul cu meseriile, etc. 

In cele ce urmează voi încerca să expun, pe scurt, toate aceste îndeletniciri: 

Păstoritul şi formele lui. Cum am spus, ocupaţiunea de bază a elementului românesc dela tară a fost în 
toate vremurile păstoritul. De altfel şi natura solului pe care se găseai aşezările lor, nu-i putea îndemna decât la 
această îndeletnicire Peninsula Balcanică cu un relief atât de variat, a prezentat încă din timpurile cele mai vechi 
toate acele condiţiuni fireşti pentru desvoltarea unei vieţi pastorale, aşa cum a existat din vremur străvechi în tot 
basinul mediteranean: Italia de sud, Provenţa Spania, Portugalia, Algeria, şi, ceea ce pare şi mai interesau pentru 
studiul formelor acestei vieţi sub raportul social, este faptul că, pe când în ţările civilizate aceste forme au intra în 
domeniul legendelor, la păstorii macedoromâni ele s'au păstrat, toate, până în zilele noastre. 

Printre acestea, cele mai caracteristice sunt transhumanţa şi semi-nomadismul. 

Prin transhumanţă se înţelege, de obicei, mutarea alternativă şi periodică a turmelor între două regiuni de 
climat deosebit, însoţite numai de păstori; prin seminomadism, aceeaşi mutare alternativă şi periodică însă odată 
cu turmele, ia parte întregul gen uman şi toată gospodăria. La Fărşeroţi, care de multe ori îşi schimbă locuinţele 
după calitatea păşunilor, ultimul tip de viaţă semi-nomadă ia forma nomadă. 

Intre tipul de viaţă semi-nomad şi transhumant, ultimul pare a fi fost cel mai vechi. La păstorii 
macedoromâni, transhumanţa nu este atât de răspândită. Ea se practică de nevoie în regiunile în care bărbaţii, 
putându-se ocupa şi cu altceva decât cu păstoritul, se duc o parte cu vitele la păscut, o altă parte rămân acasă, 
îndeletnicindu-se cu alte treburi. Astfel, păstorii din Tesalia, grupaţi în comunele Şescu, Alimeri, Bahce şi altele 
din apropierea oraşului Volo, vara îşi trimeteau turmele de oi la munte numai sub conducerea câtorva păstori, iar 
restul familiilor rămâneau acasă, ocupându-se cu muncile câmpului. 

Nu se cunoaşte motivul care i-a determinat pe păstorii aromâni să nu continuie cu această formă a 
păstoritului. Se pare că ei au evitat-o numai din pricina neplăcerilor ce se iveau în viata de familie. Păstorii 
transhumanţi trebuiau să stea luni întregi departe de femeile şi copiii lor. Nu arare ori întâlnim în poezia lor 
populară accente de durere, tocmai din cauză că femeile se vedeau nevoite să rămână veşnic despărţite de bărbaţii 
lor. 

Păstoritul sub forma semi-nomadă îl practică astăzi Fărşeroţii din Albania şi Grămustenii din Grecia. Despre 
mişcările metanastasice ale acestor păstori voi vorbi într'un capitol separat. Aici mă mulţumesc să arăt, în câteva 
cuvinte, felul cum se desfăşoară peste an viaţa păstorului macedoromân. 

Păstorul aromân şi situaţia lui materială. Turmele de oi sunt păzite de ciobani numiţi de ei «pecurari» 
(lat. PECORARIUS). Păstoriţe nu există la Macedoromâni. Un păstor nu are nevoie de ucenicie ca să se 
pregătească pentru această meserie. Românul de munte se obişnuieşte cu ea, deoarece se naşte şi trăieşte numai 
printre păstori. 

La o turmă constând dela 800 până la 1000 de capete se întrebuinţează doi păstori; când turma este mai 
mare, se pun mai mulţi. 

Toată ziua păstorul petrece la munte, îngrijind de turma lui şi de sănătatea oilor. El se hrăneşte cu 
mâncarea care şi-o poartă în traistă de acasă. Cei neînsuraţi se duc cu rândul acasă şi-şi iau de mâncare. Celor 
însuraţi li se aduce la munte de femeile lor. Seara vin să doarmă la stână numai mătricarii, care pasc oile ce 
au fătat şi dau lapte (mătriţe). Când se apropi vremea de dormit, ei adăpostesc mai întâi oile aproape de stână, 
după aceea se culcă şi dorm, unii afară, alţii în stână. Ceilalţi păstori numiţi birbicari (care pasc berbecii) 
nutinari (noatenii), stirpari (oile sterpe) nu vin la stână. 

Viaţa păstorilor macedoromâni se desfăşoară între munte şi şes. Vara, din luna Aprilie până în 
Octomvrie, petrec la văratec pe înălţimi de munţi, iama, dela Octomvrie până în primei zile de primăvară, la 
şes. Ei sunt atât de obişnuiţi cu acest mişcări periodice, încât astăzi există comune româneşti, ai căror 
locuitori, cu toate că nu se ocupă cu păstoritul sub forma arătată totuşi nu rămân să petreacă iama, în 
aşezările lor de munte Toamna ei pleacă la şes, la fel ca păstorii nomazi, lăsând în comunele lor numai câte 
două trei familii care să păzeasc satul. 

fată ce ne spune Heuzey, referitor la această pornire a păstorilor români din Pind, de a rătăci veşnic pe 
drumuri: 

« C'est une curieuse population que ces Valaques, descendants de tribus errantes. Ils ont bâti des 
maisons, forme des villages et meme des villes, mais ils sont restes pasteurs, au fond de l'âme ... J'ai rencontre 
bien souvent dans Ies chemins de l'Olympe de ces familles en voyage; jamais ils n'ont l'air plus gai et plus heureux 
que lorsqu'ils ont plie bagage et pris en main leur bâton de route ». 

Situaţia materială a păstorilor macedoromâni a fost întotdeauna bună, afară de cazurile rare, când, după o 
iarnă excepţional de riguroasă, şi-au pierdut o parte din turmele lor, din cauza frigului excesiv la şes. Acest rău, cu 
toate că se întâmplă la intervale mari, ei nu-1 pot înlătura, din cauza imposibilităţii de a putea feri, în timp de frig 
mai mare, turmele de oi în adăposturi acoperite. Trăind, după cum am văzut, în grupări, turmele lor de oi sunt 
foarte mari. Ei nu pot găsi adăposturi atât de spaţioase,spre a le putea păzi pe toate de rigorile gerului. Dar, cum 
am spus, aceste nenorociri sunt rare. De regulă, ei sunt întotdeauna în câştig cu turmele lor. Această situaţie bună 
provine şi din cauza organizaţiei lor. Trăind în grupări conduse de un celnic, ei formează un fel de trusturi în toate 
transacţiunile lor comerciale. Ei sunt toţi uniţi şi au perfectă încredere în celnicul lor. Această unire şi înţelegere a 
constituit din toate timpurile puterea lor. Ea a fost admirată şi de scriitorii străini, lată, bunăoară, ce spune Heuzey, 
în această privinţă: « Ces pâtres sânt une puissance dans le pays; ils ont pour eux une force qui Ies maintient, en 
depit de l'aversion publique; c'est l'union qui regne, dans leurs conseils et la confiance qu'ils ont en leurs chefs ». 
Nicio fa mi lie din cuprinsul unei falcări n'are dreptul să vândă produsul oilor în mod separat. Totul se vinde în 
comun şi pe un preţ unitar. Sub acest raport, « celnicul » are cuvântul hotărîtor. El tratează cu neguţătorii, fabricanţi 
de brânzeturi, care vin la ei la munte în luna Aprilie din fiecare an, să cumpere laptele din turmele unei « falcări », 
pentru tot intervalul din luna Aprilie până la sfârşitul lui funie (Sfântu Petru). In cursul acestui interval, ei trebue să 
predea neguţătorului cantitatea de lapte cuvenită. Din acest lapte se prepară mai multe feluri de brânzeturi, pe care 
neguţători macedoromâni le desfac pe pieţele oraşelor din Peninsulă însă « caşcavalul » este articolul cel mai 
căutat. El nu se consumă numai în interiorul ţării, dar se exportă şi în Turcia, România, Italia, Egipt şi Jugoslavia. 
După ce tot laptele a fost vândut, suma obţinută este distribuită la fiecare cap de familie, după numărul oilor. Acest 
număr, la o « falcare » poate să ajungă la câteva zeci de mii. Dintre acestea, celnicul are cele mai multe. 

Suirea oilor la munte. La începutul primăverii, după ce toate oile au fost tunse, iar căldurile la şes sau 
aproape de ţărmul mării, unde păstorii macedoromâni obişnuiesc să-şi petreacă lunile de iarnă, încep să devină 
mai mari, familiile Românilor se pregătesc pentru mutarea oilor la munte. 

Cu o săptămână înainte de plecare, o agitaţie vie domneşte în comunele româneşti. Bărbaţii din falcări se 
adună în grupuri spre a se învoi asupra direcţiei ce trebuie să apuce. Femeile la rândul lor, după ce pregătesc bine 
toate de plecare, strâng tot avutul lor din gospodăria casei în baloturi. După ce s'au făcut ultimele pregătiri şi totul 
stă gata de încărcat, familiile de sub conducerea unui celnic mai întâi prânzesc, după aceea încarcă avutul pe cai, 
dar mai cu deosebire pe catâri şi apoi pornesc la drum: 

Înainte merg turmele cu ciobanii însoţiţi de câinii lor, iar după ei urmează familiile cu întreaga lor 
gospodărie. 

Nimic nu este mai impunător pentru acei care n'au cunoscut viaţa nomadă a păstorilor români decât 
priveliştea plină de farmec ce prezintă trecerea acestui convoi. 

Dela o depărtare de o oră se văd ridicându-se nori de praf deasupra şi împrejurul turmelor de oi. Cu cât 
turmele se apropie, cu atât sunetul clopotelor şi cântul copiilor se aud tot mai lămurit, şi o lume imensă, care iese 
din satele şi comunele din apropierea drumului, aleargă să vadă pe «Vlahii » care trec cu oile la munte. 

După mulţimea turmelor de oi şi numai la o distanţă de câteva sute de metri, apar « fălcările »: 

Înainte merg pe jos copiii mai măricei, însoţiţi de câteva bătrâne vânjoase, iar după ei urmează întreaga « 
fără » (neam), compusă din bărbaţi, femei, fete, toţi umblând încet şi alături printre caii şi catârii împovăraţi până 
în gât. Rar se vede câte o bătrână care, din cauza oboselii prea mari, se mai suie puţin pe catârii încărcaţi. In 
schimb mulţi dintre bărbaţii mai cu stare încalecă, mai mult de plăcere decât de oboseală, pe « binecuri »(cai buni 
de călărit); iar copiii mai mici şi pruncii sunt aşezaţi, cei dintâi în nişte coşuri prinse în dreapta şi în stânga 
samarului, iar cei din urmă în leagăne făcute anume în mijlocul samarului, deasupra unei învelitoare cu care de 
obicei se învelesc baloturile. 

Convoiul astfel alcătuit se mişcă numai dimineaţa si seara. Dimineaţa, pe la revărsatul zorilor până pe la 
ora unsprezece, când încă n'au început căldurile mari, iar seara dela cinci până la ora zece din noapte. înainte de 
amiazi poposesc mai întotdeauna pe lângă un izvor cu apă rece. Seara, mai mult unde nimeresc. De altfel, păstorii 
macedoromâni, care cunosc toate colţurile şi drumurile pe unde trec, îşi aleg de popas locurile cele mai bune. Ele 
sunt aproape aceleaşi pentru fiecare an. 

Cum ajung la locul de înnoptat, caii şi catârii sunt lăsaţi liberi după hrană, iar oile sunt răspândite pe câmp 
să pască îndată după aceasta, bărbaţii se apucă şi aprind un foc mare împrejurul focului întind corturile spre a fi 
feriţi de ploaie îngrijind ca la marginea cortului să sape un şănţuleţ în cari trebuie să se scurgă apa în vreme de 
ploaie. In vremea aceasta femeile îngrijesc de mâncare. 

Dar când timpul este frumos şi nu sunt se mn e de ploaie mulţi din ei nici nu întind corturile. Ei se 
mulţumesc să aşez sacii unul lângă altul, dinaintea lor întind crengi şi peste crengi pun câte un ţol. Cum vine 
vremea somnului, se culcă toţi pe ţoalele întinse cu capul rezemat de marginea sacilor şi dorm aşa la aer liber, 
până dimineaţa, când se scoală şi pornesc din nou la drum. 

Mâncarea lor pe drum constă mai mult din lapte. Ei întrebuinţează şi came friptă sau legume uscate. Insă 
laptele cu derivatele lui sunt baza nutrimentului pe drum. In acest scop la plecare, ei au grija să ducă cu sine şi o 
turmă mai mică alcătuită din « plecători », oi care au fătat cu două trei zile înainte, de plecare. Laptele dela aceste 
oi se întrebuinţează pentru hrana copiilor şi peste tot pentru întreţinerea tuturora. 

Pe vremea Turcilor, dacă se întâmpla în drum să poposească pe moşia unui bei turc, ei erau nevoiţi să 
plătească o dare mică de fiecare cal sau catâr. De cele mai multe ori, însă, ei scăpau de această dare, cinstind pe 
oamenii de pază cu lapte, brânză şi ce mai aveau de ale mâncării. 

Astfel, aceşti păstori nomazi călătoresc mai multe zile dea-rândul, până să ajungă la locuinţele lor de vară, 
petrecând ziua în cântecele copiilor şi noaptea în poveştile bătrânelor. 

Nu există munte străbătut de păstorii macedoromâni, unde să nu se găsească o vale sau un pârâu de care să 
nu se lege câte o întâmplare din viaţa lor. Toate aceste întâmplări bătrânele le povestesc, în drum sau seara sub 
cort, copiilor, iar aceştia, la rândul lor, le transmit urmaşilor. Numai cine a luat parte la aceste migraţiuni anuale 
ale păstorilor nomazi îşi poate închipui de cât farmec este cuprinsă viaţa lor petrecută veşnic în munţi, pe care nu 
fără dreptate, ei singuri dintre toate popoarele balcanice îi numesc «munţii româneşti ». 

Cum se apropie de coline, convoiul începe să scadă. « Fălcările » cu « celnicii » în frunte încep să se 
despartă în grupuri mai mici, apucând fiecare direcţia ţinutului unde vor să-şi fixeze aşezările. Pentru acei care 
n'au locuinţe stabile pentru timpul verii, cum sunt în bună parte Fărşeroţii, aşezările de vară cu turmele se schimbă 
după calitatea şi belşugul păşunii. Aceasta se întâmplă şi după ce s'au aşezat odată, după reîntoarcerea lor din 
iematec. 

In fine, acum toţi au ajuns la munte şi o bucurie de nedescris se vede pe feţele lor. 

Muntele este pentru păstorii români ceea ce marea este pentru Greci şi câmpia întinsă pentru Bulgari. In 
munte ei îşi găsesc din belşug hrana pentru vite, în munte refugiul şi siguranţa pentru vremuri grele, şi tot în 
munte ei trăiesc clipele senine când, după munca istovitoare din timpul zilei, adunaţi toţi pâlcuri, împrejurul 
focului la « mandră » (târlă), petrec în glume, cântece şi poveşti. 

Mişcările metanastasice la păstorii aromâni. Aceste mişcări sunt foarte vechi. Istoric, ele sunt atestate încă 
din secolul al Xl-lea. Astfel, istoriograful bizantin Kekavmenos, povestindu-ne de o răscoală a Românilor din Pind 
despre care voi vorbi la p. 64, ne spune că familiile şi turmele acestor Români, vara, începând din luna Aprilie 
până în Septemvrie, petrec în munţii Bulgariei ( si<ţ xă opr) Tije BooA,yapiac), iar, toamna, se întorc la şes. Care vor fi 
fost aceşti munţi ai Bulgariei, nu ni se spune lămurit. Probabil munţii Macedoniei, dacă ţinem seamă de Bulgaria 
din vremea cronicarului. 

Centrele de iradiaţiune pentru întreaga Peninsulă Balcanică, au fost munţii Pind, Gramos şi Tesalia: 

Din Pind şi din Tesalia păstorii macedoromâni, coborîndu'se în sud cu turmele după păşune, au ajuns în Grecia 

până în Atica, aproape de Atena şi chiar în Peloponez. Tot din Pind ei s'au aşezat în Macedonia şi în Tracia. 

Din Gramos şi chiar din Pind, păstorii români s'au revărsat aproape în toată Albania de miazăzi şi, mai ales, în 
Fraşari, dând naştere la tulpina păstorilor nomazi cunoscuţi sub numele Fărşeroţi (pentru Frăşeroţi). Satul din care 
şi-a luat naştere numele acestei tulpini este albanez: Frasheni « Frăsinet », pronunţat în graiul albanez tosc. 
Frasheri, dela frashen « frasin » (lat. FRAXINUS). Sunt scriitori care, în dilentatismul lor, derivă numele Fărşerot 
dela numele antic de localitate Farsala, ceea ce este fundamental greşit, fiindcă, la Albanezi, satul există şi azi sub 
forma arătată mai sus. 

Cunoscând ţinuturile ocupate de păstorii români în sudul Peninsulei, să urmărim puţin direcţia migraţiunilor 
pe unde se mişcau odată cu turmele şi unii din ei continuă şi astăzi. Înainte de aceasta, trebue să menţionez aci că 
pentru unele din aceste peregrinări avem mărturii din partea scriitorilor englezi şi francezi de pe la începutul sec. 
al XVII-lea. Astfel, dintre călătorii englezi, Thomas Herbert face menţiune despre ele încă din 1626; George 
Wheler în 1675, iar doctorul Sibthoip în 1794 (XXII 44 , LXXXIV 32). Acela dintre Englezi care a cunoscut pe 
păstorii din Pind, mai bine decât toţi cei citaţi, a fost colonelul William Martin-Leake, atât de des pomenit în 
această lucrare. El a călătorit în nordul Greciei între 1800-1810. Lucrările lui au fost publicate în două rânduri: în 
1814 sub titlul «Researches in Greece » (Cercetări în Grecia), în care sunt strânse toate mărturiile istoriografilor 
bizantini referitoare la trecutul Macedoromânilor, şi « Travels in Northern Greece » (Călătorii în Grecia de 
miazănoapte), publicată în 1835. După ei vin Pouqueville, care a vizitat pe Aromânii din Pind între 1808-1813, în 
două excursiuni făcute în Grecia, dându-ne cele mai preţioase şi ample informaţiuni referitoare la mutările lor, în 
fine Franyois Lenormant şi L. Heuzey. In afară de aceştia au scris şi alţii, despre care m'am ocupat mai pe larg în 
lucrarea mea « Românii Nomazi » 

Românii păstori din munţii Pind coborau toamna cu turmele la iematec în Tesalia. Pe vremuri, în câmpia 
Tesaliei existau atâtea sate româneşti, încât, toamna, după coborîrea păstorilor la şes, întreaga provincie avea 
aspectul unui ţinut curat românesc. In această câmpie se coborau odată, şi o parte din ei mai continuă şi azi. 
Românii din toate aşezările situate pe povârnişurile nordice ale Pindului, dar mai cu deosebire din comunele 
Samarina, Avdela, Perivoli şi Smixi, mai puţin cei din Furca şi Băiasa. După aceştia veneau păstorii de pe cursul 
superior al râului Aspropotam. Toţi aceştia împreună cu acei din Pind se revărsau în întreaga câmpie a Tesaliei, 
dar mai cu deosebire în Târcol, capitala ei şi metropola românismului din această provincie. Astfel, cei din 
Samarina ajungeau în localităţile: Târcol, Veleştin, Cardiţa, Tâmova şi Larisa. Mulţi din ei iernau în Lăsun 
(Elasona), alţii la poalele muntelui Olimp, în fine, alţii luau direcţia spre Grebena, Discata, Custur (Castoria), 
Cojani, Hrupiştea, Ciotili şi Peritore. Cei din Avdela se răspândeau în Zarcu, Damaşi, Damaşuli, Tâmova, Neohol 
şi Grizano, între Tricala şi Larisa. Păstorii din Perivoli se cobora mai mult în Târcol, Veleştin, Calabaca, de unde 
multe familii nu s'au mai întors în comună. Alţii înaintau cu turmele in regiunile muntoase dintre Ohrida şi Resna, 
unde o parte din ei s'au stabilit pentru totdeauna. 

O altă regiune unde iernau păstorii din Pind, era Acaman şi Etolia. 

Dintre aceste două provincii Etolia este mai muntoasă, iar Acamaniamai şesoasă. In aceasta din urmă se 
coborau păstorii nomazi din cele mai multe comune din Epir, dar cu deosebire din regiunea Aspropotamului 
superior. Din Pind îşi mutau aşezările în Acarnania comunele Halichi, Lepeniţi, Viliciani, Coturi, Comu, Gardichi, 
Pertuli şi altele. Păstorii din toate aceste localităţi urmau drumul pe valea Aspropotamului: « Les nomades 
Aspropotamietes descendent vers mi-octobre des gorges superieures de l'Achelous, en parcourant de ressaut en 
ressaut, les croupes, les retraites et les gorges du Pinde, jusqu'â la fin de novembre, qui est le temps de le arrivee 
dans l'Acamanie ». Tot din regiunea râului Aspropotam ei ajungeau cu turmele şi mai spre sud. Pe aceştia, călătrul 
englez George Wheler i-a văzut, peregrinând cu turmele pe colinele ce se lasă în faţa golfului Lepante din nordul 
Peloponezului. Alţii se coborau.şi mai la sud până în Atica. Doctorul Sibthoip i-a întâlnit în Atica şi Beoţia. 

Dar o bună parte dintre păstorii din Pind îşi mânau turmele la iematec spre câmpia de pe coasta Mării 
Ionice numită KdpTroţ (lat. CAMPUS), dintre Arta şi Preveza. In această parte a Greciei veneau Românii din 
Aminciu şi din partea răsăriteană a ţinutului Zagori, din comunele Grebeniţi, Tristinicu, Flamburari. Tot aci se 
coborau şi cei din satele aşezate mai în spre sud, în direcţia râului Arta: Calarl'i, Siracu, Paliohori, etc. La coborîre, 
ei urmau drumul dealungul râului Arta. Scriitorul englez Henry Holland a întâlnit dintre aceştia mergând pe 
drumul spre Preveza. După mărturiile lui, turmele acestor păstori erau atât de mari încât, în mersul lor, ocupau mai 
multe mile. împreună cu turmele, ei aveau nenumăraţi catâri şi peste o mie de cai, care umblau grupaţi câte 
douăzeci, legaţi unul de altul. Caii erau încărcaţi cu toată gospodăria şi cu copiii mai mici, băgaţi în coşuri aşezate 
în dreapta si în stânga sămarului. Familiile umblau în urma turmelor cu doi preoţi în frunte. Scriitorul englez mai 
adaugă că drumul pe care îl făceau pe jos aceşti păstori ţinea zece până la douăsprezece zile. 

In ce priveşte păstorii români din ţinutul Zagori, aceştia la început, urmau aceleaşi drumuri. Mai târziu, o 

parte din ei au început să emigreze în ţinuturile Traciei, de unde mulţi nu s'au mai întors în Epir. Dintre aceştia, cel 
mai mare contingent îl formează Românii din Băiasa. Astăzi ei se găsesc răspândiţi în Peştera, Giumaia, Sear 
(Seres), Poroi, Nigrita, Melnic, Nevrocop şi aiurea. 



Mişcările periodice ale păstorilor macedoromâni 


In afară de aceste patru direcţiuni care duceau în Tesalia, Acamania-Etolia, Arta şi Tracia, păstorii din Pind, 
originari din comunele Furca, Breaza, Pădz, alţii din Perivoli, Avdela şi alte comune, ajungeau la Grebena, de 
unde înaintau spre Olimp, urmând drumul dealungul râului Venetico şi atingând oraşul Selfige (Servia). Alţii din 
Samarina şi peste tot de pe aşezările muntelui Smolcu apucau direcţia spre lacul Castoria. Aceştia, în drumul lor 
spre răsărit, ajungeau odată până la Sacişta, comună, altă dată pur românească, azi complet grecizată. Mulţi din ei 
atingeau marea comună Vlahoclisura, care după grai, ţine de aşezările din Pind. In fine, mulţi păstori din Perivoli 
şi Avdela, în mişcările lor, au apucat drumul spre răsărit de râul Bistriţa, aşezându-se pe muntele Neaguş, acolo 
unde întâlnim azi grupaţi în satele de lângă Veria. Aceştia îşi mâna turmele la iematec pe câmpia de pe ţărmul 
mării, lângă Caterina. Dar mulţi din Românii din Pind ajungeau până în Sear, Cavala, Nevrocop şi peste tot pe 
câmpiile dealungul râului Mariţa. 

Păstorii români din muntele Gramos s'au mişcat cu turmele în două direcţiuni: una spre apus, răspândindu- 
se în părţile meridionale ale Albaniei, de unde apoi se întindea în toată Albania, alta spre răsărit, revărsându-se în 
Macedonia de unde luau drumul spre miazănoapte până în Bulgaria. Nu putem urmări aceste mişcări străvechi ale 
Grămustenilor în cele două direcţii opuse. Urmele lor se văd în populaţiunile româneşti din Macedonia, Albania şi 
Bulgaria, care după limbă, se deosebesc de cele din Epir şi ţin de grupul grămuştean. Astăzi munţii Gramos 
sălăşluesc, după cum s'a văzut, numai câteva sate. Restul s'a răspândit în direcţiile arătate, fără a se înapoia în 
aşezările lor străvechi, probabil din cauza contactului lor cu Albanezii trecuţi la islamism care, după ce-şi părăseau 
legea, se ţineau numai de hoţii, atacând şi jefuind satele creştine. In prezent, păstorii nomazi, care au mai rămas în 

munţii Gramos, îşi mână turmele la iematec unii în Hrupiştea, alţii, înaintând mai spre miazănoapte, în Castoria, 
acolo unde se coborau odată şi păstorii din Pind. Mulţi din ei ajungeau la răsărit până în nordul Salonicului, 
fondând comuna Livădzi din ţinutul Meglen. Pe vremea când am vizitat eu această comună, numărul oilor, în afară 
de cai şi catâri, se ridica la 150.000. Alţii, tot din ei, înaintau până la Ienige (Ianiţa) şi Vodena. 

Caro I al Il-lea 

Prin graţia lui Dumnezeu şi voinţa naţională 
Rege al României 
La toţi de faţă şi viitori, Sănătate. 

Dorind a da o probă de a Noastră bunăvoinţă Domnului TEODOR CAPIDAN, scriitor 
Membru al Academiei Române, pentru servicii aduse şcoalei, bisericii precum şi pe tărâm 
literar, artistic, ştiinţific şi social. 

Noi îi conferim ordinul "Meritul Cultural" pentru LITERE şi anume CAVALER clasa I 
Drept care îi dăm acest brevet subscris de Noi şi învestit cu regescul Nostru sigiliu 
Dat în Bucureşti la 7 Iunie 1940. 193 
Ministrul Secretar de Stat la Departamentul Cultelor şi Artelor 


O altă direcţie pe care o apucau păstorii români din Gramos era ţinutul Murihova. Aci mulţi din ei cu timpul 
au fost slavizaţi. Alţii o luau mai în spre nord, ajungând în Serbia, în regiunea dintre Pirot şi Vrania. O bună parte 
din ei, trecând Vardarul şi Strumiţa, au ajuns până la Nevrocop. Urmând drumul mai în spre răsărit, cei mai mulţi 
s'au aşezat în Sear, Giumaia-de-Sus, Racoviţa, Demir-Hisar, alţii în Melnic, şi, trecând râul Mesta, au ajuns până în 
Xanti şi munţii Rodope. Unii din ei, apucând drumul spre miazănoapte, s'au aşezat în munţii Rodope şi Balcan. 
Aceştia îşi mânau turmele la iematcc în ţinuturile şesoase dintre Adrianopole, Marea de Marmara şi râul Mariţa. 
Păstorii din Rodope o luau spre Ghiumulgina, alţii din ei spre Drama şi Sear. 

Păstorii din Albania cunoscuţi sub numele Fărşeroţi, care altădată se aflau în centre româneşti atât de 
înfloritoare, ca Moscopole, Grava (Gabrova), Şipsca, etc., îşi mânau turmele la iernatec spre câmpia Muzachia, 
coborînd până aproape de portul Vatona. Alţii apucau drumul spre Tesalia. Păstorii aşezaţi la nord de râul Scumbi 
apucau drumul spre satele româneşti Beala-de-sus, Beala-de-nghios, răspândindu-se în diferite alte direcţii. Cei 
aşezaţi la sud de Şcumbi azi se îndreaptă cu turmele spre Grava, Lunea, Pogradeţ. Românii din Dangli şi Colonia 
îşi mână turmele la văratec în munţii Gramos. Pe vremuri ei ajungeau la sud, până în Acamania şi Etolia. Astăzi 
păstorii din Albania se găsesc peste tot în aceste părţi. Pouqueville, care vorbeşte în treacăt despre ei, numeşte pe 
cei din Acamania, Pistichi. Fleuzey, care i-a văzut mai târziu, arată că Grecii localnici îi numesc Garaguni ( din 
Caraguni «purtători de gune negre »şi Arvanitovlahi (vlahi originari din Albania). Ei vărează în regiunile muntoase 
din spre Karpenisi (Cărpeniş) şi Agrafa. Astăzi toţi aceşti păstori sunt grupaţi în Maniana, în comunele Surevoli, 
Cuciubina, Caţaro, Ohtu. Dintre acestea satul Cuciubina, care se mai numeşte Maniana, este cel mai mare. Ceilalţi 

păstori din Coriţa si ţinuturile din Moscopole şi Şipsca îşi mână turmele la văratec în Tesalia. Păstorii din Dangli şi 
Colonia merg la văratec în ţinutul muntos din Murihova, ajungând în localitatea Ciucura. De aci, acei care au 
scăpat de slavizare, au înaintat până în satele Gramatecova, Fetiţa, Cândrova, Paticina de lângă Vodena, aproape de 
Veria şi Salonic. 


Transportul cu chervanele. Păstorii macedoromâni nu se ocupă numai cu creşterea turmelor de oi, dar şi cu 
transporturile. Fiecare familie, pe lângă sutele şi miile de oi, mai au şi un număr de cai şi de catâri, de care se 
foloseşte la transportul mărfurilor proprii sau ale altora. 

In Peninsula Balcanică, înainte de introducerea căilor ferate transporturile mărfurilor se făceau cu chervanele. 
In această Peninsulă, în care siguranţa la drum nu prea era mare, chervanele serveau şi pentru transportul 
oamenilor; ele făceau şi serviciu poştal. O chervană, de obicei, se alcătuia din cel puţin opt până la zece cai sau 
catâri. Ea putea fi însă şi mai mare. Un studiu asupra acestei îndeletniciri nu s'a făcut până acum Astfel, încă nu se 
cunosc bine drumurile pe care chervanagi făceau transporturile. Fireşte, pentru mărfurile importate din străinătate, 
nu puteau fi decât cele care plecau dela principalele porturi ca: Durazzo, Arta, Salonic, Constantinopol, etc., iar 
pentru traficul intern, drumurile ce porneau din principalele oraşe, în care se ţineau târgurile anuale. De multe ori, 
însă, chervanagii români înaintau la miazănoapte, dincolo de Macedonia. Ei ajungeau în Bulgaria, Serbia şi pe 
coasta Dalmaţiei, până în Principatele Române şi Ungaria. Nu se cunosc precis drumurile pe care le urmau şi 
popasurile ce făceau în cursul acestor călătorii mai lungi. 



Ocupaţia cu transporturile la Macedoromâni a existat de când cu primele încercări de a-şi desface produsele 
lor în lapte şi lână. La început, ei se mulţumeau să transporte aceste produse dela locuinţele lor de munte sau de şes, 
până la principalele centre regionale. Când însă ei, în afară de produsele care ţineau de păstorit, mai transportau şi 
mărfurile altora, când pentru acest dublu scop care le aducea venituri mai mari, ei nu se mulţumeau să parcurgă 
drumurile din cuprinsul unui singur ţinut, ci cutreierau întreaga Peninsulă Balcanică, când, în fine, prin ocupaţiunea 
cu caravanele, foarte mulţi dintre celnicii lor începuseră să se dedea şi la comerţ şi, prin aceasta, se vedeau siliţi să 
treacă dela ţară la oraşe, atunci meseria transporturilor cu caravanele ajunsese la o extensiune foarte mare, devenind 
cel mai sigur mijloc de îmbogăţire. 

Vechimea ocupaţiunii Aromânilor cu transporturile este tot atât de mare ca aceea a păstoritului. In veacurile 
de mijloc, ei erau singurii transportatori în Peninsulă. Ei străbăteau, pornind de acasă cu caravanele, drumurile care 
duceau la centrele cele mai importante pentru comerţul intern al Peninsulei. Intre acestea, lăsând la o parte oraşele 
mari ca Salonicul şi Constantinopolul, în timpurile vechi cele mai cunoscute printre populaţiuni 1 e din Epir, Albania 

şi Macedonia erau porturile Valona, Durazzo şi Raguza. Din aceste trei, chervangii macedoromâni transportau în 
interior toate mărfurile aduse din Italia prin Venezia şi Trieste. Acei care expediau aceste mărfuri, constând mai 
mult din ţesături scumpe ca pânză de mătase şi postav, după aceea tot felul de obiecte de sticlă şi de metal, în fine, 
argintării în filigran, etc., erau Macedoromânii stabiliţi în cele două oraşe italiene (LXV 3 13). 

Carol al Il-lea 

Prin graţia lui Dumnezeu şi voinţa naţională Rege al României 
La toţi de faţă şi viitori, Sănătate. 

Asupra raportului Ministrului Nostru al Afacerilor Străine, Cancelar al Ordinelor sub nr. 296' Am decretat şi decretăm: 
Art. 1. Numim membru al Ordinului Coroana României în gradul de Comandor 
pe DI Teodor Capidan, profesor Universitar. 

Art. II. Ministrul Nostru al Afacerilor Străine, Cancelar al Ordinelor este însărcinat cu executarea acestui Decret. 

Dat în Bucureşti la 31 Mai 1932. 

Ministrul Afacerilor Străine Cancelar al Ordinelor, (semnat) D. I. Ghika Pentru conformitate, cu Decretul original 
Directorul Cancelariei Ordinelor Ministru Plenipotenţiar 


De altfel şi scriitorii străini ca Pouqueville, William MartinLeake, E. M. Cousinery şi alţii, care au trăit mai 
multă vreme printre păstorii macedoromâni, confirmă traficul ce se făcea odată între aceste porturi şi centrele din 
interiorul Peninsulei locuite de Macedoromâni ca: Ianina, Calarl'i, Aminciu, Moscopole, etc., fără să ne indice 
precis drumurile pe unde treceau chervanele lor. Aceste drumuri ar putea fi numai presupuse. Ele se cunosc 
câteodată din corespondenţa negustorilor români. 

Am arătat mai sus că chervanele nu înlesneau numai transporturile de mărfuri şi de oameni, dar făceau şi 
serviciu poştal. Trecerea lor era aşteptată cu multă nerăbdare în hanurile fiecărui centru mai mare. 

Pe vremea aceea, aproape toate hanurile din oraşe ca şi acele care se găseau dealungul marilor drumuri erau 
ţinute de Români. Astfel, pe şoseaua ce duce din Semendria până la Constantinopol hangii erau Români 
(LXXXVII49). Pe atunci, şi multă vreme chiar după introducerea oficiului poştal în imperiul turcesc, schimbul 
scrisorilor se făcea mai mult prin chervanagii. In condiţiunile acestea, corespondenţa comercială cu oraşele din 
Italia, bunăoară, se făcea prin unicu port mai mare din Albania, care era Durazzo. 

Din acest port chervanele plecau pe vechea şosea « Via Egnatia », care trecea prin Elbasan, ajungând până 
la ţărmul lacului Ohrida, în apropiere de Pogradeţ. De aici chervanele se abăteau la Moscopole, cel mai mare 
centru comercial al Românilor din Albania de pe vremea aceea. Treceau prin Coriţa şi, după ce încărcau mărfurile 
şi primeau corespondenţa, atingeau celelalte oraşe şi târguri din apropiere, ca Gramoste, Niculiţa, Linotopi, Fuşea 
şi altele, înapoindu-se prin Pogradeţ pe şoseaua principală Via Egnatia şi, înconjurând lacul Ohrida până Ia Struga, 

ajungeau prin oraşul Ohrida la Bitolia. De aci ei continuau drumul la răsărit, pe aceeaşi şosea, trecând prin Vodena 
(Edessa), Salonic şi toate centrele mai mari din Tracia, până ajungeau la Constantinopol. 

Astfel de transporturi chervanagii macedoromâni mijloceau şi în ţările de miazănoapte. 

Nici aceste drumuri nu ne sunt cunoscute din partea călătorilor străini. Ei vorbesc de transporturile de 
mărfuri ce se făceau în Bulgaria, Jugoslavia, Dalmaţia, Ţările Române şi Ungaria, fără însă să ni le indice, 
probabil, fiindcă nu le cunoşteau. Aceste drumuri erau aceleaşi care formau, înainte de venirea Turcilor în Europa, 
reţeaua de şosele ce legau ţinuturile din cele patru puncte cardinale ale Peninsulei Balcanice. Ele au funcţionat ca 
drumuri de legătură între principalele oraşe din Balcani chiar în timpul dominaţiei turceşti şi, în parte, funcţionează 
şi astăzi. 

Astfel, în afară de Via Egnatia care, după cum am văzut, lega Marea Adriatică de Constantinopol, venea 
vechiul drum central, dela nord spre sud, dealungul văii Morava-Vardar, care unea Belgrad cu Salonic, având ca 
nod principal de legătură cu celelalte drumuri, oraşul Niş. Al treilea drum tot atât de important era «drumul militar 
» (Heerstrasse), care lega Constan- Din acest port chervanele plecau pe vechea şosea «Via Egnatia», care trecea 
prin Elbasan, ajungând până la ţărmul lacului Ohrida, în apropiere de Pogradeţ. De aici chervanele se abăteau la 
Moscopole, cel mai mare centru comercial al Românilor din Albania de pe vremea aceea. Treceau prin Coriţa şi, 
după ce încărcau mărfurile şi primeau corespondenţa, atingeau celelalte oraşe şi târguri din apropiere, ca Gramoste, 
Niculiţa, Linotopi, Fuşea şi altele, înapoindu-se prin Pogradeţ pe şoseaua principală Via Egnatia şi, înconjurând 
lacul Ohrida până Ia Struga, ajungeau prin oraşul Ohrida la Bitolia. De aci ei continuau drumul la răsărit, pe 
aceeaşi şosea, trecând prin Vodena (Edessa), Salonic şi toate centrele mai mari din Tracia, până ajungeau la 
Constantinopol. 

Astfel de transporturi chervanagii macedoromâni mijloceau şi în ţările de miazănoapte. 

Nici aceste drumuri nu ne sunt cunoscute din partea călătorilor străini. Ei vorbesc de transporturile de 
mărfuri ce se făceau în Bulgaria, Jugoslavia, Dalmaţia, Ţările Române şi Ungaria, fără însă să ni le indice, 
probabil, fiindcă nu le cunoşteau. Aceste drumuri erau aceleaşi care formau, înainte de venirea Turcilor în Europa, 
reţeaua de şosele ce legau ţinuturile din cele patru puncte cardinale ale Peninsulei Balcanice. Ele au funcţionat ca 
drumuri de legătură între principalele oraşe din Balcani chiar în timpul dominaţiei turceşti şi, în parte, funcţionează 
şi astăzi. 

Astfel, în afară de Via Egnatia care, după cum am văzut, lega Marea Adriatică de Constantinopol, venea 
vechiul drum central, dela nord spre sud, dealungul văii Morava-Vardar, care unea Belgrad cu Salonic, având ca 
nod principal de legătură cu celelalte drumuri, oraşul Niş. Al treilea drum tot atât de important era «drumul militar 
» (Heerstrasse), care lega Constantinopol de Niş, prin Adrianopol şi Filipopol. El se continua la nord până la 
Seraievo şi mai departe. In afară de acestea existau, fireşte, şi poteci secundare prin munţi, pe care chervanagii 
români le cunoşteau foarte bine; însă, peste tot, şoselele indicate mai sus erau acelea care constituiau reţeaua 
principală (XII 19 , L Vm, Cil545). 

Pentru transporturile pe care chervanagii români le făceau în Principatele Române avem ştiri indirecte: 

Intre mărfurile pe care negustorii macedoneni le aduceau din ţară spre a fi exportate în Italia şi aiurea, figurau şi 
produsele în ceară, miere şi altele. Toate acestea ei le aduceau cu chervanele. In 1753, în spitalul din hanul Colţea, i 
s'au amputat picioarele degerate chervanagiului aromân, Costin Ologul din Aminciu (Meţova), care făcuse în plină 
iarnă drumul cu chervanele din Macedonia în Principate. Despre acest eveniment ni se vorbeşte într'un « hrisov a 
lui Matei Vodă Ghica, dat lui Costin Ologul, căruia, după ce s'a însănătoşit şi s'a însurat, Do mn ul i-a dăruit loc de 
casă din locul domnesc de lângă Dâmboviţa » (CVIEo). 

In interiorul Peninsulei, mai- ales în partea septentrională a Macedoniei şi meridională a Traciei, chervanagii 
români făceau transporturi în oraşele în care se ţineau târguri «păneghiri» (jtauf|ynpuţ) anuale. Dintre aceste oraşe, 
mai mari erau Părleap (bulg. Prilep) în Macedonia şi Sear (Seres) în Tracia occidentală. Târgurile anuale din aceste 
oraşe, în care veneau negustori din toată Turcia europeană, nu s'au desfiinţat decât în urmă de tot, după 
introducerea căilor ferate pe valea vardaro-moraviană Salonic-Belgrad şi pe vechiul drum transversal care unea 
Salonicul cu Constantinopol. Ele datau încă din Evul-Mediu: « Se pare că originea târgurilor din Părleap ajunge 
până în Evul-Mediu; împreună cu cele din Seres, ele au fost punctele de întâlnire cele mai importante din Peninsula 
Balcanică în timpul dominaţiei turceşti. Aceste târguri începeau în primele zile ale lunii Septemvrie şi ţineau 
cincisprezece zile. Şi astăzi se mai văd la Părleap câteva magazine unde din toate părţile Turciei europene veneau 
negustorii să cumpere mărfuri europene şi orientale. Şi nu numai mărfurile făceau obiectul acestui comerţ, dar şi 
produsele agricole şi vitele »(XXX 4 3 s). 

In particular Părleap, atrăgea toate caravanele şi pe toţi negustorii din Macedonia, Serbia, Albania şi Epir. La 
aceste târguri veneau negustori aromâni şi greci conduşi de chervanagii macedoromâni. Ne lipsesc documentele pe 

temeiul cărora am putea dovedi prezenţa chervanagiilor români la aceste centre comerciale. Avem însă numele 
oraşelor păstrate în graiul Românilor sub o formă veche. Astfel, în vreme ce Bulgarii de azi numesc Prilep oraşul 
Perlepe, din contră, Aromânii îi spun Părleap, după o pronunţare bizantină, pentru vechiul slav Prilepu. Şi tot aşa 
Seres, care în gura Românilor macedoneni se aude Sear. Dar chiar fără aceste dovezi, chervanagii aromâni care 
făceau transporturile de mărfuri în aceste centre numai cu câteva decenii înainte, nu puteau lipsi în veacurile de 
mijloc, când ei erau aproape singurii mijlocitori de schimburi de mărfuri în tot cuprinsul Peninsulei Balcanice. 

După aceste centre mari, târguri mai mici se ţineau şi în oraşele Cavala şi Drama. In special Cavala, ca port 
comercial, rivaliza cu Seres (LIVi 0 6 ). Dintre chervanagiii români, care veneau aici cu transporturile, mulţi nu se mai 
înapoiau în comunele lor din Pind. 

O a altă direcţie pe care o urmau chervanele Românilor munteni era aceea care ducea spre miazănoapte. 

Aici oraşul mai important care atrăgea pe negustorii din toată Peninsuh Balcanică era Raguza. In cursul sec. al 
XVII-lea, negustori macedoromâni, ajutaţi de chervanagiii lor, ajungeau în Serbia până la Uzice, Valjevo şi 
Belgrad. In vremurile acelea comerţul Aromânilor, în Serbia, făcea concurenţă Raguzanilor (LII123) Despre rolul 
acestor Români în comerţul din Serbia, dar mai ales în capitala ţării, ne vorbeşte profesorul sârb D. 1. Popovic în 
lucrarea sa despre comerţul Aromânilor în Serbia. In anul 1667, printre negustorii străini din Belgrad se afla, după 
Const. Jirecek, şi un mare număr de Macedoromâni. 

Nu se pot cunoaşte precis drumurile mai în spre miazănoapte, pe care le străbăteau chervanagiii 
macedoromâni. Ele ajungeau până în România, Ungaria şi chiar Austria, mai cu seamă că, după cum vom vedea în 
capitolele ce urmează în cursul sec. al XVII-lea şi poate chiar mai înainte, comercianţii aromâni ajunseseră în 
aceste ţări. 

Negustorii macedoromâni din Albania, mai ales acei din oraşu Moscopole, veneau cu chervanele în 
Principatele Române spre a cumpăra ceară şi alte produse, pe care le expediau în Veneţia. Intr'o corespondenţă din 
acest oraş, Alexe Gheorghiu din Moscopole scrie în 27 Iunie 1697: «(tatăl meu) va merge în anul acesta în Valahia 
pentru (a cumpăra ceară) » (LXXXIV 5o ). 

In afară de aceste drumuri mari, chervanagii macedoromâni mijloceau transporturile mărfurilor şi între 
centrele mai mici. In Macedonia oraşele în care ei încărcau si descărcau mărfuri erau, pe de o parte, Bitolia- 
Salonic, cu oraşele intermediare: Vodena-Veria, pe de alta: Bitolia-Părleap-Veles-Scopie-Cumanova-Vrania. In 
Albania, drumul cel mai umblat de chervangii români era şoseaua transversală care lega ţărmul Adriaticei de 
interiorul Macedoniei prin Durazz'o, Elbasan, Coriţa, Ohrida, Bitolia. In Epir şi Tesalia erau târgurile din Coniţa, 
Grebena, Ianina şi Larissa cu Târcol (Tricala) şi mai ales Lăsun (Elasona). La aceste târguri, dar mai cu seamă la 
cele care se ţineau în Tesalia, ca Larisa şi Lăsun, veneau şi negustori români din Moscopole. In Macedonia alte 
târguri mai mici se ţineau în: Sacişta, Cailar, Cojani, Castoria, Ohrida, Vlahoclisura, Hrupiştea ş. a. 

In urma introducerii căilor ferate, marile drumuri, încetul cu încetul, dispăreau. Odată cu ele dispăreau şi 
faimoasele târguri din Părleap, Seres şi Cavala. In locul lor au început să se formeze târguri regionale, în care cele 
mai multe transporturi de mărfuri se făceau tot de chervanagii români. Aceste bâlciuri dăinuiesc încă până azi, 
pentru Macedonia în Veria (15 August), pentru Albania în Coniţa (8 Septemvrie) şi pentru Epir în Grebena (15 
Mai). 

Dar să nu se creadă că, imediat după apariţia căilor ferate în Turcia europeană şi celelalte ţări balcanice, 
transporturile cu chervanele au încetat dintr'odată. In unele părţi, multă vreme după aceasta, ele continuau să se 
facă, mai ales pentru distanţele mai mici. Weigand ne spune că, pe Vemea lui, linia ferată Kalabaka- Tricala- Volo, 
construită de o societate belgiană, nu prea avea de lucru, numai din cauza puţinei circulaţii, fiindcă trei vagoane 
erau prea multe pentru pasageri, iar transporturile de cereale, chiar în anii de recoltă bună, se făceau mai mult cu 
chervanele macedoromâne (CX75). Acestea veneau până acasă spre a le încărca şi tot aşa mergeau şi le descărcau 
până la locul detisnaţiei. Prin aceasta negustorii mai mici erau scutiţi de cheltuelile complementare. 

Astăzi, cu introducerea autocamioanelor, îndeletnicirea Românilor noştri cu chervanele se găseşte în plin 
proces de dispariţie. Ea se mai practică puţin în Albania, unde nu există căi ferate. Cu toate acestea, cu vremea, şi 
în această ţară ea va fi înlocuită cu maşina de transport. In anul 1928, când am petrecut o vară în Albania, numărul 
chervanagiilor români era foarte redus. Astăzi poate va fi dispărut cu desăvârşire din cauza nenumăratelor rechiziţii 
în cai si catâri ce s'au făcut la toţi Românii din Peninsulă (LXXXIII). 

Comerţul. Deşteptăciunea firească a păstorilor macedoromâni, unită cu acea experienţă şi cunoaştere de 
lume, pe care numai ei singuri şi-o puteau câştiga în cursul drumurilor lungi pe care le străbăteau cu turmele sau cu 
chervanele lor de cai şi catâri, în calitate de transportatori, i-au făcut, mai de mult să nu rămână indiferenţi faţă de 
celelalte ocupatiuni si, mai ales, faţă de comerţ, care era să le procure câştiguri mult mai mari decât creşterea 

turmelor de oi. 

Intr'adevăr, după cum se va vedea din conţinutul acestui capitol, nu a rămas un singur centru din Peninsula 
Balcanică, în care Macedoromânii să nu fi făcut comerţ în stil mai mare. După Greci, ei au fost aceia care au pus în 
legătură sudul Peninsulei şi Albania cu centrele comerciale din statele balcanice ca: Belgrad, Niş, Craguevaţ, Sofia, 
Seres, Adrianopol, Filipopo etc. Pentru existenţa negustorilor aromâni în centrele comerciale din nordul Peninsulei, 
F. Kanitz scria cu optzeci de ani înainte: « Noi întâlnim pe Aromâni în număr mai mare chiar în centrele comerciale 
de pe cursul inferior al Dunării, în Pest Neusatz, Semlin, Panciova şi Belgrad. Ei reprezintă cele mai înaintate 
elemente de origine romanică îndreptate în direcţia nord-răsăriteană ». (LVI333). Tot ei au întins comerţul lor în 
afară de Balcani, mai întâi, în porturile din basinul mediteranean, după aceea în răsăritul şi apusul Europei, 
întreţinând relaţii cu Moscova, Lemberg, Leipzig, Viena, Budapesta, Bucureşti, laşi, etc. 

Începutul comerţului la aceşti păstori s'a făcut cu ajutorul chervanelor. La început, caravanele lor nu se 
mulţumeau să transporte numai mărfurile altora, ci duceau cu sine spre vânzare şi produsele lor în lapte sau în lână, 
fabricate la ei acasă. In modul acesta, gustul de câştig, care avea mai mulţi sorţi de izbândă în comerţ decât în 
păstorit, începuse să-i atragă tot mai mult, şi, puţin câte puţin, ei treceau, încă din timpurile cele mai vechi, dela 
starea de păstori cu viaţă nomadă, la aceea de negustori, la început ambulanţi, după aceea cu aşezări stabile. 

Nu avem documente vechi ca să putem urmări dela început comerţul la aceşti Români. Ţinând seamă însă de 
unele date din sec. al XVII-lea şi al XVIII-lea ce ni le procură arhivele din Veneţia, de puţinele informaţiuni rămase 
dela călătorii străini din sec. al XlX-lea din Peninsulă şi de stările actuale în Balcani, unde ei împreună cu Grecii se 
dovedesc ca cei mai excelenţi negustori, nu vom greşi dacă vom admite că, imediat după ocuparea Peninsulei de 
Turci, o bună parte din comerţul Babanului se găsea în mâinele lor. 

Dintre ţinuturile locuite de Aromâni, ţinuturi care încă din sec. al XVII-lea şi al XVIII-lea au luat o mare 
desvoltare comercială, au fost Epirul, părţile meridionale din Albania şi anumite centre din Macedonia. 

Aromânii din aceste ţinuturi, uniţi cu negustorii greci, întreţineau relaţiuni comerciale cu porturile din Italia 
şi Franţa. N. Iorga în « Carte greche» şi Valeriu Papahagi în cercetările sale făcute în arhivele Veneţiei au arătat 
partea activă, pe care negustorii aromâni o luau la comerţ. Ei exportau în aceste porturi ţesături de lână mai 
grosolane pentru acoperişul transporturilor, abale pentru ţărani, piei şi alte mărfuri indigene aducând în locul lor 
postavuri fine, museline, brocate, hârti orientală, dar mai ales argintărie în filigran, din care, după ce meseriaşii 
aromâni le-au imitat foarte bine, au reuşit mai târziu să-şi creeze o specialitate aparte. 

Pentru comerţul Aromânilor cu Franţa si celelalte ţări occidentale avem relatările călătorilor francezi şi 
englezi. Aceştia şi în particular Pouqueville-şi William Martin-Leake, ne arată cu deamănuntul porturile ca şi 
centrele mai importante cu care negustorii aromâni din Calarl'i, Siracu, Aminciu şi alte făceau comerţ activ. 
(LXXXVIII174). 

Revenind la comerţul intern, primele articole pe care negustorii macedoromâni le desfăceau în târgurile şi 
oraşele din Peninsulă, au fost produsele în lapte şi lână. Pe cele dintâi fabricau bărbaţii, pe cele din urmă femeile. 
Sub acest raport femeia macedoromână a avut şi are un mare rol, după cum al văzut, nu numai la întreţinerea 
întregii familii care, în cazuri cele mai obişnuite, se ridică la 10 până la 12 membri, dar şi prelucrarea întregii 
cantităţi de lână obţinută dela oi, pe care o foloseşte fie pentru nevoile casei, căci ea cu mâna ei confecţionează 
toată îmbrăcămintea membrilor din familie, fie, mai ales, pentru comerţul de afară. 

După lâna şi fabricatele ei, veneau pieile şi tot felul de produse indigene, pe care Aromânii le desfăceau la 
negustorii din centre şi târgurile menţionate, când am vorbit despre ocupaţiunea lor cu chervanele. In acest comerţ 
ei erau foarte mult ajutaţi de conaţionalii lor care întotdeauna existau în acele centre ca negustori. Dela dânşii, ei 
primeau toate informaţiunile de care aveau nevoie atât pentru siguranţa drumurilor, cât şi pentru mersul afacerilor. 
Nu mai puţin le ajuta şi faptul că, în toate drumurile pe unde ei treceau cu chervanele încărcate de mărfuri, se 
găseau locuri de adăpost, un fel de staţiuni de înoptat (hanuri), conduse aproape exclusiv de conaţionalii lor, printre 
care excelau mai ales Românii din comunele Gopeş şi Mulovişte de lângă Bitolia (Macedonia). 

In felul acesta ei se întindeau treptat dela locuinţele lor de munte la centre şi târguri mai îndepărtate, iar dela 
acestea înaintau în ţările vecine cu vechiul imperiu ottoman. 

Nimeni n'a studiat până acum evoluţia comerţului la aceşti Români, spre a putea urmări istoric răspândirea 
lor extraordinară nu numai în ţările mai apropiate de aşezările lor ca: Bulgaria, Iugoslavia, România, Ungaria, 
Austria, dar şi în Italia, Franţa, Rusia, Polonia (XXXVIII). Alţii au înaintat până în Africa. 

In unele din ţările balcanice, cum este Serbia, ei au jucat un rol hotăritor atât la desvoltarea comerţului 
intern, cât şi la formarea clasei mijlocii din care a ieşit elita conducătorilor de Stat. Fireşte, aceşti negustori astăzi 
nu s'au mai păstrat ca Români în menţionatele ţări. Atâta timp cât ei se găseau în număr mai mare şi continuau 
legăturile cu rudele din patrie, îşi păstrau limba şi toate obiceiurile de acasă. Când însă numărul lor scădea, ei se 

pierdeau prin desnaţionalizare. Profesorul sârb D. I. Popovici, în lucrarea citată, ne arată că neguţătorii 
macedoromâni din Belgrad erau cu un veac înainte atât de numeroşi, încât în partea oraşului care cuprindea târgul, 
străzi întregi erau ocupate numai de ei. Cei mai mulţi dintr'înşii erau originari de prin satele româneşti din Epir şi 
Macedonia ca: Vlahoclisura, Blaţa, Sacişta, Cojani, Gopeşi etc. 

Tot comerţul capitalei se găsea în mâinile lor. Iată în ce fel ne este descris rolul pe care aceşti Români l-au 
jucat odată în Serbia: «Este cunoscut faptul, deşi nu îndestul de studiat, căbazele negoţului nostru au fost puse de 
străini: de Macedoromâni în Serbia şi de Germani în Croaţia ... O parte însemnată dintre marii noştri înaintaşi de 
origine străină, prin activitatea şi se viciile lor, fac parte integrantă din istoria noastră, mândria noastră « sânge din 
sângele » nostru. Dar ceea ce este mai important, în societatea noastră, cel puţin în pătura noastră negustorească, că 
astăzi nu mai există nici Macedoromâni nici Germani: dar mai ales nu există Macedoromâni. Aceştia «mult s'au 
contopit cu noi; şi-au legat destinul lor de al nostru până într'atâta, încât orice aluzie făcută descendenţilor despre 
originea lor, ar fi un păcat şi o răutate ». 

Dar în Serbia neguţătorii macedoromâni nu se găseau numai în Belgrad, ci în toate oraşele ca: Niş, Palanca, 
Alexinaţ, Craguevaţ, Zaiciar, Semendria, Cralievo, etc. Cei mai mulţi din veneau din oraşele şi satele din 
Macedonia: Coceani, Veles, Scopie, Părleap, Bitolia, Molovişte, Gopeşi. Alţii din Ohrida, Pisuderi, Moscopole, 
Lunea, Beala, în fine mulţi din ţinuturile situate mai în spre sud: Vlahoclisura, Biaţa, Sacişta, etc. Familiile 
româneşti din Craguevaţ erau originare din Sacişta, Pisuderi şi Gopeş. 

Macedoromânii au jucat un rol destul de important şi comerţul din Bulgaria. Dacă în Belgrad n'a mai rămas 
aproape nimic din vechea colonie macedoromână, la Sofia există şi astăzi, alcătuită din mai multe sute de familii, 
cu şcoală primară şi secundară românească şi cu o biserică, în care serviciul divin se face de preoţi din Ţară. In 
Bulgaria nu există târg sau oraş în care Macedoromânii să nu se găsească în numă mai mare, în calitate de 
meseriaşi, negustori, birtaşi sau hotelieri. De asemenea, nu există un centru cât de mic, în care un călător venit din 
Ţară să nu dea de un conaţional de al lui din Macedonia, cu care să se poată înţelege în româneşte. 

Toţi aceşti Români din Bulgaria care ocupă oraşele şi târgurile mai mari trebuie deosebiţi de păstorii 
macedoromâni din tulpină grămusteană. Aceştia, înaintând din sudul Peninsulei Balcanice cu turmele spre nord, se 
aşezau pentru totdeauna în munţii Bulgariei, începând din Stara-Planina prin Sredna-Gora, Rila şi Vitoş până la 
Marea Neagră. 

După Serbia şi Bulgaria, ţara în care negustorii macedoromâni veneau în număr mai mare era România. Nu 
avem un studiu referitor la rolul pe care aceşti Români l-au jucat în ţara noastră. Se pare că ei se aflau în număr mai 
mare în Muntenia. Mulţi din aceşti Români veneau ca negustori de vite; alţii luau moşii în arendă. La începutul sec. 
al XlX-lea, un număr destul de mare de Aromâni se găseau în Oltenia. Cei mai mari bogătaşi dintre ei erau la 
Craiova. Aceştia nu lipseau nici din celelalte centre mai mici. Având uşurinţa să-şi însuşească limba într'un timp 
foarte scurt, ei se pierdeau foarte iute printre ceilalţi Români. 

Negustorii aromâni s'au arătat ca element de valoare şi în comerţul din Austria şi Ungaria. 

Originea lor sudică trebuie căutată în aceleaşi centre de unde se trăgeau şi fraţii lor din Serbia, România şi 
Bulgaria. Proporţiile comerţului pe care aceşti Români îl făceau în vechea monarhie austro-ungară erau, după cum 
se va vedea când vom vorbi despre starea culturală a acestor Români, foarte mari. Sub acest raport, coloniile de 
Macedoromâni mai impunătoare se găseau în Viena şi Budapesta. Ei steteau în legătură atât cu compatrioţii lor din 
celelalte oraşe din monarhie, cât şi cu rudele lor de acasă şi erau mijlocitori între comerţul din Turcia şi dubla 
monarhie. 

In capitalele Austriei şi Ungariei, Macedoromânii au fondat case comerciale şi mari instituţiuni financiare, 
care întreţineau legături cu instituţiile similare din ţările occidentale, ca: Germania, Italia, Polonia, Rusia şi Franţa. 
Ei, împreună cu negustorii greci, erau singurii mijlocitori pentru schimbul de mărfuri între Orient şi ţările din 
Europa centrală. « Valoarea acestui element era cunoscută mai de mult autorităţilor austriace, de aceea ele doreau 
prin toate mijloacele să-i atragă în număr cât mai mare şi să-i silească să se aşeze în ţările lor. Dela Maria Tereza şi 
mai cu seamă dela Iosef al II-lea, s'a lucrat în acest sens, pentru ca în chipul acesta să se întărească puterea 
economică şi să se ridice cât mai mult producţia monarhiei habsburgice ... Macedoromânii au inundat Austria abia 
după pacea dela Pojarevaţ. In mâinile lor era comerţul de mătase din Orient şi Europa centrală. Tot comerţul en 
gros şi en detail era în mâinile lor. Comerţul dintre Turcia şi Austria îl deţineau ei si multe case de comerţ 
macedoromâne erau în legătură directă cu cele mai de seamă oraşe comerciale şi industriale din Europa ... Prin 
mijlocul companiilor lor comerciale, ei deţineau tot comerţul dela Atena până la Pesta şi Viena. In Spişca aproape 
că aveau monopolul comerţului de postav, iar în Ungaria de nord erau principalii exportatori şi negustori care 
vindeau vinurile din Ungaria de sus (Tokay şi Miklositz) în Polonia. După Soppron, ei deţineau comerţul până la 
Coruşag şi Şteier. Din Coruşag făceau deocamdată contrabandă de puşti în Turcia, în Varaşdin făceau schimb de 

mărfuri contra cereale sau tutun, iar în Pojevaţ contra ceară. Din Slavonia exportau vite. Dela 1770, adică de când 
se afla un număr mai mare de Macedoromâni în locurile noastre, s'a încercat exportul de grâu şi în Italia, care până 
atunci îşi satisfăcea nevoile de grâu din Ungaria, Anglia şi Egipt. încercarea a reuşit pe deplin. Grâul era transportat 
cu şlepuri pe Sava până la Sisac şi Carlovaţ, iar de acolo era expediat la Mletca, Ancona şi mai departe la Neapole, 
Genua, Nissa. Tot aşa se proceda şi cu comerţul de vite. La Subotiţa tot comerţul era în mâna Macedoromânilor » 
(LXXXVII). 

In afară de Budapesta, centrele mai de seamă din Ungaria, în care Macedoromânii făceau comerţ în stil 
mare, erau Mişkolţ şi Tocay. 

In Ungaria ei se găseau şi în alte oraşe. Cei mai mulţi erau în Transilvania. In această provincie negustorii 
macedoromâni existau în fiecare oraş sau târg mai mare, ca: Arad, Gradia, Cluj, Sibiu, Braşov, Sebeşul-săsesc, 
Orăştie, Alba-Iulia, Făgăraş, etc. In această parte a Ungariei «ei veneau ca supuşi otomani: la început, încă din 



vremea când dăinuia peste o parte a vechii Ungarii domnia Semilunei; iar mai apoi, de pe urma legăturilor pe care 
le încheiaseră aici. Ca supuşi străini, steteau sub un regim special, deosebitor de al celorlalţi locuitori ai ţării şi 
deoarece prin îndeletnicirea lor de comercianţi erau folositori şi altora, li s'au creat condiţii speciale, de ocrotire, 
asigurându-li-se şi posibilităţi de a-şi purta meseria. Acest angajament avea un caracter privilegiat. El putea fi 
acordat acestor străini cu atât mai vârtos cu cât autohtonii - si chiar nici elementul dominant, predispus, pentru 
eghemonia feudală şi mai apoi politică - n'aveau nici simţul şi nici tradiţia pentru comerţ. Astfel comerţul fu lăsat în 

Lucrări în filigram executate de argintari maecdoromâni. 


Catapeteasma bisericii române din Cruşova, sculptată de meşteri aromâni 



















seama Evreilor, a Grecilor şi a Macedoromânilor » (XXVI 232 ). 

Negustorii macedoromâni erau destul de numeroşi şi în Banat. In 1739 se găseau în Timişoara 12 negustori 
numai din Moscopole (LXXXVIIix). 

Mai în toate localităţile de mai sus, Aromânii au fost ctitorii bisericilor locale. Ei se deosebeau de adevăraţii 
greci cu care erau confundaţi adesea după nume şi locul de naştere. In unele din aceste biserici se păstrează până 
astăzi urme despre existenţa lor de altă dată. 

In Transilvania ei au rezistat mai puţin ca în orice altă parte a Ungariei. Ca Români, ei au intrat în legătură 
cu fraţii lor din această provincie şi, în scurtă vreme, şi-au pierdut graiul şi obiceiurile de acasă, asimilându-se lor. 

In Austria cei mai mari negustori macedoromâni se aflau aşezaţi în Viena. Aceştia aveau legături cu 
negustorii români din Ungaria. Astfel, firma Spirtu din Zemlin lucra cu Viena Constantinopol şi Trieste. Tot din 
Zemlin negustorul Caramatu avea oboare de porci până la graniţa Austriei. Ei veneau din toate părţile Macedoniei, 
dar mai cu seamă din Moscopole Gramoste, Bitolia, Cruşova, Vlahoclisura, Blaţa, Sacişta, Meţova, etc. Casele lor 
de comerţ erau în legătură cu institutele comerciale din întreaga Europă. Mulţi din ei ajungeau până în Asia. Printre 
aceştia excela Hristu Paligorovici, care făcuse avere în Serbia. 

Aromânii se ocupau cu afaceri bancare şi cu tot felul de schimburi de mărfuri între Orient şi Occident. La fel 
ca Românii din capitala Serbiei, toţi aceşti excelenţi oameni de afaceri, prin genialitatea spiritului şi imensitatea 
averilor, au reuşit să aducă Statului austriac cele mai mari servicii în domeniul economic şi financiar. 

Meseriile. Prin comerţ păstorii macedoromâni au avut prilejul să cunoască artele şi meseriile. Foarte mulţi 
din ei, dedându-se de cu vreme la acest ram de ocupaţiune, repede au putut ajunge artişti şi meseriaşi de frunte în 
întreaga Peninsulă Balcanică. Astăzi, oraşele şi târgurile din această parte a Sud Estului european sunt pline de 
argintari, giuvaergii, sculptori, fierari, armurieri, tâmplari, ceasornicari, croitori, etc. Astfel de îndeletniciri 
Aromânii le-au avut dela început, după coborîrea lor din satele de munte la oraşe, şi cu ele se găsesc răspândiţi în 
toate ţările străine, pe unde s'au aşezat. (LXXXVII47). 

Vorbind despre meseriile la aceşti Români, trebue să recunoaştem că ei s'au îndeletnicit întotdeauna cu 
lucrări care reclamau nu numai o muncă fizică, ci şi un efort intelectual şi, mai ales, un gust pronunţat pentru opere 
de artă. G. Weigand, care i-a cunoscut atât de bine, vorbind despre aptitudinile lor pentru arte şi meserii, spune: « 
Lucrările greoaie şi grosolane nu plac Macedoromânului » (Aller groben schweren Arbeit ist der Aromune abhold). 
(CX II 64). 

Dintre ţările străine, Statul Austriac, cunoscând marile însuşiri ale Românilor pentru comerţ şi industrie, a 
încercat pe toate căile să-i atragă, fiindcă pentru acest Stat Macedoromânii erau de toate: « capital, meşteşug, 
comerţ şi industrie. Cu un cuvânt, ei aveau toate calităţile pentru ridicarea economică a ţării. Niciunul din ei nu se 
îndeletnicea cu cultura pământului. In afară de comerţ, ei se ocupau şi cu meseriile. Sub acest raport, ei erau în 
Serbia hangii, cârciumari, tâmplari, argintari, cizelări în aur şi argint, dulgheri, covrigari, postăvari, plăpumari 
blănari, săpunari, cizmari, medici etc. » (LXXXVII36). 

In Peninsula Balcanică, printre industriaşii macedoromâni argintarii ocupau un loc de frunte. Se poate spune 
că argintăria constituie, după afirmările scriitorilor străini, meşteşugul lor naţional. «In Austro-Ungaria ei se 
întâlnesc ca argintari sau aurari încă din 1725 la Orşova şi Vârşeţ ». După Kanitz, în oraşele Niş din Serbia şi Vidin 
din Bulgaria, arta de a cizela în aur şi argint se găsea în mâna Aromânilor. Aceeaş observaţie o face ofiţerul de 
artilerie englez William Martin Leake pentru argintarii români din Grecia. (LIX274). 

Nu există oraş sau târg din Macedonia, Epir sau Albania unde să nu se găsească meseriaşi români care să se 
ocupe cu prelucrarea aurului sau argintului. Sub acest raport, ei sunt singurii care confecţionează obiecte în filigran 
de adevărată valoare artistică Această meserie ei au învătat-o în oraşele din Italia, dar mai ales în Veneţia, încă din 
vremea când întreţineau raporturi comercial cu ele. Este destul să ştim că astăzi obiectele lucrate în filigran, ca 
cercei, paftale, brăţare, lanţuri de ceasornice, medalioam nasturi, zarfuri, tabachere, etc. sunt opera argintarilor 
aromâni. 

Iată cum se exprimă Weigand, cu privire la răspândire acestei ocupaţiuni artistice printre Macedoromâni: «In 
toate localităţile mai mari din Peninsula Balcanică se pot găsi argintari macedoromâni; ei au ajuns până în Italia 
(Roma). Lucrările de argint în filigran din Veneţia arată o mare asemănare cu cele ale Macedoromânilor, pe când 
cele din Tiral se deosebesc. Desigur, există o legătură între unele şi altele. Numai, din neştiinţă, n'aş fi în stare să 

spun dacă Macedoromânii au învăţat această artă în Veneţia, sau au adus-o ei în acest oraş. Legăturile între Veneţia 
şi Moscopole, care în timpurile mai vechi era primul centru comercial din interiorul Turciei, au fost foarte strânse. 
Mulţi dintre bogătaşii acestui oraş aveau filiale în Veneţia şi un comerţ viu exista între cele două oraşe. Unul dintre 
palatele cele mai frumoase de pe Canal Grande din Veneţia aparţine bătrânului Şina din Moscopole (vezi p. 208). 
Faptul că niciun obiect confecţionat în filigran nu poartă un nume italian, ci aproape toate sunt turceşti, greceşti sau 
slave, pare a vorbi contrar unei importaţiuni a acestei arte din Italia »(CX 1163 ). 

Nu cunoaştem vechimea acestei meserii la Macedoromâni. In oraşele din Austria şi Jugoslavia, argintarii 
macedoromâni se găsesc atestaţi încă din anul 1725 (LXXXVII91), iar la începutul sec. al XlX-lea călătorii străini în 
Peninsulă îi găsesc în număr mare în oraşele şi târgurile din Macedonia, Albania, Epir şi Tesalia. « La classe du 
peuple, qui n'a pas de capitaux, s'est emparee d'une branche d'industrie tres lucrative dans l'Albanie, qui est Ia 
fabrique des omements et des ustensiles d'or et d'argent. Ceux qui ne sont pas employes dans Ies tisseranderies et 
Ies fabriques, sont orfevres; et quoique depourvus de bons modeles, ils travaillent assez bien l'or et l'argent » 
(LXXXVllLvs). 

Eu însumi în călătoria mea din Albania din 1928 am întâlnit numai în Tirana, capitala micului regat, cinci 
magazine de argintari, toţi de origine macedoromână. 

In afară de argintari, Macedoromânii sunt şi buni fierari şi arămari. Cei mai mulţi cuţitari şi armurieri din 
Peninsulă sunt ei. Din mâinile lor ies tot felul de cuţite, pumnale, hangere, iatagane, toate încrustate cu ornamente 
executate în fir de aur şi de argint. De asemenea ei fabrică foarfeci pentru croitorie şi, mai ales, pentru tunsul oilor 
de care au neapărată nevoie; în fine, securi, topoare şi orice fel de instrumente tăioase, de fier şi oţel. Ca armurieri, 
Macedoromânii, alături de Albanezi sunt neîntrecuţi. Ei fabrică tot felul de carabine şi pistoale, cu încrustări artistic 
executate pe tocurile pumnalelor şi paturile puştilor. 

Macedoromânii se ocupă şi cu fabricarea obiectelor de aramă. Înainte vreme toate tingirile şi peste tot vasele 
de aramă erau opera lor. Cei mai buni arămari se găseau în oraşul Moscopole. Dintre ei lipsesc numai căldărari şi 
spoitori. In schimb, ei sunt buni clopotari şi excelenţi ceasornicari. 

O altă meserie pe care Macedoromânii, în timpurile vechi o practicau foarte mult, era sculptura în lemn. 
Această meserie, după cum se ştie, are o origine foarte veche. Toate popoarele înzestrate cu un mai pronunţat simţ 
artistic au executat lucrări sculptate, la început, din sfera îndeletnicirilor 101 de căpetenie, după aceea din alte sfere 
(XC). La păstorii aromâni se sculptau, la început, obiecte de păstorie. Târziu de tot, sub influenţa lucrărilor de 
acelaşi gen din Peninsulă, ei au trecut la operele de artă decorativă, în speţă, scaune, jilţuri, uşi împărăteşti la 
biserici, catapetesme, etc. Cele mai multe catapetesme sculptate în lemn din bisericile româneşti sunt opera sculpto¬ 
rilor macedoromâni, lată ce spune Weigand cu privire la catapeteasma bisericii româneşti din Cruşova 
(Macedonia): « Cea mai frumoasă lucrare în sculptură se găseşte în biserica principală din Cruşova. întreaga 
catapeteasmă, adică peretele care desparte partea ocupată de credincioşi de altar, constă, cum arată alăturata 
reproducere, dintr'un număr de sculpturi despărţite câte trei de câte o coloană încinsă de ghirlande de flori 
sculptate, şi fiecare în diferite feluri. Partea de sus şi partea de jos sunt foarte bogate şi cu mult gust şi artă 
executate. Meşterul ar fi lucrat la ea douăzeci de ani, o durată de timp ce nu trebuie să surprindă, ţinând seamă de 
măreţia lucrului » (CXii 64 ). Aceeaşi catapeteasmă există şi la biserica română din Vlahoclisura. Astăzi, această 
îndeletnicire este mai rară. Altădată sculptorii români erau căutaţi pretutindeni în Balcani. 

In afară de sculptură, Macedoromânii cunoşteau şi arhitectura. Cei mai mari constructori de edificii publice 
şi de biserici erau Macedoromânii. Kanitz relevă în felul următor talentul lor pentru această ocupaţiune: « 
Aptitudinea extraordinară a Macedoromânilor pentru arhitectură n'a fost observată până acum. In afară de 
Constantinopol, Atena şi Belgrad, oraşe în care ei au aproape monopolul construcţiunii, Macedoromânii sunt 
singurii arhitecţi din Turcia şi Grecia. Macedoromânul ştie să execute uşor, graţie inteligenţei sale naturale, 
cupolele şi bolţile. Lucrările lui de arhitectură întrec pe acelea ale arhitecţilor care au studiat în şcolile tehnice şi, 
dacă se compară biserica din Semendria cu cea mai mare parte a monumentelor sârbeşti sau germane, cineva n'ar 
putea decât să admire abilitatea Macedoromânului. De cele mai multe ori Macedoromânul este în acelaşi timp 
arhitect, zidar, lăcătuş, dulgher şi tâmplar. Numai piesele turnate şi fabricate le aduce din Austria; restul îl face 
singur » (LVI322). 

O altă meserie practicată de Macedoromâni este croitoria. Ea s'a desvoltat din viaţa lor pastorală. Păstorul 
macedoromân îsi confecţionează îmbrăcămintea acasă. El nu dă nimic să se lucreze la străini. Acei dintre ei care se 
aşezau în localităţi mai mari şi practicau această meserie la început pe la conaţionalii lor, ajungeau cu timpul 
croitori abili, care nu se ocupau numai cu confecţionarea costumelor după portul ciobanilor macedoromâni, ci şi cu 
acele purtate de celelalte naţionalităţi, cum erau mai ales Turcii şi Albanezii. Costumul acestora, aşa cum se purta 
odată în Turcia şi Albania, era pitoresc foarte bogat. împodobit cu tot felul de broderii în fireturi el se arăta 

strălucitor şi impunător. In unele ţinuturi din Albania astfel de costume se mai păstrează şi astăzi. In restul 
Peninsulei, din contră, în cea mai mare parte el a dispărut odată cu plecarea Turcilor în Asia. Toate aceste costume, 
cu broderiile lor artistic executate, erau confecţionate de croitori macedoromâni. 

In ce priveşte Meglenoromânii, aceştia, spre deosebi de Macedoromâni, se ocupă aproape exclusiv cu 
agricutura. La început, ei au fost păstori. Aceasta rezultă din numărul mare de cuvinte din domeniul păstoritului pe 
care îl păstrează şi astăzi în limbă. Agricultura au învăţat-o după s'au stabilit în ţinutul pe care îl ocupă ei astăzi. 
Meglenul este colţul cel mai fertil din întreaga Macedonie. Mulţimea apelor care şerpuiesc din toate colţurile fac ca 
recolta din aceas regiune să nu sufere niciodată. Ei cultivă aproape toate cerealele, grâu de toate calităţile, secară, 
orz, ovăz şi mei. 

In afară de agricultură, Meglenoromânii se îndeletnicesc şi cu cultura gogoşilor de mătase. Această 
ocupaţiune, care este răspândită peste tot în Macedonia, nicăiri n'a ajuns la o desvoltare atât de mare, ca în regiunea 
care se întinde dela oraşul Vodena (Edessa) cu împrejurimi până la Vardar cuprinzând toată regiunea Meglenului 
cu ţinuturile muntoase ocupate de Români. Fiecare casă de Român cultivă gogoşi mătase, pe care apoi le vinde 
comercianţilor străini, ce vin oraşul Ghevgheli prin lunile Mai şi Iunie, spre a-şi procura acest articol. In această 
epocă, comerţul atinge maximul vânzării: numai din desfacerea ultimului articol, care înainte de marele război se 
producea până la un milion de chilograme, intra în comunele româneşti o sumă de bani destul de mare. 

După cultura gogoşilor de mătase vine apicultura. Fiecare casă are un număr de stupi. Mierea se vinde în 
oraşele mari, ca Ghevgheli şi Salonic. Ei se mai ocupă şi cu cultivarea pomilor fructiferi. Printre aceştia, castanii şi 
nucii cresc în cantitate mare. 

Dintre meserii Meglenoromânii cunosc olăria. Cu ea se ocupă mai cu seamă Românii din Nânta. Ei îşi 
desfac mărfurile lor în întreaga Macedonie, dar mai ales în centrele din împrejurimi. 

Femeile lor, care sunt foarte harnice, lucrează tot aşa de mult ca şi bărbaţii la munca câmpului. In timpul 
iernii ele se ocupă cu gospodăria (XX 5 o). 

ISTORIA MACEDOROMÂNILOR 

Am spus dela inceput că Macedoromânii reprezintă ramura meridională a poporului român. Ei şi-au păstrat 
locurile lor în sudul Dunării în parte, probabil, încă din epoca cuceririlor romane. Cu toate acestea, până aproape de 
sec. X-XI, istoria lor a fost strâns legată de istoria poporului român de pretutindeni. Numai după această dată, din 
cauza evenimentelor istorice, ei au rămas izolaţi în sudul Dunării, trăind departe de fraţii lor din Dacia, în mijlocul 
celorlalte popoare balcanice. 

Un străin care îi vede răspândiţi sau grupaţi în mase compacte în sudul Peninsulei Balcanice, izolaţi de fraţii 
lor din nordul Dunării, este firesc să-şi pună întrebarea: De unde vin aceşti Români azvârliţi peste munţi şi văi, în 
ţinuturi situate la distanţe cu o depărtare de peste opt sute de kilometri de centrul românismului caipato-dunărean? 

Întrebarea nu este nouă. Mai de mult istoricii şi filologii, străini şi indigeni, au avut această nedumirire, fără 
însă să fi putut ajunge, şi unii şi alţii, la aceeaşi părere. 

Problema ce se punea la început nu era de a se şti dacă Macedoromânii ţin sau nu de poporul român. 

Originea lor românească fusese mai de mult dovedită de istoriografii bizantini, iar, mai târziu, ea a fost confirmată 
si de cronicarii români. 

Acum era vorba de a se cunoaşte dacă strămoşii Macedoromânilor de pretutindeni au o origine locală, adică 
se găsesc în Epir, Tesalia şi Albania din epoca cuceririi romane, sau au venit din nordul Peninsulei, din acele 
regiuni apropiate de Dunăre, unde, înainte de năvălirea Slavilor, au trăit în unitate teritorială cu Românii din Dacia, 
vorbind aceeaşi limbă şi formând un singur popor. 

Fiindcă această chestiune despre originea geografică a Macedoromânilor n'a fost discutată pentru ea însăşi, 
ci, în cele mai multe cazuri în legătură cu problema continuităţii elementului roman în Dacia, în cele ce urmează 
voi încerca să expun pe rând, mai întâi părerile istoricilor, după aceea cuvântul filologilor. La urmă de tot voi da şi 
informaţiunile istorice transmise prin gura istoriografilor bizantini şi români. 

Părerile istoricilor. Primul care a atins această chestiune a fost profesorul Johann Thunmann, despre care 
am mai pomenit, în cunoscuta sa operă « Untersuchungen liber die Geschichte der ostlichen europăischen Volker », 
publicată la Leipzig în 1774. In această lucrare, el a încercat să explice originea locală a Macedoromânilor, 
recunoscând că, spre deosebire de Românii din Dacia, care se trag din Geto-Dacii lui Dromichaites, Boerebista şi 
Decebalus, Macedoromânii vin din romanizarea elementului din Tesalia, Macedonia şi Tracia. Cam aceeaşi părere 
o avea şi P. S. Schafarik în « Slavische Alterthiimer » (1843); care admitea că, până la formarea poporului român, 
diferitele populaţiuni româneşti din sud-estul european au trăit în Dacia, Macedonia, Tesalia şi Albania. De 
asemenea W. Tomaschek în « Uber Brumalia und Rosalia » (1864), partizan al ideii continuităţii Românilor în 
Dacia, considera pe Dacoromâni, Daci romanizaţi, iar pe Macedoromâni, Bessi romanizaţi. Aceştia din urmă, 
împinşi de năvălirea Bulgarilor, s'au coborît în sudul Peninsulei, aşezându-se în munţii Pindului identitatea limbii la 
Macedoromâni şi Dacoromâni Tomaschek şi-o explică din identitatea elementului de bază care a fost acelaşi pentru 
unii şi pentru alţii. Aceeaşi idee autorul o reprezintă şi în lucrarea sa de mai târziu «Zur Kunde der Haemus- 
Halbinsel» (1881). 

In contra părerii lui Thunmann a fost Fr. Ioseph Sulzel în voi. 11 din lucrarea sa « Geschichte des 
transalpinischen Daciens » (1771-I77z), Sulzer discută între altele şi origine locală a Macedoromânilor. Ţinând 
seamă de identitatea limbii acestora cu aceea a Dacoromânilor, el, care era contra continuităţii elementului roman 
în Dacia, vedea în Macedoromâni tulpini româneşti care s'au format în unitate teritorială cu Românii din Dacia: « 
Aş vrea să ştiu - spunea el - dacă este cu putinţă ca în două ţări atât de îndepărtate, cum sunt Moldova şi Albania ori 
Macedonia, la două popoare deosebite şi în epoci diferite, să fi putut lua naştere aceeaşi limbă ». După Sulze nu 
Macedoromânii au plecat din Dacia în locurile în care se găsesc, ci Dacoromânii au venit din ţinuturile pe unde se 
aflau răspândiţi Macedoromânii. 

Cam acelaşi punct de vedere îl susţine şi Fr. Miklosich în lucrarea sa « Die slavischen Elemente im 
rumănischen » (1862). Plecând dela aceeaşi identitate a limbii la cele două ramuri ale românismului carpato- 
balcanic, lui Miklosich îi venea greu să admită că « Românii din Macedonia s'ar fi născut altundeva decât cei din 
Dacia ». Intr'o altă lucrare «Die Wanderunge der Rumunen » (1879), acelaşi autor, raliindu-se la teoria luiRosler, 
vedea patria comună a tuturor Românilor în sudul Dunării. Această patrie este, după cum el precizează întraltă 
lucrare: «Beitrăge zur Lautlehre der rumănischen Dilekte, Consonantismus » II (1882), în ţinuturile răsăritene ale 


58 



Mării Adriatice, acolo unde locuiau Ilirii. 

După aceştia vine, în fine, teoreticianul concepţiei despre originea sudică (Tesalia, Macedonia, Biria, 

Moesia, Sciţia) a tuturor Românilor nu numai a Macedoromânilor, R. Rosler, cu faimoasa sa lucrare «Romănische 
Studien » (1871), asupra căreia nu este nevoie să stăruim. 

Faţă de aceste două concepţii despre originea meridională a Macedoromânilor, susţinute de istoricii străini 
citaţi mai sus, anume una reprezentată de Thunmann, Schafarik şi Tomaschek, care admit originea nordică (Dacia) 
a Dacoromânilor, alta de Sulzer, Tvliklosich şi Rosler, care admit şi pentru Dacoromâni originea meridională, vin 
istoricii români dinainte de N. lorga, unii reprezentând un nou punct de vedere, alţii raliindu-se la una sau alta din 
cele două concepţii expuse până acum. Astfel, Petru Maior în «Istoria pentru începutul Românilor >>(1812) vedea, 
în strămoşii Macedoromânilor, Români din Dacia mutaţi peste Dunăre. Aceeaşi idee o reprezintă şi Bogdan 
Petriceicu- Flasdeu în «Istoriea Critică a Românilor» (1875) dar mai ales în «Strat şi Substrat »din « 
Etymologicum Magnum »(1893). Petru Flasdeu, strămoşii Macedoromânilor au fost mutaţi de împăratul Aurelian 
din Muntenia peste Dunăre. Din contra, istoricii A. D. Xenopol şi D. Onciul, la fel ca istoricii străini, atribuie 
acestor Români o origine meridională, cu deosebiri de vederi care sunt interesante să le cunoaştem. 

A. D. Xenopol în lucrarea sa «Teoria lui Rosler. Studii asupra stăruinţii Românilor în Dacia traiană », 
publicată în Revista pentru Ist. Arh. şi Fii. (1883-1885), admitea că Macedoromânii reprezintă populaţiuni 
autoctone romanizate din Moesia care, după năvălirea barbarilor, au înaintat spre sud, trecând, dincolo de munţii 
Balcani şi Rodope şi ajungând până în Pind. Pentru Xenopol Macedoromânii se deosebesc prin origine de 
Dacoromâni. Asemănarea lor în limbă se datoreşte împrejurării că şi unii şi alţii se trag din amestecul aceloraşi 
elemente etnice, anume: Romanii din Epir şi Tesalia, pe că: republica romană i-a trimes în aceste regiuni, ca şi 
Romanii din Dacia, aduşi de împăratul Traian, s'au suprapus pes acelaşi element trac. Cu toate acestea 
Macedoromânii nu vorbesc aceeaşi limbă ca Dacoromânii. Graiurile lor nu constituie două dialecte ci două limbi 
deosebite. Aşa dar, pentru înţelegerea existenţei unei populaţiuni de origine romană la sudul Dunării, după 
Xenopol, nu este nevoie să admitem obârşia ei din Dacia traiană. 

In contra acestei teorii s'a ridicat Onciul în studiul său publicat în Convorbiri Literare (voi. XIX din 1885). 
După Onciul, Macedoromânii îşi au originea în nordul Peninsulei Balcanice. Aci, contrar părerii lui Xenopol, 
elementul roman era destul de numeros. Din Moesia strămoşii Macedoromânilor au plecat spre sud, aşezându-se în 
locurile unde îi găsim astăzi. De aceea. Macedoromânii nu reprezintă o naţiune deosebită de Dacoromâni. Dunărea 
n'a format o piedecă pentru contactul romanităţii de pe ambele maluri. Prin urmare limba lor este aceeaşi cu limba 
Dacoromânilor. Acelaşi auto într'un articol publicat în «Enciclopedia Română de Diaconovici (voi. III, p. 16 din 
1902), aduce pe strămoşii Macedoromânilor din ţinuturile de lângă Sava şi Dunăre. împrejurări istorice i-au silit să 
se retragă din aceste părţi în sudul Dunări. Abia după această retragere, elementul român apare în sudul Peninsulei 
Balcanice: Macedonia, Epir şi Tesalia, în mijloci poporului grec şi albanez. 

Dacă vom încerca să fixăm poziţia lui N. Iorga faţă de toate aceste păreri, vom vedea că ea se apropie mai 
mult de vederile istoricilor Thunmann, Schafarik, Tomaschek, Xenopol si Onciul, decât de aceea a lui Petru Maior 
si Hasdeu, care puneau originea geografică a Macedoromânilor în Dacia. 

In privinţa aceasta, întreaga concepţie a lui N. Iorga, care cu timpul a suferit unele modificări, a fost expusă 
în trei mari opere de sinteză asupra poporului român: «Geschichte des rumănischen Vokes » (1906), «Histoire des 
Roumains » (1937) şi într'o lucrare mai mică despre Aromâni, intitulată «Istoria Românilor din Peninsula 
Balcanică (Albania, Macedonia, Epir, Tesalia, etc.). In prima lucrare, N. Iorga se exprimă lămurit: «Elementul 
macedoromân trebuie derivat din populaţiunea romană din regiunile ilirice, tot aşa după cum Albanezii stau 
înaintea noastră, singuri, ca o rămăşiţă a populaţiunii neromanizate din aceleaşi provincii » (XLVIIioo)- Din această 
afirmaţie rezultă, întâi, originea meridională a Macedoromânilor, deosebită de aceea a Dacoromânilor sub raportul 
unităţii teritoriale, al doilea, însă, localizarea acestei origini la sud, acolo unde se găseau numai tulpini ilire ». 
Urmărind mai departe evoluţia acestei idei, vedem că N. Iorga, atunci când vorbeşte despre anumite trăsături ale 
Aromânilor care îi deosebesc de Dacoromâni, caracterizează în felul următor identitatea elementelor etnice din care 
sunt alcătuite cele două ramuri ale românismului: «Aromânii, cu toate că se deosebesc de Dacoromâni, sunt un 
popor alcătuit din aceleaşi elemente etnice, însă ei nu alcătuiesc o parte care trăieşte mai departe din poporul unitar 
al Românilor (XL VIIisi). Aci, prin «aceleaşi elemente etnice » nu trebuie să înţelegem numai substratul iliric peste 
care s'a suprapus elementul roman, ci acelaşi element traco-iliric, care a stat la baza tuturor Românilor, element 
subliniat de N. Iorga în « Istoria Românilor din Peninsula Balcanică » după cum urmeazi «Românii din Pind - 
odinioară şi din Balcani - care poartă în istorie ca şi fraţii lor dela Dunăre şi Carpaţi, numele de Vlahi, pe care li 1- 
au dat Bizantinii, ca şi Germanii, Slavii, Maghiarii, şi care se numesc pe sine, dar numai unii dintre dânşii Aromâni 
sau Armâni, formează o parte desfăcută, izolată în mare parte desnaţionalizată şi împiedecată, prin vicisitudinile 

dureroase, de a forma un Stat osebit, a romanităţii din Orient. Originea acestei romanităţi suprapuse elementului 
primitiv tracic şi în parte iliric trebuie să fie căutată într'un lung şir de "acte de infiltraţiune şi colonizare care s'au 
petrecut în al IlI-lea veac înainte de Hristos, şi expediţiilor împăratului Traian care au dat, la începutul secolului al 
II-lea al erei creştin, teritoriului acum romanizat hotare definitive la Nord şi Răsărit în munţii Daciei şi în stepa 
răsăriteană a Sciţilor ». La fel se exprimă N. lorga şi în «Histoire des Roumains » (voi. II, p. 414): «Ils sont de fait 
avec leurs qualites et leurs defauts Ies anciens Illyres et Thraces ». 

Argumentul filologilor. Faţă de nedumerirea istoricilor, dintre care unii, anume cei mai mulţi, admit, după 
cum am văzut, originea sudică a Macedoromânilor, iar alţii ajung cu originea lor până în Dacia, filologii, din 
contră, cred că acest element care, sub raportul lingvistic, nu se deosebeşte întru nimic de Românii din nordul 
Dunării, nu poate reprezenta vechea populaţiune romană din sudul Peninsulei, mai întâi, din cauza influenţii 
greceşti, exercitată asupra ţinuturilor în care se găsesc împrăştiaţi ei astăzi, al doilea, din cauza limbii. 

Limba lor este românească. 

Ca atare, ei nu pot admite faptul că două populaţiuni de aceeaşi origine, cum sunt Dacoromânii şi 
Macedoromânii, trăind de aproape două milenii în regiuni atât de depărtate şi în împrejurări cu totul deosebite, să 
dea naştere la o limbă care să fie aceeaşi nu numai din punctul de vedere al desvoltării ei interne dar, după cum se 
va vedea în capitolul despre limba lor, şi din acela al împrumuturilor de afară. 

Intr'adevăr, atât Dacoromânii cât şi Macedoromânii au un număr de cuvinte care se găsesc şi la Albanezi, ca 
forme moştenite din fondul traco-iliric, după aceea câteva cuvinte vechi greceşti sau bizantine, în fine, multe 
cuvinte paleoslave care, după formă şi înţeles, se arată că au pătruns în graiul Macedoromânilor şi Românilor din 
Dacia încă pe când ei nu erau despărţiţi unii de alţii ci continuau să trăiască în unitate teritorială. Aceste 
împrumuturi comune, care s'au făcut încă pe când ei trăiau laolaltă şi în contact cu popoarele vecine, au 
încetat după venirea Ungurilor. In vreme ce din atingerea cu Slavii vechi, atât Macedoromânii cât şi 
Dacoromânii sau ales cu vreo 80-90 de cuvinte comune, din care rezultă lămurit că atât unii cât şi alţii au trăit 
multă vreme laolaltă şi după venirea Slavilor printre Români, din contră, după năvălirea Ungurilor 
comunitatea împrumuturilor a încetat, iar din cuvintele ungureşti intrate în limba română nu găsim decât la 
Dacoromâni, atunci când la Macedoromâni ele lipsesc cu desăvârşire. 

Această întrerupere de împrumuturi însemnează, după părerea filologilor, o întrerupere de legături 
dintre Dacoromâni şi Macedoromâni. Şi cum aceste legături pentru vremurile vechi nu puteau exista decât 
numai în nordul Peninsulei Balcanice, în dreapta şi în stânga marelui fluviu, fdologii, în opoziţie cu istoricii, 
cred că Macedoromânii nu sunt localnici, ci s'au coborît în locurile pe care le ocupă azi, în sec. VII - X, de 
prin părţile dunărene din apropierea Dacoromânilor. 

Romanitatea balcanică şi influenţa greacă. După cercetări mai amănunţite în această problemă atât de 
importantă pentru cunoaşterea originii comune a tuturor populaţiunilor româneşti, socotesc că adevărul 
trebuie căutat la mijloc. 

De sigur, argumentele lingvistice în lipsa documentelor istorice sunt cele mai importante pentru 
chestiunea care ne preocupă. Insă după cum istoricii sunt obligaţi să ţină seamă de datele lingvistice, care 
rezultă din asemănarea în grai ce se arată între Dacoromâni şi Macedoromâni, tot aşa lingviştii nu trebuie să 
treacă uşor peste unele consideraţiuni istorice. Existenţa unei romanităţi balcanice în veacurile de mijloc se 
dovedeşte din mulţimea numelor de localităţi în formă romană, atestate de Procopius nu numai în provinciile 
romane din sudul Dunării, considerate de istorici ca făcând parte din zona de cultură romană, dar şi în Macedonia şi 
chiar în Epir. In afară de aceasta, din cercetările epigrafice rezultă că în Macedonia şi Tesalia milliarele erau în 
latineşte: «In Macedonien und Thessalien sind alle (Meilensteire) lateinisch CIL., III, suppl 7359 ff. » (XLi 2 ). 

Obiecţiunea filologilor, după care elementul roman din sudul Peninsulei Balcanice nu s'ar fi putut păstra din 
cauza influenţii vechi greceşti care se vede în numărul mare de inscripţiuni greceşti ce s'a găsit în sudul Peninsulei, 
nu corespunde realităţilor balcanice. Pentru dovedirea acestui fapt vom încerca să arătăm, mai întâi, care era 
aspectul Peninsulei Balcanice înainte de cucerirea romană, precum şi cauzele care au împiedecat ca limba veche 
grecească să exercite o influenţă de des naţionalizare asupra elementului roman din sud, din care urma să iasă po- 
pulaţiunile actuale macedoromâne. 

încă din cea mai veche antichitate, Peninsula Balcanică, sub raportul etnologic, a arătat aspectul unui 
conglomerat care, mai târziu, a fost dominat la răsărit şi apus de Traci şi Iliri, iar la sud de Eleni. Vechii 
Macedoneni care, la început, se întindeau dela râul Axios (Vardar) până la Haliacmon (Bistriţa) au fost 
desnaţionalizaţi treptat de Eleni, Traci şi Iliri. 

Dintre aceştia ultimii. Elenii, prin puterea civilizaţiei lor, ar fi fost cei mai indicaţi să exercite o influenţă 
asupra Tracilor şi Ilirilor, până la completa lor desnaţionalizare. Insă Grecii, cu o viaţă particularistă, n'au încercat 
să activeze în această direcţiune, nu pentru faptul că n'ar fi putut reuşi, ci fiindcă civilizaţia lor faţă de străini avea 
mai mult un caracter comercial decât cultural, cu atât mai puţin unul politic sau militar, cum îl aveau Romanii. 

Acolo unde Grecii aveau posibilităţi de câştig, se instalau fără mult regret pentru locurile părăsite şi, cu 
timpul, reuşeau să-şi asimileze populaţiunea indigenă. Insă aceasta o făceau când aveau drumurile deschise, cum 
erau cele de pe mare. Ei cu greu se aventurau în interiorul unei ţări, unde căile de comunicaţie lipseau, chiar când 
aceste ţări se aflau aşezate în imediata apropiere de ţinuturile lor de obârşie, cum era interiorul Peninsulei 
Balcanice. In felul acesta se explică expansiunea lor dealungul Mării Egee, în Calcidica şi chiar în Bizanţ, pe care 
mai târziu Tau grecizat, introducând peste tot limba greacă. Tot aşa se explică şi expansiunea lor pe ţărmurile Asiei 
Mici; de asemenea în sudul Italiei şi în părţile meridionale din Franţa, unde au lăsat atâtea urme în toponomastică. 

Dovada că ei ţineau la drumurile deschise, evitând regiunile muntoase, acolo unde căile de comunicaţie 
lipseau, ni-o oferă faptul sigur că, în afară de cele două Tracii - în care ei, prin mijlocirea coloniilor vechi greceşti, 
au reuşit să se introducă ceva mai adânc în Peninsulă, mai ales că aici în Tracia valea râului Mărită cu afluenţii lui 
este mai deschisă, iar căile de comunicaţie sunt multe - nu există ţinut în Albania, Macedonia sau vechea Serbie în 
care Grecii să se găsească în număr mai mare. In schimb, ei se întâlnesc în Epir şi Tesalia, unde însă se găsesc şi 
mase compacte de Români. încolo, dacă ar lua cineva orice hartă etnografică, cum sunt acele date de marele 
etnograf jugoslav Cvijic sau de G. Weigand, va vedea că, începând din nordul Epirului, nu există Greci chiar în 
cele mai mari oraşe din Macedonia. Pe valea Mariţei şi prin oraşele de pe ţărmul Mării Negre, care întotdeauna au 
avut colonişti greci, mulţi negustori s'au aşezat în timpuri străvechi in oraşele mai mari, ca şi la ţară, din actuala 
Bulgarie. Insă în Macedonia ca şi în Albania şi în vechea Serbie, Grecii au lipsit din toate timpurile. Acele câteva 
sate greceşti din sudul Albaniei reprezintă Albanezi grecizaţi. 

Dar se va obiecta, poate, că numărul mare de inscripţii greceşti, întâlnite în ţinuturile în care astăzi elementul 
grec lipseşte, dovedeşte că acest element în antichitate exista şi în interiorul Peninsulei. Aici stă greşeala celor mai 
mulţi filologi şi istorici, şi asupra acestui punct vreau să insist ceva mai mult. 

Prezenţa inscripţiilor greceşti dintr'o regiune oarecare în Balcani nu constituie numaidecât o mărturie pentru 
întrebuinţarea limbii greceşti de către poporul de jos al acelei regiuni. Oricât de mare ar fi fost influenţa culturii 
greceşti, în straturile superioare, cum este astăzi la noi cultura franceză, limba greacă nu putea înlocui în munţi 
graiurile populare traco-ilirice, mai ales că lipsea elementul grec din mijlocul lor. Pentru lămurirea acelora care 
confundă cultura de afară a păturilor suprapuse, atât cât putea exista pe vremea aceea, cu limba vorbită de masele 
populare, ajunge să ne referim la stările mai noi din Peninsula Balcanică. 

După căderea imperiului bizantin sub Turci, toată viaţa spirituală a creştinilor din Peninsulă, fără deosebire 
de naţionalitate, a fost încredinţată patriarhului ecumenic din Constantinopol. Organele de întreţinere ale acestei 
spiritualităţi erau biserica şi, pe la sfârşitul sec. al XVIII-lea şcoala greacă. Toţi creştinii din Peninsulă mergeau la 
biserica şi şcoala greacă. Cu toate acestea, fiecare îşi păstra limba şi, prin limbă, naţionalitatea respectivă. Grecizări 
au avut loc, cum am văzut într'un capitol precedent, în sudul Epirului, acolo unde interferenţele etnice nu puteau fi 
evitate. Ceea ce nu s'a putut înfăptui de la venirea Turcilor în Europa, cu atât mai puţin se putea întâmpla înainte de 
acest eveniment mai ales că, pe vremea aceea, şcolile, greceşti erau foarte rare chiar în centrele mai mari. Dar dacă 
ne referim chiar la vremurile mai apropiate de noi, vom vedea că Românii, Albanezii şi Slavii din Peninsulă lăsau 
să li se graveze pe morminte epitafuri în limba greacă, însă aceasta nu o făceau pentrucă ei ar fi vorbit greceşte sau 
s'ar fi simţit Greci, ci numai din simplul obicei de a lăsa ceva gravat pentru vecie în limba bisericii, limba sfântă 
grecească, sanscrita Peninsulei Balcanice. 

Această înţelegere a trecutului din studiul realităţilor actuale se impune dela sine, dacă vrem să avem 
imaginea adevărată a unei romanităţi care, deşi a evoluat în cea mai mare parte în Balcani, poartă prea puţine urme 
din limba unui popor de cultură clasică, cu a cărui civilizaţie a făcut cunoştinţă abia în epoca bizantină. 

Aşa dar Grecii, deşi geograficeşte se aflau situaţi în adevărata parte peninsulară a Balcanului, din pricina 
caracterului civilizaţiei lor, care era lipsit de iniţiativă politică şi militară, n'au reuşit să se întindă în interiorul 
Macedoniei si Albaniei. Politiceşte divizaţi în mai multe facţiuni, n'au reuşit să se impună unor tulpini războinice 
cu organizaţii de clanuri patriarhale cum erau neamurile ibrice, care erau foarte numeroase. Sub raportul politic, 
n'aveau puterea necesară cu care ar fi putut trece obstacolele pe care atât oamenii cât şi configuraţia fizică a solului 
le opuneau unei penetraţi unipacifice în Balcani. 

Cu totul alt caracter a avut civilizaţia romană. Nici Romanii, la început, n'au trecut în Dalmaţia decât de 
nevoie, spre a supune unele tulpini ibrice, care le turburau liniştea în imperiu. înfăţişarea extrem de muntoasă a 
acelei părţi din Balcani, a fost una din piedecile care i-au făcut să stea multă vreme pe loc. Aşa se explică, în parte, 

de ce Romanii numai în intervale mari au reuşit să pună stăpânire pe întreaga Peninsulă, sfârşind cu supunerea 
Daciei. 

Dela cucerirea Iliriei până la părăsirea parţială a Daciei sub Aurelian, veacuri dearândul s'a menţinut 
influenţa binefăcătoare a Romei care a schimbat cu desăvârşire faţa Peninsulei Balcanice, prin atâtea îmbunătăţiri 
aduse în viaţa publică şi privată a locuitorilor, dar mai ales prin introducerea acelui instrument de unificare etnică şi 
sufletească, 1 imba, care a reuşit să se impună la toate popoarele băştinaşe. In zadar se vor fi produs pe alocuri unele 
reacţiuni din partea graiurilor locale. Puţine din ele, cum au fost acele vorbite de tulpinile iliro-trace, din care derivă 
Strămoşii Albanezilor, au izbutit să se salveze (XXI19). 

Cele mai multe din aceste graiuri au continuat să se păstreze vreme mai îndelungată alături de limba latină, 
împrumutând acesteia unele particularităţi şi lăsând în lexic cuvinte care astăzi, după cum vom vedea mai pe larg în 
capitolul despre limbă, se găsesc cu o egală răspândire în graiul tuturor populaţiunilor care formează neamul 
românesc. Această desnaţionalizare prin limbă dovedeşte, mai' întâi, că penetraţiunea romană în Peninsulă şi Dacia 
n'a fost un fenomen migratoriu, al doilea, că ea s'a întins în Dacia până în sudul Peninsulei Balcanice. De aceea, nu 
este nicio exagerare dacă vom repeta ceea ce s'a susţinut în mai multe rânduri că, în epoca de după părăsirea 
parţială a Daciei sub Aurelian, limba latină a răsunat din Carpaţi până în Pind şi dela ţărmurile Adriaticei până la 
Marea Egee. Admiţând această romanizare până în sudul Peninsulei Balcanice, acolo unde s'ar fi putut găsi şi unele 
elemente greceşti, trebuie să recunoaştem că limba greacă nu putea influenţa până la desnaţionalizare limba latina 
vorbită de populaţiunile băştinaşe traco-ilire, din mai multe motive: Aceste populaţiuni care se îndeletniceau numai 
cu păstoritul ocupau întotdeauna înălţimile munţilor, inaccesibile pentru elementul grecesc, care locuia prin oraşe şi 
în regiunile mai joase. In afară de aceasta, majoritatea din ei ducând o viaţă nomadă, ei nu rămâneau niciodată 
izolaţi în aşezările lor muntoase din sud, ci veneau în continuu contact cu populaţiunile romanizate din nord, de pe 
cele două maluri ale Dunării. 

In felul acesta, pe de o parte, conştiinţa despre originea lor comună care se dovedea prin limbă, port şi 
ocupaţiune rămânea întotdeauna trează, pe de alta, deosebirile de grai care s'ar fi putut arăta la o întindere de 
teritoriu atât de mare, dispăreau prin desele întâlniri periodice. Această situaţie a ţinut până în sec. al X-lea, când 
continuarea năvălirilor barbare dar, mai ales, aceea a Slavilor în Peninsulă în mase tot mai mari, a rupt în mod 
definitiv coeziunea dintre românismul care se întindea în dreapta şi în stânga marelui fluviu. Urme sigure despre 
această coeziune se văd astăzi, în unitatea lingvistică. Limba pe care o vorbesc atât acei din Dacia cât şi cei din 
Peninsula Balcanică este identică. In afară de limbă, sunt şi numele de localităţi de origine românească ce se găsesc 
răspândite începând din miazănoapte până în sudul Peninsulei, aproape de locuinţele actuale ale Macedoromânilor. 

In această parte a Peninsulei, unde elementul românesc este grupat în masă mai compactă, se întâlnesc unele 
nume locale: cum sunt vârfurile de munţi: Moaşa (în Smolcu-Moaşa) Dzâna, Gurgl'iat, toate în apropiere de 
Samarina, după aceea Ciuma naltă (vârful înalt), Suma - cu brad (vârful cu brad) care se arată foarte vechi. Există 
altele ca Băiasa, nume de râu şi de comună în Pind, Lăsun şi Sărună, nume de oraşe, a căror vechime, după cum am 
încercat să arăt în altă parte, este în afară de orice îndoială. Pentru ca aceste nume din urmă să existe încă din 
timpurile vechi, trebuie să admitem că a putut să existe şi o populaţiune romană care să le fi întrebuinţat. In cazul 
acesta, n'ar fi cu neputinţă ca, pe temeiul lor, care, sub raportul fonetismului, arată o evoluţie autentic locală, 
primele rădăcini ale românismului să fi prins în Pind, încă din epoca cuceririi romane. Acest puţin element roman 
străvechi s'ar fi pierdut, dacă ar fi rămas mai multă vreme izolat. Păstrarea lui se datoreşte numai contactului cu 
romanitatea din nordul Peninsulei, contact care a avut loc după trecerea în sudul Dunării a elementului roman din 
Dacia. In orice caz, fixarea Românilor în munţii Pind, atunci când în drumul lor spre sud se puteau opri în atâţia alţi 
munţi de care este plină Peninsula Balcanică, dovedeşte că aşezări străvechi ale acestor Români existau, în număr 
mai mare, numai în această parte a Peninsulei. 

Admiţând această posibilitate pe care, numai în mod ipotetic, ne o oferă numele de localităţi mai sus citate, 
am putea împăca vederile istorice cu cerinţele lingvistice. Fapt sigur este, însă, că, ţinând seama de felul cum se 
prezintă astăzi limba Macedoromânilor, cu o evoluţie identică până în cele mai mici amănunte cu limba 
Dacoromânilor, Macedoromânii sub raportul unităţii lingvistice reprezintă acelaşi popor cu Dacoromânii. Aceasta 
este singura realitate de care trebuie să se ţină seamă în discuţia acestei probleme. Ea are ca bază faptul sigur şi 
indiscutabil că strămoşii celor două tulpini româneşti, Dacoromâni şi Aromâni, în epoca de formaţie a poporului 
român în nordul Peninsulei şi Dacia, au trăit în unitate teritorială. 

Această concepţie stă şi la baza tradiţiei istorice care vorbeşte, după cum vom vedea în capitolul ce urmează, 
despre o coborîre a Macedoromânilor: dela nord la sud, nu invers. 

Tradiţia istorică străină. Ea ne vine în cea mai mare parte dela Bizantini. In această tradiţie 


62 



Macedoromânii apar cu numele Vlah pl. Vlahi, cu care sunt cunoscuţi Românii de pretudindeni. 

Acest nume este de origine celtică. El vine dela numele unei populaţiuni galice: Volcae, pe care triburile 
germanice i-au cunoscut la ei acasă, sau atunci când au pătruns în Galia. In orice caz, cuvântul, trecând în limba lor, 
ei l-au pronunţat *Walhos din care au făcut derivatul Welsch «romanic». Mai târziu, când, după cucerirea romană, 
Celţii din Franţa au fost romanizaţi, Germanii au numit cu acest nume, mai întâi, pe Celţii romanizaţi, după aceea, 
prin extensiune, toate popoarele de origine romană, între care ne socotim noi Românii. Cu toate acestea, la noi, 
cuvântul n'a venit direct prin Germani ci prin Slavi, care, după coborîrea lor în sudul Dunării, l-au dat şi 
Bizantinilor. Slavii l-au primit dela Germani sub forma *Valh din care, prin metateză, au făcut Vlah. Din acesta 
Bizantinii, la rândul lor, au făcut BAfr^oţ pl. \i)Ây_o\. Cu acest nume Bizantinii deosebeau pe Românii de 
pretutindeni, de toate celelalte popoare balcanice. 

Fiindcă însă strămoşii Macedoromânilor,la început, se îndeletniceau numai cu păstoritul sub forma semi- 
nomadă care le permitea să cutreiere Peninsula Balcanică, cu turmele în toate direcţiile, cu timpul, numele Vlah la 
Bizantini : a trecut dela înţelesul etnic «Român», la acela social de «păstor».Nu se ştie precis când s'a petrecut la ei 
această schimbare semantică. Probabil prin sec. al Vll-lea, al VlII-lea, sau chiar al IX-lea, adică atunci când 
grupele de Vlahi răzleţe trăiau cu turmele din Adriatica până la Marea Neagră şi din Balcani până în Pind. Fapt 
este că cu acest nou înţeles el apare la scriitoarea Ana Comnena, care îl explică după cum urmează « Acei care duc 
viată nomadă, în limba vorbită se chiamă Vlahi » (FXIVo). 

Încercând cineva să schiţeze istoricul Macedoromânilor pentru veacurile de mijloc, pe temeiul izvoarelor 
bizantine şi ale scriitorilor apuseni, trebuie mai întâi să recunoască că între Românii din Peninsula Balcanică, pe 
care, cum am văzut Bizantinii îi numesc Vlahi, existau mai multe grupări, dintre care unele erau mai mari, formând 
mase compacte, altele mai mici trăind în grupe răzleţe. Multe din acestea, după infiltrarea elementului slav între 
ele, rămâneau izolate. Astfel de grupări mai mari se pare că au existat în partea de apus a Peninsulei Balcanice, 
dealungul coastei adriatice în Dalmaţia, unde elementul roman era destul de vechi. O altă grupare, poate şi mai 
mare, se afla în ţinuturile dintre Dunăre şi Balcani: acolo unde existau, după Const. Jirecek, regiuni foarte puternic 
romanizate, cu ramificaţii care se întindeau la răsărit în cele două Tracii. In fine, a treia grupare în masă compactă 
se găsea la sud, având ca centru munţii Pind cu Tesalia şi cu ramificaţii la miazăzi în Acamania şi Etolia, la răsărit 
în Olimp, peninsula Calcidică până în Tracia occidentală, la miazănoapte în Macedonia, iar la apus în Albania şi, 
poate, şi mai spre nord. 

Ţinând seamă de faptul că toţi aceşti Romani balcanici se îndeletniceau cu păstoritul sub forma de 
transhumanţă sau seminomadă şi cu chervanele, trecerile dela un grup la altul, la început, când Slavii nu se 
introduseseră încă prea mult între ele, erau foarte dese. Astfel o parte din Românii din Balcani ajungeau până în 
apropierea aşezărilor Românilor din sud, după cum aceştia veneau cu turmele, vara, până în Balcani. In partea 
apuseană şi răsăriteană a Peninsulei, Românii păstori din Balcani se întâlneau cu cei din sud. Şi tot aşa, aceste 
întâlniri aveau le cu al treilea grup mai mare de Români de pe coasta Mării Adriatice. 

Cu timpul, însă, toate aceste treceri care lăsau unele interferenţe între cele trei grupări deveneau mai rare din 
următoarele două motive: întâi, din cauza aglomerărilor slave care deveneau din ce în ce mai mari, al doilea, din 
pricina desnaţionalizării prin limbă a grupelor răzleţe intermediare în astfel de împrejurări, trebuie să admitem că a 
existat vreme când toate aceste legături între cele trei grupări mai mari au fost întrerupte şi când fiecare din ele 
rămânea în voia soartei. In astfel de împrejurări, cei mai ameninţaţi erau Românii din gruparea din Pind şi Tesalia. 
Intr'adevăr, în vreme ce atât Românii medievali din Balcani, cât şi cei din Dalmaţia ţineau legături, din cauza 
imediatei apropieri, cu fraţii lor din stânga Dunării, din contră, Românii din Pind rămâneau pentru totdeauna 
izolaţi. Cu toată această izolare desfăşurarea evenimentelor istorice de mai târziu ne arată că tocmai aceştia s'au 
păstrat până azi în actuala Macedoromâna, în vreme ce dintre ceilalţi unii au fost reduşi la un număr de două mii de 
suflete, iar restul a dispărut pentru totdeauna din zarea istoriei. 

In cele ce urmează voi încerca să schiţez în câteva cuvinte soarta în parte a fiecăreia dintre cele două grupări, 
spre a ajunge la tradiţia istorică ce ne vorbeşte numai despre strămoşii Macedoromânilor. 

Referindu-ne la populaţiunile româneşti medievale din apusul Peninsulei Balcanice, răspândite în Dalmaţia 
şi ţinuturile de miazănoapte din Serbia, cea mai mare parte din ele au fost serbizate, rămânând în urma lor doar 
câteva nume locale, ca vârful de munte Durmitor din Muntenegru (înalt 2528 m.), cu o ramificaţie numită până azi 
în gura Sârbilor Kurlai (adică cur lai « cur negru »), după aceea, Visîtor, Kometul, Kurmătura, etc. Resturile din 
aceşti Români, rămaşi neslavizaţi s'au păstrat mai departe în Vlahii din documentele sârbeşti, care încă în sec. al 
XlII-lea se aflau răspândiţi începând din Fiume la Cetinje, în toată Dalmaţia, iar în sec. al XV-lea si al XVI-lea în 
Slavonia, Karintia, Istria şi insula Veglia. Urmaşii acestor Vlahi medievali se mai păstrează până astăzi în grupul de 

Români din Istria, al căror număr, după cum am spus, abia dacă ajunge peste două mii de suflete, aşezaţi în câteva 
sate la poalele Muntelui Maggiore. 

Aceeaşi soartă a avut-o şi grupul de Români dintre Dunăre şi Balcani, întemeietori de Stat, prin răscoala 
fraţilor Petru şi Asan, despre ale căror isprăvi ne dă, din văzute, atâtea amănunte istoriograful bizantin Nicetas 
Acominatos dela începutul sec. al XlII-lea, pe care G. Mumu l-a tradus şi interpretat atât de magistral. Din aceşti 
Români astăzi n'a mai rămas nimic, afară poate numai de Meglenoromânii, care cu timpul au urmat drumul 
Macedoromânilor, coborîndu-se în sudul Peninsulei, spre a se aşeza în Macedonia, în satele din ţinutul Meglen sau 
Caragiova. Admiţând ca urmaşi ai acestor Români pe Meglenoromânii, implicit trebuie să recunoaştem apropierea 
sau chiar identitatea lor cu strămoşii Aromânilor. In cazul acesta s'ar putea admite ipoteza ca ei, găsindu-se în 
imediată apropiere de Românii din stânga Dunării, să fi fost amestecaţi în bună parte cu aceştia. Această 
presupunere mi-o întemeiez, pe de o parte, pe apropierea dialectului meglenoromân de cel daco-român, pe de alta, 
pe resturile de nume locale româneşti din nordul Bulgariei, relevate-pentru întâia dată de Const. Jirecek, apoi 
studiate şi completate de G. Weigand. înfăţişarea acestora, este mai mult dacoromână decât aromână. In ce priveşte 
slavizarea completă a acestor Români, ea nu se poate explica numai prin superioritatea poziţiei sociale şi culturale a 
Bulgarilor în mijlocul cărora trăiau, fiindcă, în cazul acesta, strămoşii Macedoromânilor din Pind şi Tesalia, ar fi 
fost şi mai ameninţaţi din partea Grecilor. Probabil că în Balcani în cursul veacurilor vor fi avut loc deplasări de 
populaţiuni. Ca Meglenoromânii, vor fi fost şi alţii care, din cauza îndepărtării lor prea mare de grupul central, se 
vor fi pierdut în mijlocul Slavilor. 

In ce priveşte acum al treilea grup de Români, care ne interesează direct şi, după cum am văzut, se găsea în 
munţii Pind şi ţinuturile apropiate, aceştia, fie că erau mai numeroşi decât cei din Balcani, ceea ce este mai puţin 
probabil, fie că, din cauza aşezări lor lor pe înălţimi de munţi, veneau mai puţin în contact, cu Grecii, au reuşit să se 
păstreze într'un număr destul de mare, în comparaţie cu Meglenoromânii şi Istroromânii din celelte două grupări, cu 
toate că şi ei, în cursul veacurilor, dar mai ales în vremurile mai apropiate de noi, au suferit pierderi simţitoare prin 
desnaţionalizare. Aceştia sunt, de altfel, singurii dintre toţi Românii care apar pentru întâia dată în istorie. 

Prima menţiune despre aceşti Români se face în sec. al VlII-lea într'o însemnare găsită la mănăstirea 
Kastamunitu dela Sf. Munte. In această însemnare se spune că, în vremea împăraţilor iconoclaşti, Vlahii dela râul 
Rinhos numiţi Vlahorinhini au izbutit să pătrundă la Sf. Munte cu femeile şi cu copiii lor, ca să atace mănăstirea, 
fiindcă nimeni nu se găsea care să-i oprească şi să se lupte cu ei. Iată citatul întreg după Tomaschek, reprodus de 
mine în « Românii Nomazi » (XXII 23 ) « In zilele împăraţilor iconoclaşti, neamurile de pe amândouă malurile 
Dunării, folosindu-se de neliniştea în care se găsea imperiul, mai cu deosebire că înşişi împăraţii Romeilor 
(Grecilor) duceau luptă împotriva sfintelor icoane, pe atunci aşa numiţii Rinhinii şi mai cu seamă Vlahorinhinii şi 
Sagudaţii, ocupând Bulgaria şi întinzându-se puţin câte puţin în diferite locuri, se făcură stăpâni pe Macedonia şi la 
urmă veniră la Sf. Munte cu femeile şi copiii lor, fiindci nu se găsea nimeni care să-i oprească şi să se lupte cu ei ». 
Aci observăm că Vlahii apar în tovărăşia Rinhinilor şi Sagudaţilor, două tulpini slave, dintre care cei dintâi îşi 
aveau locuinţele lângă râul Pf|jaoc, Prolog care curge în Golful Rendina, la nordul peninsulei Calcidice, iar cei din 
urmă între câmpia dintre Salonic şi Veria (LIVi 2o ). Probabil că şi Vlahii din Vlahorinhinii erau Români care îsi 
aveau aşezările în apropierea aceluiaşi râu. Cum că ei reprezentau populaţiuni din ramura românismului sud- 
dunărean, aceasta rezultă, după cum vom vedea, şi din alte informaţiuni ce le avem asupra acestor Români din 
Calcidica. 

După două secole (976) dela această întâmplare, Românii din Pind sunt din nou pomeniţi cu prilejul unui 
omor. Anume, după stingerea dinastiilor naţionale bulgăreşti şi încorporarea Bulgariei la imperiul bizantin sub 
împăratul Vasile al II-lea, Bulgarii din Macedonia, din îndemnul celor patru fii ai « comitelui » Sişman, au încercat 
să-şi păstreze neatârnarea. Unul din ei, Samuil, care era şi cel mai tânăr, ocupă tronul din Ohrida. Istoriograful 
Kedrenos, vorbind despre soarta celorlalţi trei, ne spune că Moise a căzut la asedierea oraşului Seres (Sear), al 
doilea a fost omorât de însuşi Samuil, fiindcă ar fi râvnit la tronul său, iar ultimul, David, a fost ucis, în ţinutul 
dintre Castoria şi Prespa, « de nişte Vlahi călători » (napa. xivcov Wsr/jm' oSixcbv) la locul ce se chiamă « Stejarii- 
Frumoşi » (xăc aryopevac Ka/.ăc dpi'iq) (LXIV 9 ). Mulţumindu-se cu această simp înregistrare a faptului, Kedrenos 
nu ne spune nici cine erau nici de unde veneau aceşti « Vlahi călători », cu atât mai puţin despre cauza omorului, 
începând cu Roesler, cei mai mulţi dintre istorici socotesc această întâmplare ca prima amintire istorică a 
Românilor. Eu am dat întâietate însemnării găsi la mănăstirea Kastamunitu, întru cât, după cum ne arată numele 
oraşului Salonic, căruia Macedoromânii îi zic Sărună (din lat. SALONA), Aromânii au existat în apropierea 
peninsulei Calcidice, în calitate de păstori, încă din sec. al VlII-lea, dacă nu chiar înainte. 

Dela această dată amintirea Românilor din Pind la scriitorii bizantini devine tot mai deasă. De fapt, începând 

numai cu această atestare, ei intră propriu zis în istorie. 

Astfel, un autor necunoscut, care a jucat un rol important în istoria Eladei, nepot al lui Niculiţă, o familie 
ilustră din Larisa, şi, în acelaşi timp, contemporan cu Kekavmenos din sec. al Xll-lea, a scris « Cuvânt de povăţuire 
câtre împărat » (Aoyoc voo9sxr|-nxPţ Tip6c Bacnksa), în care pomeneşte despre existenţa unei domnii a Românilor 
din Elada (apjpi xcbv BAxxxcov 'Eaacuxk), care, după W. Tomaschek, cuprindea Tesalia, Epirul, Acamania şi Etolia 
(CVI64). Această domnie împăratul o dăruise lui Niculiţă. Iată cuvintele proprii ale autorului anonim. «Bunicul 
meu Niculiţă, după multe osteneli în slujba României (imperiului bizantin), a ajuns şi duce al Eladei ca răsplată din 
partea stăpânirii pentru credinţa sa. Această dregătorie precum şi domesticatul excubiţilor o dobândise el fără drept 
de moştenire pe temeiul unui hrisov. Dar veni unul Petru, fiu de frate al împăratului Franţei (= Germaniei), la 
răposatul împărat chir Vasile, în al patrulea an al împărăţiei sale, şi i-a dat titlul de spătar, făcându-1 domestic al 
excubiţilor Eladei. Şi a scris împăratul către bunicul meu: Cunoscut îţi fac ţie, Vistiere, că venit-a în slujba 
împărăţiei unul Petru, nepotul bun al împăratului Germanilor, şi după cum zice, s'a legat să fie şi să moară ca 
slujitor împărăţiei mele. Împărăţia mea primindu-i jurământul de credinţă, i-am dat titlul de spătar, şi fiindcă e 
străin de legea noastră, n'a găsit cu cale să-l facă strateg, ca să nu înjosim pe Romei, ci l-a numit domestic al 
excubiţilor de sub porunca ta. Dar ştiind împărăţia mea că această slujbă ai primit-o prin hrisov dela răposatul meu 
tată, în locul excubiţilor, îţi dăruesc domnia peste Vlahii din Elada » (LXIVis). întrucât numirea lui Petru ca 
domestic al excubiţilor a avut loc după patru ani dela urcarea pe tron a lui Vasile al Il-lea, adică în 980, « domnia 
peste Vlahii din Elada », despre care se vorbeşte mai sus, i-a fost dăruită lui Niculiţă in sec. al X-lea. In modul 
acesta noi aflăm din acest document indirect, însă precis, de existenţa acelei Vlahii, despre care scriitorii bizantini 
de mai târziu (sec. XIII) vor vorbi dând şi unele amănunte referitoare la teritoriile care intrau în ea. 

Odată stabilită existenta Vlahiei din Pind, în secolul următor apare un alt document, poate cel mai 
important pentru istoria acestor Români. Este micul tratat de strategie, cunoscut sub numele « Strategicon II, 
datorit istoriografului bizantin Kekavmenos. Manuscriptul a fost descoperit la o mănăstire din Sf. Munte, de 
unde a fost dus la Moscova şi studiat de marele, bizantinolog V. Vasilijevskij. La noi s'a ocupat cu el G. 
Mumu care a cercetat mai de aproape partea referitoare la Români afirmând că pentru istoria noastră el este 
«nepreţuit, căci ne procură ştiri şi date care ne luminează în chip neaşteptat asupra stării sociale si politice a 
Românilor din zorile existentei lor istorice ». In acest document ni se vorbeşte despre o mişcare a Românilor 
din Pind, care s'a petrecut în 1066, în timpul domniei lui Constantin Duca. Pe vremea aceea « Domn şi cap al 
Românilor » era protospătarul Niculiţă. Mişcarea s'a produs dealungul râului Pleres între Farsala şi Larissa. « 
Acest râu - spune Kekavmenos - are de o lăture şi de alta un şes mare şi trece prin mijlocul Vlahilor, 
despărţindu-i în două ». In acelaşi pasaj ni se arată că, alături de Românii munteni, existau încă de atunci şi 
Români care îşi aveau aşezările la câmpie în sate şi oraşe. Centrul turburărilor era oraşul Larissa, iar capii 
acestor turburări au fost fruntaşii români Verivoi si Slavota al lui Carmalac. Partea interesantă din acest 
documen sunt amănuntele ce ne dă Kekavmenos, referitoare, mai întâi la mişcările periodice ale păstorilor 
români, după aceea la originea lor nordică. Iată ce ni se spune cu privire la primul amănunt: Atunci când 
Niculiţă a întrebat pe căpeteniile Românilor să-i spună unde sunt acum, în luna Iunie, familiile şi vitele lor, ei 
au răspuns « pe munţii Bulgariei », adăogând mai depart Kekavmenos: « Căci astfel este obiceiul lor, ca 
familiile şi turmele Vlahilor să petreacă din luna Aprilie până în Septemvrie pe munţii cei înalţi şi în locurile cele 
mai reci ». Referitor la al doilea amănunt, poate cel mai important, Kekavmenos adaogă: «Ei (adică Românii din 
Pind) sunt aşa numiţii Daci şi Bessi care mai întâi au locuit în vecinătatea Dunării şi a râului Sau, numit acum râul 
Sava, unde acum locuiesc Sârbii, în locuri tari şi grele de străbătut. Fugind de acolo, ei s'au răspândit în tot Epirul şi 
Macedonia, cei mai mulţi s'au aşezat în Elada » (LXIV 56 - 57 ). 

Tot în cursul sec. al Xl-lea (1019), numărul Românilor de prin ţinuturile de miazănoapte ale Macedoniei 
mărindu-se, împăratul Vasile al Il-lea Bulgaroctonul, cu prilejul regulării situaţiei bisericeşti din Bulgaria, a dispus 
trecerea Vlahilor din toată Macedonia sub jurisdicţiunea mitropolitului din Ohrida. In anii din urmă, Ivan Snegarov 
a descoperit în biblioteca bisericii Sf. Clement din Ohrida, un manuscript din sec. al Xl-lea, în care, pe o foaie, se 
menţionează numele unui preot român în serviciul episcopiei româneşti din acele părţi ale Macedoniei: 'ku(ivvr|c 
i'spsniţ ir)c (riwmixr\q tmoyonfjq Bao/jov. (Ioan, preotul prea sfintei episcopii a Aromânilor) (XCIX 457 ). 

La începutul sec. al Xll-lea Românii apar din nou în peninsula Calcidică (nas). Evenimentul ne este relatat 
cu prilejul unui nou conflict, pe care Românii din sud l-au avut cu Sf. Munte. Anume, mai multe familii de Vlahi 
s'au aşezat în această parte a Calcidicei, spre a vinde călugărilor dela Sf. Munte lapte, brânză şi lână. De multe ori, 
însă, această vânzare se făcea de femeile şi fetele Vlahilor, fapt care a dat călugărilor mai tineri prilejul să se dedea 
la unele acte nepermise de regimul ascetic din mănăstiri. Din această cauză li s'a interzis Vlahilor să facă comerţ la 
Sf. Munte, ceea ce i-a făcut să plece de acolo. 

Insă, odată cu ei, au plecat şi călugării mai tineri împreună cu femeile Vlahilor, rămânând mănăstirile numai 
pe seama călugărilor bătrâni. In urma acestui conflict, patriarhul Nicolae din Constantinopol a intervenit pe lângă 
împăratul Alexie Cornnel să mute familiile Vlahilor în altă parte a Peninsulei (CVI41). 

Tot în această epocă (1170) este interesantă relatarea, pe care o face Evreul Benjamin din Tudela, cu privire 
la Vlahi din Pind: « Aici este începutul Vlahiei, ai cărei locuitori ocupă munţii, iar ei înşişi poartă numele de Vlahi. 
Asemenea căprioarelor de iuţi la fugă, ei se coboară în ţara Grecilor ca să despoaie şi să prade. Nimeni nu-i poate 
ataca prin război, niciun împărat nu-i poate supune. Datinele creştineşti le ţin şi se cheamă cu nume evreeşti, din 
care cauză unii spun că ar fi neam de Evrei iar pe Evrei îi numesc fraţii lor. Pe aceştia numai îi atacă, da nu-i ucid, 
aşa cum ucid pe Greci şi că în sfârşit trăiesc fără legi » (CI). 

După toate aceste menţiuni disparate, referitoare la Aromâni şi existenţa unei Vlahii în sudul Peninsulei 
Balcanice, la începutul sec. al XlII-lea avem informaţiuni despre constituirea Românilor în state politice. « Vlahia 
», amintită de călătorul evreu, apare acum sub o întreită formă: «Vlahia Mare » (MsydA,r| BZajba) în Tesalia, « 
Vlahia Mică »(Mi%pâ BZajba) în Etolia şi Acamania şi «Vlahia-de-sus » ('Avoip/.axa) în partea meridională şi 
răsăriteană a Epirului. Existenţa acestor trei Vlahii este atestată şi de cronicarii apuseni Geoffroy de Villehardouin, 
Henri de Valenciennes, Robert de Clary ca şi de toţi istoriografii care s'au ocupat cu mişcarea revoluţionară a 
grupului de Români din Haemus (1196). 

Urmând ordinea cronologică a acestor menţiuni istorice trebuie să amintim şi relatările scriitorului anonim al 
Europei orientale din 1308, care vorbeşte despre Românii aşezaţi între Macedonia, Achaia şi Salonic ca despre un 
popor foarte mare. însemnătatea acestor relatări, pe care le-am citat când m'am ocupat de numărul Românilor (p. 
18), nu constă numai în prezenţa Vlahilor în teritorii întinse, dar şi în originea lor geografică. La fel ca 
Kekavmenos, el aduce pe Vlahi din Ungaria, «unde se aflau păşunile Romanilor ». Numai după ce au fost izgoniţi 
de acolo de Unguri, ei au venit în ţinuturile din sudul Peninsulei. 

In fine, cu două veacuri mai târziu, Laonik Chalcocondylas, cronicarul Sultanilor, vorbind despre Românii 
din Dacia, pe cari îi numeşte Daci, aminteşte de Macedoromâni, dând de astă dată lămuriri precise atât despre 
identitatea etnică a Macedoromânilor cu Dacoromânii, cât şi despre unitatea lingvistică. 

Tradiţia istorică românească. Tradiţia istorică despre originea comună a Macedoromânilor şi 
Dacoromânilor a trecut dela istoriografii bizantini la cronicarii români. 

Cea mai veche relatare despre această origine ne vine dela Miron Costin. Ea este atât de interesantă, încât 
merită să fie citită în întregime: « Suntu dară aceşti Coţovlachi (cum ne spunu vecinii loru, şi încă cu dintr'înşii am 
vorbitu) oameni nu mai osebiţi nici în chipu, nici în unele obiceie, nici în tăria şi în făptura trupului de câtu 
Românii aceştia, şi limba loru românească ca acestora, numai mai stricată şi mai amestecată cu de această proastă 
grecească şi turcească; pentru că foarte puţini cum s'au zisu, au rămasu la nişte munţi trăgându-se de locuiescu, cari 
se întindu în lungu de lângă Ianina până spre Arbânaşi lângă Elbasan unde-i zicu, în sate numai locuindu. Se vede 
şi mari unele sate; zicu că suntu şi oameni cu putere în hrana loru ( care şi mare minune este cum şi până astăzi se 
află păzindu-şi şi limba şi nişte obiceiuri ale loru. Aceştia dacă şi limba şi-au stricatu, şi ei s'au împuţinaţii, drept că 
şi ei desăvârşită subtu jugulă turcescă cu acei Greci dupre acolo s'au supusă unde şi stăpânire şi blagorodnie şi totă 
şi-au pierdută; şi poate fi că nici d'întâiu aşa mulţime nu va fi fost de dânşii. Că eată aemu şi căţi suntă, mojici şi 
ţărani suntă, şi locurile loră cu greu de hrană fiindă, pentru multă peatră şi munţi ce suntă unde locuescă, se 
împrăştie şi se ducă mai mulţi prin acele oraş mari turceşti de se hrănescă, şi limba, cum amă zisă, foarte şi-au 
stricată şi ei puţini au rămas). Zică şi aceasta, că de-i întreabă şi pre ei nescine, ce eşti? el zice Vlahos, adică 
Români: şi locurile lor unde locuescă le zică Vlahia, eară ţerei aceste ei îi zicu Vlahia cea mare. Pare-mi-se zică că 
ei grăindă, mai multă îi înţelegă; însă şi unii şi alţii cu puţină vreme într'ună locă aflându-se, prea lesne se potă 
înţelege. De crezut doară este că şi acei Coţovlachi dintre acei Romani suntă şi se tragă şi într'acele vremi ce 
Galian sau altă împărată au rădicată o seamă dintr'înşii de aici şi i-au dusă de i-au aşezată pre acolo, au rămas şi 
până acumă » (LXIII 1107 ). Acelaşi pasaj se găseşte şi la Constantin Cantacuzino Stolnicul, copiat cuvânt de cuvânt 
după Miron Costin (L125). 

Dimitrie Cantemir ne pomeneşte în mai multe rânduri despre Macedoromâni. Pasajul cel mai caracteristic 
este acela în care se arată originea comună a Aromânilor cu Românii: «Iară acum vine rândul să arătăm cea mai de 
pe urmă socoteală, adecă să aducem toate mărturiile istoricilor, pre scurt, carele dovedesc, precum Dachiia au fos 
dela Traian împărat, cu cetăţeni şi slujitori vechi Romani descălecată, şi deciia precum aceiaşi Romanii să fie moşii 
strămoşii Românilor carii şi astăzi în părţile lăcuitori să află adecă Moldovenii, Muntenii, Maramureşenii, Românii 
de peste Dunăre şi Coţovlahii din ţara grecească, căci toate aceste năroade dintr'aceiaşi Romani a lui Traian să fie, 
nu numai graiul, ci şi a tuturor vremii istorii mărturisesc ». 

Intr'un răvaş din 25 Ianuarie 1804, pe care Gheorghe Şincai îl scria prietenului său Engel, se spune « Meum 
quippe est Annales universae Nationis Valachicae, proinde etiam Kuzzo- Valachorum quos Csenzaros vocant, 
conscribere ». 

In fine, marele om politic Mihail Kogălniceanu, în opera sa «Histoire de la Valachie, de la Moldavie et des 
Valaques transdanubiens », apărută la Berlin în 1837, nu uită, după cum aceasta rezultă şi din titlul lucrării, să 
vorbească despre Macedoromâni. 

începând cu sec. al XVIII-lea, imediat după apariţia operei istorice a profesorului german Johann 
Thunmann, despre care s'a vorbit. Macedoromânii încep să fie din ce în ce mai cunoscuţi de scriitorii români. 

Dacă pentru cunoaşterea trecutului Macedoromânilor avem, după cele expuse până aci, câteva date istorice, 
pe temeiul cărora ne putem face o idee despre originea şi coborîrea lor în sudul Peninsulei Balcanice, despre 
Meglenoromâni nu avem nimic. In condiţiunile acestea, singurul document din care se poate afla ceva despre 
originea lor este limba. După limbă, ei ţin de grupul Românilor din care au ieşit Macedoromânii, vorbind totuşi un 
dialect deosebit de al acestora. Această deosebire în grai eu mi-am explicat-o din cauza izolării lor în nordul Penin¬ 
sulei, acolo unde strămoşii lor au putut păstra mai multă vreme, decât Macedoromânii, legături cu Dacoromânii 

(XX*). 

LIMBA MACEDOROMÂNILOR 

Dacă pentru orice popor din lume limba constituie legătura cea mai trainică ce uneşte pe indivizii din aceeaşi 
comunitate etnică, pentru Macedoromâni, care veacuri dearândul au rămas izolaţi în sudul Peninsulei, ea reprezintă 
istoria şi viaţa lor. Intr'adevăr, dacă Macedoromânii şi-ar fi păstrat toate particularităţile caracteristice neamului 
românesc, precum: tradiţiile, credinţele, obiceiurile şi altele, însă şi-ar fi pierdut numai limba, în cazul acesta 
puteau fi orice alt neam din Peninsula Balcanică, afară de Români. Iată de ce, pentru ei, unitatea lingvistică cu 
Dacoromânii reprezintă cel mai autentic document, cu ajutorul căruia chiar omul fără ştiinţă îi poate uşor identifica 
cu fraţii lor din nordul Dunării. 

Unitatea lingvistică. Ea se poate dovedi pe două căi: practic şi ştiinţific. Practic, dacă vom compara o frază 
macedoromână cu transpunerea ei în dacoromână; ştiinţific, dacă vom încerca să ne dăm seama de înfăţişarea 
dialectului macedoromân sub raportul structural. 

Practic: Dăm o frază, două, reproduse dintr'un text vechi macedoromân, « Lexiconul în patru limbi» al lui 
Daniil Moscopoleanul, pe care le transpunem în limba literară, spre a se vedea mai bine asemănarea ce există între 
ele şi textul românesc: 

« Am tru gărdina amea unu h'ieu, unu nucu, unu gorţu, unu meru, unu cireşu. Am şi stuk'i mulţî şi făcu 
multă here şi ţeară. Şi vindu tru anu câte ună parte şi vegl'u şi tră vetea amea » (LXX 137-138). 

Transpunere dacoromână: 

« Am în grădina mea un smochin, un nuc, un păr, un măr, un cireş. Am şi stupi mulţi şi fac multă miere şi 
ceară. Şi vând pe an câte o parte şi păstrez şi pentru persoana mea ». 

Autorul lexiconului traduce aceste fraze în trei limbi: greceşte, bulgăreşte şi albanezeşte. Eu nu dau 
traducerea lor aici, căci ea ar ocupa prea mult loc. Dacă ar fi, însă, ca un cetitor român, fără multă carte şi ştiinţă 
filologică, să le citească pe toate transcrise cu litere latine, în cazul acesta, întâi, n'ar pricepe nimic din traducerea 
acestor fraze în cele trei limbi, presupunând că nu cunoaşte niciuna din ele, al doilea, ar înţelege numaidecât că 
textul macedoromân este scris într'un dialect românesc. Intr'adevăr, în afară de trei, patru cuvinte ca: h'ieu care este 
lat. LICUS, gorţu (slav.), vegl'u lat. VIGILO,-ARE cu înţelesul « păzesc, păstrez », vetea (albanez), restul n'are 
nevoie aproape de nicio explicaţie. In afară de aceasta, observ că, textul macedoromân fiind vechi, unele 
particularităţi, cum ar fi păstrarea lui -u final când urmează după o consonantă, azi nu mai există. Astăzi în 
dialectul macedoromân nu se zice: « unu nucu, unu meru, unu cireşu », ci « un nuc, un mer, un cireş», la fel ca în 
dacoromână. 

Ştiinţific: Din punctul de vedere ştiinţific, diatectul macedoromân arată aceeaşi structură. Aceasta 
însemnează că în ce priveşte elementul constitutiv, el a avut o evoluţie istorică identică cu aceea din limba română 
de pretutindeni. Spre a ne da seama despre această structură particulară, care este proprie numai limbii române şi, 
implicit, şi dialectului macedo român, trebuie să recunoaştem că, în întreaga ei desvoltare istorică mai veche, ea a 
fost stăpânită de aceleaşi tendinţe Aceste tendinţe pot fi urmărite pentru orice epocă, începând din timpurile cele 
mai vechi. Aici voi încerca să arăt un singură: 

Limba română, spre deosebire de celelalte limbi romanice, a păstrat într'o privinţă mai bine structura limbii 
latine, pe temeiul unei vechi tendinţe indoeuropene. In vreme ce în celelalte limbi surori, substantivul şi verbul, 
pierzându-şi în parte flexiunea, se arată mai puţin autonome, în limba română această autonomie se păstrează. 
Astfel, în celelalte limbi romanice, pentru a putea exprima raporturile sintactice, flexiunea nominală şi verbală se 
face cu ajuton unor cuvinte străine, care îi formează un fel de flexiune externă: genitiv-dativ avem în fr. de la soeur, 
â la soeur; tot aşa în ital. dellasorella, etc. In limb română, din contră, aceste forme lipsesc. In această limbă avem 
surorei, macedon suroril'ei. Aci, puţin importă faptul dacă în limba latină pronumele demonstrativ se punea înaintea 
sau în urma substantivului, fapt este că vechea tendinţă indoeuropeană de a marca sintetic raporturile dintre cuvinte 
prin partea lor finală - desinenţa, s'a păstrat numai în limba română, atunci când în celelalte limbi romanice au 
cedat la această tendinţă străveche, limba Românilor din Macedonia merge, după cum am văzut, paralel cu limba 
Românilor din ţară, tendinţă ce singură explică, după mine, dece articolul în limba română se pune la sfârşitul 
cuvântului şi nu înainte, ca în celelalte limbi romanice. 

Trecând la unitatea lingvistică din epoca de formaţiune a limbii, graiul Macedoromânilor, în trăsăturile lui 

fundamentale, se arată identic cu limba Românilor de pretutindeni. Această unitate se arată în elementul latin, care 
a suferit aceleaşi prefaceri pe temeiul aceloraşi tendinţe, în aspectul balcanic, în prezenţa unor cuvinte străvechi 
care se întâlnesc şi în limba albaneză, în fine, în elementele străine pătrunse în limba tuturor Românilor, înainte de 
despărţirea Macedoromânilor de Dacoromâni. 

In cele ce urmează, voi încerca să fac o expunere sumară a acestor momente din evoluţia limbii, spre a putea 
urmări mai bine perfecta unitate ce există între graiul Macedoromânilor şi limba română de pretutindeni. 

Elementul latin. Prima particularitate din domeniul vocalismului, care a deosebit romanitatea orientală de 
cea occidentală, a fost tratarea lui u (scurt). In vreme ce acest sunet în limbile romanice occidentale a evoluat spre 
o, în limba: română a rămas neschimbat: lat. DULC1S, LUPUS au dat în ital. dolce, lopa, în româna dulce, lup. La 
Aromâni se arată aceeaşi stare nemodificată: dulţe, lup. 

Trecând la celelalte modificări fonetice, pe care limba română le-a suferit în epoca comună, atunci când 
Aromânii nu se despărţiseră de Dacoramâni, ele există toate atât la unii cât şi la ceilalţi. Dintre acestea cele mai 
caracteristice sunt: 

In vocalism: sunetul ă (â) din a latin, s'a modificat în aceleaşi condiţiuni, în dacor. şi arom. Ex.: AQUA, 
CANIŞ, PAN1S au dat apă, câne, pane. 

Desvoltarea diftongilor ea, oa din e, o accentuaţi există în aceleaşi condiţiuni atât la Aromâni cât şi la 
Dacoromâni. Astfe lat. GALLETA, SERA au dat găleată, seară; tot aşa PORTA MORTEM, poartă, moarte. 

In consonantism, cea mai pregnantă particularitate a limbii române este alterarea unor sunete urmate de e, î 
latin accentuaţi, care nu există în celelalte limbi romanice. Astfe t, d, s se pronunţă ţ, z (dz), ş atât la Dacoromâni cât 
şi la Macedoromâni: Ex. lat. DlCO, TERRA, SlC au dat: zic (mr. dzîc) ţară, şi. Tot aşa p, b, f vse pronunţă la 
Macedoromâni peste tot iar la Dacoromâni în parte k\ g\ h', y. Ex. lat. PlNUS, BENE, MERCURII (D1ES), 
FlLUM, VlNUM au dat: k'in, g'ine, nercuri, vin. 

Tot asa / între două vocale trece în r. Ex. lat. MOLA, SCALA au dat la unii şi la alţii moară, scară. 

In morfologie, identitatea între dacoromâna şi macedoramâna este şi mai mare. Aci avem aceleaşi declinări 
şi conjugări care reproduc, la fel, formele corespunzătoare latine. 

Aspectul balcanic. Din punctul de vedere al aspectului balcanic, limba Aromânilor arată aceleaşi 
particularităţi ca limba Dacoromânilor, anume. 

Postpunerea articolului, care se întâlneşte la Bulgari şi Albanezi; 

Pierderea infinitivului şi înlocuirea lui printr'o propoziţiune subordonată; 

Formarea viitorului; 

Contopirea cazurilor genitiv - dativ într'unul singur; Întrebuinţarea pronumelor personale la dativ în locul 
prenumelor posesive. 

Toate aceste particularităţi care există în limbile balcanice, lipsesc în limbile romanice. 

Cuvinte străvechi. In limba română există un număr de cuvinte de origine preromană care se întâlnesc şi la 
Macedoromâni. Ele aparţin probabil substratului autohton. Acestea sunt: 

Părţile corpului: buză, macedor. budză (alb. buze); grumaz, macedor. grumadzu (alb. gurmaz). 

Rude de aproape: moş, macedor. moaşă; forma dela masculin nu este cunoscută; în locul ei există cuvântul 
auş (lat. AVUS). In albaneză avem motsh, însemnând «vârstă». 

Îmbrăcăminte: brâu, macedor, brânu şi bâmu (alb. bres); căciulă, macedor. căciulă şi caciuuă (alb. casulje). 

Termeni pastorali: balegă, macedor. baligă (alb. baige, bagje, bagelje); fluier, macedor. flueară (alb. fljoere, 
fljojere); mânz, macedor. mândzu (alb. mes); ţarc, macedor. ţarcu (alb. thark); ţap, macedor. ţap (alb. t'sap, tsjap); 
şut, ciut, macedor. şut (alb. shute); urdă, macedor. urdă (alb. urdh). 

Nume de plante: brad, macedor. brad (alb. bredh); copaci, macedor. cupaciu (alb. kopatsh); curpăn, 
macedor. curpan (alb. kurpen); sâmbure, macedor. sâmbure (alb. sumull şi thumbull). 

Cuvinte pentru desemnarea unei autorităţi, la început, cu întrebuinţare în viaţa pastorală: baci, macedor. 
baciu şi, mai ales, bagiu, întrebuinţat mai mult în caş-bagiu «un fel de brânză ». Pentru înţelesul cuvântului baci la 
Dacoromâni, Macedoromânii au căşar. 

Nume de vieţuitoare: barză, macedor. bardză; maced. bardzu «bălan » în capră bardză sau mulă bardză, « 
catâr bălai (alb. bardh « alb »); năpârcă, macedor. năpârtică (alb. neperke). 

Cuvinte variate: mare, macedor. mare (alb. madh); curm macedor. curmu (alb. kurm); gata, macedor. ngătan 
(alb. gate); abur, macedor. abur (alb. avull); jumătate, macedor. giumitate (alb. gjumes); vatră, macedor. vatră (alb. 

vatre). 

Din prezenţa acestor cuvinte străvechi la Români şi Macedoromâni, rezultă că legăturile dintre limbile 
vorbite de aceste două ramuri ale aceluiaşi popor trec dincolo de epoca romană, ajungând până în substratul traco- 
iliric, din care face parte şi poporul albanez (XXI35). 

Elementele străine. Trecem la elementele străine care au pătruns în limba Românilor, înainte de despărţirea 
definitivă a Macedoromânilor de Dacoromâni. 

Dintre aceste elemente, un rol deosebit îl joacă cuvintele slave. Slavii, spre deosebire de ceilalţi barbari care 
au năvălit în Dacia şi Peninsula Balcanică, au fost un popor relativ liniştit. Deşi au ajuns de vreme în locurile 
ocupate de strămo Rmânilor, contactul lor mai des cu aceştia a avut loc, după ce limba română de pretutindeni, atât 
la Românii din Areeal cât şi la cei din stânga Dunării, în trăsăturile ei cele mai caracteristice era definitiv formată. 
Aceasta rezultă din structura limbii române în elementul fonetic şi morfologic, care nu are nimic slav. Sub acest 
raport se poate spune că limba Bulgară a primit din partea limbii române o influenţă mult mai puternică decât şi-ar 
fi închipui-o cineva care nu cunoaşte decât în mod superficial legăturile străvechi dintre limba română şi limba 
bulgară. Faptul arătat de mai sus a fost recunoscut, de altfel, de marele filolog bulgar, de curând dispărut, B. Conev 
(XXVII). In privinţa aceasta ajunge să cităm bunăoară formaţiunea şi postpunerea articolului hotărît din limba 
bulgară. Originea românească a acestei particularităţi este cu atât mai evidentă, cu cât vechea slavă bisericească 
(paleoslava) nu a cunoscut-o până în sec. al Xl-lea, iar astăzi ea lipseşte nu numai în celelalte limbi slave de răsărit 
şi apus, dar nu se găseşte nici chiar în limba sârbo-croată, care a evoluat în imediată apropiere de limba bulgară. 
Această constatare constituie proba cea mai evidentă pentru originea ei românească. 

Dacă însă limba vechilor Bulgari n'a influenţat cu nimic structura limbii române, în schimb, ea a lăsat foarte 
multe cuvinte în lexicul românesc. O constatare caracteristică pentru aceste legături de limbă străvechi slavo- 
române, este faptul că unele din ele ţin de nomenclatura religioasă. 

Aceste cuvinte ajung până la optzeci şi mai bine. Noi vom da aici pe cele mai caracteristice: 

In domeniul religios avem: colindă, macedor. culindă; duh, macedor duh; călugăr, macedor. călugăr; clopot, 
macedor. cloput; prescure, macedor. piscură (mai des liturghie, gr.); pomană, macedor. pumean; miluesc, macedor. 
niluescu. 

In domeniul economic: plătesc, macedor. plătescu; scump, macedor. scumpu; sută, macedor. sută. Cuvântul 
din urmă este important din două puncte de vedere: mai întâi, fiindcă este singura formă de număr străină care a 
pătruns în graiul Românilor de pretutindeni, al doilea, pentrucă, sub raportul fonetic, arată aceeaşi pronunţare veche 
a lui ă slav ca u, care se întâlneşte în unele cuvinte din limba albaneză. Faptul că din tot numeralul român, care este 
de origine latină, numai « sută »este străin, nu trebuie să ne surprindă. O inovaţie analoagă se arată şi în numeralul 
Bulgarilor şi al Iugoslavilor. Aceştia au pentru numărul « mie » forma greacă hiljada, în locul unei fome care ar fi 
trebuit să derive din tysosta paleoslav. Albanezii au întregul nume raiul de origine indoeuropeană afară de « sută » 
(alb. kjînd), care vine din lat. CENTUM. 

Corpul omului: rană, macedor. arană; cosiţă, macedo cusiţă; trup, macedor. trup. 

Rude de aproape: babă, macedor. babă; nevastă, macedo nveastă. 

îmbrăcăminte: clin, macedor. cl'in; poală, macedor. poală izmene, macedor. zmeane. 

Cuvinte referitoare la teren: brazdă, macedor. brazdă grădină, macedor. grădină; livade, macedor. livade; 
padină, trap, etc. 

In fine, o mulţime de verbe şi adjective ca: greşesc, macedor. agârşescu «uit»; lipsesc, macedor. alik'escu ; 
răspândesc macedor. arăspândescu; croiesc, macedor. cruescu; grăiesc macedor. grescu; împletesc, macedor. 
mplătescu; predau macedor. pridau; topesc, macedor. tuk'escu; opăresc, macedo upărescu, etc. 

Fireşte, unele din aceste cuvinte au pătruns în limba română din graiul vechi al Sârbilor. Anumite 
particularităţi fonetice din influenţa slavă nu pot fi explicate decât numai prin limba sârbă. Cu toate acestea, 
contactul mai des de mai târziu al Românilor cu Bulgarii a făcut ca unele cuvinte sârbeşti să fie înlocuite cu timpul 
cu cele bulgăreşti. Astfel încât, astăzi, prea puţine urme vechi sârbeşti se văd în lexicul slav pătruns în limba 
română. Ceea ce ne interesează pe noi aici este faptul această veche influenţă slavă în vocabularul românesc există 
deopotrivă la Dacoromâni şi la Macedoromâni. Faptul acesta după cum am spus-o mai sus când am vorbit despre 
originea Macedoromânilor, probează că, după venirea Slavilor în Peninsula Balcanică, strămoşii actualilor 
Macedoromâni continuau să trăiască în unitate teritorială cu Românii din Dacia, pentrucă, numai în felul acesta s'ar 
putea explica identitatea elementului slav vechi în limba Macedoromânilor şi a Dacoromânilor. 

Despărţirea Macedoromânilor, judecând după prezenţa împrumuturilor străine în limbă, de Dacoromâni, s'a 
efectuat înainte de apariţia Ungurilor în Dacia. Intr'adevăr, în vreme ce Românii din Dacia arată elemente vechi 


70 



ungureşti, Macedoromânii nu cunosc niciun cuvânt din această limbă. Ceea ce dovedeşte că, la venirea Ungurilor 
printre Românii din nordul Dunării, contactul dintre Macedoromâni si Dacoromâni era cu desăvârşire întrerup. 

Dacă, cu toate acestea, unele dicţionare înregistrează câte un cuvânt, două ungureşti şi pentru Românii din 
sudul Peninsulei Balcanice, acestea reprezintă simple împrumuturi dintr'o altă limbă, cum este sârbeasca, 
împrumuturi vechi directe din limba maghiară nu există la Macedoromâni. 

Particularităţi proprii în limba Macedoromânilor. Dar graiul Macedoromânilor dacă se arată atât de 
identic, în epoca de viaţă comună a Românilor de pretutindeni, cu limba română, aceasta nu însemnează că, după 
despărţirea lui de dacoromână, a rămas nemodificat. Izolat în sudul Peninsulei Balcanice şi sub directa înrâurire a 
unei limbi de cultură clasică cum este limba greacă, graiul Macedoromânilor în cursul atâtor veacuri cât a continuat 
să trăiască singur, a evoluat mai departe, deosebindu-se de limba Românilor din nordul Dunării în aşa fel, încât 
astăzi numai un Român care s'a ocupat în mod special cu studiul lui îl poate înţelege fără multă greutate. Ceva mai 
mult, dacă Macedoromânii ar fi fost mai numeroşi, ca Albanezii bunăoară, şi s'ar fi constituit într'o alcătuire 
politică independentă, idiomul lor ar fi putut deveni o limbă literară ieşită din limba română, întocmai după cum 
aceasta a ieşit din limba latină. Insă faptul nu s'a putut întâmpla, din cauza răspândirii prea mari a Macedoromânilor 
în Peninsulă. De aceea graiul a rămas în stare de dialect, cu particularităţi care interesează foarte mult studiul istoric 
al limbii române. 

Aceste particularităţi sunt rezultatul a două tendinţe, una de conservare şi alta de inovare. Din prima fac 
parte toate acele particularităţi din fonetismul, morfologia şi sintaxa acestui dialect, care se înfăţişează sub o formă 
mai arhaică. Din a doua, toate inovaţiile introduse în grai, fie în mod spontan, fără vreo înrâurire de afară, fie, de 
cele mai multe ori, sub influenţa limbilor sud-est-europene înconjurătoare. 

Noi vom încerca să expunem foarte pe scurt toate aceste deosebiri mai ales în schimbarea sunetelor, spre a 
ne putea face o idee precisă despre distanţa care separă acest grai de limba română în genere. 

In fonetism, două sunt particularităţile care îi dau acestui grai o fizionomie puţin deosebită de limba 
Românilor din nordul Dunării: 

1. Proteza lui a la cele mai multe cuvinte începătoare cu anumite consoane. Pe urma acestei particularităţi 
chiar numele lor etnic a primit o înfăţişare deosebită. Ei se numesc, după cum am văzut în primul capitol, Aromâni 
sau, cu sincopa lui o. Armâni, în spre deosebire de numele etnic al fraţilor lor din Dacia, care se numesc Români, 
fără proteza lui a. Tot aşa: alas pentru las, alatru pentru latru, amare pentru mare, asun pentru sun, arău pentru rău, 
arâu pentru râu, etc. 

2. Pronunţarea sunetelor velare c, g, urmate de e şi i ca ţe, ţi şi tize, dzi, în loc de ce ci şi ge gi, cum se aud în 
graiul Dacoromânilor. Ex. ţer pentru cer; ţeapă pentru ceapă; ţinţi pentru cinci, etc. Tot aşa dzeană pentru geană; 
dzinire pentru ginere, etc. Din cauza repeţirii prea dese a acestor sunete în grai, ca bună oară în fraza: ţi e aţea ţi faţi 
aclo? «Ce este aceea ce faci acolo? », în care nu se aude decât sunetul ascuţit al lui ţ, graiul lor sună puţin particular 
nu numai pentru Românii din stânga Dunării, dar chiar şi pentru străini. 

Tot ca particularităţi de mai puţină importanţă pentru fizionomia graiului, însă destul de interesante sub 
raportul istoric, am putea cita: 

1. Păstrarea diftongului ea din e accentuat în anumite condiţiuni, atunci când în graiul Dacoromânilor a ajuns 
esau a. Ex.: areate, bureate,peapene pentru arete, burete, pepene. Şi tot aşa: feată, measă cu pl. feate, mease pentru 
fată, masă cu pl. fete, mese. 

2. Păstrarea lui e după un sunet labial, atunci când în dacoromână, în anumite condiţiuni, a trecut în ci. Ex. 
afet, ved pentru făt, văd. 

3. Păstrarea lui / când este urmat de e, î şi i în hiat. Ex. l'iau, l'iertu, l'iepure pentru iau, iert, iepure. Urme din 
această particularitate se găsesc în limba literară veche. 

In partea lexicală graiul Macedoromânilor cuprinde o serie de cuvinte latine, care nu se găsesc în limba 
română. Insă tot aşa lipsesc o serie de alte cuvinte latine, care există în limba română. 

In afară de aceasta, ei au în grai unele particularităţi împrumutate dela popoarele balcanice cu care vin zilnic 
în contact. Astfel, Macedoromânii din Epir şi Tesalia au fost influenţaţi de limba greacă, cei din Albania de limba 
albaneză, iar cei din Macedonia de limba slavă. Dar cea mai puternică influenţă asupra limbii acestor Români a 
exercitat-o limba greacă. Intensitatea acestei influenţe se explică mai întâi din cauza bisericii care a fost grecească 
din momentul despărţirii lor de Dacoromâni, al doilea, din cauza şcolii, care a fost greacă şi, al treilea din cauza 
civilizaţiei bizantine, pe care ei au primit-o tot prin mijlocirea limbii greceşti. 

Floara 


Floară gălbinioară, 
Dimând'a tutuloru, 

Diluând' a feateloru: 

Se ghină se-ni me alumbă 
Dumineca dimneaţa 
Şi luni de cătră seară; 

Cu roauă se-ni-me adună 
Ş-pre avră se-ni-me poartă; 
Pre iapă nefitată, 

Pre feată nemărtată, 

Pre gione nensuratu, 

Ş'pre cale necălcată. 


Transpunere în dacoromână: 


Floarea 

Floare gălbiioară, 

Spune tuturor, 

Spune fetelor; 

Să vină să mă ia Dumineca dimineaţa 
Şi luni de cătră seară; 

Cu rouă să mă adune 
Şi pe răcoare să mă poarte; 

Pe iapă nefătată, 

Pe fată nemăritată, 

Pe june neînsurat, 

Şi pe cale necălcată. 

In aceste versuri populare, nu se întâlneşte niciun cuvânt străin; toate sunt de origine latină. Dintre formele 
latine străine de limba română, avem numai trei: dimându, acelaşi cu fr. demander (lat. DEMANDO); alumbu, care 
nu există în celelalte limbi romanice, însă trebue să vină din AD-LUMBO, un derivat din LUMBUS, din care 
dicţionarele lui Forcellini atestă forma LUMBO; în fine, avră din Lat. AURA. 

Conservatismul dialectului aromân. Păstrarea limbii române la populaţiunile româneşti din sudul 
Peninsulei Balcanice, în forma care a fost expusă mai sus, se datoreşte unui conservatism puţin obişnuit. 

Secretul acestei particularităţi trebuie căutat mai întâi în izolarea populaţiunii în munţi, în al doilea rând, 
însă, în prestigiul de care se bucură femeia în transmisiunea limbii la Aromâni. Chiar azi, când mijloacele de 
desnaţionalizare în ţările balcanice iau forme tot mai brutale, limba română se păstrează graţie femeii române. 
Reproduc în privinţa aceasta consideraţiunile unui autor care s'a ocupat în particular cu rolul femei aromâne în 
păstrarea limbii, în orăşelul Aminciu din Pind: «A quoi devons-nous attribuer l'homogenite et l'uniformite absolues 
du macedo-roumain parle â Amintşu et Nkiare (de meme que dans Ies autres villages macedo-roumains 
limitrophes) sinon âl'influence de la fe mm e sur tous Ies autres membres de la familie? Tant que la mere ne parlera 
pas au chose que du macedo-roumain, celui-ci ne sera jamais atteint par une autre langue. L'enfant qui apprend le 
grec âl'ecole ne parle que le macedo-roumain ăla maison (et en jouant avec Ies autres enfants, meme pendant Ies 
quelques minut de la recreation); l'institueur qui enseigne le grec â l'ecole et le pretre qui preche en grec â l'eglise ou 
ailleurs, parle que le macedo-roumain â la maison (avec leurs parents, leur femme, leurs enfants); bref tout homme 
devenu bilingue pour pouvoir vivre â l'etranger, n'emploie chez lui que langue matemelle » (XCIFe). 

Acelaşi autor relevă un fapt tot atât de interesant pentru ilustrarea prestigiului de care se bucură femeia în 
păstrarea limbii materne. Sunt unele localităţi româneşti din Epir, în care capii sunt chemaţi nu după numele 
familiei, ci după acela al mamei «Un dernier fait que j'ai releve a Metzovo et qui ne montre pas moins le prestige 
de la mere, c'est que, dans plusieurs quartier on appelle toujours Ies enfants non par le nom de familie, mais par le 

prenom de la mere » (XCII 26 ). Această particularitate există şi la Dacoromâni. 

Limba Meglenoromânilor, în desvoltarea ei istorică, la început a mers paralel cu limba Macedoromânilor. 
Mai târziu, ea a început să se deosebească de aceasta. Deosebirile se reduc la următoarele particularităţi: 

In vocalism, vocalele ă şi â sub accent se pronunţă o (deschis) şi a: eoni (câne), contic (cântec), corţ (cărţi); 
mane şi mănânc (mâne, mănânc). Această din urmă pronunţare se întâlneşte şi în graiul Aromânilor din Aminciu 
(Pind). Ei zic mancu în: vă ti mancu (te voi mânca); vă mi manţi (mă vei mânca), etc. 

In consonantism alterarea labialelor se arată parţial: g'armi (vierme) însă vin (vin), nari (miere) însă bini 
(bine), etc. 

In flexiune există unele influenţe slave mai noi, care lipsesc la Aromâni. 

In vocabular Meglenoromânii au cuvinte slave care nu există la Aromâni. In schimb, aceştia au cuvinte 
greceşti care lipsesc la Meglenoromâni. Peste tot, înrâurirea slavă la ei este mai puternică decât influenţa greacă la 
Macedoromâni. 

Cu toate acestea, folclorul lor sub forma lui mai veche arată puţine elemente împrumutate din limbile vecine. 
La fel ca la Macedoromâni, în literatura meglenoromână populară se întâlnesc adesea multe cuvinte de origine 
latină. 

Aci reproduc o strofa dintr'un cântec publicat în lucrarea mea « Meglenoromânii « (XXi 6 ). 

Meglenoromân 

Nu-ni mi strinzi di monă 
Să nu-ni-la fronzi ninelu; 

Să nu-ni-la fronzi ninelu 
Cu douspreţ di rap. 

Dacoromân 

Nu mă strânge de mână 
Să nu mi-1 frângi inelul; 

Să nu mi-1 frângi inelul 
Cu douăsprezece pietre nestimate. 

In aceste versuri singurul cuvânt care pare străin este rap. El este însă acelaşi cu forma dacoromână râpă (lat. 
RlPA). 

STAREA CULTURALĂ LA MACEDOROMÂNI 

Macedoromânii, cunoscuţi ca eminenţi păstori, foarte abili meseriaşi şi excelenţi negustori, n'au lipsit să dea 
contribuţia lor în domeniul culturii. Direct, prin mulţimea cărturarilor care au ieşit din mijlocul lor şi, indirect, prin 
felul cum au înţeles să încurajeze instituţiunile de cultură. 

Intr'adevăr, dacă talentul pentru marile întreprinderi şi l-au format, la început, din experienţa cu turmele şi 
transportul cu chervanele, darul de a putea aprecia roadele unei culturi mai înalte şi l-au câştigat din contactul lor 
cu marile centre comerciale din apus. La aceasta a contribuit, de sigur, şi instrucţia pe care mulţi din ei o primeau în 
şcolile greceşti. In felul acesta, în scurtă vreme, după introducerea lor în marele comerţ al Orientului, ei au reuşit să 
constituie unul dintre elementele culturale cele mai importante din Turcia europeană. 

Această capacitate a Macedoromânilor a fost relevată, în particular, de scriitorii străini. Astfel Kanitz, 
vorbind despre răspândirea lor în Turcia, spune: « Cuţovlahi se cheamă o populaţiune numeroasă a Turciei 
europene care, răspândită pe întreaga ei suprafaţă, constituie unul din elementele ei culturale cele mai importante » 
(LVI 332 ). Iar profesorul D. I. Popovici, care, după un interval de optzeci de ani, a încercat să verifice afirmările lui 
Kanitz, adaogă: « Les Aroumains presentent un probleme tres important et tres interessant, non seulement pour 
notre peuple, mais pour tous les peuples balkaniques. Kanitz a deja tres justement remarque qu'ils sont un des 
elements culturels les plus importants dans la presqu'île balkanique. Leurs familles ont donne les hommes les plus 
doues non seulement chez nous mais aussi chez les Bulgares, les Roumains et les Albanais. Parmi les peuples 
balkaniques, ils ont ete balkaniques au plus haut degre. Ils ont donne des individus qui se sânt devoues â la fois 
pour tous les groupes chretiens de la presqu'île balkanique. De leurs rangs sânt sortis; Camblank (citeşte: Ţamblac), 
Zefaravic, Jorgac, Steria, Trandafil. Les memes familles (Darvar, German, Bocaric (citeşte: Boţarici) ont droit ala 
reconnaissance de diffeerents groupes ethniques de notre presqu'île. II n'y a pas un seul groupe de qui ils n'aient pas 
merite. Donnant genereusement a tous, ils se sânt dissous. Leur influence est tres grande mais cependant tres 
differente sur chaque groupe ethnique. Leur role aussi est different parmi les Slaves, les Roumains et les Albanais. 
Une etude minutieuse precisera que les Aiaumains furent moins nombreux chez nous que chez les autres peuples 
des Balkans. Ils ont beaucoup fait pour l'unite culturelle de lapresqu'île balkanique. Et les savants, dans les Balkans 
auront pour devoir d'etudier leur grand influence dans la vie politique, economique, scientifique, litteraire et 
artistique de chaque groupe ethnique »(XCIII 1-11 6ii). 

începuturile scrierii aromâneşti. După despărţirea de fraţii lor din nordul Dunării, Macedoromânii au 
rămas izolaţi in lumea greacă, după cum Dacoromânii în lumea slavă. Acest eveniment însemnat din istoria lor a 
fost hotărîtor pentru cultura şi biserica lor. Aceasta din urmă cu o nomenclatură primitivă latină şi unitară pentru 
Românii de pe amândouă malurile Dunării, după despărţire, a căpătat o înfăţişare deosebită: la nord slavon cu o 
nomenclatură paleoslavă, la, sud bizantină cu o nomenclatură grecească. De asemenea şcoala, aşa cum se va fi 
făcut în timpurile vechi în sudul Peninsulei Balcanice, la început la mănăstiri, de clerici sau, mai târziu, în case 
particulare, de laici, până când a ajuns sub forma unei instituţiuni de cultură publică, a fost grecească. De aci 
urmează că Macedoromânii încă din timpurile cele mai vechi s'au închinat în bisericile cu limba de serviciu 
grecească şi au învăţat carte în şcolile cu limba de predare tot grecească. 

Cu un cuvânt, ei au crescut şi s'au desvoltat în spiritualitatea greacă. 

Scrisul şi cetitul s'au răspândit foarte de timpuriu la Macedoromâni. Nu numai marii negustori, ci si 
meseriaşii mai mărunţi ţineau catastifuri despre mersul afacerilor, iar numărul celor cu carte era mai mare decât la 
Slavii sau Albanezii din Peninsulă. 

Deoarece însă şcoala, dacă putea să-i deprindă repede cu scrisul, nu tot aşa de repede îi putea învăţa şi limba 
greacă mai cu seamă în oraşele din Macedonia şi Albania centrală unde nu existau Greci - o parte din 
Macedoromânii din aceste ţinuturi îşi făceau însemnările cu litere greceşti în graiul aromânesc. 

In afară de aceasta, cu toate că serviciul religios din bisericile româneşti se oficia în limba greacă, existau 
totuşi centre în care evanghelia şi tălmăcirea ei se citea în româneşte. O atare mărturie avem în textele religioase 
macedoromâne păstrate îl manuscris încă de pe la sfârşitul sec. al XVIII-lea, traduse din greceşte (vezi p. 78). Pe 
vremea aceea Macedoromânii care trăiau şi se instruiau în şcolile greceşti, oricât de entuziasmaţi se arătau pentru 
cultura greacă, ţineau totuşi la limba lor, pentrucă întotdeauna au avut conştiinţa trează că se deosebesc de Greci. 

Desvoltarea centrelor româneşti din Epir şi Albania. Dar pentru înfiriparea unei culturi mai înalte decât 
aceea care se putea câştiga din puţinele traduceri ocazionale, se cerea crearea în centrele lor a unei stări economice 
înfloritoare. Aceasta nu putea veni decât pe calea industriei şi a comerţului. De fapt, desvoltarea acelor câtorva 

aşezări româneşti din Pind si Albania, cu un început atât de modest, se datoreşte, după cum vom vedea, 
intreprinderilor comerciale şi industriale care, în cursul sec. al XVII-lea şi al XVIII-lea, luase un mare avânt în 
sudul Peninsulei Balcanice. 

Acest comerţ în Balcani a trecut, în ce priveşte schimbarea de îndeletnicire a elementului românesc, prin 
două faze: una, atunci când, după venirea Turcilor în Peninsulă, după nesfârşite războaie şi turburări interne, 
lucrurile începuseră oarecum să se aşeze; alta, pe la începutul sec. al XVII-lea, când legăturile comerciale dintre 
principalele porturi italiene şi Orientul apropiat începuseră să slăbească. In prima fază, Macedoromânii treceau 
puţin câte puţin din simpli păstori la starea de negustori. In a doua, ei începeau să progreseze în această nouă 
ipostază, în urma unei desvoltări mai mari pe care o luaseră porturile de pe coasta orientală a Mării Adriatice, ca 
Durazzo şi Avlona. Prin mijlocirea acestor porturi ei puteau exporta anumite mărfuri locale şi, în particular, tot 
felul de ţesături de lână fabricate la ei acasă. Astfel, au început să răsară în Epir centrele: Ianina, Aminciu, Calarl'i, 
Siracu, iar în Albania: Moscopole, Gramostea, Niculiţa şi altele. Centrele din Epir întreţineau mai mult relaţii cu 
Franţa, prin portul Arta. 

In urma acestor schimburi, legăturile dintre orăşelele româneşti şi porturile maritime din apus progresaseră 
cu timpul atât de mult, încât, după afirmările scriitorilor străini Pouqueville şi William Martin-Leake 
(LXXXVIII 175 ), în intervalul de jumătate de veac - dela 1760 până la 1800 - negustorii români din Calarl'i, Aminciu, 
Aspropotam, Zagori, toate în Epir, reuşiseră să-şi creeze debuşeuri aproape în cele mai importante porturi din 
Marea Mediterană. In acelaşi timp un deosebit avânt luaseră şi centrele româneşti din Albania, care întreţineau 
relaţii comerciale mai mult cu porturile din Italia, dar mai ales cu Veneţia. Pe vremea aceea numărul Românilor din 
Albania era îndoit şi întreit mai mare decât azi. Mărfurile pe care Românii din aceste părţi le importau prin Avlona 
şi Durazzo erau multe şi variate. Astfel ei aduceau pânzeturi şi postavuri scumpe, mătăsuri brodate cu fir în aur, 
oglinzi, garafe şi pahare frumoase, talere şi tot felul de olărie în faianţă italiană, giuvaiere preţioase, obiecte de 
metal, în fine aramă, cositor, sârmă, hârtie, zahăr, cărţi, etc. (LXXXIV 27 ). 

Oraşul în care se descărcau cele mai multe din aceste mărfuri era Moscopole. 

Aşezat pe o câmpie care se lasă uşor în pantă la poalele muntelui Opări, supranumit de Macedoromâni 
muntele « Costi al Manduca », el se întindea în dreapta şi în stânga râului « Răulu al Ddzegă ». Am vizitat acest 
oraş în ruine, cu doisprezece ani în urmă. Răsărit înainte de venirea Turcilor în Europa, numai din câteva cătune 
alcătuite din colibe, cu timpul el a ajuns atât de mare, cum nici astăzi, după două veacuri dela faima lui de altă dată, 
nu există altul în toată Albania. Acest oraş avea, după cum ne arată un document latinesc ce se află în Arhivele 
Statului din Budapesta, 12.000 de case toate solid zidite şi locuite numai de Români: 

«Moscopolis sita est in Macedonia, confmiis Albaniae, urbs amplissima non modo in tota Graecia, sed etiam 
fere per totum Turcarum imperium; numero domorum ex solida materia constructarum, qui ad duodecim millia 
facile excurrit et singularibus privilegiis, libertatibus ac i mm unitatihus a imperatoribus Turcarum absque exemplo 
omata, inclyta; cives eius omnes unius sunt nationis et religionis christianae graeci ritus eiusdem linguae, quae ab 
ipsis appellatur Romana, ut pote confiata ex maxima parte latinis vocabulis, ipsique inter se Romani dicuntur et 
nominantur ». 

Urmele acestor case se văd astăzi în ruinele cartierelor şi numărul fântânilor. Fiecare cartier avea fântâna lui. 
Ele se păstrează toate cu aceeaşi apă bună şi abundentă, care a potolit setea atâtor moscopoleni de altă dată, 
înviorătorii cartierelor moarte în acelaşi document latinesc se spune, după cum se arată în citatul de sus, că, dela 
venirea Turcilor, Moscopole s'a bucurat de libertăţi şi privilegii excepţionale, acordate de Sultani. Pe temeiul 
acestor privilegii şi al comerţului, pe care Moscopolenii îl făceau în interiorul Peninsulei şi în străinătate 
Moscopole luase o mare desvoltare în domeniul industriei. Din documentele ajunse până la noi, rezultă că un mare 
numă de corporaţii îşi desfăşurau activitatea în mai multe ramuri al industriei. In fruntea acestora stetea coiporaţia 
arămarilor. Fabricatele de aramă din Moscopole ajungeau în toate pieţele din interiorul Peninsulei. Apoi venea 
aceea a argintarilor. Cele mai fine lucrări în filigran ieşeau din atelierele meşterilor moscopoleni. In fine, coiporaţia 
fabricanţilor de arme, atât de mult căutate mai ales în interiorul Albaniei, şi altele de mai mică însemnătate, care 
satisfăceau mai mult nevoile locale. 

La această înflorire industrială se mai adăoga şi poziţia oraşului care era dintre cele mai favorabile pentru 
desvoltarea legăturilor comerciale. Aşezat între Marea Adriatică şi faimoasa şosea romană «Via Egnatia », uşor 
putea, cu ajutorul caravanelor, să primească şi să reverse mărfurile în interiorul Peninsulei Balcanice. Spre 
Moscopole duceau pe vremea aceea toate drumurile din Albania, Macedonia şi nordul Epirului şi pe ele veneau din 
toate direcţiile, mărfuri de import şi export care se depozitau în Moscopole. Din acest trafic extraordinar de mare, 

pe care Moscopolenii îl făceau în legătură cu negustorii din oraşele învecinate, a ieşit acea bunăstare a Românilor 
orăşeni din Epir şi întreaga Albanie, dar mai ales din Moscopole, «la metropole commerciale de l'Epire » cum o 
numeşte Pouqueville, bunăstare rămasă până azi legendară, în memoria tuturor Românilor din Macedonia. 

Starea culturală în Moscopole. Macedoromânii ajunşi prin comerţ la înalte situaţii materiale şi însufleţiţi 
de un mare avânt pentru tot ceea ce putea înălţa mintea şi înnobila sufletul, au ştiut încă din timpurile vechi să 
aprecieze roadele unei culturi înaintate. Contactul lor prin comerţ cu străinătatea i-a făcut să nu rămână indiferenţi 
faţă de preocupările culturale care trebuie să dea vieţii o nouă orientare. De altfel, ei, şi prin educaţia lor făcută la 
şcoala greacă, unde se învăţa bine elineşte, erau în Orient cei mai indicaţi pentru asimilarea unei culturi superioare. 

In astfel de împrejurări, în cursul sec. al XVIII-lea, chiar după începuturile fericite ale călugărilor greci 
Makarios şi Gerasimos cu şcoala din Patmos, s'a reuşit să se înfiinţeze şi în Balcani instituţii de cultură 
superioară, un fel de colegii: - cum erau cele din Ianina, Aminciu, Moscopole, Larisa, Castoria - printre 
dascălii de frunte ale acestor instituţiuni se găseau şi foarte mulţi învăţaţi macedoromâni. Ceva mai mult, în 
centrele pur româneşti, cum erau Aminciu şi Moscopole, ei erau singurii conducători. Iar acolo unde aceşti 
Români se găseau în minoritate, tot ei erau aceia care deschideau punga mai larg pentru întemeierea şi 
întreţinerea lor. 

In astfel de împrejurări, nu trebuie să ni se pară lucruri exagerate, când scriitorii străini laudă gradul de 
cultură a Macedoromânilor, afirmând chiar că în casele lor se găseau biblioteci cu tot felul de cărţi greceşti şi 
străine: « Les Valaques qui ont voyage, et c'estle grand nombre, parlent piu sieurs langues, et ont des 
bibliotheques assez bien assortie: en livres franşais et italiens. Ils possedent les bonnes edition: des classiques 
grecs, et un etranger trouve chez eux des secoun litteraires qu'il est difficile de porter avec soi dans les 
voyages »(LXXXVIIIi 7 6 ). Sub acest raport se poate spune fără exagerare că pentru vremurile de care ne 
ocupăm, alături de Greci, Macedoromânii, ca element de cultură şi gospodărie creatoare treceau printre cei 
mai înzestraţi din întreaga Peninsulă Balcanică. O bună parte dintre ei se găseau grupaţi în metropola 
românismului care era Moscopole. 

Unind datele istorice, multe puţine câte le avem, cu urmele care se pot vedea şi astăzi printre cartierele 
în ruine, trei fapte mai importante răsar din întreaga activitate spirituală a Românilor din acest oraş: întâi, 
mulţimea bisericilor cu picturi şi catapetesme sculptate, care rar se întâlneau în celelalte oraşe; al doilea, existenţa 
şcolilor în frunte cu o înaltă instituţie de cultură «Noua Academie », şi, al treilea, activitatea unei tipogratii care 
funcţiona singură în întreaga Peninsulă Balcanică. Numai simpla lor enumerare ajunge spre a ne putea face o idee 
de atmosfera înălţătoare care fusese creată cu ajutorul cărturarilor şi evergheţilor moscopoleni, în această falnică 
cetate, centrul lor de viaţă naţională. Intr'adevăr, pe vremea aceea se găseau în oraş, 40 de biserici; câteva din ele, 
care au ajuns până la noi, au înfăţişări monumentale. Cele mai vechi sunt din sec. al XVII-lea. Biserica cu patronul 
Sfânta Paraschiva a fost zidită în anul 1650. In călătoria mea în Albania, am apucat să văd numai douăzeci, dintre 
care două, Sf. Profet Ilie şi Sf. Ioan Prodrom, sunt mănăstiri situate, în afară de oraş, pe poziţiuni încântătoare 
(XIX 33 , CXIl 99 ). 

Dacă existenţa bisericilor se poate uşor dovedi din ceea ce a ajuns până la noi, datele asupra şcolilor din 
Moscopole nu le cunoaştem decât din tradiţie. Toate afirmările în această privinţă făcute de aceia care s'au ocupat 
cu trecutul Moscopolei sunt fără valoare documentară, întrucât se întemeiază pe simple presupuneri. In orice caz, 
dacă pentru vremurile de atunci aceste şcoli nu puteau fi prea numeroase, ele trebuiau totuşi să existe, din 
momentul ce în fruntea lor se afla « Noua Academie ». In privinţa aceasta atâta se ştie că, la începutul sec. al 
XVIII-lea, exista, ca în cele mai multe centre culturale din Epir, un « colegiu », condus de învăţatul Hrisant din 
Ziţa, colegiu care în 1774 a fost transformat în « Noua Academie ». Din această Academie au ieşit cei mai iluştri 
învăţaţi macedoromâni, ca: Ioan Chalkeus care, mai târziu, a ajuns profesor în Veneţia, Ioasaf, Patriarhul din 
Ohrida, căruia compatrioţii negustori din Moscopole i-au dăruit, la suirea sa pe scaunul patriarhal, o coroană de aur 
cu pietre nestimate, fabricată în Veneţia; Dionisie Manduca, Mitropolit al Castoriei, învăţatul Dimitrie Pamperi, 
despre care vom vorbi în alt capitol, Daniil Moscopoleanul, autorul lexiconului în patru limbi, Theodor Cavallioti, 
mare învăţat şi profesor la Academia, pe care a condus-o până în ultimii ei ani de existenţă, în fine, Constantin 
Bagi-Ceagani, elevul lui Cavallioti şi alţii. Activitatea acestei instituţiuni a ţinut până aproape de 1769 când a avut 
loc prima distrugere a oraşului. Academia avea un local propriu ridicat din îndemnul patriarhului Ioasaf al Ohridei: 
prin subscriere publică, la care au luat parte, cum ni se afirmă într'o cronică a mănăstirii Prodrom, toate cooperaţiile 
din Moscopole. Inaugurarea acestei Academii, podoaba oraşului, a avut loc în 1750. 

Cât de setoşi de ştiinţă erau pe atunci Moscopolenii, se poate vedea din păţania tânărului student Constantin 
Hagi-Ceagani, care, după ce vizitase pentru studii Franţa, Anglia şi Italia, întorcându-se la Moscopole şi nefiind 

lăsat de părinţi să-şi continuie mai departe studiile, a plecat făcând drumul pe jos din Moscopole, oraşul său natal, 
până la Băile în Germania, unde timp de trei ani a urmat cursurile universitare, povestind bătrânului profesor şi 
mare istoric Johann Thuomann minuni despre mulţimea, viaţa, comerţul şi ştiinţa din Moscopole. 

Activitatea tipografiei a început în 1740 şi a ţinut numai câţiva ani. In acest scurt interval s'au tipărit o serie 
de cărţi mai mult cu conţinut religios. Localul ei se afla într'o clădire de lângă biseica Sf. loan Teologul. «Existenţa 
acestei tipografii din veacul al XVIII-lea în cuprinsul imperiului turcesc - spune profesorul Weigand - nu trebuie să 
surprindă pe nimeni, dacă ştie cât de mare şi bogat era pe vremea aceea oraşul Moscopole şi cât de mult înfloreau 
în el nu numai comerţul şi industriile, dar mai ales ştiinţele »(CXi 99 ). In această tipografie, după afirmările lui 
Gheorghe Constantin Roja, născut în 1786 la Bitolia, s'ar fi tipărit şi cărţi aromâneşti (XCIV 40 ). Până acum nu s'a 
putut descoperi niciuna. Nu este de mirare, însă, ca, mai târziu, să se dea şi peste o carte românească, în felul celor 
tipărite de învăţaţii români din Moscopole, în Veneţia şi Viena. 

Primele cărţi macedoromâne scrise de învăţaţii moscopoleni. In puţinele şcoli care existau în vremea 
aceea în Albania, Epir şi întreaga Peninsulă Balcanică, obiectele de învăţământ se predau în limba greacă. Această 
limbă pe atunci ajunsese să se înveţe şi în şcolile mai înalte din Ţară. In astfel de împrejurări, se înţelege dela sine 
că şi în Moscopole, cu toate că şcolile erau fondate şi întreţinute de Români, cartea se făcea în limba greacă. 
Această limbă, însă, din întâmplare, nu reprezenta graiul comun vorbit de toate zilele, ci, mai mult, una artificială, 
aşa cum o au Grecii până azi în şcolile lor. Această artificialitate consta în aceea că, atât în alegerea cuvintelor cât 
mai ales în construcţia frazei, ea tindea să imite limba elenă. Pentru şcolile din Moscopole, forma acestei limbi ne 
este cunoscută atât din tipăriturile ajunse până la noi, cât şi din cursurile păstrate în manuscris. De altfel, pe atunci 
nici nu putea fi vorba în Orient de o altă limbă. După cum în Occident se făcea ştiinţă în limba latină, iar noi, aici, 
nici nu scăpasem bine de limba slavă în biserică şi încercam să ne instruim în greceşte, tot aşa în ţinuturile locuite 
de Macedoromâni se învăţa în şcoală numai greceşte. Prin urmare Macedoromânii, care se foloseau de această 
limbă în instituţiunile lor de cultură, nu o făceau fiindcă ţineau neapărat să înveţe greceşte, ci pentrucă învăţătura 
din vremea aceea nu se putea concepe altfel decât numai în această limbă. 

Cu toate acestea şi la ei, încă de atunci, se începu să se simtă nevoia întrebuinţării în scris a limbii materne. 
Fireşte, aceasta n'a putut fi introdusă imediat în şcoli, din cauza dispreţului ce se arăta pe vremea aceea pentru 
limbile nescrise. Totuşi faptul că Românii nu ajungeau aşa de uşor să înveţe greceşte, acei dintre ei care n'aveau 
putinţa să facă scoală, încercau să se instruească în limba maternă, pe care o învăţau mai uşor, fiindcă o înţelegeau. 
O altă împrejurare care îi făcea pe Macedoromâni să se folosească în scris de graiul lor, era biserica, serviciul divin 
făcându-se în limba greacă, Aromânilor fără carte, care nu pricepeau această limbă, li se traduceau o parte din 
cărţile bisericeşti în limba românească. 

Din pricina acestor nevoi, se pare că silinţele cărturarilor macedoromâni din a doua jumătate a sec. al XVIII- 
lea erau îndreptate în două direcţii: Unii ţineau cu orice preţ să-i înveţe pe Aromâni carte numai în greceşte; alţii, 
mai practici, credeau în învăţătura românească. Din prima direcţie, şcoala din Moscopole ne-a dat pe scriitorii 
macedoromâni: Theodor Cavallioti, a cărui viaţă şi activitate a fost studiată atât de bine de Victor Papacostea; de 
asemenea pe Daruil Moscopoleanul. Din a doua direcţie, pe Constantin Ucuta cu toţi traducătorii de cărţi bisericeşti 
în dialectul aromânesc. 

Lucrarea lui Theodor Cavallioti, în care apare pentru întâia dată, în scris, limba Macedoromânilor, este un 
fel de carte de citire intitulată « Protopiria » având la sfârşit un vocabular în trei limbi: greco-româno-albanez de 
1170 de cuvinte, înşirate în trei coloane. 

După cum se arată în titlul lucrării, ea a fost scrisă cu scop practic din îndemnul şi cu cheltuiala lui 
Gheorghe Tricupa Cosmischi, un mare negustor aromân care petrecea multă vreme în Polonia, făcând comerţ cu 
vinuri ungureşti. După cum ne spune Thunmann, el era şi un mare mecenat (Ein Freund der Gelehrsamkeit. ..). 
Cartea a fost tipărită în anul 1770 în Veneţia. 

Felul cum acest vocabular în trei limbi a putut ajunge la cunoştinţa noastră, se datoreşte unei simple 
întâmplări. Anume, studentul macedoromân din Moscopole, Constantin Hagi-Ceagani, despre care s'a vorbit mai 
sus (p. 75), ajungând la Universitatea din Halle, a dăruit profesorului Johann Thunmann un exemplar din « 
Protopiria » lui Theodor Cavallioti, pe care îl ducea cu sine. Thunmann, la rândul său, dându-şi seama de 
însemnătatea vocabularului cuprins în « Protopirie », l-a reprodus în opera sa istorică: « Cercetări asupra istoriei 
popoarelor europene răsăritene », publicată în 1774 şi, în modul acesta, prima încercare de scriere macedoromână, 
făcută de un învăţat macedoromân dela « Noua Academie » din Moscopole, a ajuns la cunoştinţa filologilor şi a 
noastră a tuturora. Astăzi un alt exemplar, complet, din această lucrare nu se cunoaşte. Al doilea exemplar 
descoperit de învăţatul albanolog Gustav Meyer, pe care l-a publicat în ale sale « Albanesische Studien » este 

necomplet; îi lipsesc mai multe pagini dela sfârşit. Dacă Constantin Hagi-Ceagani n'ar fi făcut drumul pe jos, din 
Moscopole până în Saxonia la Halle, noi astăzi n'am fi cunoscut în întregime existenţa acestui vocabulary. 

De altfel, această lungă peregrinare a tânărului student moscopolean ne-a dat nouă Românilor şi alt folos: El 
a fost acela care, în intervalul de trei ani cât a stat în apropierea profesorului german, i-a dat acestuia cele mai 
preţioase şi amănunţite informaţiuni despre starea Românilor din sudul Peninsulei Balcanice, vorbindu-i despre 
răspândirea şi numărul lor ca şi despre activitatea lor economică şi ştiinţifică. Tot el i-a vorbit lui Thunmann despre 
învăţaţii macedoromâni din vremea aceea şi, în particular, despre ştiinţa lui Cavallioti. In felul acesta, astăzi, cele 
mai sigure informaţiuni despre acest învăţat macedoromân le avem propriu zis dela Thunmann, care afirmă că « El 
este un om învăţat, cel mai învăţat dintre ai săi, care cu mult folos a studiat limbi, filosofie şi matematici » (Er ist 
ein gelehrter Mann, der gelehrteste unter seinem V olke ...). 

De un nepreţuit folos sunt şi informaţiunile ce ne dă profesorul german despre studentul său macedoromân, 
pe care l-a avut în de aproape şi l-a cunoscut foarte bine: « Do mn ul Constantin Hagi-Tzechani din Moscopole - 
spune Thunmann mi-a dăruit această rară carte; un bărbat cu multe cunoştinţe mai ales în filosofie şi matematici, 
înzestrat cu un fel de a gândi lucid şi demn de o soartă mai fericită. După ce în două rânduri, în mai mult decât trei 
ani, a studiat la această universitate, el a vizitat Leiden şi Cambrige şi a călătorit în Franţa şi Italia, iar acum merge 
în patrie spre a fi de folos compatrioţilor săi » (CV179). 

Celalt învăţat, Daniil Moscopoleanul, cu numele complet: « Daniil Mihali Adami Hagi Moscopoleanul », a 
scris o carte de conversaţiuni în patru limbi, intitulată « Lexicon Tetraglosson », cuprinsă într'o lucrare mai mare « 
învăţătura introducltoare », cu conţinut religios, ştiinţific şi epistolar. Frazele reproduse sunt scrise în limbile 
greacă, română, bulgară şi albaneză. Ea a ajuns până la noi în două ediţii: una mai veche, fără dată, alta mai nouă 
din 1802. Prima ediţie a fost reprodusă de cercetătorul englez William Martin-Leake în ale sale « Researces in 
Greece », publicate la Londra în 1814. 

însemnătatea lucrării lui Daniil pentru cunoaşterea graiului macedoromân este mai mare decât aceea a lui 
Cavallioti, prin aceea că, în loc de simple cuvinte înşirate şi traduse în celelalte limbi balcanice, ni se dau fraze 
întregi. Nicăieri în literatura dialectală macedoromână nu întâlnim o frază atât de liberă ca în cartea lui Daniil. In 
calitate de Macedoromân, care cunoştea bine dialectul, el scria neinfluenţat de celelalte limbi. Această lucrare a 
ieşit şi în ediţie bulgărească, editată la Salonic în 1841 de arhimandritul bulgar Hagi Teodosie. 

Dar lucrarea, din prefaţa căreia rezultă în mod cert că pe vremea aceea în Moscopole se pregătea 
introducerea dialectului macedoromân ca limbă de predare în şcoală, este cărticica lui Constantin Ucuta. Originar 
din Moscopole, el a tipărit în 1797 la Viena, în calitate de protopop şi hartofilax în Posen (Prusia meridională), « 
Noua Pedagogie », un fel de carte de lectură, cu scopul, aşa cum ni-1 indică autorul chiar în prefaţă, « de a învăţa pe 
copiii tineri carte românească în deobşte întrebuinţare la Macedoromâni ». Din întreaga lucrare, conţinutul prefeţei 
este de o însemnătate covârşitoare pentru ilustrarea sentimentelor de care erau însufleţiţi învăţaţii macedoromâni 
din Moscopole în răspândirea limbii româneşti prin şcoală, lată această prefaţă transpusă în limba literară: 

« Acceptă lumina aceasta puţină, spre folosul copiilor noştri, căci cred că de mult îţi era dor să vezi acest 
început pentru neamul nostru, ca uşor să priceapă copiii noştri aceea ce cu pierdere de multă vreme şi cu greutate o 
pricep în altl limM Clei cu mult înainte a fost uitată limba noastră, şi nu numai limba ci şi dogmele credinţii. Căci 
zice David: se amestecară cu alte neamuri şi învăţară lucrurile lor. De aceea, cât am putu ne-am trudit pentru acest 
abecedar, cu tălmăcirea din greceşte: şi mai ales cu întocmirea slovelor şi a cuvintelor până să-l aştemem la tipar 
pentru copiii noştri. Căci orice început este greu. Destul este să ştie creştinul să se închine Domnului lui în limba 
aceea în care s'a născut. Căci scrie apostolul Pavel de Corinteni în epistola I-a; cap. XIV, v. XVI: dacă m'aş închina 
în limbă străină, sufletul mi se închină, însă mintea îmi este fără folos. De aceea copiii trebuie să cunoască cel puţin 
semnele credinţei: şi nu cei numai care nu ştiu nimica, dar şi acei ce ştiu puţin, trebuie să citească, căci zice Pavel; 
acel care citeşte în limbă străină, las'să roage pe Dumnezeu să-i dea înţelegere ca să spună pre limba lui. Precum şi 
noi îl rugăm pre Domni să ne dea lumină, ca să o spunem în a noastră limbă. Dar dacă în acest început ar fi să afli 
greşeală, să ne fie cu iertare căci nu o facem spre blasfemie ci spre gloria lui Dumnezeu. Şi să nu consideri de 
ruşine, de ce ne împrumutăm din alt limbă, căci toate limbile ce sunt în lume se împrumută una dela alta. Căci dela 
Eleni încoace se împrumutară toate neamurile şi cu litere şi cu cuvinte şi nimeni nu poate să nege aceasta căci li se 
văd şi literele şi li se pricep şi cuvintele. Fiecare după cum ne-am mişcat din loc şi din patrie, ne-am amestecat: cu 
alte rase şi am schimbat şi cuvintele, după împărăţia în care am trăit» (LXXVII64) 

Toate aceste manifestări, care apar la Macedoromâni într'o epocă în care unicul mijloc de a se exprima în 
scris în sudul Peninsulei era limba greacă, constituie dovada cea mai sigură despre începutul unei mişcări culturale 
în limba naţională. Ele nu se arătau izolat numai în Moscopole, ci în mai toate centrele din Peninsulă, în care 


78 



Macedoromânii trăiau în număr mai mare. Astfel, alături de aceste încercări de a întrebuinţa în scris limba română; 
mai avem o voluminoasă lucrare în manuscris, intitulată « Codex Dimonie », în care se găsesc adunate o serie de 
texte religioase, pe care Macedoromânii le citeau după isprăvirea liturghiei în biserică (LI). 

Numărul acestor texte se înmulţeşte mereu. Astfel, în vara anului 1939, Haralambie Polenacu, originar din 
Cruşova, asistent la Universitatea sârbească din Scopie, a descoperit o Cazanie scrisă în graiul macedoromân (LVII 
i 11 1). Acum în urmă, zelosul cercetător albanez Ilie Kafezezi din Coriţa (Albania) m'a anunţat că a dat de un alt 
manuscript aromânesc în Tirana, capitala Albaniei. Mai târziu se vor descoperi, poate, şi altele. 

Distrugerea oraşului Moscopole şi răspândirea Românilor din Albania. Din nenorocire, stările 
înfloritoare de care se bucuraseră atâta vreme centrele româneşti din Albania, cu Moscopole în frunte, n'au fost de 
lungă durată. Necontenitele războaie din cursul sec. al XVIII-lea, pe care Turcii le-au dus cu Ruşii, slăbiseră, se 
pare, până într'atâta puterea de rezistenţă internă a imperiului, încât populaţiunile albaneze de religie mahomedană, 
din apropierea aşezărilor româneşti, care se găseau într'o continuă fierbere, hărţuind în drumul mare din toate 
vremurile pe negustorii şi chervanagii macedoromâni, îşi găsiseră acum momentul, când puteau să atace pe 
Aromâni în plin, chiar în centrele lor. Acestea sunt, credem, singurele motive care au provocat distrugerea oraşului 
Moscopole, distrugere la care va fi contribuit, de sigur, şi bogăţia extraordinară a Moscopolenilor faţă de sărăcia 
lucie a Albanezilor, leneşi şi îngmuaţi, din ţinuturile apropiate. 

Cine a cunoscut pe Albanezi la ei acasă, trebuie să admită că, dacă acei dintre ei care au rămas credincioşi 
legii creştine, sunt oameni de omenie, oneşti şi muncitori, ceilalţi care au trecut la apostazie îmbrăţişând 
islamismul, în mare lor majoritate sunt, cum am spus, leneşi şi îngâmfaţi, şi, în trecut, au trăit şi s'au îmbogăţit 
numai din jaf, pe seama creştinilor. De altfel, acesta a fost şi motivul pentru care şi-au părăsit legea strămoşească, 
trecând la islamism. Turcii erau toleranţi şi nu se atingeau de legea creştinilor. Albanezii turciţi, care ajungeau până 
în oraşele din Macedonia spre a se îmbogăţi numai din hoţii, erau spaima creştinilor. 

De altfel, nu avem niciun document ajuns până la noi care să ne vorbească direct despre acest atât de 
nenorocit eveniment pentru cauza culturală a Românilor din sudul Dunării. Tot ceea ce se spune în această privinţă 
sunt simple presupuneri ce nu se întemeiază pe vreo informaţie istorică sigură, chiar atunci când acele presupuneri 
vin dela autori care s'au ocupat în mod special cu istoricul acestui falnic oraş, cum a fos acum în urmă, scriitorul 
grec Const. Skenderis (XCVIII). 

Indirect ni se vorbeşte într'o cronică aflată la mănăstirea Sf. Ioan Prodrom, pe care am vizitat-o în 1928 
(XI'X 32 ) despre anul în care a avut loc primul atac în contra oraşului: « In anul 1769 nimeni n'a dat niciun ban, 
fiindcă în anul acesta au venit şi au prădat mănăstirea şi oraşul şi multe case au ars. Mai departe: în Iunie 1769, ziua 
anuală a bâlciului, nu s'au adunat niciun ban, fiindcă faimoasa Moscopole a fost ruinată şi cu desăvârşire distrusă ». 
(XXXVIII159). Tot în această mănăstire, Weigand, în una din călătoriile sale în Albania, a putut ceti într'un codice 
următoarele rânduri: 

« O Moscopole, o Moscopole: Unde este frumuseţea ta? ». « Unde este înfăţişarea ta frumoasă, pe care o 
aveai în veacul al XVII-lea? ». « Cei mai blestemaţi dintre muritori mi-au adus pieirea ». « Fie ca Do mn ul să-ţi 
redea frumuseţea ta de mai înainte cu rugăciunea Sfântului Ioan Inaintemergătorul » (CX 102 ). 

Al doilea atac, în urma căruia oraşul a fost complet distrus, a avut loc în anul 1788. Se presupune că el ar fi 
fost îndreptat în contra oraşului de Albanezi şi Turci, conduşi de Ali-Paşa tiranul din Ianina. 

înfăţişarea lui de azi este jalnică. In călătoria mea în Albania, n'am găsit în vechiul oraş decât ruine şi un 
grup de o sută de căscioare nou clădite, locuite de Români veniţi din localităţile învecinate. împreună cu 
Moscopole au fost pustiite şi celelalte centre macedoromâne din Albania meridională, ca: Niculiţa, Linotopea, 
Nicea, Şipsca, Bitcuchi, Fuşea, Lunga, Birina, Vărteanic şi altele. 

După această mare catastrofă naţională pentru elementul românesc din sudul Peninsulei Balcanice, începe un 
adevărat exod al Românilor din Albania, exod sfârşit cu răspândirea lor în principalele oraşe din Macedonia şi din 
străinătate. Din Moscopole şi împrejurimi au fugit, nu numai Românii care au avut de suferit de pe urma pustiirilor 
pricinuite de bandele albaneze, dar şi acei care nu mai aveau nicio încredere în siguranţa vieţii. De aceea, odată cu 
nimicirea centrelor ruinate, au fost părăsite comune care poate n'au fost deloc atacate. Numele lor, cum ar fi Birina, 
Fuşea, Linotopea şi altele se cunosc astăzi numai din gura Românilor refugiaţi şi aşezaţ în Ohrida, Resna, Bitolia, 
Cruşova, Părleap, Veles, Scopie Cumanova. Din aceleaşi motive s'au refugiat multe famili din satele româneşti din 
Epir şi Macedonia, ca: Blaţa, Clisura Sacişta, Serfige (Servia) şi altele. 

Suferinţele pe care Aromânii le-au îndurat în acest nenorocit exod s'au păstrat multă vreme în amintirea 

familiilor din Moscopole şi din celelalte centre româneşti părăsite. 

In fugă, ele duceau cu sine ce puteau scăpa mai uşor dar mai ales avutul lor în bani, ascunşi în oale acoperite 
cu unt sau miere, spre a nu fi descoperite de autorităţile dela graniţă sau în drum prin hanurile pe unde poposeau. 

Macedoromânii din Serbia şi Bulgaria. Românii din Albania nu erau străini de oraşele din Serbia. Mulţi 
din ei le cunoşteau înainte de distrugerea Moscopolei. Alţii aveau neamuri care trăiau în acele oraşe. In felul acesta, 
toţi câţi ajungeau acolo după marea catastrofă din patrie, nu se găseau izolaţi, ci măreau numărul Românilor din 
coloniile existente. Pe vremea aceea ce mai mulţi dintre Macedoromâni erau aşezaţi în Belgrad. Insă ei se găseau 
răspândiţi aproape în toate oraşele şi târgurile din Serbia. întrucât este vorba de Aromânii negustori care ajungeau 
în această ţară, se pare că numărul celor aşezaţi în oraşe se ridica la câteva zeci de mii. 

Rolul pe care toţi aceşti negustori macedoromâni l-au juca în viaţa economico-culturală din Serbia a fost 
mare. Ei au creat burghezia care stă la baza culturii modeme. După ce au introdus comerţul mare în Serbia, ei au 
deschis primele debuşeuri în principalele centre comerciale din Occident. Ajungând prin comerţ la frumoase situaţii 
materiale, Macedoromânii au ajutat la crearea celor mai de seamă instituţii de cultură naţională, încurajând prin 
mari donaţiuni personale orice operă de binefacere publică. 

Toate aceste contribuţiuni ale negustorilor aromâni în viaţa publică a Sârbilor au fost studiate şi elogios 
relevate într'o lucrare, pe care profesorul sârb D. I. Popovici a publicat-o în anii din urmă. Iată o parte din 
concluziile cu care el îşi încheie această lucrarea: « Aromânii, după cum am văzut, au fost oameni de o capacitate 
rară, aproape genială, nu numai în negoţ dar şi în alte direcţiuni. După aptitudinile lor, ei pot fi puşi alături de acele 
vechi şi talentate popoare istorice, cum sunt Evreii, Grecii şi Armenii. Când se va face analiza sângelui oamenilor 
noştri mari, atunci se va vedea că un număr însemnat din bărbaţii noştri iluştri, mai cu seamă cei născuţi în preajma 
târgurilor, în linie bărbătească sau femeiască, sau, cum se spune altmintrelea, după sângele lor gros sau subţire, se 
coboară din aceşti oameni vrednici. Temelia culturii noastre modeme, secolul al optsprezecelea din viaţa noastră 
comercială, în mare parte lor li se datoreşte. In ceea ce priveşte calităţile lor şi influenţa acestor calităţi asupra 
societăţii noastre negustoreşti, socotesc următoarele: Ei au fost în mare parte învăţătorii negustorilor noştri şi 
această influenţă a trebuit să fie foarte însemnată. In ce măsură nu putem şti, fiindcă această chestiune n'a fost 
studiată. Datorită lor au găsit desfacere în Occident o parte din produsele noastre (vite, cereale, vinul din Carlovaţ) 
si schimbul de mărfuri. In anii şaptezeci ai secolului trecut, din cauza dispariţiei acestor familii din oraşele sârbeşti, 
piaţa noastră de acolo s'a prăbuşit. In locul acestor familii complet sârbizate, au venit Evreii. Această prăbuşire a 
pieţii a fost lovitură foarte mare, pentrucă cei mai mari filantropi ai poporului nostru din acele ţinuturi erau 
din acest neam de oameni. Nouă ni se pare că ar fi greu de găsit o instituţie mai de seamă cu scop cultural sau 
filantropic, la care oamenii aceştia şi descendenţii lor să nu fi contribuit ca filantropi sau ca mari donatori. 
Ceva mai mult, cred că, începând din vremea disparţiei Macedoromânilor, numărul evergheţilor noştri 
naţionali, în societatea sârbească din Ungaria a scăzut. Pe de altă parte dacă s'ar pune în cumpănă serviciile 
datorite unor oameni de origine românească pentru binele şi progresul poporului nostru cu aportul Evreilor 
din partea croată, care sunt şi astăzi un factor însemnat în viaţa socială, se poate vedea cât de recunoscător 
trebuie să fie poporul sârbesc din Serbia veche de pretutindeni Românilor din Macedonia ». 

« Se pare că din spiritul lor de economie n'a rămas nimic societatea noastră negustorească, unde se 
întâlneşte mai multă sârguinţă decât tendinţa de a-şi cruţa banul. Tot aşa n'a rămas urmă de conservatism şi 
religiozitate, aşa de caracteristic pentru societatea macedoromână. Chiar din celelalte calităţi cum sunt: 
curăţenia, cumpătarea, sobrietatea nu prea se văd urme adânci. Dacă poporul nostru ar fi avut două din 
calităţile acestor oameni, sârguinţă şi spiritul lor de economie, fie chiar în măsură mai puţin exagerată decât la 
ei, ar fost unul din cele mai capabile pentru stările culturale de azi ». 

Recunoscând toate aceste însuşiri şi merite ale negustorilor aromâni din Serbia, astăzi este foarte greu 
să descoperim vinele căror familii din straturile superioare ale societăţii sârbee curge, după expresia autorului, 
« sânge subţire » aromânesc. Puţinele urme ce ne-au rămas din viaţa acestor Români înstrăinaţi sunt 
denominaţia şi locul lor de naştere. Toate acestea s'au pierdut pentru Aromânii din Serbia. Din denominaţie n'a 
rămas decât numai porecla «Ţinţar ». după care se poate recunoaşte originea aromânească a purtătorului ei. Astăzi 
doar din tradiţie se mai recunoaşte originea macedoromână a câtorva familii ca Lazar sau Lăzi Paciu, fost ministru 
de Finanţe, Ţinţar Marcovici, fost ministru de Externe în guvernul răsturnat înainte de intrarea Iugoslaviei în 
războiul actual, istoricul Vladan Gheorghevici, generalul Jifko Jifkovici, oamenii politici Costa Stoianovici, Vasa 
Popovici şi alţii. 

Dar Aromânii au dat Sârbilor şi câţiva eroi. 

Scriitorul F. Kanitz relevă faptele de vitejie ale lui Ţinţar Iancu: « Istoria pentru independenţa sârbească 

vorbeşte despre faptele glorioase ale lui Ţinţar lancu, care a condus pe Sârbi în Kraina, în contra Turcilor adesea la 
victorie. Amintirea lui în Serbia estepreamărită, iar osemintele sale se odihnesc în faimoasa mănăstire Ravaniţa. 
Aromânii au dat probă de patriotism şi spirit de sacrificiu în urmă şi în revoluţia sârbească din Belgrad, din luna 
Iunie 1862 » (So erzăhlt die Geschichte des serbischen Befreiungskrieges viei Riihmliches von dem Vojvoden Zin- 
zar Janko, der die Serben in der Kraina oft zum Siege gegen die Tiirken fiihrte ...) (LVfw,). 

In Bulgaria, Aromânii, aşezaţi în târguri sau oraşe, au fost mai puţini decât aceia din Serbia. In această ţară 
ei nu s'au putut impune din cauza afacerilor reduse şi a felului de viaţă care era deosebit de acela din Serbia. 
Bulgarii, dacă n'au deşteptăciunea Aromânilor, în schimb, sunt tot atât de muncitori, cumpătaţi şi sobri ca aceştia. 

In astfel de condiţiuni, ei nu prea aveau prilejul să facă afaceri rentabile şi, mai ales, să se avânte în întreprinderi 
mari. Numai o parte dintre cei aşezaţi în Sofia au ajuns la situaţiuni bune. In celelalte oraşe din Bulgaria, ei nu s'au 
putut ridica peste nivelul negustorilor mijlocii. 

Soarta acestor negustori aromâni a fost aceeaşi ca a Românilor din Serbia. Dintre personalităţile bulgare de 
origine aromână se citează de obicei foştii miniştri Tachef şi Chimofi Gheorghief. Numărul lor este mai mare. 
Totuşi nouă ne lipsesc datele necesare, pe temeiul cărora am putea stabili, sigur, originea lor aromânească. 

Macedoromânii din Principatele Române. Nu avem informaţiuni precise despre numărul Românilor 
macedoneni din Principatele Române. Se pare că ei nu se aflau în aglomerări prea mari în oraşele şi târgurile pe 
unde trăiau, cum am văzut că se găseau în Iugoslavia. Cu toate acestea ei veneau la lucru, sau ca negustori în Ţara- 
Românească şi în Moldova. Despre prezenţa lor în Moldova ne asigură Miron Costin, când afirmă că a avut prilejul 
să stea de vorbă cu unii din ei: « Şi încă cu dintr'înşii am vorbit». Aceşti Macedoromâni, pe care i-a cunoscut 
cronicarul moldovean, nu puteau fi decât negustori. De asemenea literatura populară aromână, oridecâteori 
vorbeşte despre înstrăinarea Aromânilor, pomeneşte de « Vlahia », înţelegând prin aceasta Ţara-Românească (VII). 

In Principatele Române păstrarea Macedoromânilor era mult mai grea decât în celelalte ţări balcanice. 
Intr'adevăr, dacă în aceste ţări ei erau luaţi drept Greci, pentrucă ţineau de biserica greacă, întrebuinţau în scris 
numai limba greacă, unii aveau chiar nume greceşti, iar în comerţ lucrau împreună cu Grecii, la noi în ţară ei 
dispăreau repede din pricina identităţii de limbă. După câteva luni de şedere între Dacoromâni, ei se făceau 
până într'atâta stăpâni pe limba română încât, după o generaţie sau cel mult două, uitau cu desăvârşire 
dialectul lor de acasă. Nici astăzi Românii macedoneni nu se pot păstra vreme mai îndelungată în mijlocul 
nostru. Primii care îi desobişnuiesc să vorbească aromâneşte sunt copiii lor. Aceştia, odată obişnuiţi cu limba 
de şcoală, rar vorbesc jargonul de acasă. Iată de ce pentru vremurile mai vechi identificarea Macedoromânilor 
din ţară este foarte greu de făcut. 

Ei veneau la noi nu numai ca negustori dar şi ca învăţaţi cu studiile făcute acasă sau în străinătate. 

Pe vremea aceea, în Orient, medicina trecea drept ştiinţa cea mai înaltă. înainte de sec. al XVIII-lea 
negustorii macedoromâni, care întreţineau legături comerciale cu Italia, îşi trimeteau pe fiii lor să înveţe 
medicina în oraşele italiene. De pe la jumătatea a doua a sec. al XVIII-lea când, în urma distrugerii centrului 
lor cultural Moscopole, negustorii macedoromâni au început să emigreze în Austria şi Ungaria, atunci şi fiii 
lor au cunoscut mai bine universităţile din oraşele germane. Este destul să ştim în privinţa aceasta că, odată cu 
exodul negustorilor macedoromâni din cursul sec. al XVII-lea şi al XVIII-lea din sudul Peninsulei Balcanice, 
o bună parte dintre medicii aromâni au început să vină în Principatele Române. Se pare că pe vremea aceea ei 
erau primii care au introdus medicina în ţară. Iată în ce fel se exprimă Doctorul V. Bologa, care, în urmă, s'a 
ocupat mai de aproape cu istoricul medicinii la Români; « Este interesant că, deşi în istoria medicinii 
româneşti, Ardealul nu se poate asemăna cu ţara veche, în ce priveşte calitatea şi intensitatea realizărilor, 
totuşi, căutând cele dintâi începuturi, ajungem un punct de plecare comun, la medicii aromâni, care au fost 
dincoace ca şi dincolo de Carpaţi cei dintâi, înaintaşi desţelenitori » (VII -a). 

Primul medic macedoromân care apare în Principate încă din 1719 este Ion Procopie Pamperi, originar din 
Moscopole. El a studiat medicina la Padova, împreună cu Alexandru Mavrocordat, tatăl Domnitorului Nicolae 
Mavrocordat. Intorcându-se în ţară, Alexandru Mavrocordat a adus pe colegul şi prietenul său Ion Procopie 
Pamperi ca medic la curtea fiului său. El a ajuns mai târziu un medic cunoscut în Principate. Un frate al lui, 
Ambrosie Pamperi, « Ieromonah », născut tot în Moscopole, a vizitat Ţara Românească după ce mai întâi a fost în 
Germania şi Ungaria. Contemporani cu Pamperi întâlnim în Principate şi pe medicii Nicola Scordilie şi Constantin 
Zupan. Familia ultimului apare şi printre prenumeranţii lucrărilor publicate de învăţaţii români la Viena. Tot 
Român macedonean din Melniera medical Manasse Eliade care absolvise şcoalel din Padova şi Bologna. El a 
funcţionat şi ca profesor de fizică la şcoala domnească Sf. Sava între 1759-1785. In fine, Doctorul Ianache din 

Perivoli, în Pind, care a funcţionat ca medic la spitalul Colţea, zidit în 1706 de spătarul Mihail Cantacuzino, acolo 
unde s'a făcut prima operaţie chirurgicală unui chervanagiu macedoromân, despre care s'a vorbit la p. 49. 

Medicii macedoromâni au fost aceia care au contribuit la fondarea primelor spitale în Principate. Stând în 
bune relaţiun cu boierii şi, mai ales, cu domnitorii, la curtea cărora trăiau ei uşor i-au putut determina să facă 
donaţiuni pentru înfiinţarea de spitale. Astfel în 1715 s'a creat, sub directa lor înrâurire Spitalul Pantelimon, condus 
de Doctorul macedoromân Dimitrie Caracaş. Mai târziu, în 1801, prin subscripţie, s'au pus bazele spitalului 
Filantropia, care este opera Doctorului Constantin Caracaş, fiul lui Dimitrie Caracaş. Intr'o zi Doctorul Constantin 
Caracaş a văzut la un colţ de stradă pe un bolnav murind de tifos. Mişcat de această tristă întâmplare, el s'a dus la 
prietenilor săi dela Curte, rugându-i să contribuie pentru înfiinţarea unui spital. In felul acesta s'a ridicat Spitalul 
Filantropia care există şi azi. 

Dar medicii macedoromâni din Principate au publicat lucrări care constituie « primele începuturi ale 
literaturii medicale ştiinţifice române ». Tot ei sunt aceia care au încercat pentru întâia dată în Principate să pună 
bazele «asistenţei sociale şi de vaccinare a copiilor ». Astfel, Doctorul Constantin I. Darvari, Român macedonean 
din Vlahoclisura, fratele vestitului Dimitrie N. Darvari, autorul unui mare număr de tratate filosofice, a scris în 
1785 o teză de doctorat « De signis coctionis in morbis », prima lucrare ştiinţifică medicală publicată de un 
Român. In 1800 Doctorul Constantin Caracaş a publicat la Viena teza sa de doctorat, tratând chestiuni de 
antropologie, higienă şi boalele locuitorilor din Valahia. In 1808 Divanul muntenesc a însărcinat pentru întâia dată 
pe Doctorul Constantin Darvari, ca, în fruntea unei comisiuni, să inspecteze « spiţeriile » din Bucureşti, iar după un 
an (1809) « să examineze titlurile medicilor şarlatani ». In fine, la 1815 tot el a fost însărcinat « să caute săracii şi să 
altoiască copiii de vărsat » (CVII 18 - 22 ). 

Pe vremea aceea vor fi existat în Principatele Române şi alţi învăţaţi macedoromâni care se îndeletniceau cu 
ştiinţa. Numai că, necunoscându-li-se precis locul naşterii, nu se poate şti dacă ei erau Români sau de alt neam. 
Astfel se spune despre Nicolae Zervuli, care a condus şcoala domnească din Iaşi. N. Iorga vorbind despre el 
(XLVIII52), se referă lucrarea istorică a lui Ion Arginteanu. Acesta, este drept, fac menţiune despre Zervuli, însă nu 
ne dă nicio informaţie cu privire la locul lui de naştere (IV 270). Acelaşi învăţat îl întâlnim la Vasile Diamandi- 
Amincianul cu numele adevărat Nicolae Zarzuli « profesor la Academia Mihăileană din Iaşi », citându-i şi 
lucrările ce a publicat, fără să se refere la omonimul în chestiune. După autor, el e din Aminciu, face parte dintre « 
Amincenii distinşi din Ţară », citând pentru aceasta pe Erbiceanu (XXXIV 80,26t). 

Tot de origine macedoromână este considerat de unii filologi, români ca Sextil Puşcariu şi alţii (LXXXIX123) 
Mitropolitul Dosoftei, cu care, în urmă, s'a ocupat Şt. Ciobanu (XXV). Nu ştiu întru cât familia Papară din care 
făcea parte, stabilită în Polonia, era de origine macedoromână. Ceea ce vreau să arăt aici este că o familie Papară 
apare printre negustorii aromâni sau greci din străinătate. In orice caz, în limba lui Dosoftei, care a fost luată ca 
punct de plecare pentru dovedirea originii sale, ştiinţific vorbind, nu întâlnim nimic din care să se poată deduce că 
în graiul lor s'ar păstra unele « elemente macedoromâne », aşa cum a încercat să dovedească D. Găzdaru într'un mic 
studiu referitor la această chestiune (XXXVII), studiu pe care, mai în urmă, Şt. Ciobanu l-a folosit ca o confirmare 
a teoriei sale despre originea macedoromână a lui Dosofteiu (XXIV -a). 

Macedoromânii din Austria. Din marea împrăştiere a Românilor macedoneni, care a urmat imediat după 
distrugerea Moscopolei, centrul cultural în care viaţa aromânilor începu să ia un caracter naţional, cei mai mulţi 
s'au aşezat în Monarhia Austro-Ungară şi în Transilvania. Refugiul lor în aceste ţări nu se explică numai din pricina 
nesiguranţei ce stăpânea pe atunci viaţa din imperiul turcesc, dar şi din cauza legăturilor mai vechi pe care o bună 
parte din ei le aveau cu rudele lor stabilite în amintitele ţări. In astfel de condiţiuni, mulţi din ei nu mergeau în 
necunoscut ci ajungeau printre ai lor. Acolo, cu ajutorul rudelor şi al prietenilor şi cu banii pe cari îi aduceau de 
acasă, se apucau de lucru şi câştigau. 

Tot pe temeiul acestor legături ei ajungeau mai departe: în Polonia, Prusia şi aiurea, unde îşi creiau 
comunităţi proprii. Pentru existenţa lor în Polonia ne dau mărturie toţi marii negustori macedoromâni care, la 
sfârşitul numelui de familie îşi adăogau sufixul caracteristic - schi. Astfel, avem faimoasa familie aromână 
Gheorghe Tricupa Cosmischi, pentru Gheorghe Tricupa Cosma, care a îndemnat pe Theodor Cavallioti să scrie 
prima carte macedoromână, «Protopiria » (v. p. 77); tot aşa Atanase Gabrovschi dela Gabra (Gavra, Gabrovo), 
unchiul Mitropolitului Şaguna, Derrovschi dela Derra, familie cunoscută, Mutovschi dela Mutu, Vretovschi dela 
Vreta, Tansanschi dela Tanasi, etc. Toţi aceştia erau originari din Moscopole şi târgurile din apropiere. Ei făceau 
comerţ cu vinuri şi alte articole din Ungaria, pe care le exportau în oraşele din Polonia. In ce priveşte Prusia, să ne 
aducem aminte de comunitatea macedoromână din Posen, care a îndemnat pe protopopul dela biserică, Constantin 
Ucuta, să publice faimosul abecedar, scris, cum afirmă autorul « pentru gloria neamului ». O astfel de publicaţie, cu 

o prefaţă atât de inimoasă, cum am văzut-o la p. 77, nu putea apărea pe vremea aceea numai din iniţiativa 
protopopului Ucuta, fără cunoştinţa şi îndemnul enoriaşilor aromâni pe cari îi păstorea. 

Intr'adevăr, ceea ce îi făcea pe negustorii macedoromâni din străinătate să se păstreze vreme mai îndelungată 
între străinii în mijlocul cărora trăiau, era mediul social ce şi-l creau. Sub acest raport, organizaţi în comunităţi 
religioase, cu biserica ortodoxă în frunte, ei duceau o viaţă comună ca la ei acasă. Numai că acest mediu nu şi-l 
puteau forma în toate centrele pe unde ajungeau, din cauza numărului lor prea mic. In căzu acesta, cei mai mulţi din 
ei dispăreau prin desnaţionalizare. lată de ce, cu toate că în cursul sec. al XVII-lea şi al XVIll-lea Macedoromânii 
se aflau răspândiţi mai în toate oraşele din Austria şi Ungaria, totuşi informaţiuni despre existenţa lor avem abia 
pentru centrele mai mari. 

In Austria cea mai mare colonie macedoromână exista la Viena. Aici ca şi aiurea ei trăiau în unire cu 
negustorii greci din companiile cărora făceau parte. Din aceste motive, ca şi din împrejurarea că, pe vremea aceea, 
ei se serveau de limba greacă în corespondenţă şi în biserică, străinii, îi numeau « Greci ». Acest atribut îl meritau 
şi din alte motive. Pe atunci, pretutindeni în Austria şi Ungaria, termenul « grec » îşi schimbase înţelesul etnic în 
cel social de « negustor ». In astfel de împrejurări, ei treceau de « Greci » în faţa străinilor pur şi simplu pentrucă 
erau negustori. Aici trebuie să mai adăogăm, fireşte faptul că, pe vremea aceea, Macedcromânii ca popor erau 
absolut necunoscuţi. Despre ei nu ştiau nici măcar oamenii de ştiinţă. Apariţia lor în istoria modernă se datoreşte 
învăţatului profesor german Johann Thunmann. De aceea F. Kanitz, care scria pe la 1860, avea perfectă dreptate 
când, în opera lui atât de des citată afirma: « Ei (adică Macedoromânii) trec în Viena de « Greci ». Chiar în 
cercurile ştiinţifice se ştie prea puţin despre interesantul popor căruia îi aparţin. învăţatul profesor Thunmann dela 
Halle, căruia îi datorăm primele cercetări despre originea şi limba Ţinţarilor, ar putea să susţină chiar azi ceea ce 
susţinuse cu 90 de ani înainte, anume; « Eu cunosc savanţi istorici de profesiune, cărora nu le este cunoscută nici 
măcar existenţa lor » (LVI333). 

Prin urmare, amestecaţi cu Grecii, Macedoromânii formau la Viena o comunitate ortodoxă, având, după cum 
ni se arată într'un excelent studiu publicat de istoricul Ion I. Nistor, două biserici: una mai veche « Sf. Gheorghe » 
în Steuerhof, alta mai nouă « Sfânta Treime » în Fleischmarkt. La început ei aveau numai biserica mai veche. Mai 
târziu, Aromânii şi Grecii supuşi austriaci, despărţindu-se de conaţionalii lor supuşi otomani, s'au constituit in 
comunitate separată cu biserica Sf. Treime, pe temeiul « privilegiului » acordat de împăratul Iosef al II-lea « 
naţiunii greceşti şi valahe » (« Griechische und Wallachische Nation ») (LXIX 8 , 36 ). In anul 1803 Macedoromânii cu 
Grecii au obţinut dreptul să înfiinţeze o şcoală primară care a şi început să funcţioneze în 1804. In afară de biserică 
şi şcoală, pe vremea aceea se găsea la Viena şi o tipografie condusă de negustorii aromâni Fraţii Marehi de Puliu, 
originari din Sacişta în Pind, unde s'a tipărit abecedarul lui Constantin Ucuta şi prima proclamaţie revoluţionară 
pentru neatârnarea Greciei, scrisă de poetul aromân Riga din comuna Valeştin (p. 88). Familia Puliu din Biata este 
atestată în oraşul Zemun (LXXXVIII 14 ). Nu avem informaţii directe despre numărul negustorilor macedoromâni 
din Viena de pe vremea aceea. Dintre aceşti negustori au ajuns până la noi numele acelor familii care au fost 
relevate de atâtea ori în articolele referitoare la această chestiune, ca; Şina, Dumba, Cârja, Doiu Darvari, Naum, 
Nitta, Ghiea, Tirea, Spişta, Ghira (ultima există în Părleap), Capra, Curţi, Zotta, etc. (LXIX 28 ). 

In fruntea tuturor acestora stătea vestita familie Simeol Şina, originară din Moscopole, care, în scurtă vreme 
dela stabilirea ei în Viena, a ajuns celebră în lumea financiară europeană, prin varietatea întreprinderilor şi crearea 
unei mari instituţii financiare. Ea este, poate, singura care, dela început până în zilele noastre, a lăsat cea mai 
adâncă impresie în amintirea Românilor din Macedonia. 

După tradiţie, familia Simeon Şina a plecat din Albania într'un grup de 150 de negustori macedoromâni 
refugiaţi din Moscopole şi împrejurimi, in frunte eu Papa-Iani, numi Cap mare, care a trecut Sava în Slavonski- 
Brod, de unde apoi s'au răspândit în toată Austria (LXXXVII, 21 ). 

Simeon Şina a avut ca urmaş pe Gheorghe, numit Gheorghe Simeon Şina, iar acesta, căsătorit cu Ecaterina 
Derra a avut ca urmaş pe Simeon, numit Simeon Gheorghe , Şina. Câteşi trei, plini de iniţiativă şi înzestraţi cu 
aptitudini excepţionale pentru comerţ şi industrie au reuşit să realizeze minuni în aceste două domenii. Intr'adevăr, 
dacă Simeon Şina tatăl, a dat comerţului din Monarhie cu Orientul o extensiune extraordinară, prin importul ce-1 
făcea cu tot felul de produse dar mai ales cu tutun - urmaşul său Gheorghe Simeon Şina fiul, intrecând pe tatăl său, 
prin desvoltarea afacerilor cu industrializarea bumbacului pe care îl importa din Orient, a reuşit îl scurtă vreme să 
domine aproape toată industria, tot comerţul şi mai ales finanţele din Monarhie. Tot Gheorghe Simeon Şina, care 
întreţinea relaţii cu Ungaria, a luat parte activă la ridicarea podului cu lanţuri din Budapesta, înscriindu-se ca 
acţionar principal. Apreciind aceste mari merite, împăratul i-a conferit titlul de « cavaler » pentru serviciile aduse 
Statului austriac, şi rangul de « baron » pentru serviciile aduse Statului maghiar. 

Simeon Gheorghe Şina, nepotul, care a moştenit o avere formidabilă, a continuat mai departe afacerile 

părinţilor săi, luând parte activă la orice operă de reorganizare economică sau financiară a ţării în care trăia. 
Contribuţia acestei faimoase familii macedoromâne în toate aceste opere a fost atât de hotărîtoare pentru interesele 
Statului austro-ungar, încât rămânem într'adevăr uimiţi, când cetim în enciclopedia maghiară «Revai » realizările 
aduse numai în interesul Statului ungar. Astfel, ea a contribuit «la înfăptuirea Creditului agrar ungar, la întemeierea 
Societăţii de asigurare maghiare, la promovarea căilor ferate şi a navigaţiei, la canalizarea fluviilor, la ridicarea 
agriculturii, şcoalei şi educaţiei poporului, a creat spitale şi orfelinate, institutul orbilor, Academia Comercială, 
Teatrul Naţional, Conservatorul, Corpul pompierilor, Casina Naţională, Basilica din cartierul Leopold, Casa artelor 
frumoase şi, mai presus de toate, palatul Academiei de ştiinţe maghiare. Toate acestea - adaogă autorul din 
enciclopedia maghiară îi vestesc numele ca unui întemeietor ». 

Pentru Macedoromânii expatriaţi, familia Şina a arătat cea mai mare solicitudine, ajutându-i şi dându-le de 
lucru în toate întreprinderile ei. Ea a restaurat biserica Sf. Treime din Viena, împodobind-o cu opere de artă de 
mare valoare. Crescută în spiritualitatea elenă, care, pe vremea aceea, dăinuia şi în Principate, unde înfloreau cele 
două academii greceşti, familia Şina, pe lângă alte multe opere de binefacere, a ridicat la Atena o clădire 
monumentală pentru Academia Greacă (v. p. 89). O altă familie macedoromână care a umblat pe urmele lui Şina a 
fost Dumba. Ea a început cu Sterie Dumba, care a ajuns cu alţi refugiaţi la Viena, căutându-şi de lucru la negustorii 
macedoromâni. După o şedere de scurtă vreme în capitala Austriei, Sterie Dumba a început afaceri proprii, 
îndeletnicindu-se în particular cu importul bumbacului, ceea ce i-a înlesnit crearea unei industrii textile. Dintre fiii 
săi, Nicolae Dumba a fost un excelent cunoscător al stărilor economice din Austria, dând tesătoriilor sale din 
Wiener Neustadt o nouă organizaţie şi, fiind în acelaşi timp, un mare mecenate al artelor. Ca reprezentant al 
coloniei macedoromâne s'a interesat întotdeauna de nevoile ei, şi, în calitate de membru în dietă şi în senatul 
imperial, a susţinut interesele Românilor. Fiul acestuia, Dr. L. Dumba, a fost ambasador la Washington. La Viena 
există şi astăzi o stradă care poartă numele acestei familii: « Dumbastrasse ». 

Alte familii mai importante din Viena erau Darvari, originară din Vlahoclisura, care a dat renumiţi medici şi 
filosofi. După Carcalechi, Dimitrie N. Darvari se ocupa şi cu editarea de cărţi; Cârjă tot din Vlahoclisura, care se 
îndeletnicea cu afaceri de bancă şi importul de mărfuri din Peninsula Balcanică; în fine, o familie, care până în anii 
din urmă a avut reprezentanţi în Bitolia, era Economu, pe cât ştiu, originară din Cruşova. Ea se ocupa cu aceleaşi 
afaceri comerciale şi de bancă, în stil mai mare, cu care se îndeletniceau ceilalţi negustori şi financiari 
macedoromâni. 

La încheiere, mai adaog că, după Diaconovici, marele om politic maghiar Francisk Deak ar fi fost de origine 
macedoromână. Numele vechi al familiei era «Pescari ». Pentru dovedirea acestei origini, trebuie să cunoaştem 
neapărat locul de obârşie al familiei, sau cel puţin legăturile ei cu celelalte familii macedoromâne din Ungaria 
(XXXIII). 

Macedoromânii din Ungaria şi Transilvania. In Ungaria negustorii aromâni şi-au făcut apariţia încă pe la 
începutul sec. al XVII-lea. In cursul veacului următor, toţi aceşti Români pe care Ungurii îi numeau « Gorog » 
(Greci), adică « negustori », se găseau răspândiţi aproape în mai toate târgurile şi oraşele din Ungaria. In acestea 
din urmă ei erau organizaţi în companii. Pe atunci aceşti « Gorog » se aflau în număr atât de mare încât puţinii 
comercianţi unguri, care îşi vedeau negoţul primejduit, începuseră să se plângă autorităţilor maghiare în contra lor. 
Oraşele şi târgurile în care negustorii aromâni se găseau în număr mai mare erau: Budapesta, Miskolz, Keskemet, 
Debreţin, Zemlin, Tokay, Gyongyos, Nagy-zombat, Tomya, Battonya, Muncaci, Csanad, Nagylaka, Rimdszombat, 
Radvan, Gyarmat, Beszterezbanya, etc. 

In Transilvania se pare că numărul negustorilor macedoromâni era tot atât de mare. Ei au apărut cam în 
aceeaşi epocă, ca în Ungaria. In arhiva bisericii din Miskolz, unde exista o puternică colonie macedoromână, s'a 
găsit un registru în care sunt trecute numele coloniştilor aromâni şi dacoromâni, după naştere, botez, moarte,etc. Ei 
apar de la 1606. (LXXV 197 ). 

Cei mai mulţi se găseau răspândiţi în centrele mai mari ca: Braşov, Alba-Iulia, Blaj, Cluj, Oradia-Mare, 
Beiuş, Timişoara, Lugoj, Caransebeş, etc. Dar ei se aflau şi în localităţi mai mici. Iată ce ne spune Gh. Ciuhandu, în 
ce priveşte ţinutul Aradului: «Expansiunea comercianţilor « Greci » (inclusiv macedoromâni) a trecut, peste 
româneştile judeţe ale Aradului şi Bihorului, până departe în nordul Ungariei de pe vremuri. Cât priveşte judeţul 
Aradului, aici avem o serie întreagă de douăzeci şi şase de localităţi, în care am putut verifica deocamdată prezenţa 
acestor comercianţi. Iată localităţile: pe Valea Murăşului, începând din sus spre Arad: Petriş, Şoimoş, Pauliş, 

Miniş, Ghioroc şi Cuvin, iar mai jos Nădlac; apoi Curticiu, Otlaca, Şiclău, Socodor, Erdeis, (Pădureni), Chişineu- 
Criş si Zerind ... ». In Oradea Mare Aromânii au dat si un episcop: Meletie Covaci, originar din Neaguşta. El a fost 
numit în această demnitate la 12 Aprilie 1748. A murit la 1 Aprilie 1775. (XXXII 196 - 207 ). 

In centrele cele mai mari din Ungaria, ei, în unire cu negustorii greci, după ce se constituiau în comunităţi, 
îşi ridicau biserici proprii. 

In ce priveşte Transilvania, nu există locaş bisericesc care să nu fi primit donaţia unei familii 
macedoromâne. Pentru dovedirea acestui lucru, nu este nevoie de cercetări în arhive. Ajunge o simplă ochire pe 
inscripţiile de pe pietrele mortuare din cimitirele mai vechi ale acestor biserici, spre a putea descoperi pe marii lor 
donatori. Sub acest raport bisericile din Budapesta, cu cea mai mare donaţie din partea marelui negustor Dimitrie 
Arghir din Moscopole, biserica din Miskolz, pe frontispiciul căreia stă scris, «prin cheltuiala confraţilor Români 
din Macedonia », biserica din Tokay, reşedinţa familiei Mocioni, în fine, biserica din Zemlin, etc. vor rămânea 
multă vreme mărtuturii vii despre generozitatea şi dărnicia acestui nepreţuit element românesc. 

Rolul pe care fa mi liile macedoromâne l-au jucat în provinciile de sub stăpânirea maghiară locuite de 
Români, din nenorocire, nu este încă bine studiat. Atâta se ştie numai că ele venind în atingere cu elementul 
românesc din acele părţi, imediat s'au înfrăţit cu el, luând parte activă la toate frământările lui naţionale şi dându-i o 
seamă de bărbaţi care, prin genialitatea şi patriotismul lor, au scris cea mai frumoasă pagină din istoria renaşterii 
poporului român de peste munţi. Din felul cum aceşti Români s'au comportat în provinciile româneşti în Ungaria, 
rezultă că acolo unde, în înstrăinarea lor, dădeau de un mediu românesc, ei reveneau repede la conştiinţa naţională, 
identificându-se cu aspiraţiile Românilor; acolo însă unde acest mediu lipsea, ei se pierdeau, prin încuscrire, în 
mijlocul străinilor cu care trăiau. 

Cea mai numeroasă colonie macedoromână din Ungaria se afla la Budapesta. 

In acest oraş Aromânii împreună cu Grecii aveau biserica lor, ridicată încă din 1788 pe un teren dăruit de 
Dimitri Arghir, originar din Moscopole. Cheltuiala pentru clădirea bisericii a fost făcută în cea mai mare parte de 
un alt Aromân, Gheorghi N. Maciu, mare negustor, de loc din Gopeş, lângă Bitolia. Printre ceilalţi donatori sunt 
Atanasie şi Constantin Gabrovschi, mari negustori de vinuri pe care le exportau din Ungaria şi Polonia, Marcu 
Raicoviei toţi din Graba (Grabova), Dimitrie Bechella, medic, originar din Veria, lângă Salonic, Naum Fărăcat din 
Moscopole, Andrei Mocsoni. La început, serviciul divin se citea numai în greceşte. Mai târziu, când Aromânii, din 
contactul lor cu Românii din Transilvania aflători în capitala Ungariei, s'au simţit Români, ei au cerut să se oficieze 
în biserica lor şi în româneşte, ceea ce n'au vroit să primească Grecii, sub pretext că limba română din ţară nu este 
tot una cu graiul macedoromân. Acest incident, care a ţinut vreme multă, a desbinat comunitatea religioasă, 
despărţind pe Aromâni de Greci. 

Nu cunoaştem exact numărul familiilor aromâne din Budapesta. El trebuie să fi fost destul de mare, dacă 
ţinem seamă de unele fapte care au ajuns până la noi numai în mod fragmentat. Unul dintre acestea este constituirea 
în anul 1815 a unei «Societăţi » a doamnelor macedoromâne din Budapesta, pentru strângerea de fonduri necesare 
la întreţinerea unei şcoli româneşti în capitala Ungariei, în care scop Românii obţinuseră autorizaţie dela împărat 
încă din 1811. In această societate figurau 33 de membre din aristocraţia macedoromână. Un a fapt care pune într'o 
deosebită lumină năzuinţele acestor Românce pentru propăşirea culturii naţionale este o « Odă » ce s'a oferit în 
ajunul anului nou 1819. Scrisă în nemţeşte dedicată « Domnilor si Doa mn elor cetăţeni şi cetăţene de naţiune 
română din Pesta », ea a ajuns până la noi într'o broşură de 2 de pagini. Din conţinutul ei se vede marea mulţumire 
ce stăpânea sufletele Românilor din Pesta pentru nobila iniţiativă a doamnelor macedoromâne. Iată câteva versuri 
din această odă, în traducere română: « Ceea ce a făcut Aromânul din Pesta introducând ştiinţa în scoală, şi 
cultivând limba, judece orişicine care cunoaşte lucrările foarte bine. Pretutindeni se ştie doar că treizeci şi trei la 
număr sunt acele care s'a adunat laolaltă, spre a se constitui în societate » (LX-a). 

Was der Pesther Wlache that, 

Um der Wissenschaft Saat 
In seine Schule einzufuhren 

Und die Sprache zu kultivieren, 

Pas urteile jedermann, 

Der die Sach'am besţen kann, 

Bewusst ist ja liberali, 

Dass drey und dreyssig an der Zahl 
Ihrer sind., die sich gesellten 

Und einen Verein bestellten 

Lipsa de informaţie îngreunează cercetările noastre. Puţinul ce ştim se reduce mai mult la nume pe care le 
găsim săpate pe pietre mortuare, zugrăvite pe pereţi de biserici, sau, în fine, trecute în lista prenumeranţilor unei 
opere tipărite. Prea puţine din aceste familii au ajuns până la noi. Astfel ştim că Teodor Mutovschi şi Atanasie 
Grabovschi au fost printre fruntaşii coloniilor româneşti. Ultimul, o personalitate bine cunoscută în cercurile 
intelectuale din Pesta, ţinea casa deschisă tuturor acelora care se interesau de viaţa politică şi culturală a Românilor 
din Transilvania. « Casa lui Atanasie Grabovschi era locul de întâlnire al scriitorilor români care începuseră a-şi 
tipări cărţile în Tipografia Crăeştii Universităţi din capitala Ungariei. El însuşi înţelegea să sprijinească, prin 
propriile sale mijloace băneşti, cartea românească. Preotul Ioan Teodorovici din Pesta, tinărind la 1824 «Istoria 
Universală sau a toată lumea » tradusă în limba română ... o dedică lui Atanasie Grabovschi, spunând în prefaţă că 
s'a simţit îndemnat să traducă această carte, fiindcă ştia « cu câtă sete aşteaptă Românii să poată ceti vreo istoriuţă 
». Această dărnicie l-a îndemnat şi pe Teodor Aron la 1828, când şi-a tipărit cartea întitulată: « Scurt apendice la 
istoria lui Petru Maior », să o închine « preacinstitului şi de bun gen născutului Domn Atanasie Grabovschi de 
Apadia ... a ştiinţelor marelui mecenas şi părtinitoriu » (LXlIx). 

Atanasie Grabovschi a îngrijit de creşterea şi cultura nepotului său Andrei Şaguna, marele Mitropolit al 
Ardealul ortodox, care şi-a pus toată priceperea şi întreaga energie în serviciul bisericii şi neamului. 

Mai bine informaţi suntem asupra familiilor macedoromâne Mocioni şi Gojdu. De altfel, sunt printre 
puţinele care s'au păstrat până la urmă ca Români, au lucrat pentru interese naţionale româneşti, şi şi-au sacrificat 
averile pentru apărarea acestor interese. Prin aceasta ele au înscris cele mai strălucite pagini în istoria renaşterii 
poporului românesc din Ardeal. 

Amândouă erau originare din Moscopole. 

Din familia Mocioni, primul care a descins în Ungaria fost preotul Constantin Mocioni. El a venit în 174 şi a 
trăit 110 ani. Dintre cei cinci fii pe care i-a avut au trăit numai trei: Andrei, Mihai şi Petre. Primii doi, căsătorindu- 
se, au dat naştere la două linii separat înnobilate: Andrei Mocioni de Foen, cu reşedinţa în Banat şi Mihai de 
Mocioni cu reşedinţa în Tokay. Având în vedere că primul atac asupra oraşului Moscopole a avut loc abia în 1769 
părintele Constantin Mocioni trebuie să fi venit în Ungaria nu ca refugiat, ci ca om cu parale în compania altor 
negustori aromâni. Această presupunere rezultă din faptul că fiii săi au reuşit să facă dela început negoţ în stil mare 
(amplum commercium exercendo), trecând în frunte coloniei româneşti din capitala Ungariei. In felul acesta se 
explică şi înnobilarea lor de către împărat chiar din prima generaţie. Este greu să urmărim aici în cuprinsul acestor 
câtorva rânduri întreaga genealogie a acestei ilustre familii macedoromâne, începând cu preotul Constantin, 
descălecătorul, până la ultimul vlăstar în viaţă, Antoniu Mocioni de Foen, marele Maestru al Vânătoriilor Regale. 
Este destul să arătăm că, deşi mulţi din ei au avut relaţii de înrudire cu familii din nobilimea maghiară, germană, 
etc., nu s'au înstrăinat ci au rămas Români, luând parte activă la toate frământările fraţilor noştri din Transilvania 
(IX 9 ). 

In ce priveşte familia Gojdu, cu reprezentantul ei Emanoil Gojdu, originea ei macedoromână rezultă atât din 
înrudirea acestuia cu familiile macedoromâne, cât şi din cele două soţii Anastasia Pometa şi Melania Dumcea, 
ambele făcând parte din aristocraţia coloniei aromâne din Pesta. 

Cu prilejul celei de a doua căsătorii a lui Emanoil Gojdu, ziarul «Concordia » din Pesta scria următoarele: « 
Ilustritatea Sa D. Emanuil Gozsdu, fostul comite suprem al Caraşului, a încredinţat zilele acestea pre d-şoara 
Melania Dumcia, fiica cea mai tânără a d-lui Ign. Dumcia, director la banca filială a Institutului Ipotecar 
(Kreditanstalt) din Pesta. Fa mi lia e română de origine macedonică. Lăudata mireasă pune toată silinţa să înveţe 
limba română ». Din ultima frază aflăm că ea, în calitate de Româncă, ştia numai aromâneşte şi ca atare, după 
căsătorie, trebuia să înveţe şi româneşte. 

Aceste două căsătorii făcute numai cu tinere alese din societatea aromânească din Pesta precum şi relaţiile 
cu fruntaşii macedoromâni din capitala Ungariei au avut o influenţă binefăcătoare asupra lui Emanoil Gojdu: « De 
însemnătate hotărîtoare pentru întreaga viaţă a lui Emanuil Gozsdu par a fi devenit relaţiunile prieteneşti încheiate 
de tânărul avocat cu Atanasie Grabovschi, unchiul Ariastasiei Şaguna, şi cu fiul acesteia, cu talentatul student 
Anastasiu călugărul Andrei de mai târziu, sortit să devină restauratorul Mitropoliei ortodoxe române din 
Transilvania şi neîntrecutul ei « dătător de legi şi datini » (LXlIx). 

In urmă de tot s'a descoperit şi o inscripţie cu numele acestei familii în biserica Sf. Nicolae din Moscopole 
(XXXIV82). 

Emanoil Gojdu este cel mai mare everghet al Românilor care si-a lăsat averea în folosul culturii naţionale. 
Nu există un alt fiu al neamului care, după ce a agonisit prin muncă cinstită o avere atât de mare, să o lase toată 
pentru ajutorarea studenţilor lipsiţi şi cultura poporului român, etemizându-şi îl modul acesta pururea numele în 

sânul naţiunii sale. 


învăţaţii macedoromâni din Austria şi Ungaria. Printre mulţimea Românilor macedoneni din Austria şi 
Ungaria se găseau unii care se ocupau şi cu cartea. Cei mai mulţi din ei scriau în limbi străine şi, mai ales, în limba 
greacă, pe care o stăpâneau foarte bine. Erau alţii, însă, care au încercat să scrie şi în dialectul macedoromân. Dacă 
cei dintâi, luaţi de curentul vremii ce stăpânea atunci chear şi pe puţinii cărturari din ţară scriau mai bine greceşte 
decât româneşte, ultimii, cu toate că nu ignorau limba greacă, încercau totuşi să iniţieze pe Macedoromânii rămaşi 
în patrie în studiul limbii materne. Iniţiativa lor pare cu atât mai interesantă pentru noi astăzi, cu cât ea avea loc 
într'o vreme, când Statul român nu ştia nimic despre existenţa Românilor din Macedonia. 

Tot ce se făcea pe atunci în această privinţă, pornea oare cum din proprie iniţiativă. Este drept că ei erau 
foarte mult influenţaţi de mişcarea Românilor din Transilvania. Era timpul când, în vreme ce în Principatele 
Române stăpânea spiritul fanariot susţinut de academiile greceşti, în Ardeal se pregăteau în domeniul limbii şi al 
istoriei naţionale cele două mari opere fundamentale: « Lexiconul Budan », apărut abia în 1825, Ia care s'a lucrat 
mai mult ca treizeci de ani şi « Istoria pentru începutul Românilor », publicată în 1812. Am arătat în lucrarea mea « 
Aromânii » că unul dintre învăţaţii macedoromâni, despre care va fi vorba imediat în rândurile de mai jos, stetea în 
legături de prietenie cu Petru Maior. 

In cele ce urmează mă voi ocupa pe scurt mai întâi de învăţaţii macedoromâni care au încercat să scrie în 
româneşte, după aceea de ceilalţi. 

Printre primii locul întâi îl ocupă medicul Gheorghe Constantin Roja, născut în 1786 în Bitolia. El a fost 
adus la Timişoara, în vârstă de opt ani, la un unchi al său care se îndeletnicea cu comerţul. După terminarea 
studiilor liceale în Timişoara, el s'a înscris la Facultatea de medicină din Pesta, unde şi-a luat doctoratul cu lucrarea 
istorică « Cercetări asupra Românilor care locuiesc dincolo de Dunăre » (Untersuchungen iiber die Rumanier ader 
sogenannten Wlachen, welche jenseits der Donau wohnen, Pesth, 1808), tradusă în româneşte de Sergiu Hagiade 
din Craiova în 1867. Un an după aceasta a scris în dialectul macedoromân faimoasa încercare de unificare a 
graiului Românilor macedoneni cu limba Românilor din ţară. Lucrarea este intitulată; « Măestria ghiovăsirii (= 
citirei) româneşti cu litere latineşti, care sunt literile Românilor ceale vechi », Buda, 1809. 

Roja, care semna în teza sa de doctorat « Vallachus Moscopolitanus », era un om de acţiune şi foarte învăţat. 
Avea talent pentru studiul limbilor - după Szinnyei el vorbea 14 limbi - şi-l interesau chestiunile istorice. 

In prima lucrare, Roja, influenţat de opera lui Thunmann atât de des citată în cursul acestei lucrări, îşi 
propune să lămurească pe toţi aceia care nu cunosc pe Românii din sudul Dunării, dar mai ales pe înşişi Românii, 
despre originea acestui popor şi felul cum se înfăţişează el astăzi. Macedoromânii, după Roja, sunt Traci 
romanizaţi. Limba lor este românească, şi conţine foarte multe elemente latine. Cuvintele greceşti nu sunt prea 
numeroase. Iar scrierea trebuie să fie cu litere latineşti. Literile greceşti le-a introdus, după autor, Cavallioti, ceea ce 
n'a făcut bine, fiindcă, odată cu ele, s'a strecurat şi cuvinte greceşti. La sfârşitul lucrării ni se dă listă de 
prenumeranţi în care există foarte mulţi Români macedoneni. Intre aceştia se întâlneşte foarte des numele fa mi liei 
Şaguna care apare sub forma macedoromână « Şăgune » (haină de lână de coloare albă sau neagră, despre care 
vezi, p. 24 ): Gheorghi Dimitri Şăgune, Vreta N. Şăgune, Gheorghe Vreta N. Şăgune, Ion Şăgune, Naum Şăgune, 
toţi aşezaţi în Mişcolţ. 

In a doua lucrare Roja a încercat, cum am spus, să unifice graiul Macedoromânilor cu acela al Românilor din 
ţară. Ideea nu era numai a lui. După cum am căutat să arăt într'un studiu intitulat «Aromânismele la Petru Maior », 
însuşi Petru Maior a încercat să introducă în limba română cuvinti macedoromâne de origine latină. Era pe vremea 
curentului latinist, când cuvintele slave din limbă trebuiau eliminate, iar forma limbii apropiată de cea latină. La 
Macedoromâni numărul lor nu era prea mare; în schimb, existau cuvinte greceşti, pe care Roja vroia să le 
înlocuiască cu cuvinte latineşti din limba română. Iată două-trei fraze din limba lui Roja: 

« Cui place multă grăire, nu scapă de peccate. Quare dorme multu, nu va se aibă stranie pentru acoperire. 
Quare şi face cassa analtă, currundu va se o veadă apussa ». 

In prima frază, avem două cuvinte dacoromâne: « place » şi « peccate » care sunt înlocuite de 
Macedoromâni prin forme greceşti. In schimb, ultimele două: « stranie » pentru « straie » sau « haine » şi « apussa 
» pentru «joasă », sunt neschimbate aromâneşti. 

Se presupune că, în afară de cele două lucrări citate, şi de o disertaţie inaugurală la Viena, el ar fi scris şi alte 
tratate medicale, între care ar fi şi o carte despre epidemii, ce s'ar găsi aici la Bucureşti. 

Celălalt învăţat Mihail G. Boiagi a publicat «Gramatica română sau macedoromână » tipărită in 1813 la 

Viena, unde funcţiona la un gimnaziu ca profesor de limba greacă. Este scrisă în limba germană şi greacă, cu 
exemple şi multe bucăţi de citire în dialectul macedoromân. Lucrarea lui Boiagi se răspândea în toiul campaniei, pe 
care o ducea în contra Românilor din Pind, în Grecia, vestitul dascăl grec Neofit Duca, fost profesor la Academia 
grecească din Bucureşti şi dat peste graniţă afară, după ce mai întâi a fost bătut, imediat după venirea lui Gheorghe 
Lazăr în Muntenia. 

Iată în ce termeni triviali se adresa Aromânilor acest pedant grec, oridecâteori aceştia ridicau pretenţii de a 
se instrui în limba română: « Se laudă Aromânii că vor să constitue o naţiune deosebită şi nu vor să se unească prin 
limbă încetul cu încetul cu naţiunea greacă, după cum s'au unit prin religie ». Şi mai departe: «Aşa sunt acei ce se 
prostesc cu limba aceasta românească, murdară şi ticăloasă dacă este iertat să se numească limbă, acea care 
pretutindeni şchiopătează şi nu-i urmarea unei limbi, având scârbă mare şi rostire uricioasă ». La toate aceste 
alegaţiuni, al căror ecou ajunge până la coloniile macedoromâne din Austria şi Ungaria Boiagi răspundea de mn şi 
liniştit în prefaţa gramaticei sale « Românul n'are de ce să se ruşineze de limba lui, din contra, el se va simţi 
mândru când, reuşind să-şi cultive spiritual, limba maternă îl va urma bucuros, în orice caz mai bucuros decât ca 
multe alte limbi. Aşa dar, din consideraţiunile înşirate până aci, nu înţeleg flecăriile nedemne ale lui Neofit Duca 
căruia fiindcă nu cunoaşte nicio altă i-ar fi plăcut să distrugă toate limbile din lume, pentru ca, în locul lor, să 
introducă limba sa macaronicească (cum o numesc în batjocură conaţionalii săi). De altfel, zelul acestui învăţat 
grec este atât de orb, încâ doreşte această înlocuire, deşi el însuşi pretutindeni declară că Românii sunt mai apţi 
pentru cultură şi mai sensibili la artele frumoase decât Grecii. împins aşa dar numai de orbire şi de ignoranţă 
ridicolă, el poate să întrebe într'un ton atât de provocător, unde au Românii ţară, oraşe, preoţi, legi, nobilime, etc.? 

». In fine, gramaticul macedoromân, după ce continuă mai departe prefaţa, revenind la afirmările lui Neofit Duca, 
adaogă: « Hotentoţi de ar fi Românii, totuşi ar avea dreptu şi datoria să se perfecţioneze în limba lor » (XVII 6 7 - 8 i). 

In rândul acestor doi învăţaţi putem pune şi pe Nicola Ioanovici, autorul unui dicţionar macedoromân în cine 
limbi «Diccionariu tru cinci limbe: ellinescu, grecescu, rumanescu, nemcescu shii (= şi) madsarescu » rămas în 
manuscrip în posesia Academiei Române. Acest Ioanovici, după cum am încercat să arăt într'un articol asupra 
activităţii sale, ţine de familia Căliva, originară din Moscopole, stabilită la Timişoara. Din această familie 
macedoromână cunoaştem pe Gheorghe Ioanovici, nepot al lui Pavel Ioanovici, fiu al lui Ioan Căliva, de care s'a 
ocupat profesorul D. Braharu. In ce priveşte originea autorului dicţionarului nostru, Nicolae Ioanovici, după cum el 
însuşi mărturiseşte în prefaţa lucrării sale, este din Moscopole. El cunoaşte perfect aromâneşte; de asemenea 
limbile: latina, greaca, modernă, germană şi maghiară. Pentru frazele macedoromâne se serveşte de cunoştinţele 
sale proprii. Limba lui se identifică cu aceea a textelor româneşti din Albania (LVII 102 , îos). 

Intre învăţaţii români din a doua categorie, locul de frunte îl ocupă marele cărturar Dimitrie Nicole Darvari. 
El era conştient de deosebirea ce exista între Aromânii şi Grecii din Viena. A publicat în limba greacă o serie de 
lucrări cu caracter filosofic, pedagogic şi educativ. O listă a lucrărilor sale a fost publicată pentru întâia dată în 
primul număr din faimoasa revistă ce apărea pe atunci la Viena; 'Eppr|q 6 Aoyioc Familia Darvari era originară din 
Vlahoclisura (Macedonia). Gheorghe Constantin Darvari era mare negustor şi proprietar de imobile la Viena. 
Maramuşanul Vasilie Ghergheli din Ciocotici, căruia îi ajutase la publicarea lucrării sale «Cod al manierelor 
elegante », îl numeşte: « ceteţienescu neguţiătoriu şi avutoriu a mai multe case din Vienna, fierbânte zelos spre 
cultura Romane naţiei sale »(XVII 3 8n.). 

Despre Doctorul Constantin I. Darvari, care a profesat medicina la Bucureşti şi a publicat lucrări medicale, 
am vorbit la p. 80. 

După el vine Constantin Emanuil Ghica de Djanfalva, numit de Carcalechi în Biblioteca românească din 
1821 « bărbat prea învăţat între Românii din Macedonia »; Vasilie Papa Eftimiu care a publicat în 1807 o istorie a 
Greciei, tradusă din limba germană, cu afirmarea în titlu că este destinată pentru şcoala întemeiată de « frăţia 
localnicii, din Viena Greco-Români 'PcopaioiBAxxxoi) » şi în fine, Ioan Nicolidi de Pindo, medic vestit, originar din 
Gramoste. 

Ioan Nicolidi de Pindo era mândru de originea sa grămuşteană. De aceea, după cum Gheorghe C. Roja 
semna « Vallachus Moscopolitanus », tot aşa el, în teza sa de doctorat se mn a « Macedo-Grammostensis ». După 
ce a terminat şcoala primară din Gramoşte, Ioan Nicolidi de Pindo a trecut în Sacişta pentru studii mai înalte. Pe 
vremea aceea exista în Sacişta un « colegiu » în care se studia ştiinţă, istorie, teologie. Fără voia părinţilor săi, el a 
plecat în Austria să studieze medicina. Ajuns la Viena, după câţiva ani de studii a obţinut doctoratul şi dreptul de a 
practica medicina în capitală ceea ce era un mare succes pentru el. Pentru meritele sa excepţionale în practica 
medicinii, el a fost înnobilat în timp împăratului Leopold al II-lea, cu predicatul « de Pindo ». După un necrolog 
ajuns până la noi, Ioan Nicolidi de Pinda era foarte învăţat, mare filantrop şi om bun la suflet. Ajuta pe săraci 
vindecându-i de boale şi dându-le medicamente. O parte din biblioteca sa, constând din clasicii greci, a dăruit-o 

încă în viaţă comunităţii greco-valahe din Viena. In afară de tesa de doctorat, el a publicat, după baronul Storck, o 
lucrare despre sifilis şi alte câteva articole mai mărunte. Se spune că avea obiceiul să scrie ca Turcii de pe vremea 
lui, ţinând hârtia în palme şi de multe ori stând în picioare (XCVI). 

In afară de Ion Nicolidi, la Viena se afla şi un nepot de frate al acestuia, Sterghie Eustatie Nicolide, înnobilat 
acelaşi timp cu unchiul său. 

Contribuţia Aromânilor la viaţa politiciă şi culturală a Grecilor. Toate popoarele creştine din Peninsula 
Balcanică, până aproape de prima jumătate a sec. al XlX-lea, formau sub raportul culturii şi al civilizaţiei, o singură 
lume. Ideea călăuzitoare a acestei lumi era viaţa creştină, susţinută de şeful suprem al spiritualităţii orientale care 
era Patriarhul din Constantinopol. Macedoromânii lipsiţi de o biserică proprie, ţineau direct de această 
spiritualitate. 

In astfel de împrejurări, atunci când în Orient începu să bată un vânt de libertate, alături de marii patrioţi 
care luptau pentru restaurarea Eladei în graniţele imperiului bizantin, se găseau şi Macedoromânii. Dela început ei 
s'au arătat cuceriţi de măreţia acestei idei. De aceea printre protagoniştii greci din patrie şi din străinătate, lucrând 
pentru realizarea acestei idei, se găseau şi Macedoromâni care, în multe privinţi, formau sufletul mişcării. 

In lipsă de izvoare, noi nu cunoaştem toate amănuntele acestei mişcări. Ştim numai că înainte de 1800, acela 
care a tras clopotul de alarmă, vestind Grecilor de pretutindeni o nouă viaţă, a fost poetul revoluţionar de origine 
macedoromână Riga din Veleştin sau, cum îi zic Grecii, Rigas Velestinlis (XVI şi XCVII -a 368). 

El era originar din Pind, vorbea româneşte şi lucra în legătură cu fraţii săi români din patrie şi străinătate. 

Dându-şi bine seama de faptul că o astfel de mişcare nu va putea fi dusă la bun sfârşit numai cu Grecii şi 
Românii din patrie, Riga din Veleştin a trecut graniţa, venind întâi la Bucureşti, într'o vreme când la noi grecismul 
era a tot stăpânitor, şi, de aici apoi, a trecut la Viena. Acolo a intrat în legătură cu vestiţii editori şi tipografi 
aromâni Fraţii Marchide Puliu, despre care am vorbit (p. 82), originari din Sacişta în Pind; acestora le-a mărturisit 
planul său revoluţionar şi propaganda ce vroia să facă în Monarhia Austro-Ungară. Fraţii Puliu, aprobându-i planul, 
s'au angajat să-i tipărească versurile împreună cu vestita proclamaţie revoluţionară, care trebuia să apară în taină, 
fără aprobarea autorităţilor locale. După apariţia şi distribuirea ei, el a fost nevoit să se refugieze în Triest, la alţi 
negustori macedoromâni, unde a fost prins de autorităţile locale şi predat Porţii, care l-a trimes la Belgrad, unde a 
fost decapitat, în 28 Febr. 1793. Fraţii Puliu, care erau tot atât de vinovaţi pentru tipărirea proclamaţiei, fiind supuşi 
austrieci n'au fost extrădaţi. 

Amintesc aici că la această tipografie s'a tipărit în 1797 cartea macedoromână pentru şcolile primare la 
Aromâni « Noua pedagogie », scrisă de protopopul coloniei româneşti din Posel Constantin Ucuta, despre care s'a 
vorbit mai sus (p. 77). Tot la această tipografie s'a imprimat şi primul jurnal grecesc « Ephemeris », ca şi alte multe 
reviste şi scrieri de propagandă. 

Cu toate greutăţile ce a întâmpinat această mişcare, marea revoluţie greacă ce a precedat războiul pentru 
eliberarea Greciei n'a putut fi înlăturată. Fa aceste două momente hotărâtoare pentru viaţa politică a Greciei 
modeme, contribuţia Românilor din munţii Pindului a fost atât de hotărîtoare, încât nu exagerăm când afirmăm că, 
printre eroii cu care s'a mândrit elenismul de mai târziu, un loc de frunte îl ocupă şi căpitanii român Andruţu, 
originar din Vlaholivadi din Olimp; faimosul şef al Armatolilor, Căpitanul Buciivala, care la adânci bătrâneţe s'a 
dus la Ierusalim; Hagi-Petru, pe care Turcii îl numeau Vlah-bei, în fine, Caciandoni, Diacu, Vlahu, Cionga şi alţii. 

Grecii mai luminaţi au ţinut seama întotdeauna de această contribuţie a Românilor la renaşterea politică a 
Greciei modeme. Astfel, în revista franceză « F'Hellenisme » din Iunie 1904, care apărea la Paris, cetim 
următoarele rânduri: « Aceşti Kutsovalahi au luat parte atât de activă în luptele pentru asigurarea existenţei noastre 
naţionale, încât şi-au vărsat sângele şi cheltuit banii pentru susţinerea cauzei greceşti ». Iar scriitorul francez 
Edmond About care a cunoscut atât de bine pe Greci, afirmă cu drept cuvânt că «Armatorii din Tesalia sunt aceia 
care au fondat prin jetfa lor Grecia de astăzi » (LVIIF 2 )- 

Tot cam pe vremea aceea au răsărit din mijlocul Românilor din Pind câţiva poeţi, care au scris versuri pline 
de avânt şi caldă simţire, citite şi astăzi de poporul grec cu multă plăcere. Printre aceştia cei mai de seamă au fost 
Valaoritis, Zalacostassi Cristalis, ultimii doi din comuna românească Siracu din Pind, care, împreună cu Riga din 
Veleştin, despre care am vorbit, au contribuit atât de mult la îmbogăţirea literaturii şi înfrumuseţarea limbii 
greceşti. 

După constituirea Eladei în Stat independent, printre bărbaţii politici ai Greciei modeme, se ridică figura 
impunătoare a lui I. Coletti, la început medic particular al lui Ali-Paşa tiranul din Ianina, după aceea mare om de 
Stat al Greciei. 

Român de origine din comuna Siracu în Pind, Coletti a apărut într'o vreme de frământări politice în Grecia, 

în care patimile personale, mai mult decât la oricare alt popor balcanic, duceau câteodată la desbinări catastrofale. 
Coletti, cu temperamentul său liniştit, cu inteligenţa sa scăpărătoare, cu fineţea şi tactul său politic, ştia să le 
potolească pe toate. 

Rolurile lui în viaţa politică a Greciei au fost multe şi variate. La urmă de tot a fost« trimisul extraordinar al 
primului rege al Greciei la Paris ». 

Aici Coletti s'a întâlnit cu Ion Ghica în saloanele d-nei Champy, cu care s'a întreţinut în româneşte. Coletti 
vorbea în dialectul macedoromân, iar Ion Ghica în limba literară. « Son Excellence le General Coletti » - ne spune 
Ion Ghica - era înalt trupeş, frumos, îmbrăcat cu fustanelă cu mintean şi cepchen alb, cusut cu găitanuri albastre ». 
Această memorabilă întâlnire ne este descrisă de scriitorul şi omul politic român, în voi 111 din scrierile sale 
(XVII 21 ). 

Dar Macedoromânii n'au dat Greciei modeme numai eroi naţionali şi oameni politici ci şi învăţaţi şi, mai 
ales, evergheţi. Printre cei dintâi avem pe vestitul istoric Spiru Lambru, pe Pantazi, Zvolu şi alţii; printre cei din 
urmă, familia Şina din Viena despre care am vorbit. Membrii acestei familii au cheltuit sume mari pentru opere de 
binefacere în Grecia. Ei au ridicat la Atena localul pentru Academia Greacă, o capodoperă de arhitectură şi cel mai 
frumos edificiu din capitala Greciei. "Weigand, care a vizitat această academie, regretă că marele donator 
macedoromân, odată cu edificiul, nu le-a putui dărui Grecilor şi pe academicieni: « nur Schade, dass er mit dem 
Gebaude nicht auch gleich die Akademiker mitschenchen konnte ». Gheorghe Averoff, originar din Aminciu, a 
cheltuit o bună parte din averea sa pentru flota greacă, a clădit stadionul din Atena pentru jocurile olimpice şi a 
ridicat şcoli şi spitale în mai multe oraşe din Grecia. 

Tot munificenţii macedoromâne se datoreşte măreţul local pentru şcoala politehnică din Atena. O inscripţie 
de pe frontispiciul localului arată ca întemeietori pe macedoromânii Stumara, Mihail şi Elena Toşiţa şi Gheorghe 
Averoff. Ca recunoştinţă pentru toate aceste binefaceri, Grecii i-au ridicat lui Toşiţa în cimitirul din Atena un 
monument pe care, în mod ridicol, locul de naştere din inscripţie l-au schimbat din Meţova în «Messovon », dându- 
i o factură grecească, spre a ascunde originea macedoromână a mărinimosului donator. Faptul a fost relevat tot de 
profesorul Weigand, care se exprimă în felul următor: « Dem Wohlthăter Tositsa hat man auf dem Friedhofe von 
Athen ein prăchtiges Denkmal in Marmor gesetzt, dabei in Iăcherlicher Weise den Geburtsort dessclben «Metsovo 
» in « Messovon » umgeăndert, um dem Worte ein mehr griechisches Aussehen zu geben » (CX 1179 ). 

Renaşterea Românilor macedoneni prin şcoli naţionale. Acţiunea învăţaţilor patrioţi macedoromâni din 
Austria şi Ungaria, ca Gheorghe Const. Roja, Mihail Boiagi şi alţii, care au publicat lucrări în dialect cu scopul bine 
vădit de a produce printre Aromânii din Macedonia o mişcare pentru trezirea lor la conştiinţa naţională, n'a reuşit. 

Pe vremea aceea propaganda greacă în Peninsulă şi chiar aici la noi în ţară era atât de puternică, încât orice 
iniţiativă în această direcţie era condamnată să rămână fără niciun rezultat. 

Abia când evenimentele politice din cele două Principate, cu prilejul revoluţiei din 1848, au silit pe unii 
bărbaţi de Stat şi mari patrioţi români, ca poetul Dimitrie Bolintineanu, generalul Cristian Teii, I. Ionescu dela Brad 
să treacă în Orient, s'a început, prin silinţa Macedoromânilor stabiliţi la Bucureşti, o nouă acţiune pentru cultivarea 
elementului românesc din Balcani prin şcoli naţionale. 

Trebuie să recunoaştem dela început, că, în această a doua perioadă de redeşteptare a conştiinţei naţionale la 
Macedoromâni, acela care pentru întâia dată a deşteptat interesul publicului românesc din ţară pentru soarta 
Macedoromânilor a fost Dimitrie Bolintineanu. In acest scop, el a publicat un volum de călătorii în Macedonia, în 
care a încercat să redea o parte din frumuseţile regiunilor locuite azi de Macedoromâni. Nu se ştie dacă autorul a 
făcut aceste călătorii la faţa locului, sau le-a descris din simplă închipuire. Intr'un mic studiu făcut în acest scop, 
mi-am exprimat părerea că el n'a călătorit în Macedonia. In vremea lui şi chiar înainte, obiceiul de a publica călă¬ 
torii în Orient, fără a-1 cunoaşte, era destul de răspândit. Cu toate acestea, apariţia descrieri lor de călătorie ale lui 
Dimitrie Bolintineanu, numai cu câţiva ani înainte de înfiinţarea primelor şcoli româneşti în Macedonia, a fost 
clopotul de alarmă care a trezit opinia publică din ţară şi a deşteptat nădejdi noi în inimile fraţilor români din 
Macedonia. Fără călătoriile lui Dimitrie Bolintineanu, Macedoromânii ar mai fi rămas încă multă vreme 
necunoscuţi. Bolintineanu a fost acela, care, chiar atunci când a exagerat, s'a silit să-i înfăţişeze marelui public din 
ţară într'o lumină cât de simpatică. Şi încercarea lui n'a rămas zadarnică. Apariţia acestor călătorii, scrise cu atâta 
căldură, n'a fost numai o revelaţie pentru publicul românesc, care abia dacă auzise despre existenţa 
Macedoromânilor, dar a trezit în inimile Românilor macedoneni stabiliţi în ţară speranţe pentru salvarea din 
ghiarele grecismului a fraţilor rămaşi în patrie. 

De altfel, şi alţi patrioţi români din ţară, care cetiseră în autorii străini despre aceşti Români, ar fi voit să se 
ducă în mijlocul Macedoromânilor. Printre aceştia era şi Nicolae Bălcescu care dorise să plece în Macedonia, 

înaintea lui Bolintineanu. Fapt este că curentul de simpatie pentru soarta acestor Români devenise în vremea 
aceea atât de puternic, încât în 1860, în Bucureşti s'a format un comitet, în fruntea căruia se aflau cele mai 
marcante personalităţi din ţară, ca: C. A. Rosetti, Dimitrie Bolintineanu, Cezar Boliac, Cristian Teii şi alţii, al 
cărui unic scop era să procure mijloace pentru începutul unei acţiuni culturale la Românii din Macedonia. 
Acest comitet, la început, a redactat un manifest scris în româneşte şi greceşte, care trebuia să fie trimes la 
Românii din Macedonia. Apoi, s'a deschis prima şcoală românească (1864) de către institutorul macedoromân 
care învăţase 3-4 ani carte românească la un liceu din Bucureşti, Dimitrie Atanasescu, originar din comuna 
Tâmova de lângă Bitolia. 

Acesta este începutul. 

Dimitrie Bolintineanu ca scriitor, Dimitrie Atanasescu ca apostol şi fecund autor de cărţi didactice au 
fost ctitorii şcoalelor româneşti din Macedonia, întreţinute de Statul românesc. 

Activitatea dascălului, care ducea o nouă învăţătură printre Românii din Peninsula Balcanică, deşi la 
început a cunoscut multe piedeci din partea şcoalei greceşti, n'a rămas fără răsunet în celelalte comune 
româneşti. După şcoala din Tâmova s'au deschis altele. Numai că lipseau institutorii. Pentru acest scop, s'a 
ales un număr de tineri Macedoromâni care au fost aduşi în ţară de părintele Averchie, spre a studia, şi a fi 
apoi întrebuinţaţi ca dascăli în Macedonia. Aceşti tineri au fost aduşi în ţară în două serii: în prima serie erau 
zece, toţi originari din Pind; în a doua, optsprezece, între care se găseau şi câţiva din Macedonia. 

In modul acesta şcolile se înmulţeau din an în an, în aşa fel încât, după o activitate de 36 de ani, în 1900, 
Macedoromânii aveau în sudul Peninsulei Balcanice 6 şcoli secundare: 113 şcoli primare şi mai multe biserici, în 
care serviciul divin se oficia în limba română. Toate aceste şcoli înfiinţate în bună parte prin activitatea şi directa 
conducere a inspectorului Apostol Mărgărit, mai în urmă au fost înmulţite şi sistematic reorganizate de 
Administratorul, mai târziu Consulul general la Salonic, George C. lonescu, în prezent pensionar la Bucureşti. 

Acum mai trebuia rezolvată chestiunea bisericească, in virtutea căreia Macedoromânii puteau avea episcopii 
lor, care să le sfinţească bisericile şi să le hirotonisească preoţii. In anul 1905, guvernul român a reuşit să realizeze 
pe lângă guvernul turc şi această ultimă dorinţă. Acum totul ar fi mers bine, dacă, în urma revoluţiei Junilor Turci, 
nu s'ar fi precipitat evenimentele cu izbucnirea războiului balcanic, în urma căruia a urmat desmembrarea 
elementului românesc între statele învingătoare: Grecia, Serbia şi Bulgaria. (XVIFs). 

In ce priveşte starea culturală la Meglenoromâni, nu cunoaştem nimic până în a doua jumătate a sec. al XIX- 
lea, când au început să se deschidă primele şcoli româneşti în comunele lor. Până atunci, ei se instruiau cum puteau 
şi mai ales cât puteau, în limba slavă din contactul lor cu Slavii din comunele vecine, şi, în limba greacă, din 
contactul lor cu biserica, în care limba de serviciu a fost grecească. 

înainte de şcolile româneşti, ei n'au avut şcoli slave. In schimb au avut şcoli greceşti. Acestea n'au influenţat 
câtuşi de puţin asupra limbii sau asupra sentimentelor lor naţionale. Sub acest raport, ei s'au considerat întotdeauna 
deosebiţi de Greci şi de Slavi. 

Năzuinţa de a se cultiva în limba maternă a început să se arate la ei încă din 1864, adică cam atunci, când 
Dimitrie Atanasescu, marele dascăl al românismului din Macedonia, deschidea primele şcoli naţionale în mijlocul 
Mac edoromânilor. 

Cu toate acestea, ei n'au ajuns să cunoască şcoala românească prin Macedoromâni. Pe vremea aceea, 
contactul dintre Meglenoromâni şi aceştia lipsea atât de mult, încât nu numai oamenii din popor, dar chiar cărturarii 
macedoromâni nu aveau o idee clară despre existenţa unei populaţiuni româneşti în Meglen. 

Meglenoromânii au aflat despre poporul român şi despre limba română la Sfântul Munte. încă înainte de 
1864, un oarecare Ioan Popa-Gheorghe din Oşani (Meglen), vroind să se călugărească, a plecat la Sfântul Munte. 
Fiind însurat, călugării greci n'au vroit să-l primească la mănăstire. Atunci s'a dus la schitul românesc Prodrom. In 
acest schit el a petrecut o iarnă întreagă, învăţând româneşte. După aceea s'a întors în Meglen ca preot, introducând 
în biserică limba română. Cu toate că patriarhia greacă din Constantinopol l-a pedepsit pentru această inovaţie în 
biserică, totuşi întrebuinţarea limbii române printre săteni s'a întins din ce în ce mai mult şi, numai după câţiva ani, 
cu ajutorul dascălilor macedoromâni. Meglenoromânii au deschis şcoli româneşti (XX ii 9 ). 

Societatea de Cultură Macedoromână. Acţiunea pentru trezirea Românilor la conştiinţa naţională prin 
şcoală, întreprinsă de guvernul român din ţară, la început, n'a mers tocmai aşa de uşor. Greutăţile şi piedicele 
proveneau din faptul că această iniţiativă era luată într'o vreme când populaţiunile din Balcani se găseau în fierbere 
sub ameninţarea bandelor de insurgenţi formate de Bulgari, Greci şi Albanezi. In astfel de împrejurări, Turcii nu 
înţelegeau rostul unei acţiuni pur culturale, chiar atunci când ea se făcea în folosul unei populaţiuni care nu avea 

niciun interes politic. Guvernul român, la rândul lui, nu se putea angaja prea mult, mai întâi pentrucă avea prea 
puţină trecere la Poartă, al doilea, şi din cauza atitudinii ostile a Patriarhiei, care era foarte indispusă în urma 
secularizării averilor bisericeşti dela mănăstiririle din ţară. 

In astfel de împrejurări, o acţiune în interesul acestor Români putea începe numai pe cale particulară şi dela 
oameni care cunoşteau întreaga situaţiune a elementului românesc din sudul Dunării. Aceştia nu puteau fi alţii 
decât Macedoromânii stabiliţi în ţară. De fapt, ei au şi început să se mişte, în fruntea unor patrioţi ca Dimitrie 
Cazacovici, ajuns mai târziu membru activ al Academiei Române, Iordache Goga, Zisu Sideri şi Dimitrie 
Bolintineanu, reuşind să formeze în anul 1860 un prim comitet despre care am pomenit mai sus, compus din cele 
mai distinse personalităţi din ţară: C. A. Rosetti, Cristian Teii, Cesar Boliac şi V. A. Ureche. 

Imediat după constituire, comitetul astfel compus a adresat Românilor macedoneni din Peninsula Balcanică 
un călduros manifest, din cuprinsul căruia ei aflau pentru întâia dată că nu sunt singuri pe lume în locurile 
îndepărtate unde se găsesc şi că au fraţi mai mari care se interesează de soarta lor. 

Este de prisos să arăt aici că sufletul acestui comitet era V. A. Ureche, acest mare patriot şi neobosit luptător 
pentru cauza tuturor Românilor de peste hotare, nu numai pentru soarta Macedoromânilor. 

In urma stăruinţelor depuse de acest prim comitet, s'au înfiinţat, începând dela 1864, primele şcoli româneşti 
în Macedonia. Tot în urma stăruinţelor lui s'au trimes primele cărţi româneşti în Macedonia şi s'au adus din Epir, 
Tesalia şi Macedonia, aici în ţară, primii elevi, înfiinţându-se o scoală macedoromână cu internat şi cu un program 
făcut anume pentru pregătirea acelor tineri, care trebuia să înveţe mai întâi bine limba literară şi ceva latineşte, şi 
numai după aceea să treacă la liceul Sf. Sava pentru învăţături mai înalte. 

In urma acestor promiţătoare începuturi pentru cultura Românilor din Macedonia, sforţările Comitetului nu 
ajungeau. Acum şi numărul Românilor macedoneni din ţară, care se interesau de mersul cauzei româneşti în 
Macedonia, se mărea din ce în ce mai mult. In astfel de împrejurări, s'a simţit nevoia ca, în locul comitetului, să se 
fondeze o societate care să cuprindă cele mai marcante personalităţi din ţară. Această societate s'a şi constituit sub 
numele de « Societatea de Cultură Macedoromână », în forma în care există şi astăzi. 

Prima adunare a avut loc la 23 Septemvrie 1819 în sala Ateneului Român. 

Această memorabilă şedinţă a fost ţinută sub înalta preşedinţie a Mitropolitului Primat Calinic Miclescu; 
secretar fiind V. A. Ureche. In Consiliul de Administraţie de 35, ales de adunare, figurau, pe lângă fruntaşii 
macedoromâni din ţară, cele mai distinse şi marcante personalităţi din lumea politică şi literară dela noi, ca Dumitru 
Brătianu, C. A. Rosetti, Principele D. Ghica, Ion Câmpifieanu, Dumitru Sturdza, General Teii, George Chiţu, 
Vasile Alecsandri, Titu Maiorescu, Iacob Negruzzi şi alţii. 

Entuziasmul stârnit la fondarea ei era atât de mare, încât adeziunile veneau dela cele mai distinse 
personalităţi din ţară. Sub acest raport mă mulţumesc să arăt aci că însăşi Doamna Elena, care pe vremea aceea se 
găsea la Paris, a cerut să fie înscrisă la Societate cu cei doi fii ai ei. Alexandru şi Dumitru, după cum rezultă din 
următoarea scrisoare, pe care a adresat-o cu data de 9 Iulie 1880 '): 

« Monsieur, 

L'etat de ma sânte ne m'a pas permis de repondre plus-tot â la lettre par a quelle vouz m'avez fait connaître 
ct l'existence de la Societe d'Instruction Macedo-Roumaine et la noble mission qu'elle s'cst donnee. 

Pour empecher la denationalisation des nombreux Roumains repandus sur le sol de la Turquie d'Europe, 
vous faites appel âtous. Pour parer aux dangers qui mena cent nos interessants congeneres, vous projetez d'elever 
et de subventionner des ecoles roumaines dans Ies contrees transdanubiennes et surtout en Macedoine. Rien de 
plus sage ni de plus efficace en effet pour entretenir chez eux l'etude de la langue, de la religion, de l'histoire et 
des moeurs de leurs peres. 

Votre entreprise est vraiment patriotique Monsieur, el le sera bien accueillie et genereusement encouragee 
en Roumanie. Je m'associerai de tout coeur dans la limite de mes moyens, aux efforts que vous tentez. 

Aussi bien la Societe d'Instruction Macedo-Roumaine vient-elle repondre â une grande pensee du Prince 
Couza. Ce n'est pas âvous que j'apprendrai, Monsieur, que le Prince subventionna d'abord sur sa cassette privee 
plusieurs ecoles roumaines de Bulgarie et de Macedoine, Ies quelles reşurent plus tard une dotation de l'Etat, si 
j'ai bonne memoire. II me souvient encore que le Prince sur Ies indications de Monsieur C. Negri, et de Monsieur 
D. Bolintineano, qui avaient visite ces populations, fit venir un certain nombre de jeunes Roumains de la 
Macedoine âBucarest pour ycompleter leur educa tion et former le noyau d'une sorte d'Ecole Normale qui devait 
etre une pepiniere de professeurs pour Ies ecoles roumaines d'au de la du Danube. 

Ces institutions ont-elles dispăru et, dans ce cas, voulez-vous Ies ressusciter? Ou bien, ont-elles subsiste 
jusqu'ici et voulez vous profitcr des circonstances politiqucs pour Ies revivifier et revendiquer le droit de tendre une 

main protectrice â nos freres de Macedoine? Dans tous Ies cas, la Societe que vous presidez est une oeuvre 
patriotique. Je tiens âhonneur d'etre inscrite avec mes deux fils, Alexandre et Demetre, au nombre de vos 
adherents. 

Croyez, Monsieur, â mes sentiments d'estime particuliere. 

Princesse Helene Couza. » 

Paris 7 Juillet 1880. 

') Conţinutul acestei scrisori mi-a fost comunicat de d-1 Victor Papacostea, căruia îi exprim, aici, 
mulţumirile mele. 

Imediat după constituirea Societăţii, un apel semnat de patru membri din consiliul de 35 cu V. A. Ureche în 
frunte a fost trimes ziarelor din ţară în care, după ce se expunea în mod amănunţit felul cum gândeşte această 
Societate să întreprindă acţiunea pentru apărarea intereselor naţionale ale Românilor din sudul Dunării, le cerea să-i 
ajute în această luptă, prin luminarea opiniei publice din ţară. Tot atunci Societatea de Cultură Macedoromână a 
organizat ţinerea de conferinţe pentru o mai bună orientare a publicului românesc în problemele naţionale din 
Balcani. 

Spre a ne putea da seama de efectele acestei acţiuni, trebue să ne amintim că, pe vremea aceea, toată 
activitatea oficială a Statului Român se reducea la întreţinerea a câtorva scoli primare. Ele erau prea puţine faţă de 
numărul Aromânilor care se in s trui au la şcolile greceşti. Este drept că pe atunci iniţiativa Statului nostru de a se 
ocupa de soarta unor Români pierduţi în mijlocul celorlalte popoare balcanice era hotărîtoare pentru trezirea lor la 
conştiinţa naţională. Cu toate acestea ea singură nu ajungea, mai întâi, din cauza atitudinei de suspiciune a 
autorităţilor turceşti care, în orice îndeletnicire cultura în Macedonia, susţinută de afară, vedeau, un pretext 
pentru acţiune pur politică, al doilea şi din cauza intrigilor venite din partea Patriarhiei din Constantinopol. 

Sub regimul turcesc înfiinţarea unei şcoli româneşti era una din încercările cele mai grele. Pentru 
aceasta se cerea existenţa unei comunităţi româneşti recunoscută de autorităţi locale, ceea ce nu se putea 
obţine uşor, fiindcă era supusă direct autorităţii spirituale a Bisericii greceşti, reprezentată prin Patriarhia din 
Constantinopol. Pentru emanciparea ei de sub această autoritate, se cerea multă abilitate. Aci venea 
intervenţia Societăţii de Cultură Macedoromâne prin oamenii ei din ţară, de obicei Macedoromâni de origine, 
care aveau legături cu Românii din Macedonia, dându-le instrucţiuni asupra felului cum trebuie să procedeze 
la întemeierea comunităţilor româneşti, care înlesneau obţinerea unei autorizaţii. Pentru acest fel de 
operaţiuni, în cele mai multe cazuri, Societatea se adresa pe cale particulară învăţătorilor. Pe vremea aceea un 
învăţător sau institutor nu se mulţumea să-şi facă numai orele de cursuri la şcoală. Adevărata lui activitate 
începea după ce ieşea din şcoală, prin vizitele pe care le făcea la Aromâni, sfatuindu-i, îndemnându-i şi 
îmbărbătându-i să facă totul pentru triumful cauzei naţionale. 

Cât de mult a lucrat Societatea de Cultură Macedoromână în această direcţie în primii ani de existenţă, 
se poate vedea şi din turburarea ce s'a produs la Fanar, imediat după constituirea ei, după cum rezultă din 
conţinutul circulărilor pe care Patriarhia din Constantinopol le trimetea Mitropoliţilor şi Episcopilor din 
Macedonia, Epir, Tesalia şi Albania. Iată una din aceste circulări, tradusă în româneşte: 

« Prea Sfinte Mitropolit al Pelagoniei şi prea Venerabil « Exarh al Macedoniei Superioare! ... ». 

« Prin scrisoarea noastră particulară şi sinodală cu data de 30 Octomvrie trecut, v'am înştiinţat 
confidenţial că nu de mult s'a format în Bucureşti o Societate cu numele de « Societate de Cultură 
Macedoromână » şi în acelaşi timp am atras atenţiunea Sfinţiei Voastre asupra unor articole ale statutelor sale 
organice si v'am recomandat discreţiune. Asemenea prin scrisoarea noastră patriarhală, v'am încunoştiinţat că 
de curând am adresat un takrir înaltei Porţi. Prin acest takrir am pus afacerea sub ochii guvernului otoman, 
facându-1 să întrevadă marile desordini şi pericole care ameninţă Statul turcesc şi Biserica noastră. I-am arătat 
de asemenea necesitatea de a atrage atenţiunea guvernatorilor generali din provincii şi prin ei sub 
guvernatorilor, pentru ca, cu concursul Arhiepiscopilor noştri, şcoalele şi Bisericile greceşti să nu fie 
încredinţate Românilor. înalta Poartă, în urma acestui takrir, a dat ordinele necesare. Aşa dar vă recomand 
Sfinţiei Voastre să lucraţi de acord cu autorităţile turceşti, veghind ca Biserica şi Şcoala să fie la adăpostul 
celor mai mici mişcări venite din partea propagandei româneşti » (C-a). 

In astfel de împrejurări, pe care noi de aici din ţară nu le cunoaştem, menirea Societăţii de Cultură 
Macedoromână a fost întotdeauna de a apăra cu orice mijloace interesele românismului din Balcani, formând 
sub acest raport, puntea de legătură între elementele active din mijlocul acelui românism şi între elita 

conducătorilor din ţară. In acest scop, la început, ea a desfăşurat o activitate foarte mare aproape în toate 
direcţiile, prin publicarea de articole şi studii în ţară şi străinătate pentru apărarea cauzei Aromânilor, prin 
trimiterea de delegaţiuni politice la diferitele congrese în străinătate, prin răspândirea de cărţi româneşti şi 
înfiinţarea de şcoli în Macedonia întreţinute de Macedoromânii înstăriţi din ţară, prin publicarea de cărţi ştiinţifice 
şi literare, prin încurajarea şi îndemnarea tinerilor macedoromâni care veneau pentru studii în ţară, în fine, prin 
orice alte mijloace, menite să întreţin şi să progreseze lupta pentru salvarea elementului românesc din sudul 
Dunării, atunci când se va hotărâ în mod definitiv de soarta fraţilor noştri din Peninsula Balcanică. 

Toată această activitate condusă cu multă abilitate de toţţ preşedinţii ei: V. A. Ureche, Doctorul Leonte, Iuliu 
Valaori, Doctorul Petre Topa, Doctorul Şt. Petraşincu, a variat după timp şi împrejurări. In orice caz, niciodată ea 
nu a pierdut din vedere scopul ei suprem care a fost şi este de a fi folositoare Românilor macedoneni la ei acasă, 
prin întărirea şcoalei şi culturei naţionale, şi, aici în ţară, prin apărarea intereselor lor colective, oridecâteori 
împrejurări nenorocite ca acele care au urmat după războiul mondial i-au forţat să se expatrieze, aşezându-se în 
Cadrilater. 

Literatura macedoromână. Acţiunea românească în Macedonia n'a contribuit numai la trezirea 
sentimentului naţional la Aromâni dar şi la înfiriparea unei literaturi dialectale din care, cu timpul, s'a putut forma o 
limbă unitară pentru toate tulpinile româneşti din sudul Peninsulei Balcanice, afară de Meglenoromâni care vorbesc 
o limbă puţin deosebită de a Macedoromânilor. 

Chestiunea limbii, din care Macedoromânii, cu timpul trebuia să-şi formeze un instrument de cultură, punea 
o problemă foarte grea pentru instrucţia lor în şcoală. Limba greacă, pe care o avuseseră ei până la începutul 
acţiunii româneşti în Macedonia, o învăţau de nevoie pentru necesităţile lor comerciale. Această limbă la Românii 
din Pind şi Tesalia, care veneau mai des în atingere cu Grecii, se putea însuşi uşor. La nord însă, în Macedonia şi 
Albania, unde lipseau Grecii şi nu era vorbită în popor, ea prezenta greutăţi foarte mari. In acele părţi se vorbeşte 
aromâneşte, albanezeşte, bulgăreşte, însă în niciun fel greceşte. Din cauza acestei necunoştinţe totale a limbii gre¬ 
ceşti se explică în parte faptul dece primele texte aromâneşti, cum sunt « Protopiria » lui Cavallioti, « Lexiconul în 
patru limbi » al lui Daniil Moscopoleanul, în fine «Codex Dimonie » şi altele, au fost scrise de Aromânii din 
Macedonia şi Albania, nu de cei din Pind şi Tesalia. Aceştia cunoscând limba greacă, în biserică simţeau mai puţin 
nevoia să audă cuvântul lui Dumnezeu şi în limba lor maternă. La nord, din contră, Aromânii necunoscând această 
limbă, simţeau mai mult necesitatea traducerii cărţilor bisericeşti în dialect. 

Insă cu introducerea limbii literare în şcolile lor, problema limbii la Aromâni, care vorbeau în dialect, 
rămânea tot nerezolvată. Ea prezenta mari greutăţi pentru lectura lor de acasă. Tinerii aromâni, care apucau să 
treacă prin şcolile secundare, cunoşteau atât de bine limba literară, încât se puteau uşor instrui numai în această 
limbă. Din contră, acei care isprăveau numai clasele primare, cu toate că reuşeau să o înveţe în oarecare măsură, 
după câţiva ani o uitau. Pe de altă parte aceştia din urmă formau majoritatea celor rămaşi acasă, îndeletnicindu-se 
cu comerţul şi meseriile. 

Din pricina acestor greutăţi, dela început, s'a simţit nevoia creării unei literaturi dialectale, redată într'o limbă 
unitară înţeleasă de toţi Macedoromânii. 

începuturile au fost foarte promiţătoare. In urmărirea acestui scop, s'au tradus părţi din sfânta scriptură, s'au 
creat reviste şi jurnale, în care prima pletoră de poeţi şi scriitori macedoromâni, ca: Mihail Nicolescu, Constantin 
Belimace, George Mumu şi alţii, au publicat bucăţi literare, a căror lectură a format multă vreme hrana sufletească 
a Românilor din sudul Dunării. Mai în urmă, această literatură a fost îmbogăţită prin contribuţiile scriitorilor mai 
tineri, ca Nuşi Tuliu, N. Baţaria, Ion Foţi, Marcu Beza, G. M. Samarineanu, Nicolae Velo, Z. A. Araia şi alţii. O 
expunere mai amănunţită a acestei literaturi a fost făcută de Tache Papah'agi, care a editat şi o bibliotecă cu 
transpuneri în limba literară a celor mai reprezentativi poeţi macedoromâni. 

In ce priveşte literatura populară, s'au publicat frumoase şi bogate colecţii de cântece şi basme datorite lui 
Pericle Papahagi. Culegeri parţiale fuseseră făcute înainte de D. Caragiani, publicate în « Convorbiri Literare », de 
Vangheli Petrescu din Cruşova, în « Mostre de dialectul macedoromân », de Dr. G. D. Obedenaru, publicate de Ion 
Bianu, în fine, de profesorul G. Veigand în opera sa « Die Aromunen ». Traduceri în limba germană, în afară de 
culegerile lui Weigand, avem pe acele ale lui Martin Lopelmann « Aus der Volksdichtung der macedonischen 
Rumănen ». Transpuneri în limba română din basmele aromâneşti avem de Iulia Mumu « Poveştile Pindului ». 

In culegerea de basme publicată până acuma de Pericle Papahagi, ni se prezintă un material bogat şi 
impresionant de variat. Ea cuprinde povestiri simple şi naive cu atâta comic şi humor, încât ele ar putea sta alături 
de basmele popoarelor celor mai culte. Filologul Alexandru Philippide, care a cunoscut mai de aproape bogăţia de 
imaginaţie a acestor basme, a afirmat cu drept cuvânt că ele întrec în frumuseţe poveştile din dialectul dacoromân: 

« După mine, basmele macedoromâne sunt mai frumoase decât cele dacoromâneşti ». (Alexandru Philippide, 
Originea Românilor. Iaşi, 1927, voi. II p. 562). 

In schimb, poezia lor populară este relativ săracă. 

Cineva, dacă va lua în mână culegerea intitulată « Din literatura poporană a Aromânilor » de Pericle 
Papahagi, va vedea că, din 1055 de pagini, format mare, numai 238 conţin versuri populare cu transpunere literară. 
Restul cuprinde jocuri copilăreşti, ghicitori, proverbe, etc. 

Faptul acesta ne surprinde cu atât mai mult, cu cât păstorii aromâni duceau o viaţă foarte prielnică pentru 
desvoltarea unei literaturi mai bogate. Trăind cu turmele veşnic în munţi, ei au prilejul să vină foarte des în contact 
cu intimitatea naturii. Cu toate acestea, din puţinele poezii populare ce avem în această culegere, rezultă că 
Aromânii prea puţin şi-au exprimat dragostea pentru natură, pentru codru, pentru munte, etc. 

Sub acest raport ei nu s'au putut ridica nici pe departe la înălţimea imaginilor şi frumuseţii lor, pe care ni le 
oferă poezia populară la Dacoromâni. 

In preocupările lor cu păstoritul transhumant sau seminomad, anotimpul pe care păstorii români din Pind îl 
aşteaptă cu nerăbdare este primăvara, când ei pornesc cu oile la munte. Cu toate acestea, puţine sunt cazurile, când, 
în cursul acelor peregrinări pline de atâta farmec, întâlnim tresăriri în faţa muntelui sau a codrului înfrunzit. 

Este drept că încă nu avem o culegere completă a poezie lor populare. Totuşi judecând după felul cum se 
oglindeşt viaţa lor spirituală în ceea ce ne oferă versurile din culegere amintită, avem impresia că frumoasele lor 
calităţi dovedite îl viaţa practică nu-şi găsesc corespondentul ideal în domeniu literar. 

Toată literatura lor populară se reduce mai de grabă la exprimarea unor simţiri mai mult de ordin primar, ca 
bocet, cântece haiduceşti - în care este vorba de isprăvile căpitanilo Fetu-Mare, Caciandoni, Bacola, Zerva, Zidru, 
Hagi-Bira, Nicc Dema şi alţii - cântece de nuntă, cântece de dragoste (foart puţine), balade, din care, după mine, 
una singură « Punte din Arta » este cu caracter popular, celelalte fiind plăsmuit de cărturari. In fine, câteva versuri 
(şi ele foarte puţine!) referitoare la viaţa lor pastorală, versuri în care D. Caracostea a putut găsi o variantă a « 
Mioriţei », cu un fond ce prezintă « izbitoare asemănări »(XXIII). 

STĂRILE ACTUALE 


Astăzi situaţia Românilor macedoneni este gravă. Economiceş e cea mai mare parte din ei sunt ruinaţi. In 
anul 1928, când am călătorit pentru ultima dată în sudul Peninsulei Balcanice, am rămas profund impresionat de 
mizeria economică în care se găseau. 

Această situaţie le-a fost creată Macedoromânilor atât din cauza luptelor ce s'au dat pe vremea primului 
război mondial chiar în centrele lor, cum au fost acele situate la nord de Florina, cât şi din pricina transformărilor 
politice ce au urmat după război. Fapt este că situaţia Românilor din Bitolia, cu satele şi târgurile din apropiere, 
este, sub raportul economic, dintre cele mai rele. Oraşul Bitolia a fost golit de cea mai mare parte a negustorilor 
macedoromâni. Pe mulţi din ei i-am întâlnit în Florina şi Salonic, pe alţii în Scopie şi alte oraşe din nordul 
Macedoniei. In locul lor au invadat ţărani din satele bulgăreşti. Comunele mari din apropierea Bitoliei, ca Nijopole, 
Târnova, Magarova sunt în ruine. In Molovişte din 500 de case mari, numai 80 erau locuite de un număr de 
Români cărbunari. Ceilalţi au plecat din comună, unde nici până azi nu s'au întors. 

In satele din apropierea Vodenei şi a Veriei stările de lucruri nu sunt mai bune. Acolo Românii păstori 
deposedaţi de munţii lor atât de necesari pentru întreţinerea turmelor de oi, s-au văzut nevoiţi parte să părăsească 
satele lor mutându-se aici în ţară, parte să-şi vândă vitele spre a se apuca de comerţ. In orice caz, starea celor 
rămaşi acasă este destul de precară. In aceeaşi situaţie se găsesc, în parte, şi Românii din Epir şi Albania. Aceştia, 
în urmă de tot, au avut de suferit şi din cauza rechiziţiilor în oi, cai şi catâri - singurul lor avut - făcute de 
autorităţile greceşti în timpul luptelor ce s'au dat între armata greacă şi cea italiană, chiar în apropiere aşezările lor. 

Cercetătorul care va întreprinde astăzi o călătorie la acei Români nu va mai găsi starea înfloritoare de mai 
înainte văzută de mine si descrisă de toti călătorii străini care au cercetat pe aceşti Români la ei acasă. Din contră, 
în oraşele şi satele lor va da de o mizerie de nedescris. 

Aceeaşi schimbare s'a produs şi în viaţa lor culturală. 

In urma intervenţiei României în războiul balcanic, prin tratatul din Bucureşti (1913), Grecia, Serbia şi 
Bulgaria angajau să asigure Macedoromânilor autonomia şcolară bisericească. Aceste angajamente abia au început 
să fie aplicată când a izbucnit marele război. 

In cursul acelui război, o parte dintre Macedoromânii aşezaţi în masivul Pindului, profitând de prezenţa 
armatei italiene de ocupaţiune, într'un congres ţinut la 27 Iulie 1917 la care au luat parte delegaţi din toate 
comunele din Pind s'au declarat independenţi într'un Stat naţional-canton, sub protecţia Italiei (CXVI). 

In articolul « I. Kutso-Valachi», publicat în revista italiană «Fe vie d'Italia », Giotto Dainelli arată 
entuziasmul cu care Aromânii au primit trupele italiene în Epir. Tot el povesteşte cum, pe vremea când Albanezii 
apuneau o rezistenţă înverşunată în contra trupelor italiene care înaintau în Epir, deodată le veni vestea că « in 
immediata vicinanza dei loro accampamenti, erano alcuni villagi, I cui abitanti si erano rifiutati di prendere le armi 
contro gli Italiani ». Surprinderea lor a fost mare, când au aflat că locuitorii satelor care refuzaseră să ia armele în 
contra Italienilor erau Aromâni ( «quegli abitanti erano Kutzo-Valachi ! » ). 

Din nenorocire această ocupaţiune a armatelor italiene n'a ţinut multă vreme. După câtva timp, ele 
retrăgându-se, armatele greceşti au reocupat masivul Pindului, iar o bună parte dintre fruntaşii macedoromâni, care 
luaseră parte activă la mişcarea pentru constituirea lor în Stat naţional, s'au refugiat în sudul Albaniei, de teama 
persecuţiilor greceşti. 

După încheierea armistiţiului. Macedoromânii, printr'un memoriu adresat Puterilor la conferinţa păcii, au 
cerut crearea unui cămin independent, în legătură cu Albania. Propunerea lor, lipsită de sprijinul eficace chiar al 
guvernului român, care era preocupat de alte chestiuni mai importante, n'a fost luată în seamă. 

Rămaşi fără sprijin, ei sperau să-şi păstreze mai departe autonomia şcolară şi religioasă din fiecare Stat 
căruia aparţineau, autonomie garantată prin tratatul din Bucureşti (1913). 

Din nenorocire, nici ea nu li s'a mai acordat în toate statele. 

Iugoslavia, aliata României, n'a înţeles să-şi ţină angajamentele luate prin tratatul din Bucureşti, sub pretext 
nemărturisit că, dacă ar lăsa pe Macedoromâni să se instruiască în limba naţională, atunci şi cealaltă minoritate 
reprezentată prin Slavii din Macedonia, pe care Bulgarii îi socotesc după limbă de conaţionali ai lor, ar cere să se 
bucure de aceleaşi drepturi. Dar în cazul acesta Statul sârb n'ar mai fi putut deschide în Macedonia de sub 
stăpânirea lui nicio şcoală cu limba de predare a Statului. Din cauza acestui inconvenient, imediat după marele 
război, bisericile româneşti au fost prefăcute biserici sârbeşti, iar şcolile româneşti au fost desfiinţate pentru 
totdeauna. 

Cu acest procedeu neobişnuit de arbitrar, Iugoslavia s-a făcut vinovată de cea mai grozavă intoleranţă faţă de 

minorităţi macedoromână, care, atât prin numărul ei relativ mare, cât mai cu seamă prin rolul covârşitor pe care îl 
joacă în viaţa economică a ţării, se dovedeşte ca un element de valoare în Statul Jugoslav. Macedoromânii au 
pierdut în Jugoslavia cele mai frumoase biserici zidite din moşi-strămoşi cu banii lor proprii şi cele mai înalte 
institutiuni de cultură, cum au fost un vechi liceu clasic cu localul lui propriu, o şcoală normală profesională de 
fete, toate în Bitolia, unde elita comerţului şi intelectualităţii a aparţinut din toate vremurile elementul românesc. 

Tot în Macedonia jugoslavă, Macedoromânii au pierdut şcolile elementare, răspândite în toate comunele, târgurile 
şi oraşele mai mici, unde ei se găsesc în număr mai mare. 

In Albania, la început, în curs de câţiva ani după război, şcolile româneşti au fost lăsate să funcţioneze mai 
departe. Mai târziu, ele au fost statificate, pentru ca, numai după un an-doi, să fie desfiinţate. Dacă Jugoslavia, prin 
suprimarea şcoalelor româneşti, s'a făcut vinovată de cea mai grozavă intoleranţă, Albania s'a făcut de cea mai 
mare ingratitudine. Albanezii din patrie si cei care fac averi la noi în ţară ştiu că primele încercări de redeşteptare a 
conştiinţii lor naţionale s'au făcut în România, din iniţiativa negustorilor albanezi aşezaţi în Bucureşti şi în oraşele 
din provincie, însă cu ajutorul intelectualilor şi, mai cu seamă, a oamenilor de Stat din ţară. In urmărirea acestui 
scop, s'au înfiinţat societăţi de cultură şi s'au scos ziare şi reviste albaneze, în fine, s'a făcut tot ceea ce putea 
contribui la afirmarea unei acţiuni albaneze în străinătate, cu scopul de a influenţa asupra soartei conaţionalilor lor 
din patrie. Pe vremea aceea, România pentru Albanezi, era, după o expresie curentă în ziarele şi revistele lor de 
atunci, «Franţa Orientului, patria libertăţilor » (în limba albaneză: Vlahia asht Frangija e Lindies, vatan e lirimevet 
!). Iată într'adevăr ce scria un mare patriot al Albanezilor în 1888: «Pe când fiii Albaniei lâncezesc, bărbaţi nobili, 
oameni mari ai României, cu o adevărată iubire fraternă, ne îmbrăţişează cu căldură, ne dau azil de mântuire, ne 
încurajează întreprinderea noastră, oferindu-ne în acelaşi timp şi bani, spre a putea continua opera începută »(cf. 
ziarul albanez « Shgipetari » Nr. 16 din 1888). Albanezii de astăzi le-au uitat pe toate. Ei speră că Românii noştri, 
care trăiesc în relaţiuni de perfectă înţelegere cu Albanezii şi, în afară de aceasta, vorbesc tot aşa de bine 
albanezeşte ca şi româneşte, mai curând sau mai târziu vor fi desnaţionalizaţi. 

In Grecia şcolile si bisericile româneşti n'au fost închise. In schimb, autorităţile greceşti fac Românilor, pe 
cale administrativă, tot felul de mizerii, dându-le să înţeleagă că, dacă-şi trimet copiii la şcolile greceşti şi se 
declară de Greci, vor fi trataţi mai bine. 

In afară de aceasta, imediat după marele război, pentru Românii din Grecia a urmat o altă nenorocire. Prin 
pierderea din partea Greciei a războiului din Asia, a urmat schimbul de populaţiuni dintre Turci şi Greci, în urma 
cărui, pentru 400.000 de Turci din Macedonia grecească, au trecut în Grecia 1.500.000 de Greci asiatici, insulari şi 
din Traci: a bună parte dintre aceştia au fost aşezaţi în comunele româneşti. Ceva mai târziu, o lege agrară a 
deposedat pe proprietarii macedoromâni de toate livezile şi de toţi munţii lor plini de păşuni necesare turmelor lor. 
In astfel de împrejurări, situaţia lor devenea foarte gravă. Cei mai mulţi din ei, nemaiputându-se ocupa cu 
păstoritul, şi-au vândut turmele de oi, cu toţi caii catârii spre a se ocupa cu comerţul. Dar foarte mulţi au pierdut şi, 
din cauza aceasta, o parte din ei s'au gândit să imigreze în ţară. Aceasta însă nu s'a putut face decât numai pentru un 
număr de zece până la douăsprezece mii de păstori. Restul nu s'a mişcat din locurile lor. 

Acest rest reprezintă azi câteva sute de mii de Macedoromâni cu aşezări în mase mai compacte, după cum 
am văzut, în Epir, Tesalia, Albania şi Macedonia. Ei nu cer în locurile în care se găsesc decât respectarea 
drepturilor lor la viaţa naţională, cu biserică şi şcoală românească. Acest drept li se cuvine atât pe baza vechimii şi 
numărului lor în Peninsulă cât, mai ales, pe temeiul contribuţiei lor binefăcătoare la prosperitatea economică şi 
culturală a Sud-Estului European. 


97 




BIBLIOGRAFIE 


Albumul Macedo-Ramân sub direcţiunea lui V. A. UrechiA. I 

Jacques Ancei, Peuples et nations des Balkans, Paris (1930) II 

Anonymi geographi descriptio Europae orientalis, publicat în Fontes historiae Daco-Romanorum de G. Popa- 

Liseanu, Bucureşti (1934) III 

Ion Arginteanu, Istoria Românilor Macedoneni, Bucureşti (1904) IV 

Arhiva Româneasca. Anul 1 IV-a 

Dr. M. Amaudoff, Die bulgarischen Festbriiuche, publicat în «Bulgarische Bibliothek», Lipsea (1917) V 

Victor Berard, La Turquie et l'Hellenisme Contemporain, Paris (1893) VI 

M. Beza, « Observaţii asupra poeziei populare la Aromâni », publicat în Conv. Lit. XLIII. Bucureşti (1909) 

1-30. VII 

Dr. V. Bologa în «închinare lui N. Iorga cu prilejul împlinirii vârstei de 60 de ani », (1931), p. 31. VII-a 

S. S. Bopcev, «Coup d'oeil sur le regime juridique des Balcans sous le regime ottoman », publicat în Revue 

Internationale des Etudes Balkaniques, I (1934-35) VIII 

Dr. Teodor Botiş, Monografia Familiei Mocioni. Fundaţia pentru Literatură şi Artă «Regele Carol II », 

Bucureşti (1939). IX 

Ami Boue, La Turquie d'Europe. I-IV Paris (1840). X 

C. A. Bratter, Die kutzowalcuhische Frage. Hamburg (1907). XI 

Maximilian Braun, Die Slaven auf dem Balkan bis zur Bejreiung von der turkischen Herrschaft, Leipzig. XII 

Bulletin de l'Institutpour I'etude de lEurope sud-orientale, III-eme annee, nr. 10-12 XIII 


T. T. Burada în Revista pentru Istorie, Arheologie şi Filologie II (1888). 96; G. Weigand, Die Aromunen II, 32; 


Th. Capidan, Românii Nomazi, 12 (unde se dă toată bibliografia), Meglenoromânii, I 39 urm XIV 

C. N. Burileanu, I Romeni di Albania, Bologna (1912). XV 

Nestor Camariano, «Contributions ala bibliographie des ceuvres de Rigas Velestinlis »,publicat în Balcania 

1(1938), 211-229 XVI 

Th. Capidan. Aromânii. Dialectul aromân. Studiu lingvistic. Academia Română. Studii şi Cercetări. Bucureşti 

(1932) XVII 

Th. Capidan, Elementul slav în dialectul aromân. Academia Română Mem. Literare. Seria III, Tom. II, Mem. 

4, Bucureşti, (1924) XVIII 

Th. Capidan, Fărşeroţii. Studiu lingvistic asupra Românilor din Albania. Bucureşti (1931). XIX 


Th. Capidan, Meglenoromânii. Istoria şi graiul lor. Academia Română. Studii şi Cercetări, voi. I, Bucureşti 


98 



(1925) 

Th. Capidan, Romanitatea Balcanică (Discurs rostit la 26 Mail936 în şedinţa solemnă). Academia Română. 

Discursuri de recepţie, Bucureşti (1936). 

Th. Capidan, Românii Nomazi. Capitolul: « Păstoritul aromân, vieaţa şi îmbrăcămintea lui », Cluj (1926). 

D. Caracostea, « Mioriţa la Aromâni », publicat în Omagiu lui I. Bianu din partea colegilor şi foştilor săi elevi, 

Bucureşti (1927), p. 91-108. 

Ion Caragiani, Studii Istorice asupra Românilor din peninsula balcanică. Bucureşti (1929). 

Ion Caranica, 130 de melodii populare aromâne. Bucureşti (1937) 

St. Ciobanu, « Versuri poloneze necunoscute în opera Mitropolitului Moldovei Dosoftei », publicat în 

Melanges offerts ă Charles Drouhet; Bucarest (1940) 

St. Ciobanu, Contribuţii privitoare la originea şi moartea Mitropolitului Dosofteiu (Discurs de recepţiune la 

Academia Română), Bucureşti (1920) 

Gh. Ciuhandu, « Comercianţii «Greci» în părţile ungurene şi în special în ţinutul Aradului », publicat în 

volumul omagial Fraţilor Alexandru şi Ion Lapedatu, Bucureşti (1936) 

B. Conev, Ezikovni vzaimnosti mezdu Bălgari i Români (Raporturile lingvistice între Bulgari şi Români), Sofia 

(1921) 


E. M. Cousinery, Voyage dans la Maceoine, Paris (1831), I-II 

D. Cosmulei, Datine, credinţe şi superstiţii aromâneşti " Pericle Papahagi, Din literatura poporană a 
Aromânilor, A. I. B. Wace and M. S. Thompson, The nomads of the Balkans. London 

Cvijic, La Peninsule Balkanique, Paris (1918) 

Dacoromania, Buletinul Muzeului Limbii Române din Cluj. 

Petre Dejeu, Monografia municipiului Oradea şi judeţul Bihor, Oradea (1926) 

C. Diaconovich, Enciclopedia Română. Voi. I-III, Sibiu (1898, 1900, 1904) 

Vasile Diamandi-Aminceanul, Românii din Peninsula Balcanica, Bucureşti (1938) 

Sterie Diamandi, Oameni şi aspecte din istoria Aromânilor, Bucureşti (1940) 

Silviu Dragomir, Vlahii şi Morlacii. Studiu din istoria românismului balcanic. Cluj (1924) 

Eleftherudachi, Epitomon Enghiclopedicon Lexicon (Dicţionar prescurtat enciclopedic) în 12 voi. Atena(1935) 

D. Găzdaru, « Contribuţii privitoare la originea, limba şi influenţa Mitropolitului Dosofteiu », laşi (1927), 
capitolul « Macedoromânismele în limba scrierelor Mitropolitului Dosofteiu », 3-4 

Sergiu Georgiade, Cercetări despre Românii de dincolo de Dunăre, traducere din limba greacă, Craiova (1867) 

Anastase N. Hâciu, Aromânii, comerţ, industrie, arte, expansiune, civilizaţie. Bucureşti (1936) 


XX 

XXI 

XXII 

XXIII 
XXIII-a 

XXIV 

XXIV-a 

XXV 

XXVI 

XXVII 
XXVIII 

XXIX 

XXX 

XXXI 

XXXII 
XXXIII 

XXXIV 
XXXIV-a 

XXXV 

XXXVI 

XXXVII 

XXXVII-a 

XXXVIII 


99 



I. G. von Hahn, Albanische Studieri 1, Jena (1854) XXXIX 

Dr. Ludwig Hahn, Rom und Romanismus im griechischromischen Osten, Leipzig (1906) XL 

Traian Herseni, Probleme de sociologie pastoral. Biblioteca de sociologie, etică şi politică condusă de D. 

Guşti. Studii şi cercetări Bucureşti (1941) XLI 

L. H eu z e y, Le mont Olympe et l'Acarnanie, Paris (1860) XLII 

Carsten Hoeg, Les Saracatsans. une tribu nomade grecque. I. Etude linguistique precedee d'une notice 
ethnographique. II. Textes (contes et chansons), vocabulaire technique, index verborum. Paris (1925). Vezi la 
aceasta şi Th. Capidan, Sărăcacianii, publicat în Dacoromania IV (1926), 924-959 şi Tache Papahagi, în Grai şi 

Suflet III, 259-273 XLIII 

închinare lui N. Iorga cu prilejul împlinirii vârstei de 60 de ani, Cluj, (1931) XLIV 

N. Iorga, Câteva ştiri despre comerţul nostru în veacurile al XVI-lea şi al XVIII-lea în Anal. Ac. Rom. (1916) XLV 

N. Iorga, Comerţul românesc Vot I şi II, Bucureşti (1929); Scrisori de Negustori (1935). Studii şi documente. 

Note Polone etc. etc. XLVI 

N. Iorga, Geschichte des rumănischen Volkes, Leipzig (1926). I, 100 XLVII 

N. Iorga, Istoria Românilor din Peninsula Balcanică. Bucureşti (1919) XLVIII 

N. Iorga, In Serbia de după războiu. Bucureşti (1927) XLXIX 

N. Iorga, Operile lui Constantin Cantacuzino. Bucureşti L 

Jahresbericht des Instituts fur rumănisclze Sprache zu Leipzig , herausgegeben von dem Leiter des Instituts Prof. 

Dr. Gustav Weigand, B. 1 8, IV 136, V 192, VI 86 LI 

C. Jirecek, Die Heerestrasse van Belgrad nach Constantinopel und Balkanpăsse (1877) LII 

C. Jiricek , Staat und Gesellschaft im Mittelalterichen Serbien IV LIII 

C. Jirecek, Geschichte der Bulgaren, Prag (1875). Vezi şi Lubor Niderle, Manuel de l'antiquite slave. Torne I, 

harta dela sfârşit LIV 

lulius lung, Romer und Romanen in den Donaulândern Innsbmck LV 

F. Aanitz, Serbien. Historisch-ethnographische Reisestudien aus den Jahren 1859-1868, Leipzig (1868) LVI 

ANTONIO Y A. KERAMOIIOYAOY, Ti eivai oi Kouxa6p7,axoi (Ce sunt Cuţovlahii?), ai A0f|uaiţ (1939) LVI-a 

Langue et Litterature. Bulletin de la Section Litteraire, redige par Th. Capidan et D. Caracostea, Voi. 1 nr. 1 LVII 

Victor Lazăr, Die Sudrumănen der Tiirkei und der angrenzenden Lănder, Bucureşti (1910) LVIII 

William Martin-Leake, Travels in Northern Greece, I-IV, London (1835) LIX 

William Martin-Leake, Researches in Greece, Landon (1814) LX 


100 



O. Lugoşianu, « Societatea femeilor române din 1815 », publicat în Revista Nouă, anul VII (1894) p.278-284. 

Vezi şi altă bibliografie în lucrarea mea: Aromânii p. 40, nota 

Ioan Lupaş, Mitropolitul Andrei Şaguna, Sibiu (1909) 

I. Lupaş, Emanuil Gozsdu (1802-1870). Originea şi opera sa. Analele Academiei Române. Memoriile 

Secţiunii Istorice. Seria III, Tomul XXII, Mem.28. Bucureşti (1940) 

Letopiseţele Moldovei şi Valahiei 

Vintilă Mihăilescu, Excursia Societăţii regale române de geografie prin Jugoslavia şi Albania, Bucureşti (1940) 

G. Mumu, Istoria Românilor din Pind « Vlahia Mare », Bucureşti (1913) 

G. Mumu, « Les Roumains dans la Bulgarie medievale », publicat în Balcania (1938), I, 1-21 

Iul ia Mumu, Poveştile Pindului. Cartea satului. Fundaţia Culturală Regală « Principele Carol », Bucureşti 

Vasile Th. Muşi, Un deceniu de colonizare în Dobrogea Nouă (1925-1935), Bucureşti (1935) 

T. Neş, « In memoriam ». publicat în revista Ţara visurilor noastre, anul 1 nr. 3-4, p.3-6 

Ion I. Nistor, Bisericile şi şcoala greco-romănă din Viena. Academia Română, Mem. Secţ. Ist. Seria III, Tom. 

XIII. Mem. 3. Bucureşti (1932) 

Fr. Noptscha, « Die Herkunft des nordalbanischen Gewohnheitsrechtes des Kanons Lek Dukazinit », publicat 

în Zeitschr.f. vergi. Rechtswiss. XL, 1I-III, 371-375 

Dr. M. A. Obedenaru, Texte Macedoromâne,basme si poezii populare dela Cruşova, publicate de prof. 1. 

Bianu. Ediţiunea Academiei Române, Bucureşti (1891) 

Guşu Papacoste, Din zilele redeşteptării macedo-române, publicat în Conv-, Lit. LIV (1924), 585-622; Dr. S. 

Ţovam, Problema şcoalei româneşti din Balcani, Bucureşti (1934) 

Victor Papacostea, « Esquisse sur les rapports entre la Roumanie et l'Epire », publicat în Balcania I (1938) 

230-244 

Victor Papacostea, Teodor Anastasie Cavallioti, Bucureşti (1932) 

Pericle Papahagi, « Coloniile aromâne (macedo-române) în fosta Ungarie », publicat în revista Transivania, 

anul 54, nr.4-5 (1923), 185-201 

Pericle Papahagi, Din literatura poporană aromână. Bucureşti (1900); Basme Aromâne, Bucureşti (1905). 

Vezi şi Tache Papahagi, Antologie Aromânească, Bucureşti (1922) 

Pericle Papahagi, Scriitorii Aromâni în secolul al XVIII-lea (Cavalioti, Ucuta, Daniil), Bucureşti (1909) 

Tache Papahagi, Antologia Aromânească, Bucureşti (1922) 

Tache Papahagi, Din folklorul romanic şi cel latin, Bucureşti (1923) 

Tache Papahagi, Images d'ethnographie roumaine. Bucureşti. Voi. I (1828), 115-173 şi II (1930) 175-225 

Tache Papahagi, La Românii din Albania, Bucureşti (1920) 


LX-a 

LXI 

LXII 

LXIII 

LXIII-a 

LXIV 

LXV 

LXVI 

LXVII 

LXVIII 

LXIX 

LXX 

LXXI 

LXXII 

LXXIII 

LXXIV 

LXXV 

LXXVI 

LXXVII 

LXXVIII 

LXXIX 

LXXX 

LXXXI 


101 



Valeriu Papahagi, Aromânii moscopoleni şi comerţul veneţian. Bucureşti (1935) 

Valeriu Papahagi, « Contribuţii la istoria cărăvănăritului la Aromâni », publicat în Lumina, revista liceului 

român din Grebena, anul II (1938) nr. 4, p. 3-10 

Valeriu Papahagi, «Les Roumains et l'Albanie et le comerce venitien aux XVII-e et XVlII-e siecle », 

publicat în Melanges de I'ecole roumaine en France, Paris (1931) 

Emile Picot, « Les Roumains roacedoniens en Autriche et en Hongrie », publicat în Albumul Macedo- 

Român 

M. Popescu, «Bisericile de rit greco-oriental din Viena », publicat în Revista Aromânească, vol.I, nr. 2. (1929) 

125-136 

Dr. D. I. Popovici, O Cincarima, prilozi pitanju postanka naşe carsije, Beograd, tradus în româneşte de C. 

Constante, Despre Aromâini, Bucureşti (1934) 

F. G. H. L. Pouqueville, Voyage dans la Grece. Tome deuxieme. Paris (1820) 

Sextil Puşcariu, Istoria Literaturii Române, Sibiu (1930) 

Sextil Puşcariu, «Die Rumănen auf dem Balkan », publicat în revista BerlinerMonatsheft, 19. Jahr. (1941) 

Gheorghe Racoveanu, Gravura în lemn la mănăstirea Neamţu, Bucureşti (1940). Vezi şi O. Tafrali, Arta şi 

Arheologia, fasc. II - 12 (1935-1936), Iaşi (1936) 1-36 

Radul eseu - Codin , Literatura, tradiţii, obiceiuri din Corbii Muşcelului. Academia Română, Din 'vieaţa poporului 
român, Bucureşti (1929),43,47. Vezi Ştefan Paşca în Dacoromania, VI (1929-1930), 468 

C. Recatas, L ’etat actllel du bilinguisme chez les MacedoRoumains du Pinde et le role de la femme dans le Jangage, 

Paris (1934) 

Revue Internationale des Etudes Balkanique, Beograd 

Gheorghe Constantin Roja, Untersuchungen iiber die Romanier ader sogenannten Wlachen, welche jenseits der Donau 
woknen, Pesth (1808), tradus în româneşte de Sergiu Hagiadi, Cercetări despre Românii de dincolo de Dunăre, 

Craiova (1867) 

Gheorghe Constantin Roja, Măestria ghiovăsirii româneşti cu litere latineşti care sunt literile Românilor ceale vechi, 

Buda (1809) 

St. Romanski, « Makedonskite Români », publicat în revista Makedonski Pregled, Sofia, I kniga 5-6 (1925) 

R. Rosler, Romiinische Studien. Untersuchungen'zur ălteren Geschichte Rum âniens, Leipzig (1 87 1) 

Dr. Fritz Rulând, « Rumănisches Volkstum auf cler Balkanhalbinsel », publicat în Volkstum im Siidosten, Viena, 

XVIII (1941) 

D. Russo, Studii Greco-romăne, voi.1(1939), p. 325-334.Vezi Dr. V Bologa în revista Viaţa Medicală nr.II (1928) 

Kcouar. Sxsu9epr|i;, 'Ioropia Tije; âpxmaţ X™ ouyxpouou oaxoJioXecoţ, Atena (1928) 

Ivan Snegarov, Istoria na ohridskata Archiepiskopia, I 192 şi părintele N. Popescu în Biserica ortodoxa, anul 52 

(1934), 457 


LXXXII 

LXXXIII 

LXXXIV 

LXXXV 

LXXXVI 

LXXXVII 

LXXXVIII 

LXXXIX 

LXXXIX-a 

XC 

XCI 

XCII 

XCIII 

XCIV 

XCV 

XCV-a 

XCVI 

XCVII 

XCVII-a 

XCVIII 

XCIX 


102 



Leo Spitzer, «Arom. MAMĂ kinderpapp, rum. MĂMĂLIGĂ « polenta », publicat în Dacoromania VIII C 

Virgiliu Stoicescu, Românii din Macedonia, Bucureşti (1901) C-a 

Tafel, De Tliessalnica ejusque agro dissertation. Cf. şi G. Mumu, Istoria Românilor din Pind, 133 CI 

Thomascheck, «Die Varslavische Topographie der Bosnia, Herzegavina « publicat în Mitteilungen der geograph. 

Gesell. Viena (1880), XXIII Cil 

A. 1. B. Wace and M. S. Thampsan, The nomads of the Balham, Landon (1913) Cili 

Gr. Tocilescu, Cronicul vechimei a Romana-Maldo-Vlahilor, Bucureşti (1901) CIV 

Johann Thunmann, Untersuchungen ilber die Geschichte der ostlichen europăischen Volker, Leipzig (1774) CV 

W. Tomaschek, Zur Kunde der Haemus-Halhinsel CVI 

S. Ţovaru, « Medicii aromâni în trecutul ţărilor române », publicat în Tribuna Românilor de peste hotare, anul II. 

nr.7-8 (1925) CVII 

Dr. S. Ţovaru, « Un ilustru medic vienez de origine grămustean, primul sifîligraf roman >>, publicat în Revista 

Macedo-română, Voi. III, nr. 1-2 (1931), 36-53. CVIII 

Gh. Tulbure, « Influenţa binefăcătoare şi rolul important al coloniştilor macedo-români în istoria desvoltării 

noastre culturale », publicat în Familia nr. I, seria II, an. II CIX 

G. Weigand, Die Aromunen. Ethnographisch-philologischhistorische Untersuchungen iiber das Volk der 

sogenannten Makedo-Romănen ader Zinzaren, Bd. I, II, Leipzig (1895). Citatele se referă la voi. 1 CX 

G. Weigand, Die Sprache der Olympo-Walachen, Leipzig (1888) CXI 

G. Weigand, Ethnagraphie van Makedonien. Geschichtlich-nationaler sprachlich-statistischer Teii, Leipzig 

(1924) CXII 

G. Weigand, Rumănen und Aromunen in Bulgarien, publicat în Dreizehnter Jahresbericht des Instituts fur 

rumănische Sprache zu Leipzig (1908) 1-105 CXIII 

Albert Wirt, Der Balkan, seine Lănder und Volker in Geschichte, Kultur, Politik, Valkswirtschaft und Weltverkehr. 

Berlin (1926) CXIV 

G. Vranoussis, « Ethnologische Differenzierungen in Epirus (Griechenland) », publicat în Archivfur 

Anthropologie Vdlkerforschung und kolonialen Kulturwandel. B. XXVI (1941) CXV 

N. Zdrula, « Mişcarea Aromânilor din Pind în 1917 », publicat în Revista Aromânească, Voi. 1, Nr. 2 (1929) 

162-168 CXVI 

Gheorghe Zuca, Studiu Economic asupra Românilor din Pind (Epir, Tesalia), extras din Foaia de Rapoarte 

Consulare şi Informaţiuni comerciale nr. 16. Bucureşti (1906) CXVII 


103 



TABLA DE MATERII 


PREFAŢĂ 7. 

NOTAŢIA FONETICĂ 8. 

MACEDOROMÂNII. NUMELE ŞI RĂSPÂNDIREA LOR IN 
PENINSULA BALCANICĂ 9. 

Numele Macedoromânilor: 9. 

Răspândirea lor în Peninsula Balcanică: 10. 

NUMĂRUL MACEDOROMÂNILOR 18. 

AŞEZĂRILE PĂSTORILOR MACEDOROMÂNI. 

VIAŢA IN FAMILIE ŞI IN SOCIETATE 21. 

Originea satelor româneşti: 21. 

Locuinţele Macedoromânilor: 22. 
înfăţişarea păstorului macedoromân: 23. 

Portul păstorului macedoromân: 24. 

Hărnicia la muncă a Macedoromânilor: 24. 

Viaţa în ţări străine: 26. 

Viaţa în familie la Macedoromâni: 27. 

Alimentaţia la Macedoromâni: 28. 

Sentimentul religios la Macedoromâni: sărbători, pelerinaj la 
mănăstiri şi la locurile sfinte (hagilâc): 30. 
Denominaţia la Macedoromâni: 31. 

Starea socială la Macedoromâni: 33. 

Superstiţii, credinţe şi obiceiuri: 35. 

Naşterea la Macedoromâni: 36. 

Nunta la păstorii Macedoromâni: 37. 

Hore şi cântece la Macedoromâni: 39. 

OCUPAŢIA MACEDOROMÂNILOR 41. 

Păstoritul şi formele lui: 41. 

Păstorul aromân şi situaţia lui materială: 41. 

Suirea oilor la munte: 42. 

Mişcările metanastasice la păstorii aromâni: 43. 

Transportul cu chervanele: 47. 

Comerţul: 50. 

Meseriile: 54. 

ISTORIA MACEDOROMÂNILOR 57. 

Părerile istoricilor: 57. 

Argumentul filologilor: 59. 

Romanitatea balcanică şi influenţa greacă: 59. 

Tradiţia istorică străină: 61. 

Tradiţia istorică românească: 65. 

LIMBA MACEDOROMÂNILOR 66. 

Unitatea lingvistică: 66. 

Elementul latin: 68. 

Aspectul balcanic: 68. 

Cuvinte străvechi: 68. 

Elementele streine: 69. 

Particularităţi proprii în limba Macedoromânilor: 70. 
Conservatismul dialectului aromân: 71. 

STAREA CULTURALĂ LA MACEDOROMÂNI 73. 

începuturile scrierii româneşti: 73. 

Desvoltarea centrelor româneşti din Epir şi Albania: 73. 

Starea culturală în Moscopole: 75. 

Primele căiţi macedoromâne scrise de învăţaţii moscopoleni: 76. 



Distrugerea oraşului Moscopole şi răspândirea Românilor din Albania: 78. 
Macedoromânii din Serbia şi Bulgaria: 79. 

Macedoromânii din Principatele Române: 80. 

Macedoromânii din Austria: 81. 

Macedoromânii din Ungaria şi Transilvania: 83. 
învăţaţii macedoromâni din Austria şi Ungaria: 86. 

Contribuţia Aromânilor la viaţa politică a Grecilor: 88. 

Renaşterea Românilor macedoneni prin şcoli naţionale: 89. 

Societatea de cultură macedoromână: 90. 

Literatura macedoromână: 93. 

STĂRILE ACTUALE 95. 

BIBLIOGRAFIE 97. 


105 



